
STUDIU INTRODUCTIV 


Interesul mereu treaz al publicului cultivat de pre¬ 
tutindeni, şi de la noi din ţară , pentru istoria epo¬ 
cilor îndepărtate ale omenirii , * pentru strălucitele 
civilizaţii trecute, se află, în cazul istoriei Greciei 
antice, într-o situaţie particulară. Istorie „clasică", 
îndeajuns de apropiată, prin legături diverse şi cu 
ramificaţii afectînd profund civilizaţia şi istoria 
noastră naţională, istoria Greciei nu e îndeajuns de 
misterioasă pentru a stîrni curiozităţi irezistibile şi 
nici îndeajuns de familiară pentru a ne fi întotdeauna 
limpede; totodată, răsturnînd aceste constatări, 
putem afirma însă că nu e suficient de cunoscută 
pentru a ne putea dispensa de studiul ei (şi cînd, 
oare, se întîmplă asta în istorie ?), nu ne e nici atît 
de străină încît să ne poată fi indiferentă . 

Dimpotrivă. Lăsînd la o parte cazul specialistului , 
obligat de însăşi meseria lui să ştie şi să înţeleagă 
în profunzime procese istorice desfăşurate în chiar 
zona de elaborare a propriei noastre istorii, şi cu 
ecouri durabile în substanţa acesteia, de o profun¬ 
zime pe care încă sîntem departe de a o putea întot¬ 
deauna măsura cu precizie; lăsînd, iarăşi, la o parte 

apetenţa enciclopedică neselectivă a celor dornici să 
ştie cit mai mult despre orice, publicul cult — toi 
mai numeros, mai important şi mai interesat de ade¬ 
vărata desfăşurare a proceselor istorice — nu poale 
să se dispenseze de o judecată istorică exactă asu¬ 
pra unui capitol de experienţe şi realizări atit de 
fundamentale pentru întreaga civilizaţie europeană 
care i-a urmai . 

E uimitor intr-adevăr cum, intr-un spaţiu relativ 
restrîns şi intr-un timp atit de scurt , de numai citeva 
secole , s-a putut produce o atit de profundă modifi¬ 
care a atîtor domenii din viaţa economică şi socială, 
politică şi culturală, din mentalitatea şi comporta¬ 
mentul oamenilor , din felul lor de a privi în jur şi 
de a se privi pe sine. „Miracolul grec“ e o noţiune 
cu care se luptă de mai multă vreme istoriografia 
ştiinţifică, în efortul de a-l explica, de a-l face in¬ 
teligibil şi firesc; şi totuşi, dincolo de acest aprig 
proces de demitizare, la capătul acestei neobosite 
strădanii de a face din domeniul istoriei greceşti un 
domeniu cit mai riguros şi mai ştiinţific cunoscut, 
rămhie , întreg , sentimentul de uimire, inevitabil în 
faţa însemnătăţii progreselor dobîndite şi rapidităţii 

lor, în faţa durabilei amprente pe care încă azi o mai 
resimţim , gindind în concepte inventate atunci, con¬ 
struind cu mijloace de ei descoperite şi redescope- 
rindu-le frumuseţea. S-ar putea scrie un îndelung 
eseu consacrat continuităţii şi discontinuităţii în is¬ 
toria greacă şi în imaginea noastră despre această • 

^ * \ 

istorie, demonstraţie privilegiată a necesităţii unei 
judecăţi dialectice despre trecut : dialectica fiind ea 
însăsi o metodă de gîndire descoperită — cel puţin 

pentru cultura europeană — pe pumintul Eladei. în¬ 
ţelegerea proceselor Istorice, a genezei şi dezvoltării 
structurilor de bază ale evoluţiei istoriei europene, 
precum şi a instituţiilor şi ideilor care le reflectă şi 
le influenţează îşi găseşte în istoria Greciei antice un 
teren de exercitare , de dezvoltare şi aplicare dintre 
cele mai fertile. 

Istoria Greciei are , credem , de spus multe citito¬ 
rului modern; nu din tradiţie numai, şi fiindcă aşa 
e frumos, să ştim nume şi opere din antichitatea cla¬ 
sică. Ci fiindcă experienţa umană pe care istoria an¬ 
ticei Elade o cuprinde şi o explică este încă impor¬ 
tantă în secolul acesta al experienţelor celor mai ra¬ 
dicale pe care le-a cunoscut istoria omenirii. 

Aceasta presupune, desigur, un efort de înţelegere 
reală şi corectă a lucrurilor , de reevaluare şi de re- 
elaborare a conceptelor, de înnoire a modalităţilor de 
abordare a acestui capitol de istorie, pe măsura unui 
public altminteri deprins, mai ales în ultimele decenii, 

cu rigorile deducţiei ştiinţifice, cu precizia afirma¬ 
ţiilor şi cit limpezimea concluziilor. 

Toate aceste motive ne-au îndemnat să supunem 
publicului românesc această ' versiune a cărţii lui 
M. /. Finley, Vechii greci. 

Autorul acestei sinteze este azi una din cele mai 
recunoscute autorităţi în istoria socială şi economică 
a lumii antice. Născut la New York City, în 1912, 
după studii de istorie antică şi de drept la Universi¬ 
tatea Columbia, M. I. Finley desfăşoară o bogată ac¬ 
tivitate de cercetător şi profesor pe Ungă diferite 
instituţii specializate din S.U.A . şi, din 1955 , din Ma¬ 
rea Britanic, la Cambridge; din 1970 e profesor de 
istorie antică la această strălucită Universitate, din 

1971 — membru al Academiei Britanice. Autor al 
unui număr însemnat de articole şi monografii de 
specialitate , care au deschis drumuri noi în cercetarea 
istoriei economice şi sociale a antichităţii, profesorul 
Finley a scris în acelaşi timp şi cîteva lucrări de 
popularizare, dintre care una, măcar , a apărut încă 
acum cîţiva ani în Editura Ştiinţifică sub titlul 
Lumea lui Odiseu. 

Aceste din urmă lucrări, inclusiv cea pe care o pre¬ 
zentăm acum prin bunăvoinţa luminată a Editurii 
Eminescu, s-au bucurat încă de la apariţie de un 
statut special. Apreciate de un public foarte larg 
— dovadă numărul de J'eeditări, în tiraje impi'esio- 
nante uneori — ele constituie acum şi lucrări de re¬ 
ferinţă pentru specialişti, nu numai ca sinteze ex¬ 
trem de limpede şi strict alcătuite, ci şi ca lucrări 
argumentînd idei şi teze noi, deosebit de importante 
pentru întregul proces de împrospătare a istoriogra¬ 
fiei antichităţii. Ca toate cărţile de popularizare de 
bună calitate, lucrările profesorului Finley sînt, evi¬ 
dent, scrise cu cel mai înalt spirit de răspundere şi 
cu o scrupulozitate admirabilă; ele fac insă mult 
mai mult decît atît, căci, anulînd prin limpezimea şi 
soliditatea riguroasă a argumentării distanţele, 
deseori ai'tificial exagerate de alţii, între cititor şi 
specialist, renunţînd fără pagubă la întortochieri şi 
academisme şi la convenţiile stilului ştiinţific, auto¬ 
rul izbuteşte să creeze un contact direct între pu¬ 
blicul larg şi laboratorul de cercetare al istoricului, 
între popularizarea ştiinţei şi creaţia ştiinţifică . E, 
poate, mai greu pentru un cititor obişnuit să măsoare 
exact noutatea afirmaţiilor şi concluziilor lui Finley ; 

el va şti însă întotdeauna şi cît are dreptul să se în¬ 
creadă în substanţa lor, şi cît e de personală o teză y 
şi cît e de vie întreaga lucrare. 

Cartea de faţă. e o introducere în istoria Greciei, 
nu o istorisire a acesteia. Calităţile dominante ale 
volumului ni s-au părut decisive pentru o asemenea 
încercare : sinteza extrem de riguroasă şi luciditatea 
analizei. Nu sînt cuvinte de prisos în aceste pagini 
şi aproape fiecare din ele rezumă o judecată , are aco¬ 
perire şi răspunde unui fapt deosebit de important, 
a cărui explicitare însumează uneori volume, alteori 
chiar mai mult decît atît. întreaga construcţie se în¬ 
temeiază pe o viziune personală, ştiinţifică şi coe¬ 
rentă asupra istoriei Greciei, a particularităţilor şi a 
valorii ei de generalitate. Fără a fi vreo clipă robit 
detaliului, autorul are talentul, susţinut de o erudi¬ 
ţie niciodată oprimantă şi ae o familiaritate supe - 
vioară cu izvoarele, de a găsi întotdeauna amănuntul 
cel mai elocvent, exemplul cel mai clar, paralela cea 
mai adecvată pentru a explica , în puţine cuvinte, 
unui public de nespecialişti o situaţie — fie ea cît 
de complicată. Fără emfază şi fără ambiguităţi, for¬ 
mulări riguros nuanţate limpezesc adesea probleme 
din cele mai complicate , cu o uimitoare capacitate 
de sinteză care. atinge esenţialul fără a-l deforma; 
simplu, dar fără . simplificări abuzive, mărturisind 
cinstit ce se ştie şi ce nu, autorul construieşte un dis¬ 
curs ştiinţific inteligibil, unitar şi omogen. 

Căci volumul, care are foarte multe idei, are şi o 
coerenţă interioară remarcabilă, pornind de la o se¬ 
lecţie riguroasă şi o ierarhizare ştiinţifică a faptelor 
şi explicaţiilor. Istoric al economiei şi societăţii gre¬ 
ceşti mai înainte de toate, M. L Finley înţelege şi ex~ 

plică procesele cu care îl familiarizează pe cititor 
dintr-o justă perspectivă cauzală, pornind de la rădă¬ 
cinile lor social-economice şi urmărindu-le expresia 
pe toate planurile suprastructurale, precum şi căile 
şi direcţiile în care aceste rezultante modifică şi in¬ 
formează, la rîndu-le , elementele fundamentale ale 
vieţii sociale . Cu o îndrăzneaţă prudenţă, profesorul 
Finley refuză orice generalizare abuzivă, orice ex¬ 
trapolare neîntemeiată, orice apriorism ; şi totuşi, de¬ 
monstraţia lui e departe de a fi fragmentată sau par- 
ticularistă, înserînd intr-un cadru general inteligibil 
elementele care se pot într-adevăr ridica la un grad 
superior de semnificaţie într-o gîndire ordonatoare 
care respectă particularul fără a-l absolutiza şi for¬ 
mulează generalul fără a plăti tribut dogmelor . Ca¬ 
litatea dialectică remarcabilă a gîndirii şi concepţiilor 
autorului face ca marea majoritate a concluziilor sale 
să fie acceptabile şi acceptate în egală măsură de 
specialişti şi de nespecialişti . 

tîi centrul sintezei sale cu privire la istoria Greciei 
se află realitatea cea mai originală a acestei istorii 
— structura comunităţii civice, polis. Formă politică, 
dar şi inseparabil conţinut social-economic dominant 
al vieţii istorice în istoria Greciei pînă în epoca ele¬ 
nistică, acest „mediator general“ al proceselor isto¬ 
rice ale societăţii greceşti este analizat şi reconstruit 
în multiplicitatea aspectelor sale, conferind întregii 
expuneri un sens şi o unitate remarcabilă . Poate cele 
mai semnificative pagini sub acest aspect sînt cele 
consacrate creaţiei culturale; nu juxtapuse, ci orga¬ 
nic încadrate ca manifestări semnificative ale unor 
realităţi istorice fundamentale, realizările culturii 

greceşti sini astfel integrate unei perspective istorice 
ştiinţifice şi capătă o dimensiune , o coerenţă şi un 
sens istoric . Problema originalităţii culturii greceşti 
este astfel integrată concluziilor autorului cu privire 
la originalitatea creaţiei greceşti pe toate planurile r 
social *— generalizarea unui tip de proprietate asu¬ 
pra pămîntulm şi unor raporturi sclavagiste noi în 
comparaţie cu Orientul antic; politic — crearea 
unui nou lip de stat — comunitatea — polis, elabo- 
rîndu-şi autonom şi colectiv propriile legi prin deli¬ 
berarea corpului civic; religios şi cultural. — dezvol¬ 
tarea unei culturi esenţialmente antropocentrice , 
laice şi umaniste în înţelesul cel mai actual al cu - 
vîntului j . Cu toată prudenţa , subliniind de fiecare 
dată incertitudinile , rezervele şi particularismele, 
ostil oricărei retorici , autorul comunică cititorului 
modern entuziasmul sobru pentru această omnipre¬ 
zentă v originalitate silită“ a istoriei Greciei , argu- 
mentînd ştiinţific valoarea actuală a experienţei însu- 


• 1 Clasicii marxismului au subliniat in mai multe rînduri 
geneza şi rolul pe care l-a jucat în dezvoltarea tuturor 
polenţelor umane „oraşul" (polis la greci), nu mumai în ra¬ 
port cu „obştea" sătească, ce a constituit celula social-eco- 
nomică a întregului orient antic, dar şi „domeniul feudal", 
ce va 1-ua locul oraşului antic în condiţii istorice determinate 
de evoluţia societăţii feudale. Explicaţia profundă, dată de 
Marx, tipului urban de organizare social-economică, cu 
toate implicaţiile sale în domeniul infra şi suprastructurii, 
in comparaţie cu „obştea" sătească, proprie Orientului an¬ 
tic, justifică pe deplin concluziile trase de autorul lucrării 
de fată. lată ce spune Marx în această privinţă în Bazele 
criticii economiei politice : 

„A doua formă de proprietate care, ca şi prima, a dat 
naştere unor modificări esenţiale, cu caracter local, istoric 

mate şi transmise de libera creativitate a acestei so¬ 
cietăţi. Istoria ei devine astfel nu numai inieligibilă, 

ci şi plină de sens şi importanţă pentru cititorul 
modern. 

Autorul acestei cărţi nu obişnuieşte să facă decla¬ 
raţii programatice şi de principiu. Dar , dincolo de 
orice formulare declarativă , lectura atentă a cărţii 
pune în evidenţă , în însăşi substanţa acesteia , o me¬ 
todă de interpretare justă sub aspect teoretic , apli- * 
cată consecvent, riguros şi îndrăzneţ . Cititorul neavi¬ 
zat poate socoti fireşti atari interpretări revelatoare , 
tocmai datorită simplităţii de expresie care le e carac¬ 
teristică ; gindirea istorică pe care ele o poartă e insă 
complexă, de o remarcabilă supleţe dialectică 3 de care 
specialistul e adesea surprins şi admirativ. 

Iată , spre exemplu, cazul — extrem de important 
şi larg dezbătut , al marii mişcări de roire a grecilor 
în epoca arhaică , aşa-numita „mare colonizare 
greacăProfesorul Finley situează de la bun început 
şi cu hotărîre problematica acestui fenomen în ca¬ 
drul logic şi istoric care îl face inteligibil — conflic¬ 
tele şi tensiunile sociale ale unor formaţiuni statale 

etc., fiind produsul unei vieţi mai mobile şi al unui destin 
mai schimbător al triburilor primitive, ca şi al modifică¬ 
rilor pe care le-au suferit ele în procesul dezvoltării isto¬ 
rice, presupune, de asemenea, drept premisă obştea, dar 
nu ca primul caz, unde obştea se prezintă ca substanţă, iar 
indivizii nu sînt altceva decît simple accesorii ale ei sau 
părţi componente care s-au format pe o cale pur naturală. 
Această din urmă formă presupune ca bază nu întinderea 
de pămînt ca atare, ci oraşul ca sediu (centru) deja creat 
al agriculturilor (proprietari funciari), Organul apare aici 
. ca un teritoriu al oraşului, pe cînd în primul caz satul se 
prezenta ca un simplu accesoriu al pămlntului/ 4 (N. pref.) 

în curs de cristalizare sub dominaţia aristocraţiei . 
Complexul de factori care se îmbină în acest mo¬ 
ment — creşterea demografică, existenţa şi înăspri¬ 
rea raporturilor de proprietate, a monopolului puterii 
politice, deţinut de aristocraţie chiar şi după ce pu¬ 
terea militară nu-i mat era strict rezervată, sînt pre¬ 
zentate într-o ordine logic inteligibilă care respectă 
scrupulos realitatea istorică; denumită, sugestiv, 

„supapă de siguranţă“ a acestor tensiuni sociale, colo¬ 
nizarea e astfel definitivă în însăfi substanţa şi cau¬ 
zalitatea ei materialist-dialectică cu o remarcabilă 
economie de mijloace î . Nuanţa de concret şi de au¬ 
tentic a fenomenului istoric e pusă în lumină de un 
scurt dar caracteristic citat din izvoare, subliniin- 
du-se îndată şi elementul nou pe care acest tip de 
strămutare îl implică în raport cu migraţiile ante¬ 
rioare — prezenţa şi iniţiativa unor comunităţi struc¬ 
turate, conferind o nouă calitate acestei vaste miş¬ 
cări de populaţii şi argumentindu-se caracterul istori¬ 
ceşte necesar al fenomenului în contextul său. Toate 

1 In puţine, dar esenţiale, cuvinte, MarX a atras aten¬ 
ţia asupra acestui fenomen, căruia autorul lucrării de faţă 
i-a acordat atenţia necesară. „In statele antice emigraţia 
forţată, care lua forma unei organizări periodice de colo¬ 
nii, alcătuia o verigă permanentă în lanţul social. Dezvol¬ 
tarea insuficientă a forţelor de producţie făcea ca cetăţenii 
să depindă de un anumit raport cantitativ, care nu putea 
fi tulburat. De aceea singura soluţie era emigraţia forţată." 
^‘Extras din articolul lui Marx Emigraţia forţată , publicat 
în „New York Daily Tribune (t , din 22 Martie 1853, reprodus 
în antologia lui Mauri ce Godelier, pe care am consultat-o 
în versiunea italiană (Sulle societă precapitaliste, Milano, 
1970, p. 119. (N. pref.). 


acestea cu o discursivitate limpede, intr-o înlănţuire 
logică impecabilă şi într-un spaţiu minim, de o re- 
marcabilă şi în acelaşi timp deloc aridă densitate. 

Sau cazul reformelor constituţionale la Sparta, în 
aceeaşi vreme — quaestio vexata, prilej de intermi¬ 
nabile discuţii, justificate de importanţa subiectului 
şi de starea lamentabil de lacunară a izvoarelor; re- 
fuzînd tacit dezbaterea problemelor insolubile, so¬ 
luţia oferită de profesorul Finley e probabil cea mai 
corect formulată explicaţie a problemei şi cea mai 
limpede x fiindcă porneşte de la miezul lucrurilor 
— raporturile de clasă îrţ societatea spartană — con¬ 
struind o imagine coerentă , inteligibilă — pentru că 
e socialmente determinată — a Spartei arhaice . Car¬ 
tea rezolvă multe asemenea „noduri gordiene u cu în¬ 
temeiată îndrăzneală şi cu o economie riguroasă de 
mijloace, explicitînd cu minimum de supoziţii un ma¬ 
ximum de fapte istorice care devin inteligibile in 
cadrul acestor modele strict ordonate şi totodată adec¬ 
vate realităţilor cunoscute. Evident, nu numai detalii 
pitoreşti, ci şi rafinamente care pot părea unui om 
de meserie, uneori , vitale, sau măcar pasionante, nu 
pot rezista rigorilor unei asemenea sinteze ; de multe 
ori insă sinteza e cea care are dreptate, şi detaliile in 
cauză nu aduc o cantitate prea mare de informaţie. 
Cartea aceasta e adesea şi o lecţie de metodă. 

Poate, uneori, s-ar fi putut totuşi insista mai mult 
şi mai în adîncime — în caracterizarea epocii ele¬ 
nistice, de exemplu, cave nu trece dincolo de trans - 
formările de structură şi mentalitate politică, spre 
zona determinantă a raporturilor sociale . E drept că 
ne aflăm, cu aceste subiecte, la concluziile cărţii aşa 
cum a fost ea concepută. Sau — rezervă care a mai 

fost o dată formulată — în impresia poate prea apă¬ 
sată de raţionalism riguros pe care o transmit, cu un 
cuceritor şi auster entuziasm, paginile consacrate 
civilizaţiei cetăţii în Grecia clasică. E, aceasta din 
urmă, mai degrabă o impresie decît o realitate, căci 
e dcajuns să ne oprim asupra pasajelor consacrate , 
de exemplu , procesului lui Socrate pentru a avea 
măsura comprehensiunii fireşti şi multilaterale a ra¬ 
porturilor între diferitele sfere ale existenţei şi con¬ 
ştiinţei sociale care decurg din concluziile profesoru¬ 
lui Finley . 

Şi, dealtminteri , nu e oare adevărat că valorile pe¬ 
rene pe care antichitatea greacă le transmite vremu¬ 
rilor noastre — raţionalismul, încrederea în capaci¬ 
tatea comunităţilor omeneşti de a-şi înţelege şi a-şi 
organiza suveran existenţa în chip inteligent şi logic f 
respectul pentru demnitatea intelectuală — pentru 
demnitatea umană însăşi — sînt ale oamenilor şi co¬ 
lectivităţilor ? Aşa cum spune Finley, „membrii (co¬ 
munităţii — polis) au izbutit pentru o clipă să în¬ 
ţeleagă şi să pună în lumină, într-un chip arareori 
reîntîlnit în istorie, măreţia de care inteligenţa şi spi¬ 
ritul omenesc sînt capabile“. 

Dincolo de cursivitatea , limpezimea şi siguranţa 
expunerii , de modernitatea, în cel mai bun sens, a 
unui discurs riguros ştiinţific şi încărcat de infor¬ 
maţii esenţiale; dincolo de contactul nemijlocit pe 
care-l oferă unui public cultivat, foarte i'ast , cu zona 
vitală a elaborării concluziilor ştiinţifice înseşi, sau 
de interesul deosebit pentru specialişti chiar al te¬ 
zelor şi formulărilor cărţii, lucrarea lui Finley se re¬ 
comandă cititorului şi prin această calitate remarca¬ 

bilă şi deosebit de actuală a unui umanism antiretoric 
• şi ştiinţific entuziast , 

Vorbind despre Tucidide, M. I. Finley scria: „Să-l 
citeşti şi sad reciteşti pe Tucidide este (...) întotdea- 
una o experienţă memorabilă, căci el şi-a abordat 
subiectul cu cea mai mare seriozitate şi cu pa¬ 
siune (...), fără a se mulţumi doar să descrie şi să isto¬ 
risească, ci căutînd în acelaşi timp ceea ce e mai sta¬ 
tornic şi mai universal in oameni şi în politică...“ 
Cred că putem , fără teamă de exces, să spunem ace¬ 
laşi lucru despre cartea pe care o prezentăm azi citi¬ 
torilor români. 

.# * • * . 

•v” '**«• 

Acad. Em. Condurachi 


PREFAŢA 



Primul lucru care trebuie să fie spus în prefaţa 
unei cărţi ca aceasta este ce nu e ea. N-am scris nici 
o carte narativă, nici una de referinţă. Am încercat 
însă să discut, şi, acolo unde lucrul părea posibil, să 
explic cum s-a dezvoltat civilizaţia greacă în va- 
riatele-i aspecte, forţele şi slăbiciunile ei, sub aspect 
material, social, politic, cultural. Sublinierile, ca şi 
omisiunile dealtminteri, reflectă propria mea opinie 
despre ce e mai interesant şi mai important în is¬ 
toria greacă, cu o singură excepţie care trebuie să 
fie menţionată în chip special. N-am încercat să re¬ 
zolv, într-un spaţiu atît de restrîns, subiecte tehnice, 
nici în poezie sau artă, nici în filozofie sau ştiinţă. 
Aceasta e o analiză personală şi nu un sumar sau cel 
mai mic numitor comun ăl părerilor exprimate de 
alţi istorici. Sper că am izbutit să fac evidentă dis¬ 
tincţia între un fapt general acceptat şi o deducţie, 
o concluzie, o interpretare care îmi aparţine ; am în¬ 
cercat să sugerez, într-un chip general, natura infor¬ 
maţiei. Trebuie să mai spun că civilizaţia greacă 

după Alexandru cel Mare (aşa-numltă, epoca elenis¬ 
tică) a fost; tratată mai degrabă ca un epilog, iar Gre¬ 
cia, sub dominaţia romană, aproape deloc. Era, aşa¬ 
dar, inutil să scriu „înaintea erei noastre u după o 
dată, cu excepţia cîtorva cazuri unde s-ar Ti putut 
produce confuzii. 

Sînt profund recunoscător domnului G. S. Kirk şi 
profesorului A. Andrews, care au citit manuscrisul 
şi au discutat cu mine multe aspecte ; profesorului 
R. M. Cook, în mod special pentru ajutorul dat în 
redactarea capitolului 7 ; domnilor Michael Ayrton, 

Wiliard Hutcheon, profesorului A. H. M. Jones, doc¬ 
torului W. H. Plommer, domnului J. G. Pollard şl 
profesorului Martin Robertson pentru sugestiile şi 
crlticile lor ; domnului Roger Toulmin. producător 
al seriei referitoare la Grecia pe canalul 3 al B.B.C., 
ia începutul anului 1961, pentru care am scris cărţu¬ 
lia din care s-a dezvoltat acest volum ; şi soţiei mele, 
care nu numai că a citit manuscrisul final, ci a şi 
trăit stadiile iui preliminare. 

M. I. F, 

Lai 

PASCAL COVIC'î 

CAPITOLUL I 

CINE ERAU GRECII? 


Populaţii vorbind „proto-greaca“ au pătruns pentru 
prima oară în peninsula greacă la începutul celui 
de-al II-lea mileniu înaintea erei noastre, poate încă 
de pe la 2 200 *. Oricare va fi fost nivelul lor cultural 

cînd au pătruns aici, ei au contribuit în fapt la mo¬ 
delarea civilizaţiei — avansată din punct de vedere 
tehnic — a epocii bronzului din anii 1400—1200, ci¬ 
vilizaţie pe care o numim miceniană şi care îşi avea 
principalele centre în Pelopones (partea de sud a 
Greciei continentale), la Micene, Argos şi Pilos. Des¬ 
cifrarea recentă a scrierii lor silabice — aşa-numita 
scriere lineară B — a dovedit că, măcar în palate, 
limba lor era o formă timpurie a limbii greceşti. 
Aceasta a fost o descoperire surprinzătoare, dar im¬ 
plicaţiile ei pot fi lesne exagerate. Sudul peninsulei 
balcanice a avut o lungă istorie a epocii pietrei şi a 
epocii bronzului înainte de intrarea în scenă a gre- 

1 Toate datele în această carte sînt înaintea erei noastre, 
afară de cazurile care vor fi indicate în chip special. (N.a.). 

cîlor. Nu ştim ce s-a întimplat la venirea lor, afară 
de ceea ce ne spun urmele materiale, şi acestea nu 
dovedesc vreo izbucnire de inovaţie care să poată fi 
pusă pe seama noilor veniţi. Dimpotrivă, aveau să 
treacă cîteva secole înainte ca strălucita perioadă mi- 
ceniană să înceapă, şi e imposibil să separăm contri¬ 
buţia „greacă 44 de cea „pregreacă tt , tot aşa cum e inu¬ 
til să încercăm o triere a elementelor genetice în 
amestecul biologic care constituia atunci populaţia 
Greciei. Rasa, limba şi cultura nu aveau raporturi 
reciproce mai simple pe atunci decît în alte vremuri 
şi in alte locuri în istorie. 

Către 1200, civilizaţia miceniană se sfirşeşte destui 
de brusc ; acest sfîrşlt e marcat prin distrugerea pa¬ 
latelor fortificate în multe părţi ale Greciei. Urmă¬ 
torii patru sute de ani au fost o epocă obscură (Dark 
Age) — obscură, adică, pentru noi, fiindcă ştim (şi 
nici nu putem şti) atît de puţin despre ea. E însă 
ispititor să o concepem ca ,,întunecată 44 în sensul în 
care Evul Mediu era cîndva considerat o epocă în¬ 
tunecată : arta scrisului dispăruse, centrele de putere 
se prăbuşiseră, războaiele mărunte nu mai încetau, 
triburi şi grupuri mai mici migrau în interiorul Gre¬ 
ciei şi către răsărit, dincolo de Marea Egee, in Asia 
mică, iar în ansamblu nivelul material şi cultural era 


sărăcăcios în contrast cu civilizaţia miceniană. Şi to¬ 


tuşi, în pofida acestor lucruri. Istoria acestei vremi 

nu e doar cea a unei prăbuşiri şi a unui declin, căci 

tocmai în această epocă întunecată, printr-un proces 

pe care îî putem abia întrezări în descoperirile ar¬ 
heologice şi în mituri, aşa cum vor fi ele mai tîrziu 
povestite de greci, are loc o revoluţie tehnologică 
majoră — apariţia fierului — şi se naşte societatea 
greacă. Lumea veche, miceniană, în pofida limbii 
greceşti vorbite în palate, se înrudea îndeaproape cu 
statele contemporane, extrem de centralizate şi bi¬ 
rocratice, existente în răsărit, în nordul Siriei şi în 
Mesopotamia. Lumea cea nouă, lumea Greciei isto¬ 
rice, era (şi va rămine) pe de-a-ntregul deosebită, 
din punct de vedere economic, politic şi cultural. 
Există, evident, unele forme care s-au perpetuat, dar 
‘ele sint fragmente încorporate unui context nou, de 
nerecunoscut. Deprinderile tehnice şi cunoştinţele 
fundamentale :n agricultură, ceramică şi metalurgie 
dăinuie,. iar limba greacă supravieţuieşte acestor 
transformări sociale, aşa cum a supravieţuit ş> schim¬ 
bărilor ulterioare, pină în zilele noastre. 

In propria lor limbă, grecii nu s-au numit nicio¬ 
dată pe ei înşişi „greci* (cuvîntul vine de ia numele 
roman care-i desemna, graeci). In epoca miceniană, 
ei erau cunoscuţi, după toate aparenţele, sub numele 
de aheieni (dacă judecăm după mărturiile contem¬ 
porane hitiie) ; acesta e unul din numeroasele nume 
pe care Ie mai poarta încă în poemele homerice, cele 
mai timpurii opere literare greceşti care au ajuns 
pină la noi. în timpul epocii obscure, sau poate clfiar 

In 

la sfîrşitul ei, termenul de hellen le-a înlocuit în chip 
statornic pe celelalte, iar Hellas a devenit numele 
colectiv pentru toţi grecii 3a un loc. Azî, Hellas e 

numele unei tari, tot aşa ca şi Franţa ori Italia. In 
antichitate, însă, n-a existat nimic comparabil, ni¬ 
mic despre care elenii să poată spune „ţara noastră 4 *. 
Pentru ei, Hellas era mai înainte de toate o abstrac¬ 
ţie, cum ar fi fost „creştinătatea 44 pentru Evul Me¬ 
diu sau „lumea arabă 44 pentru prezent, căci vechii 
greci nu au fost niciodată uniţi din punct de vedere 
politic sau teritorial. 

In anume condiţii, Hellas a cuprins o arie enormă, 
incluzînd litoralul Mării Negre spre est, zonele de 
coastă ale Asiei Mici, insulele egeene, Grecia pro- 
priu-zisă, sudul Italiei şi cea mai mare parte din Si- 
cilia, continuînd spre vest pe ambele maluri ale Me- 
diteranei pînă la Cirene în Libia şi pînă la Marsilia 
şi la citeva aşezări de pe coasta spaniolă. In mare, 
această arie poate fi reprezentată ca o uriaşă elipsă, 
cu Mediterana (şi cu Marea Neagră în prelungirea 
ei) constituind axul longitudinal; o elipsă foarte 
plată, căci civilizaţia greacă a crescut şi a înflorit pe 
malul mării, şi nu în interiorul continentului. Lista 
marilor centre poate fi enumerată, pe rînd, fără a 
pătrunde mai adine de douăzeci-douăzeci şi cinci de 
mile de la mare spre interior. Tot ce se afla dincolo 
de această centură era socotit periferic, ţinuturi bune 
pentru dobîndirea hranei, a metalelor* şi sclavilor, 
bune pentru raiduri de pradă, ori pentru, a primi pro¬ 
duse meşteşugăreşti de la greci, dar nu pentru a fi 
locuite de aceştia, în măsura în care aşa ceva se pu¬ 
tea evita. 

Toţi aceşti greci risipiţi care încotro aveau con¬ 
ştiinţa că aparţin unei culturi unice ; se ştiau „de-un 

neam şi de-o limbă, cu sanctuare ale zeilor şi ritua¬ 
luri comune, cu obiceiuri asemănătoare^ aşa cum for¬ 
mula Iierodot (VIII, 144) această idee. In peninsula 
Greciei propriu-zise şi în insulele Egeei, lumea pe 
care ei o locuiau devenise de fapt pe de-a-ntregul 
greacă, cu excepţia sclavilor străini, a călătorilor 
străini şi a unor curiozităţi izolate cum ar fi sub¬ 
stratul autohton din insula Samotrace. In rest, comu¬ 
nităţile greceşti existau în mijlocul altor popoare care 
le înconjurau. Acolo unde băştinaşii erau mai primi¬ 
tivi, ca în cazul sciţilor din sudul Rusiei, al tracilor 
din nordul Egeei, ori ai siculilor şi sicanilor din Si- 
cilia, grecii tindeau să-i domine, din punct de vedere 
economic, cultural şi adeseori politic. Acolo imde, pe 
de altă parte, erau instalaţi pe teritoriul unor popoare 
avansate şi bine organizate, mai cu seamă în imperiul 
persan, trebuiau să accepte o anume dominaţie. 

Dar chiar şi aşa, au izbutit să-şi menţină o auto¬ 
nomie considerabilă, să aibă un mod de viaţă în în¬ 
tregime grecesc şi să-şi păstreze conştiinţa elenităţiL 

Fără îndoială, civilizaţie comună n-a însemnat 
niciodată identitate absolută. Existau diferenţe de 
dialect, de organizare politică, de cult, adesea de mo¬ 
rală şi ierarhie a valorilor, mai evidente în zonele 
periferice, dar nelipsind cu totul nici în centrul aces¬ 
tei lumi. Şi totuşi, în propriii lor ochi, aceste dife¬ 
renţe erau mărunte în comparaţie cu elementele co¬ 
mune de care erau atît de conştienţi. Limba lor, de 
exemplu, putea diferi de la un dialect la altul, dar 
un.grec de oriunde era înţeles oriunde în altă parte 
mai bine decît este azi înţeles la Veneţia un napoli- 
tan sau un sicilian fără şcoală. Foloseau cu toţii ace- 

laşi alfabet, adaptat pe la 300 după o invenţie fe¬ 
niciană mai timpurie, un sistem în care fiecare semn 
reprezenta cele mai simple sunete din limbă şi nu 
silabe, o scriere întru totul diferită de linearul B — 
şi infinit superioară ca instrument de înregistrare. 
Şi înglobau pe oricine altcineva, pe orice om a cărui 
limbă maternă nu era greaca, în categoria unică a 
„barbarilor* 4 , a celor a căror vorbire era de neînţeles 
şi suna de perc-ar fi spus mereu „bar-bar-bar*. 
Barbarii nu erau doar de neînţeles ; ei erau — mulţi 
greci au ajuns s-o creadă — inferiori prin natură : 
extrem de civilizaţii egipteni şi persani de-a valma 
cu sciţii şi tracii. 

C APITOLUL 2 

EPOCA OBSCURA ŞI POEMELE HOMERICE 


Epoca obscură va fi fost în întregime analfabeta 
şi înapoiată din alte puncte de vedere, dar n-a fost 
lipsită de o viaţă culturală. Dezvoltarea unei cera¬ 
mici fine cu desene geometrice constituie un exem¬ 
plu, iar poemele homerice un altul. Acestea îl pun 
pe istoric într-o situaţie chinuitoare, el străduindu-se 
să reconstruiască aproape patru sute de ani de isto¬ 
rie, veacurile în care s-a plăsmuit civilizaţia istorică 
a Greciei, din resturi materiale, două poeme lungi şi 
tradiţiile şi miturile mai tîrzii şi prea puţin sigure ale 
grecilor. 


Grecii, cu cîteva excepţii, socoteau că Iliada şi 
Odiseea sînt opera unui singur poet, Homer. Nimeni 
nu ştia cu certitudine cînd a trăit el şi unde (dar 
insula Chios ridica, totuşi, pretenţiile cele mai adesea 
luate în seamă). Cercetătorii moderni au opinii dife¬ 
rite atit în chestiunea de a şti dacă cele două poeme 
au fost sau nu compuse de un singur poet, cit şi asu¬ 
pra .datei lor. 

Totuşi, toată lumea e acum de acord că nu ni-1 pu¬ 
tem închipui pe autorul — sau pe autorii — lor ase- • 
meni poeţilor epici de mai tîrziu, ca Vergi lin, Dante 

sau Mii ton. în spatele Maclei şi Odiseei stau secole 
de poezie orală, compusă, recitată şi transmisă de 
barzi profesionişti fără ajutorul vreunui singur cu- 
vînt scris. Cită vreme Vergiliu putea hotărî, ca un 
act de voinţă, să aleagă povestea lui Aeneas ca su¬ 
biect al unui lung poem epic, şi putea să-l facă să 
fie cit voia el de sofisticat, de savant şi de complicat 
ca limbaj, # structură şi idei, bardul nu dispunea de 
o atare libertate. în parte, aceasta era o chestiune 
doar de tehnică şi depinzind de limitele severe im¬ 
puse de compoziţia orală ; în aceeaşi măsură însă, era 
şi o chestiune de convenţie socială. Atît subiectul cît 
şi maniera compoziţiei erau prestabilite. Limba era 
bogată, stilizată şi artificială, răspunzînd admirabil 
nevoilor compoziţiei orale. 

Temele aparţineau unui trecut „eroic 44 , socotit în 
egală măsură de către barzi şi de către ascultătorii 
săi a fi fost mai degrabă un trecut real, povestit de 
poet, decît o ficţiune ori o creaţie. „Cînţi atît de ade¬ 
vărat soarta Aheilor [...] de parcă ai fi fost de faţă, 
ori ai fi auzit de la altul 44 , îi spune Odiseu bardului 
Demodoc in Odiseea (VIII, 489-91). 

Redescoperirea scrisului în Grecia, în forma, ad¬ 
mirabil de flexibilă, a alfabetului fonetic, alterează 
în chip radical această situaţie. Devine acum posibil 
să se fixeze într-o formă permanentă şi într-o amplă 
con tex tură poezia care evoluase vreme de multe se¬ 
cole lipsite de scriere. Că puţini poeţi au încercat să 
facă asta nu trebuie să ne surprindă. Remarcabil e 
faptul că printre aceştia s-a aflat acela (sau aceia) 
care a produs două din cele mai însemnate poeme în 
literatura universală. Nu putem compara Mada şi 
Odiseea cu alte poeme eroice scrise la sfîrşitul „epocii 

obscure^, căci restul a dispărut alături de marea 
masă a literaturii greceşti în genere. Judecata anti¬ 
cilor cel puţin, era virtual unanimă în a clasa ope¬ 
rele, azi pierdute, cu mult mai prejos decît cele două 
poeme care au supravieţuit. 

Existau cîteva teme eroice în Grecia epocii obscure, 
dar cea mai însemnată dintre ele era masiva inva¬ 
dare a Troiei şi distrugerea ei de către o coaliţie din 
Grecia continentală, precum şi întoarcerea acasă a 
eroilor ; totul împodobit cu multe poveşti, mai puţin 
importante, din viaţa aceloraşi eroi şi cu acţiuni le¬ 
gate de acestea în rîndul zeilor olimpieni. Pe măsură 
ce înaintăm în timp în epoca obscură, rezerva de in¬ 
cidente devine foarte mare; putem spune că în se¬ 
lectarea şi combinarea lor îşi exercita poetul liber¬ 
tatea alegerilor. Astfel, cît de lungi ar fi Iliada şi 
Odiseea (aproape 16 000, respectiv, 12 000 de versuri), 
ele acoperă doar o fracţiune din acţiunea în ansam¬ 
blu, prima concentrîndu-se în cîteva zile din cei zece 
ani ai asediului Troiei şi sfîrşindu-se cu moartea lui 
Hector (dar fără să ajungă pînă la capturarea ce¬ 
tăţii), cea de a doua povestind cei zece ani de rătăciri 
ai unui singur erou, Odiseu, în drumul lui de la 
Troia spre casă, în Itaca. 

Arheologii au dovedit că Troia a fost în fapt dis¬ 
trusă către sfîrşitul secolului al XlII-lea, aşa cum 
presupuseseră şi unii istorici greci mai tîrziu, şi că 
multe din locurile legate de eroii homerici au fost 
intr-adevăr centre miceniene importante. Ceva din- 
tr-o tradiţie mice'niană autentică s-a păstrat aşadar 
în poeme, tot aşa cum fragmente de trecut supravie¬ 
ţuiesc în alte exemple de poezie eroică cum ar fi 

epopeea medievală franceză La Chanson de Roland> 
sau mai scurtele cîntece ruseşti despre prinţul Via- 
dixnir al Kievului. Dar nu prea mult adevăr, şi acela 
de obicei deformat. Pe nesimţite, şi în cel mai bun 

caz doar pe jumătate conştient, poveştile erau trans¬ 
formate trecînd de la un poet la altul, pe măsură ce 
perioada, evenimentele şi societatea pe care o „po¬ 
vesteau" rămîneau tot mai mult în urmă, devenind 
tot mai de neînţeles pentru ei. Intr-un fel, poeţii în¬ 
cercau să facă deodată două lucruri contrare : pe de o 
parte, încercau să păstreze imaginea unui trecut 
• mort, iar pe de alta doreau să fie înţeleşi şi crezuţi. 
Aşa. de exemplu, ei descriau palate minunate pe care 
nu le văzuseră niciodată şi care deveneau tot mai 
puţin asemănătoare cu palatele miceniene (şi deaît- 
mintcri cu oricare altele, căci propria lor lume nu 
avea palate) ; sau încercau să descrie folosirea ca¬ 
relor in luptă, o practică uitată din care nu înţele¬ 
geau nici ei prea mult ; ori descriau armele de bronz 
ale micenienilor, dar nu izbuteau să împiedice fierul 
vsă se strecoare între ele, căci acum armele erau de 
fier, nu de bronz. 

Asemenea anacronisme tulbură pe istorici, dar nici 
barzii, nici ascultătorii lor nu* erau istorici. Pentru 
o paralelă, ne putem gîndi la piesele istorice ale lui 
Shakespeare, la reprezentările de scene istorice şi 
mitologice greceşti din vremea Renaşterii, ori la ilus¬ 
traţiile Bibliei din orice vreme. Ele sint pline de 
inexactităţi, dar nimeni nu se gîndeşte vreo clipă 
la asta. Singurul lucru care n-ar fi fost tolerat în 
poezia eroică greacă ar fi fost includerea în nara¬ 
ţiune a unor evenimente despre care se ştia că au 
avut loc după epoca „eroică“ venirea dorienilor, 


30 


spre pildă. Absenţa lor din poeme era, ca să spunem 
aşa, dovada că poeţii repovesteau corect vechile po¬ 
veşti. Cit despre rest — instituţii sociale, atitudini şi 
idei, coduri de comportament — eventuala eroare nu 
putea fi controlată, pentru simplul motiv că nu exista 
nimic scris. Nu putem sublinia îndeajuns acest lu¬ 
cru. După un secol, ar fi fost literalmente imposibil 
să se verifice vreo îndoială cu privire la puterile lui 
Agamemnon, la mărimea armatei lui, ori la detaliile 
bătăliilor. 

Poemele, aşa cum erau ele recitate, constituiau în 
acelaşi timp adevărul în sine şi dovada propriului lor 
adevăr. 

Societatea care ni se dezvăluie în Ilicula şi Odiseea 
e o societate de regi şi de nobili, care posedă mult 
pămînt şi multe turme şi care duc o viaţă de stră¬ 
lucire şi lupte. Gospodăria nobiliară era centrul acti¬ 
vităţii şi puterii. Piegele era judecător, legiuitor şi 
comandant de oşti. El nu era supus nici unui con¬ 
trol în forme constituţionale, depinzînd doar de sanc¬ 
ţiunea pe care i-o confereau propriile-i isprăvi, ave¬ 
rea şi legăturile de care dispunea. Un rege slab nu 
supravieţuia mult în faţa ameninţării unor rivali pu¬ 
ternici ori a duşmanilor dinafară. El nu avea un 
,,stat“ sau o ,.comunitate constituită u care să-l poată 
susţine efectiv, pe temeiul legilor sau al tradiţiei. Nu 
că această lume ar fi fost o junglă : existau cere¬ 
monii, ritualuri şi convenţii care guvernau viaţa oa¬ 
menilor. Lipsea însă o sancţiune îndeajuns de pu¬ 
ternică pentru a se opune sau a învinge cea mai im¬ 
portanta dintre sancţiuni — cea a puterii efective, 
în timpul absenţei lui Odiseu, nobilii din Itaca s-au 

purtat într-un mod de-a dreptul scandalos faţă de 
familia şi posesiunile lui, uneltind în acelaşi timp 
între ei pentru a-i acapara puterea. Puţini, asemeni 
bătrânului Mentor, au protestat, dar cuvintele lor 
n-au avut nici o greutate ; poetul aproape că ne 
spune : „Şi cum ar fi putut avea oare ?“ 

Poporul din Itaca a rămas mut. De fapt, în am¬ 
bele poeme, populaţia, în afară de nobilii eroi, e o 
masă nedeterminată, al cărei statut e cu totul ne¬ 
clar. Unii, mai ales femeile captive, sînt numiţi 
sclavi, dar nu par a avea o situaţie mai proastă decît 
ceilalţi. Cîţiva meşteşugari — făurari, lemnari, ghici¬ 
tori şi medici — par a avea un statut mai favorabil. 
Cit priveşte pe ceilalţi, ei muncesc pe cîmpuri şi în 
palate (dar nu fac negoţ, căci acesta e lăsat pe seama 
străinilor, mai ales a fenicienilor, sau a căpeteniilor 
înseşi), participă la raiduri şi chiar la marea expe¬ 
diţie împotriva Troiei, dar nu par să ia parte la lupta 
reală, care se mărgineşte la înfruntări individuale în¬ 
tre nobili greu înarmaţi din ambele tabere. Ei iau 
chiar parte la adunări din cînd în cînd, dar nu par 
a avea nici cuvînt, nici drept de vot cînd se ajunge 
la luarea hotărârilor. O singură dată îndrăzneşte un 
om de rînd să vorbească, în faimosul pasaj din Iliada 
în care Tersit propune să se renunţe la asediul Troiei. 
Odiseu îl loveşte de îndată pe spinare şi pe umeri 
cu sceptrul, isprăvind astfel repede cu această izolată 

abatere de la o comportare corectă. 

în comparaţie cu lumea reală a veacului al XlII-lea, 
lumea miceniană, toată această activitate a ei, este 
la o scară prea redusă, iar caracterul ei e greşit în¬ 
ţeles. Arheologia modernă împreună cu descifrarea 
tabletelor în scrierea lineară B, au dovedit aceasta. 

Grecii înşişi nu ştiau nimic despre existenţa scrierii 
lineare B şi prea puţin despre arheologie 5 chiar 
atunci cînd puteau să vadă ceva din ruine — ca la 
Mieene de pildă — ei nu le înţelegeau nimic. Cel 

puţin cei ce au trăit după „epoca obscură 14 par să 
nu li ştiut, de exemplu, că existase cîndva o epocă 
a bronzului în care fierul era necunoscut (Herodot 
credea chiar că piramidele fuseseră construite cu 
unelte de fier) ; ori — mai aproape de ei în timp — 
nu ştiau, iarăşi, că ceramica geometrică era o specie 
tipic greacă şi nu opera unor barbari. Pe scurt, grecii 
de mai tîrziu nu-şi aminteau în nici un fel despre o 
civilizaţie miceniană calitativ deosebită de a lor şi 
despărţită de aceasta prin cezura „epocii obscure 44 . 

Ei şi-i imaginau pe conducătorii de la Mieene ori 
Pilos ca pe strămoşii şi predecesorii lor nemijlociţi 
— din punct de vedere social şi spiritual, nu numai 
biologic — şi greşeau. 

Secole de-a rîndul, interesul grecilor pentru trecut 
a fost doar mitic. Erau interesaţi în mare măsură de 
întîmplări individuale şi izolate din trecut (de obi¬ 
cei implicând o participare directă a unor fiinţe su¬ 
pranaturale) dintre care unele „explicau 44 o practică 
obişnuită în cult sau ritual, ori în instituţiile secu¬ 
lare ; nu de o relatare ordonată a trecutului, siste¬ 
matic fixat în timp şi spaţiu. In anumite condiţii, 
unii dintre ei au dovedit un simţ autentic, un senti¬ 
ment al istoriei (nu înainte de veacul al V-lea), dar 
atunci era prea tîrziu. Trecutul mai îndepărtat dis¬ 
păruse : nu mai existau alte mărturii afară de cîteva 
poeifte, în sfîrşit înregistrate în scris, şi a vastei mase 
de mituri transmise oral, care nu mai putea fi orga¬ 
nizată. Ca urmare, eforturile de a reconstitui propria 

lor istorie postmiceniană au creat o imagine cu mult 
prea simplă, lipsită, dincolo de inexactităţile de de¬ 
taliu, de ascensiunile şi prăbuşirile, de ascuţitele va¬ 
riaţii în timp şi spaţiu, de adincimea transformărilor 
caracterizînd secolele „epocii obscure 44 . Noi dispu¬ 
nem de avantajul unei arheologii moderne şi de re¬ 
descoperirea lumilor pierdute ale hitiţilor, asirieni- 
lor şi ale altor popoare din vestul Asiei. Noi ştim cit 
de total a fost întreruptă viaţa societăţii miceniene 
(cei puţin în zonele ei superioare) ; cit a fost de esen¬ 
ţial rolul Atenei in păstrarea şi difuzarea tehnicilor 
ceramice, cum au dispărut pe de-a-ntregul construc¬ 
ţiile monumentale pentru aproape patru sute de ani; 
ştim câ, pe la anul 1000, mici grupuri de oameni au 
început să migreze spre est, peste Marea Egee, pen¬ 
tru a-şi găsi sălaş pe coasta Asiei Mici — aşezări 
agricole mici şi instabile care, cu timpul, au devenit 
centre a ceea ce uneori se numeşte Renaşterea io- 
mană. Ştim toate acestea şi încă multe altele, din 
care prea puţine le erau cunoscute grecilor înşişi 
după sfîrşitui „epocii obscure 44 . 

Şi totuşi ar fi o nebunie să ne închipuim că pu¬ 
tem, sau că vom putea vreodată să scriem o istorie 
a „epocii obscure 44 . Arheologia, lingvistica comparată 
şi mitologia comparată, mărturia documentelor con¬ 
temporane din Siria sau Egipt, cu toată valoarea lor, 
ating repede limitele absolute ale luminii pe care o 
pot arunca asupra acestor vremuri. Nimic nu poate 
înlocui inexistenţa scrierilor greceşti contemporane, 
fie ele narative, religioase sau administrative. Aşa 
incit, asemeni grecilor, trebuie să ne întoarcem la 
Iliada şi Odiseea . Şi în această privinţă, oricît ar pă¬ 
rea de surprinzător, ştim mult mai multe decît grecii.. 

căci nu numai că filologia modernă şi-a adus contri¬ 
buţia, dai' a fost şi posibil ca, atît în secolul precedent 
eît şi în al nostru, să se studieze pe viu, în practică, 
tehnica de elaborare a poeziei orale eroice, mai cu 
seamă la slavii din sud. Reiese din acest studiu, ca 
o concluzie îndeajuns de sigură, că, deşi această na¬ 
raţiune nu e o istorie, fie ea miceniană sau greacă, 
în pofida credinţei ferme a grecilor — (şi nici cei 
mai sceptici dintre ei nu s-au îndoit de asta în 
esenţă, oricît s-ar fi revoltat împotriva imaginii ho¬ 
merice a zeilor sau împotriva altor aspecte ale poe¬ 
melor) — Iliadci şi Odiseea nu sînt numai o ficţiune 
poetică. Societatea descrisă şi mod ul de a gin di sînt 
istorice, şi aceasta adaugă o dimensiune importantă 
resturilor materiale mute. 

Istorice în ce sens ? Cînd ? Aceasta e o problemă 
foarte spinoasă. Opinia modernă cu privire la data 
finală a alcătuirii poemelor (lăsînd la o parte inter¬ 
polările mai tîrzii şi revizuirile care s-au făcut fără 
îndoială) variază, de la sfîrşitul veacului al IX-lea 
pînă.în primii ani ai celui de-al VH-lea. Chiar data 
se acceptă o dată timpurie, devine repede evident că 
lumea poemelor nu e cea în care trăia Homer. Pe 
de o parte, ea ar fi prea uniformă ; aheii lui Homer 
nu pot fi deosebiţi unul de celălalt — şi nici de tro¬ 
ieni, dealtminteri. Dar Tesalia (patria lui Abile) vea¬ 
cului al IX-lea, Creta veacului al IX-lea şi Atena 
aceluiaşi veac nu sînt deloc identice. Dialectele di¬ 
feră, evoluţia socială are ritmuri deosebite, institu¬ 
ţiile'politice de asemeni. Mai mult deeît atît, saltul 
e prea mare de la comunităţile neînchegate clin poeme 
la comunităţile care erau suficient de organizate, su- 

prapopulate şi avansate din punct de vedere tehnic 
pentru a iniţia marea emigraţie şi dispersare greaca 
Începută la mijlocul secolului al VUI-lea. Excesivă 
e şi distanţa între jocurile organizate de Ahile pen¬ 
tru funeraliile lui Patrocle şi jocurile olimpice. (Bine¬ 
înţeles, cu cît e mai tîrzie data acceptată pentru 
poeme, cu atît mai acute devin aceste dificultăţi.) 
S-ar părea, aşadar, că arhaizarea deliberat urmărită 
de barzi a izbutit în parte; cu toate că pierduseră 
virtual toate amintirile despre societatea mţceniană, 
ei au rămas destul de departe, în timp, pentru a de¬ 
scrie cu o oarecare exactitate mai curînd începutul 
decît sfîrşitul „epocii obscure 44 ţinînd seama întot¬ 
deauna de elementele anacronice supravieţuirii mice- 
niene pe de o parte, de note contemporane pe de alta. 

Aşa cum ştie orice scriitor de romane istorice (şi 
orice istoric), e mai uşor să descrii aspectul exterior 
al unei vremi trecute decît să ajungi în interiorul 
oamenilor înşişi, la gîndurile şi sentimentele lor. 
Barzii erau avantajaţi din acest punct de vedere de 
importanta rezervă de „formule 44 moştenite — fraze 
şi versuri-tip — care erau instrumentele lor profe¬ 
sionale. Cu toate acestea, ei nu puteau să gîndească 
în trecut. Platon se plîngea în Republica că există 
greci care cred că Homer „a educat Elada şi [...] că 
un om trebuie să-şi organizeze întreaga viaţă urmîn- 
du-1 pe acest poet 44 . Puţine opere — şi probabil nici 
una din cele nescrise — au stăpînit vreodată în ase¬ 
menea măsură un neam întreg vreme de atîtea 
veacuri. Geniul poetic singur nu poate explica acest 
fenomen, şi desigur nici simpla curiozitate faţă de 
o „epocă de aur 44 . Cheia se află în altă parte. Homer 

e cel care (împreună cu un poet de un cu totul alt 
tip, Hesiod), după spusele lui Herodot (II, 53) „a 
statornicit pentru prima dată grecilor genealogia zei¬ 
lor, le-a dat acestora titluri, a împărţit între ei cin¬ 
stirile şi rosturile, şi le-a descris chipul 44 . La prima 
vedere, aceasta pare o remarcă prostească : Zeus ar 
fi fost stăpîn al Olimpului chiar dacă Homer n-ar fi 
trăit nicicînd. Dar, aşa cum se întîmplă adesea cu 
Herodot, subtilitatea şi profunzimea observaţiei se 
afla dincolo de suprafaţă. 

S-a spus uneori că antropomorfismul poemelor ho¬ 
merice e cel mai complet şi extrem din cîte cunoaş¬ 
tem ; că niciodată înainte ori mai tîrziu n-au fost zeii 
mai asemănători cu oamenii (afară de faptul, bine¬ 
înţeles, de a fi nepieritori) ; şi că aceasta e o viziune 
teribil de naivă a divinităţii. Fără îndoială aşa e, dar 
mai e şi altceva, ceva poate mult mai interesant şi 
semnificativ. Cit de îndrăzneţ era, în fond, actul prin 
care omul era ridicat atît de sus încît putea deveni 
chip al zeilor ! Şi cine i-a dat lui Homer (şi lui He¬ 
siod, după el) autoritatea de a interveni în astfel de 
chestiuni ? Ceea ce au făcut ei, atît în acţiune cît şi 
în substanţa ei, implică o omenească conştiinţă de 
sine, o încredere fără precedent şi grea de posibili¬ 
tăţi nelimitate. 

Un om, Homer, nu a realizat singur, fără îndoială, 
o astfel de revoluţie intelectuală, şi nu avem nici o 
dovadă, 4ntr-un chip sau altul, care să decidă dacă 


ii 


barzii erau măcar conştienţi că participă la o ase¬ 
menea revoluţie. Pe de altă parte, ea nici n-a fost 
totală. Poemele homerice dovedesc un neîndoielnic 
dezgust pentru zeii-şarpe, rituri de fertilitate, cere- 

rnonii orgiastice, pentru latura frenetică, dionisiacă 
sau bacchică a religiei, componentă foarte veche şi 
foarte tenace. Acestor lucruri abia clacă li se îngăduie 
să apară în poemele homerice, şi totuşi ele au rămas 
adine înrădăcinate şi larg practicate pînă la sfârşitul 
civilizaţiei greceşti. Dar, încă din epoca obscură, unii 
oameni se revoltau împotriva lor, respinşi nu atît de 

primitivitatea şi brutalitatea acestor credinţe (există 
destulă brutalitate în Iliada şi Odiseea) cît de inadec- 
varea intelectuală, de slăbiciunea şi inferioritatea 
umană pe care ele o implică. Apoi a urmat o altă re¬ 
voluţie : întoarcerea Greciei la arta scrisului. Doar o 

societate care poate scrie, poate să claseze, să 
păstreze şi să-şi transmită cunoştinţele pe hîrtie, e 
capabilă de o cercetare sistematică a credinţelor sale 
religioase (ori de alt fel). Primul pas a fost o teogo- 
nie. Aici, Herodot e întrucîtva înşelător : Homer măr¬ 
turiseşte doar despre începutul acestei clasificări, în 
timp ce prima adevărată teogonie trebuie să-i fie 
atribuită lui Hesiod ; el aparţine lumii pe deplin 
istorice a Greciei, în pragul căreia se afla Ilomer. 

In concluzie, Iliada şi Odiseea prezintă un număr 
de paradoxuri remarcabile. Probabil nici o altă lite¬ 
ratură nu a izbucnit în scris pentru prima dată cu 
două poeme dovedind un asemenea geniu. Nu ; şl 
totuşi n-au avut urmaşi demni de remarcat, din mo¬ 
ment ce scrierea cu adevărat creatoare s-a îndreptat 
de îndată către forme şi subiecte noi. In domenii din 
cele mai semnificative, cele două poeme privesc în¬ 
dărăt, chiar cu insistenţă ; şi totuşi, în acelaşi timp, 
ele prevestesc viitorul ori de cîte ori ating miezul 
însuşi al omenescului din om. Sub acest aspect, ter- 

menul de„epocă obscura 44 e cit se poate de înşelător 
(subliniind doar ignoranţa noastră despre ce s-a în- 
tîmplat pe atunci). Cînd unii greci au început să gîn- 
dească astfel, cînd, mai cu seamă, şi-au putut aşterne 
în scris gîndurile, preistoria greacă a luat sfîrşit. 

Periodizarea istoriei Greciei 

O convenţie, acceptată azi, împarte istoria ulte¬ 
rioară a grecilor intr-un număr de perioade, ale că¬ 
ror denumiri sînt doar forme de prescurtare, care nu 
trebuie înţelese ad litteram şi nici măcar ca avînd 
un înţeles prea particular. 

Epoca ARHAICA — de la 800 sau 750 pînâ la 500, 

In cifre rotunde, adică din momentul în care geo¬ 
grafia politică a Greciei peninsulare şi a coastei gre¬ 
ceşti a Asiei Mici a devenit suficient de stabilă, pînă 
în epoca deschisă de războaiele cu Perşii. 

Epoca CLASICA — secolul V şi IV, perioada ora- 
şelor-state independente şi în ansamblu, a celor 
mai mari realizări culturale din întreaga istorie a 
Greciei. 

Epoca ELENISTICA — de la Alexandru cel Mare 
pînă la cucerirea romană în estul Mediteranei, se¬ 
cole Jn cursul cărora civilizaţia greacă s-a răspîndit 

s * 

către est în centre noi cum ar fi Alexandria şi An- 
tiohia, de unde o aristocraţie greco-macedoneană gu¬ 
verna teritorii întinse ale Orientului apropiat (cum 

ar fi Siria şi Egiptul) sub conducerea unor monarhi 
cu puteri depline. 

g • 

Epoca ROMANĂ: convenţional datata de la în¬ 
frângerea armatelor lui Antoniu şi ale Cleopatrei de 
către Augustus, în bătălia de la Actium din anul 
31 î.e.n., cu toate că numeroase comunităţi greceşti 
trecuseră sub stăpînire romană, treptat, încă din se¬ 
colul III. î.e.n., şi în pofida faptului că civilizaţia im¬ 
periului roman de răsărit a rămas pînâ la capăt 
esenţialmente greacă. 


Nw 

CAPITOLUL 3 

GRECIA ARHAICA 


Pînă către sfîrşitul epocii arhaice, poezia rămîne 
singurul izvor de informaţie scrisă. Dar acum poezia 
e esenţialmente contemporană şi personală, eu ex¬ 
cepţia cîtorva opere în vechiul stil eroic, narînd po¬ 
veştile tradiţionale şi împletindu-le cu relatările 
obişnuite ale faptelor săvârşite de zei. Poezia care 
era vie şi proaspătă se îndepărtează repede şi hotărît 
de această tradiţie. Chiar atunci cînd temele sînt mi¬ 
tice, preocuparea ei e analiza finală a prezentului : 
astfel e cazul Teogoniei lui Hesiod ; chiar aşa-numi- 
tele (şi greşit numitele) Imnuri homerice încearcă să 
introducă o anume ordine în masa haotică a mitu¬ 
rilor — activitate impresionant de nouă în sine şi sub 
aspectul concepţiei — şi astfel ele leagă direct şi sis¬ 
tematic miturile de ritualurile şi ceremoniile care le 
guvernau viaţa. Aceasta nu e încă nici filozofie, nici 
teologie, dar e mai aproape de amîndouă deoît gîn- 
direa spasmodică şi ou mult mai rudimentară care 
se oglindeşte pînă şi în Iliacla şi Odiseea . 

Hesiod seamănă cu Homer într-o privinţă : şi el e 
cunoscut ca autor a două lungi poeme în formă şi în 
metru epic (şi al unui număr de alte poeme din care 
s-au păstrat doar (fragmente) ; tot aşa, nu e deloc 

sigur ca atribuirea lor unui singur poet e corectă. Dar 
aici, şi la o oarecare similitudine în limbaj, paralela 
se opreşte cu totul. Acel Hesiod care a scris Munci 
şi Zile (şi majoritatea consideră că tot el a scris şi 
Teogonia) e cineva pe care îl cunoaştem îndeaproape 
ea persoană — fiindcă ne povesteşte multe despre 
el însuşi. Tatăl său se refugiase din Asia Mică în 
Beoţia. Aici el cultiva pămîntul; la moartea lui, pro¬ 
prietatea agonisită a făcut obiectul unei crîncene dis¬ 
pute intre cei doi fii ai săi. Hesiod era în acelaşi timp 
bard şi cultivator, şi tema principală a poemului 
Mujici şi Zile scris, pe cit se pare, la sfîrşitul seco¬ 
lului al VIH-lea sau la începutul celui de-al VlI-lea, 
este viaţa ţăranului, uneltele şi metodele, sclavii, ar¬ 
gaţii şi vitele lui, antipatia sa faţă de nobili şi ne¬ 
dreptatea lor pe de o parte, faţă de marele şi de micul 
negoţ legat de ea pe de altă parte, minuţioasele cu¬ 
noştinţe tehnice asupra agriculturii şi a numeroase- 
lor acte rituale şi tabu -uri legate de ea, ca şi spaima 
lui neîncetată faţă de dezastru şi sărăcie. Nimic nu 
putea fi mai departe de poemele homerice ca su¬ 
biect şi ca viziune. 

Tot aşa şi poezia lirică — o specie eu totul nouă 
de literatură — începînd cu Arhiloh, un aventurier 
şi mercenar din Păros, care poate fi datat la mijlocul 
secolului al VlI-lea. El scrie despre sine, despre prie- 

tenii şi duşmanii lui, într-un chip care era nu numai 
personal, ci şi cu totul neeroic. 

„Nici nu vreau s-aud de-un mare general ce zvirie paşi ca 
De uriaş : un îngîmfat cu părul creţ, cu barba rasă. 

Mie mi-e pe plac oricît de mic ar fi, picioare strîmbe 
Chiar să-l poarte, numai cel cu mers înfipt şi p'lin de vlagă ;t 1 

Nu mai e vorba de vreo nostalgie a unui trecut 
măreţ abia întrezărit, ci de un interes predominant 
faţă de prezent. 

Cele trei veacuri care constituie epoca arhaică sînt 
marcate de o dezvoltare şi o diferenţiere considera¬ 
bile, aşa incit generalizările trebuie făcute cu pru¬ 
denţă şi multă pricepere. Aceasta se vede deîndată 
ce comparăm poezia lui Arhiloh, de exemplu, eu cea 
a lui Alceu, cu o jumătate de veac mai tîrziu, sau pe 
a amândurora cu contemporanii acestuia din urmă, 

Safo şi Solon. Diferenţele nu provin doar din tempe¬ 
ramentul şi din preocupările fiecăruia, ci şi din dis¬ 
tincţii politice şi sociale în timp şi spaţiu. Istoricul 
Greciei trebuie să tină seama aşadar de o dezvoltare 

foarte inegală, în pofida atîtor elemente comune. 

In zonele mai avansate ale Greciei continentale şi 
microasiatice, ca şi în insulele Egeei, există acum un 
mare număr de comunităţi stabile în sensul cjpplin 
al cuvîntului şi ceva care lipsea, pe de o parte, din 
lumea poemelor homerice, dar care este încă rudi¬ 
mentar şi incomplet în comparaţie cu oraşui-stat pe 
deplin dezvoltat al epocii ulterioare. E semnificaţiv 
faptul că atunci cînd au reapărut edificiile monumcn- 

1 Arhiloh fr. D în Antologie lirică greacă , Si mina Noica, 
Ed. Univers, Bucureşti, 1^70, p. 55. 

tale, templele au apărut primele, apoi zidurile de 
• incintă, şi nu palatele. Aceste comunităţi arhaice 
erau fără excepţie mici, numărul locuitorilor fiind de 
ordinul miilor, şi independente (dacă nu erau supuse 
prin cu&erire). în parte, doar geografia explică acea¬ 
stă fragmentare. O mare parte din teren e asemeni 
unei table de şah constituite din munţi şl mici cîmpii 
sau văi, tinzînd să izoleze fiecare insulă locuită de 
cealaltă. Comunicaţiile pe uscat de la o „insulă 44 la 
alta erau lente şi dificile ; uneori de-a dreptul im¬ 
posibile, în cazul unei rezistenţe. E uşor de înţeles, 
în aceste condiţii, de ce, după prăbuşirea civilizaţiei 
.miceniene, cînd asistăm la atîtea mişcări de invada¬ 
tori sau de refugiaţi, aşezările mici şi izolate au de¬ 
venit predominante. Dar geografia nu poate explica 
istoria ulterioară : de ce Atena, de exemplu, a iz¬ 
butit să suprime această tendinţă în zona relativ 
mare a Aticei şi a unificat întreaga regiune într-o 
singură cetate, în timp ce Teba a eşuat în repetate- 

le-i încercări de a obţine acelaşi lucru în regiunea 
învecinată, şi nu cu mult mai întinsă a Beoţiei, aşa 
incit acolo au supravieţuit douăsprezece oraşe-stat; 
de ce o insulă atît de mică ca Amorgos avea trei 
poleis distincte în plină epocă clasică ; sau de ce, mai 

cu s^amă, grecii au strămutat acest tip de comunitate 
restrînsă în regiuni cum ar fi Sicilia sau sudul Ita¬ 
liei, unde atît configuraţia terenului cît şi raţiuni de 
autoapărare ar fi trebuit să~i îndemne spre o mai 
mare unitate politică. Tenacitatea micii comunităţi 
independente poate fi explicată doar ca un obicei 
ajuns să constituie o convingere adine înrădăcinată 
cu privire la felul în care trebuie să se desfăşoare 

viaţa în comun. In momentul îri care roirea greacă 

spre est şi spre vest se desăvîrşise, totalul acestor co¬ 
munităţi mai mult sau mai puţin independente era 
de aproximativ 1500. 

Inegalitatea acestei dezvoltări e în cel mai înalt 
grad evidentă în domeniul urbanizării. Dintr-un 
punct de vedere strict rezidenţial, modelul medite¬ 
ranean pare să fi fost întotdeauna aglomerarea în 
sate sau în jurul cetăţilor întărite ori complexelor 
palaţiale, de preferinţă faţă de fermele risipite. Din 
punct de vedere al comunităţii, trebuie să existe un 
centru unde să se poată concentra principalele clă¬ 
diri civice şi religioase şi unde cetăţenii să se poată 
aduna la nevoie (aceasta e agora în sensul original, 
cu mult înainte ca acest cuvînt să ajungă a însemna 
,,piaţă“). De obicei exista şi o acropolă, o colină care 
să poată servi drept citadelă pentru apărare. Apoi 
încep variaţiile. în Vechea Smirnă, spre exemplu, 
una din primele aşezări din Asia Mică, toată lumea 

pare să fi trăit înghesuită îndărătul zidului de in¬ 
cintă — o necesitate evidentă pentru grupul mic şi 
slab care traversase Egeea pe la anul 1000 spre a-şi 
întemeia o nouă existenţă într-o lume străină şi, fără 
doar şi poate, ostilă. Dar spartanii au trăit totdeauna 
în sate (sau în cazărmi, însă aceasta nu are legătură 

cu discuţia de faţă), şi mai exista şi un al treilea tip, 
în care populaţia se împărţea între zona urbană şi 
cea rurală. 

Aceste diferenţe nu erau, desigur, numai de nuanţă, 
constituind reacţii la diferite situaţii interne şi ex¬ 
terne, la probleme de putere şi avuţie, de dezvoltare 
economică. Cele mai ascuţite diferente erau cele eco- 

nomice, ca, de pildă, între Corint şi Milet pe de o 
parte, şi Sparta sau comunităţile din Elida ori Arca- 
dia pe de altă parte. Dacă cineva ar numi centrele 

acestor din urmă regiuni „centre urbane* ar fi maî 
degrabă o formulă de politeţe, căci întreaga populaţie 

trăia din agricultură şi tributuri (fie din războaie, 
fie din veniturile unor sanctuare) şi din nimic alt¬ 
ceva, în timp ce primele cetăţi includ oameni ale că¬ 
ror mijloace de existenţă provin din comerţ şi meşte¬ 
şuguri, şi care sînt aşadar separaţi din punct de ve¬ 
dere economic de pămîntul cultivat. Ei constituie o 
fracţiune puţin numeroasă a populaţiei, dar însăşi 
existenta lor introduce o nouă dimensiune în călită- 

f 

tea comunităţii şi în structura ei. 

Oricare ar fi fost modelul fiecărui caz în parte, 
rămîne constant pentru toate cetăţile faptul că ora¬ 
şul şi satul sînt concepute ca o unitate, şi nu — aşa 
cum avea să fie obişnuit în oraşele medievale — ca 
două grupuri antagonice. Această comunitate e su¬ 
dată nu numai prin legături economice sau prin 
forţă, dar şi din punct de vedere psihologic, prin 
sentimentul — împărtăşit de toţi membrii ei — al 
unei unităţi înrudite prin cult şi tradiţii comune (atît 
mitice, cît şi istorice). Astfel, un grec din antichitate 
nu putea exprima ideea de Atena ca unitate politică 
decît vorbind despre atenieni, cuvîntul însuşi, Atena, 
însenmînd rareori mai mult decît un complex urban, 
o noţiune pur şi simplu geografică. Se călătorea spre 
Atena ; se purta război cu atenienii. Grecii, aşadar, 
se considerau pe ei înşişi nu doar greci (hellenes) în 

faţa. barbarilor, ci. intr-un chip şi mai nemijlocit încă, 
membrii unor grupuri şi subgrupuri în interiorul 
grecităţn. Un cetăţean al Teboi era teban şi beoţian 
tot atît cit şi grec, şi fiecare termen avea semnifica¬ 
ţia sa emoţională proprie, întemeiată pe mituri spe¬ 
ciale. Si mai existau şi alte grupuri — triburile în 

interiorul comunităţii, sau abstracţii mai cuprinză¬ 
toare in afara ei (cum ar fi dorienii sau ionienii,), 
constituind ia un loc o structură complicată, uneori 
chiar contradictorie, de apartenenţe şi lealităţi. 

Sub aspect politic însă, comunitatea de sine stă¬ 
tătoare e singura care are o existenţă clară şi lipsită 
de echivoc. Regii şi şefii locali dispăruseră pe la 
sfîrşitul „epocii obscure^ — atît de discret incit n-au 
lăsat nici o amintire şi nici o tradiţie despre alunga¬ 
rea lor (spre deosebire de stadiul similar din istoria 
Romei, de exemplu). Chiar şi atunci cînd asemenea 
instituţii supravieţuiesc în chip întîmplător, aşa cum 
ar fi dubla monarhie la Sparta, regii supravieţuiesc 
ca generali şi preoţi ereditari, nu ca regi propriu-zis. 
Puterea trecuse în mina unor mici grupuri de fami¬ 
lii aristocratice care monopolizau o mare parte, dacă 
nu totalitatea pămînturilor şi conduceau în parte 
prin Instituţii constituite, sfaturi şi magistraturi ; îri 
parte prin legături matrimoniale şi de înrudire, în 
calitate de ,,înaltă societate^ ; în parte, iarăşi, prin 
autoritatea de necontestat care provenea din ascen¬ 
denţa lor, căci cu toţii puteau înfăţişa genealogii ur- 
cînd pînă la eroi vestiţi (şi de la aceştia adesea pină 
la vreun zeu), , 

* Intre nobili şi restul populaţiei existau tensiuni şi, 
din ce în ce mai mult, un conflict deschis, la izbucni¬ 
rea căruia au contribuit mai multe cauze. Una era 
creşterea populaţiei. Nu avem date concrete (nici 
măcar ipoteze verosimile), dar dovezile arheologice 
sînt clare din acest punct de vedere. Nici Grecia con¬ 
tinentală, nici insulele Egeei nu puteau oferi mij¬ 
loace de trai unei populaţii agrare considerabile, şi . 
surplusul nu putea fi absorbit de alte domenii ale 
producţiei. Mai mult decît atît, regimul solului şi 
legile cu privire la datorii erau de aşa natură incit 
aristocraţia nu numai că stăpînea cea mai mare şi 
cea mai rodnică parte din pămînt, dar mulţi oameni 
„liberi u erau obligaţi să servească în calitate de forţă 
de muncă necesară, dar involuntară, pe proprietăţile 
mai mari. Aşa cum scria Aristotel în Constituţia ate¬ 
niană (II), „s-au iscat tulburări între nobili şi mul¬ 
ţime îndelungă vreme u pentru că „săracii au deve¬ 
nit sclavii celor bogaţi dimpreună cu copiii şi soţiile 
lor“ şi „nu aveau nici un drept (politic)“. 

Un alt factor a fost cel militar. Printr-un proces 
pe care nu-1 putem reconstitui, dar care e documen¬ 
tat curînd după 700, prin scenele pictate pe vase, 
războinicul homeric e înlocuit de hoplit, pedestraşul 
greu înarmat, care luptă în formaţii masive. Hopliţii 

• erau oameni cu stare, din moment ce trebuiau să-şi 
procure singuri armamentul şi întregul echipament, 
dar mulţi proveneau din păturile de mijloc, care se 
situau în afara grupurilor aristocratice închise, şi 
care, aşadar, constituiau o potenţială contrapondere 
a acestora în luptele politice. 


Colonizarea 


Pentru o lungă perioadă, o supapă de siguranţă a 
acestor tensiuni a fost oferită de aşa-numita — şi gre¬ 
şit numită — mişcare de „colonizare 14 care ducea 
surplusul de populaţie (şi surplusul relativ al celor 
lipsiţi do mijloace) către ţinuturi noi. Vechile rela¬ 
tări cu privire la această mişcare sînt deosebit de 
puţin utile, cu elementele lor mitice şi cu obişnuinţa 
de a scoate în evidenţă cîteva personaje şi certurile 
lor mai curînd decit aspectele sociale mai largi. Un 
exemplu îndeajuns de sobru, istoria întemeierii Si- 

racuzei păstrată de geograful Strabo, care a trăit 700 
de ani mai tîrziu decît acest eveniment, sună aşa 
(VI, 2, 4) ; „Arhias, îmbarcîndu-se la Corint, a în¬ 
temeiat Siracuza cam în aceeaşi vreme în care erau 

* 

fondate şi Naxos şi Megara (tot în Sicilia). Se spune 
că, atunci cînd Myskellos şi Arhias s-au dus la Delfi 
să consulte oracolul, zeul i-a întrebat dacă preferă 
sănătate sau avuţie. Arhias a ales avuţie, Myskellos 

sănătatea ,* atunci oracolul i-a atribuit, spre Interne- 
• iere, primului, Siracuza, şi celui de-al doilea, Crotona 
(în sudul Italiei) (...) In drum spre Sicilia, Arhias a 
lăsat o parte a expediţiei (...) să se stabilească în 
insula numită Corciră (azi Corfu)... Aceştia i-au izgo¬ 
nit pe liburnii care o ocupau şi au întemeiat o aşezare. 
Arhias, urmîndu-şi călătoria, a întîlnit nişte do- 
rieni (...) care se despărţiseră de întemeietorii Mega- 
rei; i-a luat cu sine şi, împreună, au fondat Si¬ 
racuza. 44 

Aceasta ne spune prea puţin. E drept că expediţiile 

de colonizare erau conduse de „întemeietori 44 , că ora¬ 
colul de la Delfi era adesea consultat, că emigranţii 

erau pregătiţi să lupte» să subjuge ori să izgonească 

pe băştinaşi» că grupuri de colonizatori din două sau 
mai multe cetăţi îşi uneau adesea eforturile. Migra- 
ţia „epocii obscure^ către Asia Mică fusese» probabil, 
dezordonată şi întîmpîătoare, semănînd mai degrabă 
a fugă decît a emigraţie ordonata ; noua mişcare de 
populaţie era de un cu totul alt tip. Expediţia sira- 

citzană a lui Arhias nu ar fi fost posibilă dacă ceta¬ 
tea Corintului nu ar fi atins proporţii suficiente, şi 


n-ar fi fost îndeajuns de bogată şi de organizată sub 

aspect politic pentru a pregăti această expediţie — 
pentru a procura corăbii, arme şi echipament, co¬ 
mandanţi, geometri şi alţi specialişti necesari în mo¬ 
mentul sosirii ; nu ar fi fost posibilă, mai ales, dacă 

cetatea n-ar fi fost împinsă în această direcţie. Ele¬ 
mentul de constrîngere este fundamental : nimic alt¬ 
ceva n-ar fi putut genera o mişcare atît de continuă 
pe o scară comparativ atît de vastă şi pentru un răs¬ 
timp atît de îndelungat ; nimic altceva n-ar fi furni¬ 
zat atîlia imigranţi sau n-ar fi silit comunităţile că¬ 
rora aceştia le aparţineau să-i lase, uneori chiar să-i 
oblige să plece. 

In linii mari, se poate vorbi de două valuri de co¬ 
lonizare. Primul, începînd d£ pe la 750, s-a îndreptat 
spre vest către insulele şi coastele Mării Ionice, că¬ 
tre Sicilia şi Italia de sud şi, în sfîrşit (tîrziu, în se¬ 
colul al Vll-lea) către Libia şi sudul Franţei. Al doi¬ 
lea vai, după o etapă preliminară cuprinzînd coasta 


Traciei şi Marea de Marmara, a pătruns în Marea 
Neagră, curînd după 650, înconjurînd-o, pînă la 
urmă, aproape în întregime cu cetăţi greceşti. Acest 
al doilea val a fost dominat de două cetăţi, Megara 

din Grecia continentală şi Miletul din Asia Mică, în 
'vreme ce la colonizarea vestică a participat un mare 
număr de cetăţi. Corintul şi cele două cetăţi, Calcis 
şi Eretria, din insula Eubeea au început procesul, 
fiind urmate de Megara, Troizen, regiunile Aehaia 
şi Loeris, Foceea din Asia Mică, Rodos, cetăţi din 
Creta, unele colonii înseşi, cum ar fi Gela, pînă şi 
Sparta (după o extrem de confuză tradiţie referi¬ 
toare la întemeierea Tarentului) şi mica insulă Tera 
(Santorinul de azi). Lista aceasta e incompletă, dar 

suficientă pentru a scoate la iveală faptul că nu există 
decît o infimă legătură între tipul de comunitate şi 
activitatea colonizatoare ; că singurul element comun 

tuturor acestor variate „metropole 441 era o stare 
de criză. 

Cuvîntul grecesc pe care-1 traducem convenţional 
prin „colonie 44 e apoikici, adică „emigrare 44 . Ceea ce 
se cere a fi subliniat e faptul că fiecare dintre ele 
era, de la bun început şi cu intenţie, o comunitate 
greacă independentă, nu o colonie în sensul obişnuit 
de azi al cuvîntului. Şi, din moment ce această miş¬ 
care era un răspuns la dificultăţi demografice şi 
agrare, noile comunităţi erau, ele însele, aşezări 
agrare, nu puncte comerciale (în contrast cu colo¬ 
niile feniciene din vest). De aici şi faptul că, or.cît 
au fost de numeroase „coloniile 44 din sudul Italiei, 
nici una nu a fost întemeiată în dreptul Celui mai 
bun, port al coastei, locul oraşului, roman Brundi- 


1 Metropolă — etimologic „cetate-mamă*, centrul de por¬ 
nire aJ roirii ducând la întemeierea unei colonii, 

sîum (azi Brindisi). De aici, de asemenea* faptul că 
aristocraţia celei mai însemnate dintre noile comu¬ 
nităţi, Şiracuza, s-a numit gamoroi, adică „cei ce 
şi-au împărţit pămîntul 44 . 

Existau cîteva adevărate puncte comerciale, tre¬ 
buie să o spunem : de exemplu, acela de curînd des¬ 
coperit la Al Mina, la gura fluviului Oronte, în Siria 
de nord, întemeiat la începutul secolului VIII, pro¬ 
babil chiar înaintea primelor „colonii 44 ; erau centre 
mai tîrzii purtând numele de emporion (ceea ce în 

greceşte înseamnă „loc de negoţ u sau „tîrg 44 ) în Spa¬ 
nia şi la gurile Donului, pe malul Mării Negre. E 
de remarcat numărul lor restrîns şi faptul că, în 
mod obişnuit, ele nu devin adevărate comunităţi. 
Aceste diferenţe faţă de „colonii a ne ajută să situăm 
dezvoltarea comerţului arhaic grecesc în limitele 

eare-i sint proprii. „Dacă — îl sfătuieşte Hesiod pe 
fratele său (Munci şi zile, 618—649) — te cuprinde 
dorul de grele călătorii pe mare, dacă cumva ţi-ai 
îndrepta cugetul rău-îndrumat către negoţ, eu, care 
nu mă pricep nici la navigat, nici la corăbii, îţi pot 
spune acestea : «Admiră o corabie mică, dar pune-ţi 
încărcătura într-una mare ; căci cu cît e mai mare 
cala, cu atîta îţi va fi mai mare şi cîştigul, dacă vui¬ 
turile şi-or ţine departe suflarea neprielnică» 44 

Antipatia lui Hesiod nu poate ascunde faptul că, 
încă din vremea Iul, negoţul pe mare era aducător 
de cîştiguri, deşi riscant. încărcătura era mai întîi de 
toate agrară — stimulată de accentuarea crescîndă, 
mai cu seamă în ce-i priveşte pe marii proprietari, a 
producţiei de măsline si vin, pentru care solul era atît 

de potrivit; încărcătura la întoarcere _ era consti¬ 
tuită din metale, produse regionale, cum ar fi piei şi 
blănuri; de asemenea, din secolul VI încoace, sclavi 
— într-un număr crescînd. Dar scara şi volumul to¬ 
tal erau reduse ; civilizaţia greacă era încă înră¬ 
dăcinată în pămînt, şi acest lucru e valabil chiar 
pentru cele mai urbanizate dintre comunităţi, ca 
Atena, Corint sau Milet. 

Mai înainte de toate, raportul între „colonii" şi 
„metropolă 44 nu era nici întemeiat pe comerţ şi nici 
imperialist în vreun alt fel. Evident, atunci cînd 
Corintul a devenit principalul exportator de ceramică 

de lux pictată, el a vîndut-o coloniilor lui şi prin 
intermediul lor etruscilor şi altor popoare negreceşti 
cărora au început să le placă aceste vase. Dar Co¬ 
rintul le vindea şi altor colonii, şi cînd Atena i-a luat 

locul în acest comerţ, pe la mijlocul secolului VI n-a 
intervenit vreo schimbare vizibilă în „relaţiile co- 
loniale 44 ale Corintului. Şi nici n-a avut loc un declin 
vizibil în bogăţia şi prosperitatea corintiană ; noua 
predominanţă comercială a Atenei (cel puţin în acest 
domeniu) n-a obligat-o, pe de altă parte, să-şi caute 
pieţe de desfacere coloniale proprii. Intr-adevăr, s-a 
spus pe bună dreptate că tocmai datorită faptului că 
aceste colonii erau independente de la bun început, 
şi sub aspect politic şi sub aspect economic, ele au 
putut menţine atîta vreme, în ansamblu, relaţii 
prieteneşti cu metropolele lor, relaţii bazate pe tra¬ 
diţie şi culte, lipsite de iritările şi conflictele adesea 
iscate în alte părţi din pricina disputelor şi rivali¬ 
tăţilor comerciale. 

Tirani şi legiuitori 


> 


Procesul de roire n-a izbutit să elimine difi¬ 
cultăţile de acasă. „Să se reîmpartă pămînturile şi să 

se şteargă datoriile 44 — acesta era strigătul care se 
făcea auzit pretutindeni, chiar şi în unele din noile 
aşezări, după cîteva generaţii. Nici aristocraţia nu 
era întotdeauna unită : adesea, indivizi ambiţioşi, în 

fruntea unor facţiuni, provocau lupte pentru putere 
în propriile lor rînduri, exacerbînd tulburările. Din 
această luptă civilă, ajutată de noua dezvoltare mi¬ 
litară, a apărut instituţia specific greacă a tiraniei. 
La origine, cuvîntul tiran era neutru şi arăta că un 
om a acaparat şi păstrează puterea fără vreo autori¬ 
tate constituţională legitimă (spre deosebire de 
rege) ; el nu implica nici un fel de apreciere cu pri¬ 
vire la însuşirile lui ca persoană ori în calitate de 
conducător. Fiecare în parte, dealtminteri, tiranii se 
deosebeau în fapt foarte mult : unii, ca Pisistrate la 
Atena, domneau cu blîndeţe şi bine ; eliminînd răz¬ 
boiul civil, ajutau la rezolvarea problemelor eco¬ 
nomice şi făceau ca cetăţile lor să progreseze în 
multe direcţii. Dar puterea militară necontrolată era 
un rău inerent; dacă nu la prima generaţie, măcar 
la a doua, ori la a treia, tiranii deveneau de obicei 
ceea ce înseamnă cuvîntul şi azi. 

Cîteva cetăţi au evitat cu totul tirania, cazul cel 
mai cunoscut fiind al Spartei. Aceasta se afla într-o 
situaţie unică : după ce cucerise şi subjugase în chip 
statornic populaţia Laconici încă de foarte timpuriu 
(fără îndoială în cursul „epocii obscure"), ea a supus 
apoi Messenia aceluiaşi tratament. Avînd pămînturi 
foarte întinse şi rodnice, o forţă de muncă aservită 

foarte numeroasă (aşa-numiţii hiloţi ), spartanii au 
ereat, în consecinţă, o organizaţie militară şi politică 
unică în Grecia şi au fost multă vreme imuni faţă 
de tulburările economice şi faţă de cele politice 
caracteristice celor mai multe dintre statele Greciei 
arhaice. Conform tradiţiei, acest sistem era opera 
unui singur „legiuitor 44 , Licurg. Savanţii moderni nu 
sînt de acord nici măcar în ce priveşte existenţa reală 
a unui asemenea om, ca să nu mai vorbim de data la 
care ar fi trăit sau de ce va fi făcut el în realitate. 
Multe din tradiţia despre el nu pot fi exacte, şi par 
a fi corupte dincolo de limite. Fapt e — dar aceasta 
nu dovedeşte nimic, nici intr-un sens, nici în altul, 
cu privire la Licurg — că legiuitori se întîlnesc 
adesea în Grecia arhaică : ne gîndim mai ales la 
Solon, trăind la Atena la începutul secolului VI, dar 
şi la nume mai puţin cunoscute, cum ar fi Zaleucos 

sau Carondas la grecii din vest. Legile, constituţio¬ 
nale, civile, sacre şi criminale, trebuiau să fie fixate şi 
codificate pentru ca aceste comunităţi să iasă din 
starea aceea embrionară în care o mină de familii 
controlau toate resursele şi toate sancţiunile („ju¬ 
decătorii mîncători de daruri 44 , cum îi numea Hesiod). 
Nu exista nici un precedent, ceea ce făcea loc in¬ 
venţiei, pe măsură ce oamenii încercau să afle căile 
de administrare a statului, de împărţire a puterii, de 
votare şi întărire a legilor. 

Ar fi greu să exagerăm în ce priveşte absenţa ori¬ 
cărui precedent : în orice domeniu ar fi avansat, şi 
din oricare motiv, grecii din epoca arhaică aveau 
rareori modele pe care să le imite sau să Ie perfec¬ 
ţioneze. Această stare de originalitate silită, ca să 
spunem aşa, e vizibilă în multe aspecte ale existen- 

ţei lor : în individualismul poeziei lor lirice ; în noua 
lor arhitectură publică ; la Hesiod — la acel Hesiod 
al Teogoniei şi la cel din Munci şi Zile — cu deosebita 
trufie care l-a adus (sau i-a adus) să modifice tra¬ 
diţiile despre zei şi să judece comportarea conducă¬ 
torilor de pe pămînt; la filozofii speculativi, care au 
început, iarăşi, cu propria lor autoritate si întemein- 
du-se doar pe propriile lor facultăţi mentale, să 
cerceteze natura universului ; de asemenea, în po¬ 
litică, unde această originalitate e mai uşor trecută 
cu vederea. în -cazul legiuitorului despre care ştim 
cele mai multe, Solon, originalitatea era prezentă în 
însăşi acţiunea care l-a adus în această situaţie. Lupta 
de clasă la Atena ajunsese într-un impas şi, în 594, 
Solon a fost ales, prin înţelegere, şi i s-a dat sarcina 
să reformeze statul. Aici e miezul problemei : el a 
fost ales de atenieni din propria lor iniţiativă şi din 
proprie autoritate, fiindcă era respectat pentru în¬ 
ţelepciunea şi corectitudinea lui. N-a fost „chemat" 
şi nu avea nici o vocaţie specială. Şi nici n-a luat 
puterea ca tiran. 

Ca şi ceilalţi legiuitori, Solon socotea, desigur, că 
dreptatea vine de la zei, dar nu se proclama în nici 
un fel trimis al zeilor şi nici nu cerea în vreun fel să 
fie îndrumat de aceştia. 

„Am dat poporului atîtea privilegii cîte i se cuvin ct 
scria el într-unul din poemele sale. Cit despre cei 
de la putere „am avut grijă să nu fie nedreptăţiţi^. 

„Aprig m-am tras. cumpănind între tabere scutul puternic. 
N-am vrut să-i las nimănui gloria războiului strîmb“. 1 

1 Solon, fr. D. în Antologie lirică greacă, Simina Noica, 
Ed. Univers, 1970. p. 27. 


La suprafaţă, versurile pot părea că seamănă cu 
preambulul lui Hamniurabi la faimosul lui Cod de 
legi , mai vechi cu o mie de ani : şi monarhul babi¬ 
lonean spunea că ţelul lui e „să facă să apară în ţară 
dreptatea, să distrugă răul şi pe cei nedrepţi pentru 
ca cel puternic să nu-1 poată asupri pe cel slab 44 . Dar 
deosebirile sînt cu mult mai importante şi mai grele 
de consecinţe. în primul rînd, e vorba de caracterul 
laic al codificării greceşti, în vreme ce Hammurabi 
acţiona în numele zeilor. Şi apoi, faptul decisiv : 
regele oriental emitea legi pentru supuşi, în vreme ce 
legislatorul grec statornicea reguli conform cărora 
comunitatea să se autoguverneze. După ce şi-a de- 
săvîrşit opera, Solon a plecat din Atena vreme de 
zece ani, pentru ca cetatea să-i poată pune la încer¬ 
care programul fără prejudecăţi ; altminteri, se temea 
el, marele lui prestigiu ar fi atîrnat prea mult în ba¬ 
lanţa judecăţii concetăţenilor. 

într-un anume sens, Solon a eşuat. El nu a rezol¬ 
vat dificultăţile economice care se ascundeau îndără¬ 
tul luptelor civile şi, o generaţie mai tîrziu, tirania, 
pe care căutase să o evite, s-a instaurat la Atena. Şi 
totuşi Solon a rămas în memoria atenienilor de mai 
tîrziu, din orice partidă, ca omul care pînă la urmă 
i-a condus pe drumul măreţiei. Cînd Aristotel re¬ 
zumă realizările lui Solon, în scurta-i dare de seamă 
despre constituţia ateniană, el alege următoarele 
trei măsuri ca fiind cruciale : abolirea sclaviei pentru 
datorii, instituirea dreptului oricărei persoane de a 
cere dreptate în tribunal în numele cuiva care fusese 
lezat şi introducerea apelului la un tribunal al po¬ 
porului. Toate trei aveau o trăsătură comună : erau 

paşi dueind ia progresul ideii (şi realităţii) de co¬ 
munitate prin apărarea majorităţii mai slabe de 
puterea excesivă şi. ca să spunem aşa, extralegalâ a 
nobilimii. Or, intr-o altă formulare, ele întregeau 
sfera de acţiune a legilor, idee care avea să devină 
definiţia greacă a unei organizări politice civilizate ; 
mai mult decît atît, ele constituiau paşi către egalita¬ 
tea în faţa legii, pe care atenienii din epoca clasică 
o socoteau a fi trăsătura fundamentală a democraţiei. 

Rolul marelui tiran atenian Pisistrate în acest 
proces a fost paradoxal. Prin însăşi existenţa lui ca 
tiran, el contrazicea ideea guvernării prin lege. Pe 
de altă parte însă, scriitorii de mai tîrziu îl preţuiesc 
oricît ar condamna tirania ca instituţie — din pricină 
că, în practică ,,el dorea să guverneze în conformitate 
cu legile, fără să-şi acorde prerogative speciale u 
(Aristotel, Constituţia ateniană, XII, 8). Această 
afirmaţie nu poate fi acceptată ad litteram, dar nici 
nu e pur şi simplu neadevărată. Utilizînd tehnici 
deosebite, şi, fără îndoială, aeţionînd din motive pe 
de-a-ntregui diferite, Pisistrate a condus totuşi Atena 
foarte departe pe drumul schiţat de Solon. El însuşi 
nobil (se trăgea din Nestor, regele homeric din Pilos) 
a refuzat să facă jocul aristocraţilor împotriva ţă¬ 


ranilor şi a celor deposedaţi. In fapt, fiind tiran, a 
putut să realizeze ceea ce Solon nu izbutise : în tim¬ 
pul guvernării lui, ţărănimea a obţinut în sfîrşit o 
poziţie îndeajuns de sigură şi de independentă în 
raport cu pămîntul, primind la nevoie şi ajutoare în 
bani ; în timpul lui, luptele civile au fost înăbuşite 
iar monopolul politic a3 familiilor aristocratice a fost 
curmat odată pentru totdeauna. Nobilii au continuat 

să deţină funcţiile civile şi militare de frunte — aşa 
cum o vor face pină tirziu, în secolul următor, în 
timpul democraţiei — dar condiţiile şi starea de spirit 
erau radical modificate. Ei erau acum» tot mai mult* 


slujitori ai statului» instrumente ale legii, şi nu de¬ 
ţinători arbitrari ai puterii ; tot aşa cum oamenii de 
rînd erau acum oameni cu adevărat liberi, nemaifiind 
ameninţaţi de înrobirea pentru datorii sau supuşi 
unei justiţii pe de-a-ntregul părtinitoare. Cele două 
grupări erau departe de a fi egale, dar măcar di¬ 
ferenţele între ele fuseseră reduse la o scară şi la 
proporţii operative. 

Pisistrate a deţinut puterea de la 545 (după unul 
sau două scurte exiluri precedente) pînă la moartea 
lui, în 527, urmîndu-i fiul său mai mare, Hippias* 
izgonit în 510. Vreme de treizeci de ani, guvernarea 
a fost paşnică, timp în care Atena a crescut repede 
în putere şi bogăţie, şi în care au apărut multe semne 
vizibile ale acestei creşteri şi a spiritului de comuni¬ 
tate — am putea spune aproape de „naţionalism^ — 
care o întovărăşeau ; în lucrări publice şi în marile 
festivaluri religioase mai cu seamă. Dar în 514 fratele 
mai mic al lui Hippias, Hipparh, a -fost asasinat de 
un rival într-o poveste amoroasă cu un tînăr, şi 
tirania s-a prefăcut repede într-un despotism crud 

care a fost răsturnat. într-un chip sau în altul, po¬ 
vestea se repetă în multe cetăţi greceşti, din ultimii 
ani ai secolului al VH-lea pînă la sfîrşitul celui de-al 
Vl-lea. Tirania nu a fost niciodată atît de înrădăci¬ 
nată încît să nu devină lesne brutală, în urma vre- 
unui incident, sau chiar .fără nici o pricină ; atunci* 
tiranul era de obicei izgonit. De acelea, instituţia 

. tindea să fie efemeră (cu importanta excepţie a 
Siciliei). Dar semnificaţia ei istorică nu poate fi 
judecată după durata ei, căci tirania a fost deseori 

trăsătură decisivă în stadiul de tranziţie de la gu¬ 
vernarea personală şi familială a nobilimii la cetatea- 
stat de tip clasic. 

♦ Nimic din toate acestea nu a fost premeditat. Nici 
un tiran, nici măcar Pisistrate, nu s-a considerat pe 
sine ca purtător al destinului istoric al Greciei, ca 
precursor al democraţiei ateniene ori al orice altceva 
(nici Solon, dealtminteri). Ei doreau putere şi succes 
şi, dacă erau inteligenţi şi disciplinaţi, ca Pisistrate, 

le cîştigau făcînd să progreseze propriile lor co¬ 
munităţi. Solon putea să-şi închipuie că „aprig m-am 
tras cumpănind, între tabere, scutul puternic 44 , Pi¬ 
sistrate şi Hippias au avut de fapt puterea necesară 
ca să facă acest lucru cu adevărat. După Solon a 
urmat o reizbucnire a vechiului război civil; după 
Hippias, în urma unei foarte scurte lupte, durînd mai 
puţin de doi ani, a urmat un stat cu totul nou şi 
democratic. 

Acestea s-au petrecut la Atena. Dezvoltarea altor 
cetăţi a urmat alte direcţii: inegalitatea dezvoltării, 
remarcată de-acum, avea să rămînă o trăsătură a 
istoriei Greciei în toate epocile. Cele mai înapoiate 
regiuni, ca Etolia sau Acamania, nu erau aproape 
deloc afectate de acest curent — dar ele, una peste 

alta, nici nu contau prea mult (decît doar ca resurse 
de oameni disponibili pentru război şi piraterie). 
Sparta îşi urma propriul drum, cetăţile Siciliei pe al 
lor, fiecare din circumstanţe speciale — prezenţa 
unei populaţii servile subjugate sau ameninţarea 

continuă a unei puteri din afară, ca de pildă Car- 
tagina. Uneori, ca în Corint, aristocraţia rămăsese 
destul de puternică pentru a impune o îndelungă 
guvernare oligarhică. Şi într -0 bună parte a Greciei, 
lupta între „cei puţini" şi „cei mulţi tt (după propria 
lor expresie) nu a încetat niciodată definitiv. Totuşi, 
putem afirma, în genere că, la sfîrşitul epocii ar¬ 
haice, şi mai ales acolo unde existase o fază de 
tiranie, forma de guvernare, fie ea mai democratică 
sau mai oligarhică, se afla la un nivel de elaborare 
politică deosebit de oricare altul de mai înainte. 
Aceasta e perioada în care unii dintre greci au ajuns 
la un compromis acceptabil între cerinţele — con¬ 
tradictorii şi, istoriceşte vorbind deseori de ne¬ 
împăcat —- ale obligaţiei sociale şi ale libertăţii 
personale : în această direcţie, în adevăr, se poate 
spune că au descoperit însăşi ideea de libertate — 
distinctă de puterea personală, în esenţă asocială, a 
căpeteniilor homerice, de privilegiile familiilor 
aristocratice ori de anarhia piraterească. 

Imperfecţiunile şi greşelile, atît ale căilor cit şi 
ale produsului final, nu pot diminua această re¬ 
alizare. 

Noua libertate şi noul tip de comunitate se în- 
tcmeiau pe independenţa economică, pentru cei mai 

mulţi în agricultură, pentru ceilalţi în comerţ şi 
meşteşuguri ori în arte. Ori de cîte ori aservirea 
pentru datorii sau alte vechi tipuri de muncă depen¬ 
dentă erau abolite, era nevoie să se utilizeze o nouă 
sursă, sclavii-marfă, fie ei prizonieri greci ori, tot 
mai adesea, barbari. Secolul al Vl-lea a fost momen¬ 
tul de cotitură şi îh această privinţă. Prima indicaţie 

’pe care o avem despre o instituţie democratică se 
află într-un text fragmentar provenind din insula 
Chios şi datînd între 575 şi 550. Tot Chiosul a fost 
acela care, după o tradiţie confuză, dar foarte insis¬ 
tentă, a început să cumpere sclavi de la barbari. Cu 
greu poate fi aceasta o istorie foarte exactă, dar 
simbolismul e cît se poate de corect. In fond, Atena 
avea să devină cel mai important stat al proprie¬ 
tarilor de sclavi în Grecia clasică. Paradoxul final, 
aşadar, al istoriei arhaice greceşti este acest drum. 
mînă în mînă, al libertăţii şi al sclaviei. 


Comunitatea, religia şi panelcnismul 


• Şi atunci, ca şi acum, semnul vizibil al acestui 
spor de prosperitate şi al acestei maturizări politice, 
l-a constituit templul. Originile templului grec se 
pierd în „epoca obscură 44 ; nici lemnul, nici chirpiciul 
nu lasă de obicei urme, şi nici un templu de piatră 
nu poate fi cert datat înainte de secolul al VH-lea. 
Începînd de la această dată, templele încep să apară 
într-un ritm accelerat, pe măsura dezvoltării de¬ 
prinderilor tehnice şi — lucru mai important — pe 
măsură ce creştea puterea de a concentra resursele 
umane şi materiale necesare — sarcină nu prea 
uşoară pentru nişte comunităţi mărunte, cu o popu¬ 
laţie iniţial agrară, înzestrată cu mijloace şi căi de 
transport inferioare şi cu unelte din cele mai simple. 

Tocmai de aceea îndemnul trebuia să fie din cele mai 
puternice, şi nu-i de mirare că mai ales marii tirani 
au fost şi mari ctitori de temple. O paralelă cu mo- 

narhii medievali şi catedralele lor ar fi ispititoare, 
dar şi înşelătoare, căci în principiu un templu e 
un lăcaş al zeului, nu un loc de cult. Ritualurile prin 
care se mulţumea zeilor olimpieni sau prin care 
erau rugaţi ori îmblinziţi nu aveau nevoie de un 
templu, ci doar de un altar ; şi altare existau pre¬ 
tutindeni, în casă şi pe cîmp, în locurile de adunare, 
în faţa templelor, oriunde, adică, dar rareori în in¬ 
teriorul unui templu. Zeii erau celebraţi de aseme¬ 
nea şi la anumite prilejuri prin procesiuni, jocuri şi 
festivaluri. Atunci, zeul era scos din templu, sau se 
putea să existe o statuie a acestuia pe stadion sau 
în teatru ; dar, iarăşi, nu se întîmpla nimic în in¬ 
teriorul templului, 

într-un anume sens, templul era un monument în 
cinstea comunităţii : o demonstraţie cit se poate de 
vizibilă a măreţiei, puterii şi, mai mult ca orice, a 
conştiinţei de sine a acestei comunităţi. Nici măcar 
tiranii nu au clădit palate sau morminte superbe 
pentru propria lor glorificare. Pisistrate a locuit o 
vreme pe Acropole, dar „monumentul** lui era un 
templu al Atenei Partenos (distrus de perşi in 480 
şi mai tîrziu înlocuit de Partenon). Acesta, ca şi 
fintina lui Pisistrate, pun in evidenţă măsura deo¬ 
sebită în care comunitatea greacă se dezvoltase ca 
o forţă vie, aşa incit chiar şi un tiran se înclina în 
faţa ei ; cit de deosebită era situaţia politică a acestei 
comunităţi, pe de o parte faţă de statele miceniene 
sau din Orientul apropiat, pe de altă parte faţă de 
propriul ei ,,veac eroic u . Eroii lui Homer trăiau prin 
poveşti despre isprăvile lor; acum, oamenii deve¬ 
neau nemuritori prin clădiri publice — în chip co¬ 
lectiv ma : degrabă deeît individual. 


Aceasta nu înseamnă că asemenea acte nu impli¬ 
cau şi sentimente religioase. Dificultatea constă în 
a încerca să distingem componentele unei acţiuni sau 
tip de comportament dat. Cuvîntul grecesc pentru 
„preot" este hiereus, şi primul şi cel mai izbitor lucru 
în legătură cu el e faptul că se aplică de obicei unor 
persoane pe care noi le-am numi laice, unor repre¬ 
zentanţi ai statului a căror funcţie consta în înde¬ 
plinirea ritualurilor şi care nu aveau nici un fel de 
pregătire specială, de inspiraţie sau de sfinţenie pe 
care o asociem în mod obişnuit noţiunii de preot în 
religiile moderne (sau în multe din cele antice). Ei 
erau magistraţi în exact acelaşi sens ca şi generalii, 
vistiernicii sau comisarii pieţelor, provenind din 
acelaşi mediu familial şi de avere, cu aceeaşi expe¬ 
rienţă, aceeaşi sferă de acţiune şi rotaţie a funcţiei 
ca şi ceilalţi. Legile în virtutea cărora ei acţionau 
erau. în acelaşi chip stabilite de către stat, prin or¬ 
ganele sale legale. O mare parte din codificarea 
soloniană, spre exemplu, era consacrată nu unor 
măsuri constituţionale sau economice, ci unor detalii 
minuţioase ale sacrificiilor. Chiar şi atunci cînd — 
aşa cum se întîmplă în privinţa cultului Demetrei 
la Eleusis, în colţul de sud-vest al Aticei — adminis¬ 
traţia cultului era prerogativa a două vechi familii 
aristocratice, Eumolpidai şi Kerykes, şi aceştia erau 
mireni, şi nu o castă sacerdotală ereditară, ca magii 
sau brahmanii. 

Toate acestea pot fi urmărite înapoi, în timp, fără 
soluţie de continuitate, pînă la cele mai vechi măr¬ 
turii greceşti. In poemele homerice, Nestor sau 
Agamemnon aduceau sacrificii în calitate de că- 

poienii sau de şefi de familie. Acum, statul îi în¬ 
locuise pe principi de la putere, şi ca urmare el a 
preluat şi îndatoririle lor preoţeşti. Unele reminis¬ 
cenţe ale trecutului au persistat uneori, ca în cazul 
celor doi regi ai Spartei, care erau principalii ma¬ 
gistraţi religioşi ai statului; sau, ca la Atena, unde 
cel mai important magistrat religios era unul din 
cei nouă arhonţi aleşi anual, dar căruia i se spunea, 
simplu, „regele“. i 

Mai departe, tot aşa cum statul subsuma o mare 
varietate de grupări mai mici îndeplinind diverse 
funcţii publice, şi religia se practica tot la aceste 
nivele. Existau altare în fiecare casă, existau sanc¬ 
tuare ale comunelor (danelor), şi nenumărate 
asociaţii particulare, fiecare în jurul cultului unui 
zeu sau erou divin ca Heracle ori Ahile. Şi la aceste 
nivele ritualul era încredinţat unor persoane laice. 

Intre factorii care au permis o asemenea structu¬ 
rare se află antropomorfismul persistent al religiei 
greceşti, accentuînd mai degrabă viaţa prezentă 
deeît o alta, de dincolo de mormînt. Atîta vreme cît 
zeii erau asemeni oamenilor, relaţiile dintre aceştia 
din urmă şi zei erau familiare, într-un fel de qui 
pro quo . Şi, aşa cum relaţiile dintre oameni erau 
satisfăcătoare cînd erau guvernate de reguli şi ce¬ 
remonii unanim acceptate, tot astfel erau şi cele cu 
nemuritorii. Principala diferenţă între cele două 
categorii de reguli consta în faptul că regulile re¬ 
ligioase erau mai convenţionale, mai puţin raţionale 
— în sensul că, dacă nu se expunea în fapt raţiunea 
fiecărui caz în parte, explicaţia n-ar fi putut fi 
dedusă prin logica obişnuită. De co de exemplu, 

cultul Domctrei 1 îşi avea centrul la Eleusis 2 ? Ori¬ 
cui ar fi pus această întrebare i s-ar fi spus o poveste 
(cea mai bună versiune a acesteia e frumosul „imn M 
către Demefra, unul din aşa-numitele „imnuri ho¬ 
merice 44 ) : Demetra rătăcea pe pămînt în căutarea 
fiicei sale Persefona, care fusese răpită de Hades, a 
ajuns, deghizată, la Eleusis, şi aşa mai departe. 
Există cîte o poveste —~ un mit — pentru fiecare loc 
sacru şi pentru fiecare act sacru. Mitul „explica" 
ritualul. El ţinea locul „teologiei 44 , ca să spunem aşa, 


fiind însă accesibil oricui. • < 

Rezultatul final nu e prea ordonat. Cel mai lung 
imn homeric se referă ia Apolo şi are două părţi 
distincte şi incoerente, dacă nu contradictorii : una 
face legătura între zeu şi Delfi, cealaltă — între 
Apolo şi Delos — (acestea erau cele două sanctuare 
mai importante ale zeului). Există nenumărate 
asemenea contradicţii, aşa cum se poate vedea citind 
orice manual modern de mitologie greacă. O suită 
de practicanţi laici, în sute de comunităţi autonome 
risipite pe o arie foarte vastă şi avînd de-a face 
deseori cu mituri transmise pe cale orală ar fi generat 
destule confuzii în cursul a trei sau patru secole chiar 
şi fără intervenţia unor interese locale. Dar aseme¬ 
nea interese erau departe de a fi rare. Eleusis, spre • 
pildă, a fost o comunitate independentă, încorporată 
cîndva, înainte de sfîrşitul secolului al VH-lea, în 

teritoriul Atenei ; în aceste condiţii, Atena şi-a 
apropiat cu succes şi cultul şi prestigiul legat de 


1 Principala divinitate greacă a pămmtului cultivat şi a 
agriculturii (n. tr.). 

2 Centru religios în Atica (n. tr.). 


sanctuarul eîeusinian în rindul tuturor grecilor. Toţi 
grecii recunoşteau şi cinsteau întregul panteon, dar 
fiecare cetate îşi avea protectorul său divin şi afi¬ 
nităţi speciale cu anumiţi zei sau semizei, tot aşa 
cum fiecare zeu sau zeiţă avea sanctuare preferate. 
Fiecare cetate, aşadar, adora pe Zeus, pe Apolo sau 
pe Demetra in felul său propriu. Nu exista o „bi¬ 
serică metropolitană-, 6 preoţime naţională, o 
autoritate sau un ritual central, ca să nu mai vorbim 
de doctrină. 

Complexitatea nu se opreşte aici. Religia era o 
treabă a statului sau a comunităţii, dar acestea n-au 
deţinut niciodată un monopol al religiei. Oricare va 
fi fost forma statului, el nu putea controla zeii în 
aşa măsură incit să-i împiedice să comunice direct 
cu persoane particulare, mai degrabă decît prin 
„canale autorizate^. Ei comunicau oricum cu oricine 
măcar printr-o formă caracteristică — prin vise. 
Tot aşa, oricine poate observa zborul păsărilor, 
trăsnetele, pîlpîitul flăcărilor şi alte fenomene na¬ 
turale. Puţini însă le pot interpreta corect : zeul 
însuşi îi alegea pc cei care-i auzeau intr-adevăr me¬ 
sajul şi-l înţelegeau. Prezicătorul sau profetul tindea 
să fie o persoană particulară (de la poemele ho¬ 
merice pînă la sfîrşitul civilizaţiei greceşti) a cărui 
pricepere era esoterică şi mistică, a cărui putere şi 
succes nu-şi aveau origina în vreo funcţie, ci în 
proba pur pragmatică a faptului dc a găsi oameni 
care să-l urmeze, persoane sau chiar comunităţi în¬ 
tregi care-i acceptau ştiinţa tainică şi acţionau în 
conformitate cu aceasta. 




Uneori cele două aspecte ale religiei erau com¬ 
binate. Preoţii oficiali de la Delfi erau administratori 

* 

laici, după modelul obişnuit, dar însemnătatea 
deosebită a sanctuarului provenea de la oracolul său, 
de la Apolo însuşi care răspundea întrebărilor prin 
cuvinte rostite de o femeie numită Pitia sau Pvtho- 
nessa, care era, în sensul cel mai strict al cuvântului, 
un medium. Alte culte găsiseră alte combinaţii. Cel 
de ia Eleusis era un cult cu misterii (acesta e ter¬ 
menul tehnic grecesc pentru asemenea culte) 1 
cuprinzînd nu numai procesiuni publice administrate 
de funcţionari publici, ci şi un rit purificator şi la 
s/frşit o iniţiere tainică. 

Politeismul tinde întotdeauna spre pragmatism. 
Cînd un sanctuar ca acela clelfic îşi dovedeşte 
autenticitatea, influenţa lui depăşeşte repede sfera 
sa geografică şi politică imediată. Conform tradiţiei, 
Delfi era consultat cu regularitate în privinţa în¬ 
temeierii de colonii, ceea ce ar situa caracterul lui 
panelenic devreme, către mijlocul secolului al 
VlII-lea. O bună parte a tradiţiei, totuşi, seamănă 
prea bine cu o invenţie tirzie, şi există, de asemenea, 
dovezi arheologice importante sugerînd că în secolul 
al VlII-lea Delfi era un sanctuar de importanţă 
locală, care a căpătat brusc un avînt deosebit, pentru 
a. deveni cu adevărat panelenic în secolul următor. 
Odată dobîndit acest statut, unele (dar nicidecum 
toate) din noile aşezări care nu avuseseră o sancţiune 

1 Misterii sau culte iniţiatice, deosebite de cele obişnuite 
prin coca ce au ca element central, ceremonii de iniţiere 
în care se comunică, prin generaţii, o „taină" a zeilor. 
Această parte a ritualului e închisă celor neiniţiaţi (n. tr.V 




delfică au căpătat-o retrospectiv, oferind încă un 
exemplu al componentei legendare care e atît de 
puternică în „tradiţia" referitoare la arhaismul 
timpuriu. Pe de altă parte, un alt tip de sanctuar 
panelenic datează, cu certitudine, de la începutul 
secolului al VUI-lea ; data tradiţională a fondării 
jocurilor olimpice, în cinstea lui Zeus, este anul 77G, 
şi avem temeiuri să credem că această dată e exactă 
— prima dată precisă din istoria Greciei. 

; Delfi şi Olimpia şi-au dobîndit fiecare supremaţia, 
primul ca oracol, celălalt ca sediu al festivalurilor 
(o dată la patru ani). Dar nu erau singurele centre 
de acest fel. Grecii străbăteau drumuri lungi pentru 
a consulta oracolul de la Dodona, în Epir, de exem¬ 
plu, sau de la Claros, In Asia Mică, tot aşa cum 
veneau de pretutindeni pentru a lua parte sau doar 
a privi variatele întreceri ale-jocurilor pithîce de la 
Delfi sau ale jocurilor istmice sau nemeene, ambele 
lingă Corint. Multe altele ar mai putea fi adăugate, 
dar, în ansamblu, acestora le lipseşte nuanţa pane- 
lenică de care puţine au parte. Doar în acest domeniu, 
şl in poezia, drama, arhitectura, sculptura şi atle¬ 
tismul asociate acestor manifestări, se poate vorbi . 
de un sentiment panelenic rCal existent încă din 
epoca arhaică. Şi numai în această sferă — căci nici 
măcar religia nu a fost altminteri în stare să spargă 
particularismul grecesc şi remarcabila indiferenţă, 

ba chiar ostilitate reciprocă ce i se asociază. Grecii 
au dovedit rareori vreo repulsie în a-şi transforma 
în sclavi conaţionalii, sau în a lupta în războaie unii 
împotriva altora. Nici religia lor nu era o religie 
pacifică : zeii olimpieni erau certăreţi şi ajunseseră 


Ia putere în. urma unei lupte deosebit de brutale cu 
predecesorii lor, titanii ; între ei se afla Ares, zeul 
războiului, în vreme ce Eirene 1 era doar una dintre 
divinităţile feminine subordonate slujind pe marii 
zei. Apolo era cu regularitate consultat la Del fi 
înainte dc începerea unui război, dar nu se consem¬ 
nează că ar fi sfătuit vreodată să se menţină pacea 
ta fiind un lucru bun în sine, cu toate că, din cinci 
în cînd, era de părere ca o anumită aventură să fie 
evitată, în funcţie de circumstanţele momentane. 

Ar fi naiv să credem că un stat hotărît să-şi atace 
vecinul ar fi putut fi convins să nu o facă doar prin 
,,spusele întortocheate şi nelămurite^ ale oracolului, 
cum Ic caracteriza Eschil. Războiul sau pacea erau 
îndeobşte hotărî te de considerente mult mai „lu- 
meştrx Tiranii au fost, In fapt, cel mai puternic 
factor de menţinere a păcii pe care l-a cunoscut 
epoca arhaică. Din pricină că poziţia lor, acasă, nu 
era niciodată suficient de stabilă, ci se temeau de 
războaie în exterior şi izbuteau, de obicei, să Ie 
evite, refugiindu-se îndărătul unei reţele de alianţe 
reciproce, consolidate de cele mai multe ori prin 
căsătorii dinastice. Şi totuşi, ar fi tot atît de eronat 
să adoptăm punctul de vedere de-a dreptul cinic 
conform căruia preoţii de la Delfi erau lipsiţi de 
inteligenţă politică sau de influenţă. Nici o societate 
nu joacă un astfel de joc fără sens vreme de trei 
sau patru veacuri, şi nu plăteşte pentru cl un tribut 
atît de greu (aşa cum ne mărturiseşte, elocvent, 
uriaşa acumulare de bogăţii de Ia Delfi). Independent 


1 Pacea, divinizată încă din poemele Iui Hesiod (n. tr). 

ele faptul cu sintem în stare sau nu să le înţelegem 
psihologia, grecii — cu foarte rare excepţii — luau 
în serios oracolul de la Del fi. In serios — dar fără 
prea multe complicaţii. Dezordinea şi numeroasele 
contradicţii în miturile şi ritualurile lor intră în 
aceeaşi categorie. Ele neliniştesc pe cercetătorii 
moderni, şi i-au neliniştit şi pe cîţiva dintre cei vechi, 
oameni ca Xenofan, Herodot sau Platon. Totuşi, 
prea puţini studiau pe atunci miturile ; ceilalţi în¬ 
deplineau riturile şi aceasta era suficient. 


CAPITOLUL 4 

CETATEA-STAT CLASICA 


Cuvîntul grecesc polis (din care derivă cuvinte 
moderne, ca ,,politic^) în sensul lui clasic, înseamnă 
„stat de sine stătător”. Totuşi, fiindcă această polis 
era întotdeauna mică şi ca suprafaţă şi ca populaţie, 
o veche convenţie traduce acest cuvînt cu formula 
„cetate-stat u , practică nu lipsită de implicaţii în¬ 
şelătoare. Cea mai mare,dintre aceste polis , Atena, era 
în fapt un foarte mic stat după concepţiile moderne 
— de aproximativ 2 600 km 2 , echivalînd, grosso 
mocţo, cu ducatul de Luxemburg ; dar numind-o ceta- 
te-stat (sau oraş-stat) accentuăm de două ori altfel 
decît trebuie : trecem cu vederea populaţia rurală, 
care constituia majoritatea corpului civic, şi suge¬ 
răm o dominaţie a oraşului asupra satului, ceea ce 
e inexact. Şi Atena, dealtminteri, se afla, din punct 
.de vedere al proporţiilor şi'gradului ei de urbani¬ 
zare la extremitatea spectrului constituit de cetăţile 
greceşti, alături de alte cîteva state. La extremitatea 
cealaltă se aflau altele care nu erau deloc „oraşe u , 
deşi aveau toate cîte un centru civic. Cînd Sparta, de 
exemplu, a învins în 385 Mantineia, pe atunci cea 

mai importantă polis a Arcadiei, a hotărît ca „ceta¬ 
tea 44 să fie rasă de pe faţa pămîntului şi oamenii să 
se întoarcă în satele în care trăiseră pe vremuri. E 
limpede din relatarea lui Xenofon că această pe¬ 
deapsă avea doar urmări politice şi psihologice : lo¬ 
cuitorii „cetăţii" Mantineia erau proprietari de pă- 
mînturi şi preferau să locuiască împreună în cen¬ 
tru, departe de gospodăriile lor, intr-un chip ce 
poate fi urmărit pînă în epoca homerică, în epopee, 
şi care nu are nici o legătură cu viaţa urbană. 

Cit de redusă era scara reală ne putem da seama 
cu ajutorul cîtorva cifre — toate estimative, căci nu 
avem vreo statistică exactă. Cinci populaţia Atenei 
atinsese punctul maxim, la izbucnirea războiului pe- 
loponesiac, în 431, numărul total al locuitorilor, in- 
cluzînd bărbaţi, femei, copii, liberi şi sclavi, era de 
aproximativ 250 000, poate 275 000. Cu excepţia po¬ 
sibilă a Siracuzei, care nu poate fi adusă în discuţie 
din mai multe pricini, nici o altă polis greacă nu 
s-a apropiat de această cifră pînă în epoca romană, 
în cu totul alte condiţii. Corintul număra poate 
90 000 de locuitori, Teba, Argos, Corciră, Agrigen- 
tul — între 40 şi 60 000 fiecare ; restul coborau, 
multe pînă la 5 000 de locuitori şi chiar mai puţin. 
Spaţiul era in chip egal compact — cu acele cîteva 

excepţii care contrazic majoritatea generalizărilor — 
Sparta care a ocupat Messenia, sau Siracuza şi Agri- 
gentul, care au înghiţit teritorii învecinate în Sicilia. 

Grecii înşişi nu ezitau să numească Sparta sau Si¬ 
racuza poleis, cu ţoale că aceasta din urmă a fost gu¬ 
vernată de tirani în aproape întreaga epocă clasică, 
vreme în care tiran şi polis ajunseseră să aibă cono- 

talii teoretic contradictorii. Nici nu refuzau acest 
nume regiunilor înapoiate în care organizarea po¬ 
litică şi întreaga civilizaţie erau atît de rudimentare 
incit erau în chip recunoscut mai aproape de cele din 
Jlixida decît de cele ale contemporanilor. In vremu¬ 
rile de demult, scria Tucidide (I, 5), pirateria pe uscat 
şi pe apă era o ocupaţie onorabilă atît la greci cît şi 
la barbari ; şi ,,chiar în prezent o mare parte a Ela- 
dei trăieşte în felul străvechi : locrienii ozolii, etolie- 
nii, acarnanienii şi alţii din aceeaşi regiune conti- 
nentală“, şi, bineînţeles, cuvîntul polis nu distingea 
diferite structuri de guvernămînt, nu implica nimic 
în privinţa democraţiei, a oligarhiei sau chiar a tira¬ 
niei — după curii nici termenul de stat nu implică 
nimic în acest sens. 

Oricît de largă va fi fost uneori utilizarea acestui 
termen, el nu depăşea niciodată anume limite. Exten¬ 
siunea lui extremă era echivalarea noţiunii de polis 
cu orice comunitate greacă independentă (sau care 

îşi pierduse temporar independenţa). Termenul polis 
n-a fost, în schimb, niciodată aplicat unei ligi, oricît 
va îi fost ea constituită de bunăvoie ; nici unui 
district, ca Arcadia, care avea un soi de existenţă 
autonomă (şi abstractă) legată de mituri, de dialect 
şi dc culte, dar care nu era un organism politic ; şi 
nici, cu foarte rare excepţii, unor state barbare. Toate 
acestea erau, în ochii grecilor, fiecare în felul său, 
ceva esenţialmente deosebit de adevărata comunitate 
politică — şi dimensiunile nu constituiau deloc o 
componentă neglijabilă a acestor diferenţe. Carac¬ 
terul compact al teritoriilor şi locuitorilor lor era 
pentru ei nu un accident istoric sau geografic, ci o 

virtute. Adică, spus cu cuvintele lui Aristotel (Po¬ 
litica, VII, 1 326 b) : „Un stat compus din prea 

mulţi (...) nu va fi o adevărată polis, neputînd avea 
o adevărată constituţie. Căci cine să fie comandant 

al unei mulţimi atît de uriaşe ? Şi cine crainic —- 
afară doar de Stentor 1 O polis nu e doar un 
ţinut anume, deşi ea ocupă un teritoriu bine defi¬ 
nit ; ea constă dintr-un număr de oameni acţionînct 

de comun acord, şi deci care să se poată aduna lao¬ 
laltă şi să se poată ocupa, faţă-n faţă, de aceleaşi pro¬ 
bleme. Aceasta era o condiţie necesară — dar nu 
unică — a autoguvernării. 

Teoretic, o altă condiţie a adevăratei indepen¬ 
denţe era şi suficienţa propriilor resurse. Se admitea 
că aceasta se poate realiza integral foarte rar — sau 
chiar niciodată — deoarece resursele materiale nu 
erau distribuite în chip egal (e de ajuns să menţio¬ 
năm fierul). Dar, în limitele impuse de natură, multe 
se puteau face pentru realizarea acestui obiectiv. 
Cit anume depindea iarăşi, în parte, de mărimea 
cetăţii — o polis nu trebuie să fie atît de mică îneît 
să nu aibă suficientă mină de lucru pentru a efectua 
diversele activităţi normale necesare unei existenţe 
civilizate — inclusiv necesităţile de apărare. Cînd 
proporţiile sînt juste, problema e de ordinul unei 
juste normări a comportării şi a unei corecte orga¬ 
nizări a vieţii sociale. Aici însă. acordul se oprea. 
Răspunsul atenian şi cel spartan erau radical dife¬ 
rite. în interiorul Atenei chiar — utilizînd această 
cetate doar pentru exemplificare — răspunsul nu era 

1 Personaj legendar înzestrat cu o voce excepţional de 
răsunătoare (n. tr.). 


unic, de unde şi lunga şi complicata dezbatere poli¬ 
tică desfăşurată acolo. 

Această dezbatere avea loc intr-un cerc foarte 
restrîns din întreaga populaţie, căci o polis era o co¬ 
munitate exclusivistă. La mijlocul secolului al V-lea, 
atenienii au adoptat o lege restringînd dreptul de ce¬ 
tăţenie la fiii legitimi rezultînd drntr-o căsătorie in 
care ambii părinţi se trăgeau din cetăţeni atenieni. 
Aceasta era o măsură extremă care, probabil, nici 
nu s-a aplicat riguros prea multă vreme, nici n-a 
fost frecvent imitată de alte state ; dar modul de a 
gîndi, pe care ea îl presupune, e cu totul tipic. Fu¬ 
sese o vreme, doar cu două-trei generaţii mai îna¬ 
inte, cînd aristocraţii greci obişnuiau să-şi căsăto¬ 
rească copiii în afara comunităţii, uneori chiar cu 
barbari (dar atunci doar la nivelul căpeteniilor). Pe¬ 
rlele era descendent, la a patra generaţie, al unei 
alianţe externe : străbunica lui era fiica tiranului de 
pe-atunci al Sicionei. Adversarul său politic, Cimon, 
era nepot dinspre mamă al unui rege trac, pe nume 
Oloros. Acum, în vremea lui Pericle, Atena declara 
toate căsătoriile de acest tip ilegale, şi pe cei născuţi 
din ele — bastarzi. 

într-un fel, cu viatul cetăţean c prea slab, deşi co¬ 
rect ; tehnic vorbind, cl nu mai are — cel puţin în 
vremea noastră — toată încărcătura implicită în 
ideea de a fi membru al unei comunităţi — polis . 
Pentru cine nu se născuse în interiorul comunităţii 
era aproape cu neputinţă să pătrundă în ea. Nu 
exista o procedură de naturalizare obişnuită, nici 
măcar într-un stat ca Atena, care primea bucuros 
imigranţi din alte cetăţi greceşti. Ic acorda o liber- 




late considerabilă, posibilităţi de dezvoltare şi chiar 
consideraţie. Un străin nu putea deveni cetăţean 
atenian decît printr-o hotărîre formală a adunării 
suverane, şi există mărturii conform cărora aceasta 
nu poate fi convinsă decît pe temeiul unor conside¬ 
rente cu totul speciale. Nu era suficient, de exemplu, 
să te fi născut la Atena, să o fi slujit sub arme, să ai 
o purtare civilizată şi cinstită, dacă părinţii nu erau 

atenieni. Nu e nevoie să adăugăm că state şi mai 
xenofobe erau — dacă se poate — şi mai închise decît 
atît. Acordarea lesnicioasă a cetăţeniei era semnul 

unei anume deficienţe, şi nu e doar o coincidenţă 
faptul că, spre sfîrşitul secolului al IV-lea, unele 
eetăţi-stat au ajuns să vîndă dreptul de cetăţenie 
pentru a dobîndi fonduri, tocmai în perioada în care 
clasica polis , devenise un organism în declin, ca să 
nu spunem muribund. 

Mai ales în comunităţile mai urbanizate şi mai 
cosmopolite, aşadar, doar o minoritate constituia 
corpul civic. Majoritatea era formată din necetăţeni 
(e mai bine să se evite termenul de ,,străini^, din 
moment ce majoritatea erau greci) ; dihtre aceştia, 
rezidenţii permanenţi care se numeau meteci la 
Atena şi» în alte câteva locuri ; sclavii, o clasă încă 
şi mai numeroasă, precum şi toate femeile. Oricare 
vor fi fost drepturile acestor categorii — şi erau în 

întregime de competenţa statului respectiv — ele 

aveau unele incapacităţi în raport cu cetăţenii, şi în 
acelaşi timp erau în întregime supuse autorităţii sta¬ 
tului unde locuiau. Sub acest aspect, situaţia lor nu 
şe deosebea de cea a cetăţenilor ; căci, în principiu, 
puterea unei polis era totală : ea era sursa tuturor 




drepturilor şi obligaţiilor şi autoritatea sa cuprin¬ 
dea orice domeniu al activităţii omeneşti fără nici 
o excepţie. Existau lucruri pe care în mod obişnuit 
un stat grec nu le făcea, cum ar fi să organizeze în- 
văţămîntul superior sau să controleze dobînzilc la 
împrumuturi. Dar nici măcar în aceste domenii, 
dreptul de a se amesteca nu era deloc pus Ia îndoială. 
Atita doar că statul găsea cu cale să nu intervină. De 
polis nu se putea scăpa. 

Se pune atunci întrebarea : dacă această polis 
avea o autoritate atît de nelimitată. în ce sens erau 
grecii oameni liberi, aşa cum se socoteau a fi ? Pină 
la un punct, răspunsul e oferit de formula lapidară 
..legea e rege". Libertatea nu era confundată eu 
anarhia ; ea însemna o existenţă ordonată în sinul 
unei comunităţi guvernate de un cod stabil şi una¬ 
nim recunoscut. Pentru aceasta luptaseră o bună 
parte din epoca arhaică, mai întii împotriva privi¬ 
legiilor tradiţionale şi a monopolului putorii în mina 
nobilimii, apoi împotriva puterii necontrolate a ti¬ 
ranilor. Faptul că doar comunitatea era sursă a legii 
constituia garanţia libertăţii. 

Asupra acestui principiu erau cu toţii de acord ; 
traducerea lui îii practică era o altă problemă. Ea i-a 
pus pe greci faţă-n faţă cu o dificultate care per¬ 
sistă încă de atunci în teoria politică fără o rezol¬ 
vare fermă. Cît e de liberă o comunitate să-şi mo¬ 
difice legile stabilite ? Dacă legile pot fi stabilite 
după voie — ceea ce înseamnă după voia facţiunii 

sau a grupului deţinînd frincle puterii la un moment 
dat — nu înseamnă oare că dc-aici rezultă anarhia. 


că c subminată însăşi stabilitatea, securitatea, im¬ 
plicite în doctrina conform căreia legea e rege ? 

Acest mod de a pune problema e prea abstract. în 
viaţa reală, răspunsul depindea în mod normal de 
interesele respectivilor protagonişti. Secolul al 
Vl-lea asistase la apariţia, în multe comunităţi, a 
poporului de rînd ca o forţă politică ; împotriva re¬ 
vendicărilor lui de a participa din plin la exercitarea 
puterii, s-a ridicat deîndată teza apărării caracteru¬ 
lui sacrosanct al legilor. Acestea ajunseseră, e ade¬ 
vărat, să recunoască dreptul oricărui cetăţean la o 
judecată echitabilă, chiar poate la îndeplinirea unui 
roi minor în guvernare, pînă şi dreptul de vot une¬ 
ori. şi alte cîteva elemente de organizare socială nof 
şi, fără îndoială, importante ; totuşi, codul nu permi¬ 
tea accesul la funcţiile politice şi militare superi¬ 
oare, şi deci la acţiunea politică efectivă, decît celor 
bogaţi si de neam. Eunomia * statul bine orînduit 

o t f * 

sub oblăduirea legii, fusese cîndva o lozincă revolu¬ 
ţionară ; acum însă el contribuia la stata quo. Po¬ 
porul a replicat revendicînd isonomia, egalitatea 
drepturilor politice. Şi, de vreme ce poporul era su¬ 
perior ca număr, isonomia ducea la clemokratia. A 
cui lege, cu alte cuvinte, urma să fie rege ? 

Evident, contradicţia ascunsă izvora din faptul că, 
oricit ar fi fost de puternic sentimentul de solida¬ 


ritate al comunităţii, el se ciocnea de acuta inegali¬ 
tate care domnea între membrii acesteia. vSărâcia era 


larg i’ăspîndită, nivelul de viaţă era scăzut şi exista 
o profundă ruptură între săraci şi bogaţi, lucru bine 
ştiut şi adesea spus de mai toţi scriitorii greci pre¬ 
ocupaţi de probleme politice. Această situaţie fu- 


sese îndeajuns de frecventă de-a lungul întregii is¬ 
torii ; în Grecia însă, cetatea-stat îi dădea o întorsă¬ 
tură neobişnuită. Cetatea-stat, cu intimitatea ei, cu 
sublinierea continuă a ideii de comunitate, de liber¬ 
tate şi demnitate a individului care decurg din par¬ 
ticiparea la calitatea de cetăţean. Acesta simţea că 
are şi drepturi asupra comunităţii, şi nu doar obli¬ 
gaţii’faţă de ea, şi, dacă regimul nu-1 mulţumea, nu 
ezita să facă ceva în această privinţă — sa scape 

chiar de el, dacă era posibil. Ca urmare, linia de de¬ 
marcaţie între politică şi revoltă (stasis . cum o nu¬ 
meau grecii) era cit se poate de labilă în Grecia elfe-* 
sică ; deseori, de la stasis se ajungea la un nemilos 
război civil. 

Descrierea clasică a unei stări extreme de stasis 
este relatarea lui Tucidide despre izbucnirea deosebit 

de brutală de la Corciră din 427 ; istoricul o tratează 
in chip explicit ca pe un model al acestei maladii 
cronice a societăţii 'greceşti. Nimic nu dă la iveală 
. mai bine gravitatea situaţiei dccît faptul că ambele 
partide apelează la sprijinul sclavilor. Tucidide ex¬ 
plică fenomenul prin cauze psihologice, socotind că 
el îşi are rădăcinile în natura umană. Aristotel e cei 
care l-a legat mai direct, şi foarte simplu, de natura 
şi de idealul de polis . „Vorbind în general* spune 
el în Politica (V, 1301 b) „tulburările se iscă din do¬ 
rinţa de egalitate*. Prin însăşi natura sa, cetatea- 
polis stîrneşte această dorinţă, pe care oamenii apoi 
cu greu o pot realiza. De aici şi acuitatea luptelor 
de facţiuni, relativa frecvenţă şi virulenţa războa¬ 
ielor civile. Au existat şi excepţii, unele din ele 
importante — Atena mai cu seamă si, pînă la un 

punct, şi Sparta — dar se poate spune, în mare, ca 
într-o polis greacă, cele mai serioase conflicte nu 
erau pricinuite atît de probleme de politică ci mai 
ales de problema de a şti cine să conducă : ,,cei pu¬ 
ţini 11 sau ,,cei mulţi". Şi această problemă era veşnic 
complicată de chestiuni externe, de război, şi de am¬ 
biţii imperialiste. 


Uâ/boi şi imperiu 

Din pricina situaţiei geografice, Grecia continen¬ 
tală a fost multă, vreme ferită de ameninţări directe 
sau de atacuri din exterior. Nu tot aşa însă s-a in- 
tîmplat cu aşezările din est ori din vest. In afara 
frecventelor ciocniri cu popoare mai înapoiate, cum 
ar fi sciţii în nordul Mării Negre sau tracii în vestul 
acesteia, exista şi primejdia, mai gravă, a marilor 
imperii civilizate. In Asia Mică, cetăţile greceşti au 
intrat în dependenţa lidienilor, în secolul al Vl-Iea. 
şi apoi a perşilor. In Sicilia, ei erau adesea atacaţi 
de Cartagina, care şi-a menţinut un cap de pod în 
extremitatea vestică a insulei, dar nu a reuşit nici¬ 
odată să cucerească restul b 

Dominaţia persană însemna plata anuală a unui 
tribut, considerabil, dar în nici un caz zdrobitor, pa~- 
sivitate în treburile externe, dar libertate economică 
şi culturală. Imixtiunea cea mai supărătoare a Per- 
siei în viaţa internă a statelor greceşti consta îo 
sprijinirea tiranilor ; în ultimă instanţă, acest fapt 

1 Roma .nu devine un factor important înainte ele 300 
i.e.n. (N. A.). 

a dus la revolta izbucnită în 500 sau 490, în circum¬ 
stanţe departe de a fi limpezi. Ionienii au cerut în¬ 
dată ajutorul grecilor de pe continent, şi nu l-au 
primit — cu excepţia a douăzeci de vase din partea 
Atenei, unde se instaurase de curînd democraţia, şi 
încă cinci din Eretria, cetate din Eubeea. Chiar şi 
aşa, Persia a avut nevoie de aproape zece ani pentru 

a recîştiga controlul complet ; acest succes a fost ur¬ 
mat de două masive invazii în Grecia propriu-zisă, 
prima în 490, trimisă de regele Darius, şi a doua 
în 480. sul) urmaşul acestuia, Xerxeş. 

Multe comunităţi au continuat refuzul de a ajuta 
răscoala ioniană prin supunerea înspăimântată fată 
de invadatori : )iwdizanţii aşa au fost porecliţi cu 
dispreţ mai tîrziu. Chiar şi oracolul delfic a jucat 
un rol în cel mai bun caz echivoc. Spartanii, avînd 
în spate liga peloponesiacă, deţineau singura armată 
puternică în Grecia ; dar, în parte din cauza unor di¬ 
ficultăţi acasă, şi în parte din pricina unei concepţii 
strategice eronate, s-au apărat cu întîrziere. Totuşi, 
ei au dovedit, în momente de cumpănă, ce pot, mai 
întîi la Termopile şi apoi la Plateea. A rămas în 
seama a ten ionilor să dea loviturile cele mai pline de 
consecinţe, la Maraton, în 490 şi în dreptul Salaminei, 

în 480. Această din urmă bătălie a fost un eveni¬ 
ment cu totul remarcabil ; convinşi de Temistocle, 

atenienii şi-an sporit flota, s-au retras din cetate la 


1 De la mecles, mezii, nume al unor triburi iraniene care, 
alături de perşi, au constituit marele imperiu persan. Dv_' 
aici şi numele de războaie medice pe care-1 poartă răz¬ 
boaiele dintre greci şi perşi. Mcdizantes sînt grecii care au 
colaborat cu perşii (n. tr.). 

sosirea persanilor, lăsînd ea oraşul sa fie distrus ; 
apoi însă, alături de aliaţi, i-au nimicit pe invada¬ 
tori într-o mare bătălie navală. Puterea Atenei 
— şi din această pricină şi istoria Greciei clasice — 
se va întemeia, de acum înainte, pe dominaţia mării. 

Perşii au fost grav înfrînţi ; erau însă departe de 
a fi zdrobiţi. Se presupunea. în genere, că se vor în¬ 
toarce pentru o a treia încercare (faptul că n-au fă¬ 
cut-o a fost, în mare măsură, rezultatul unor tulbu¬ 
rări în interiorul propriului lor imperiu, tulburări 
ce n-au putut fi depăşite). O prudenţă elementară 
cerea aşadar măsuri colective de prevederi ; din mo¬ 
ment ce acestea se cereau a fi luate în Egeea şi pe 
coasta Asiei Mici, mai degrabă decît pe continent, era 
normal ca hegemonia să revină Atenei. S-a format o 
ligă, în frunte cu Atena, eu centrul administra¬ 
tiv în insula Delos (de aceea, istoricii o numesc liga 
deliană). Organizată de către atenianul Aristide, pe 
baza unui sistem de contribuţii, fie în corăbii şi sol¬ 
daţi, fie în bani, în curs de aproximativ zece ani liga 
a eliminat flota persană din Egeea. Odată cu înde¬ 
părtarea primejdiei, vechile aspiraţii de autonomie 
completă s-au redeşteptat ; dar Atena nu admite re¬ 
trageri din ligă, şi reprimă cu forţa orice „răscoală 44 . 
Astfel, liga devine un Imperiu, şi simbolul acestei 
schimbări este transferarea centrului şi tezaurului 
oi, în 454, de la Delos la Atena. Cu excepţia a trei 
state, toate celelalte contribuie acum în bani şi nu 
cu flotă, ceea ce înseamnă că Atena furnizează, mî- 
nuieşte şi controlează în realitate întreaga flotă. O 
indicaţie asupra proporţiei tributului anual ne-o dă 

faptul că el egalează, aproximativ, veniturile publice 
interne ale Atenei. 

în următorul sfert de secol, imperiul atenian e 
evenimentul cel mai de seamă al istoriei greceşti, 
şi Perlele — figura dominantă a istoriei ateniene. 

Politica lui e expansionistă, controlată însă şi disci¬ 
plinată intr-un mod cu totul superior. El a întărit în 
mod deosebit legăturile Atenei cu Tracia şi regiunile 
din nordul Mării Negre, care aveau o importanţă 
strategică, dar, mai presus de orice, erau însemnate 
. ca principală sursă de import de grîne pentru Atena. 
A încheiat alianţe cu cetăţile Siciliei ; a încercat, 
fără succes, să atace Egiptul ; a încheiat acorduri cu 
Perşi a. Dar raporturile Atenei cu Sparta erau tot mai 
dificile. Din amicale — cel puţin de formă — cum 
fuseseră în anii imediat următori războaielor me¬ 
dice, relaţiile între cele două coaliţii de forte au de- 

* 9 9 

generat într-un conflict deschis prin anii 450, pen¬ 
tru a reveni la o pace nesigură în următoarele două 
decade. Două incidente majore implicînd sfera de in¬ 
fluenţă a Corintului, la Corciră şi Potideea, au fă¬ 
cut să izbucnească apoi războiul pelopoaesiac, du- 
rînd, cu întreruperi, între 431 şi 404 şi încheindu-se 
cu înfrîngerea totală a Atenei şi cu dizolvarea do¬ 
minaţiei acesteia. Corintul poate să fi fost principalul 
partizan al războiului de partea spartană, dar, aşa 
cum scria istoricul acestui război. Tueidide (I, 23, 0) : 

„Creşterea puterii Atenei şi teama pe care acesl 
fapt o stirnea în Sparta au făcut ca războiul să de¬ 
vină inevitabil^. Periele era, probabil, de aceeaşi 
părere, din moment ce adunase o rezervă foarte 
mare de bani — practică din cele mai puţin răspin- 

dite în cetăţile greceşti care, de obicei, îşi cheltu¬ 
iau repede întregul venit. 

Se pare că Tucidide a avut nevoie de mult timp 
pentru a se hotărî cu privire la cauza fundamen¬ 
tală a războiului peloponesiac ; mai precis, pentru a 
ajunge la concluzia că a existat o cauză profundă, 
distinctă de incidentele şi pretextele acestuia. Asta 
e una dintre concepţiile cele mai îndrăzneţe şi mai 
originale ale istoricului. Războiul — toată lumea 
recunoştea acest lucru — era o parte a existenţei 
fireşti. Platon începe ultima şi cea mai amplă din¬ 
tre operele sale. Legile, cu elogiul vechilului „legis¬ 
lator 4, al Cretei pentru felul în care a pregătit co¬ 
munitatea, pentru război, „din moment ce de-a lun¬ 
gul Întregii vieţi, toţi trebuie să poarte, fără înce¬ 
tare, război împotriva tuturor celorlalte cetăţi' 4 . 

Aceasta poate fi o exagerare retorică, dar oricum nu 
e o ironie din partea lui Platon. Războiul era un in¬ 
strument politic firesc, pe care grecii îl foloseau din 
plin şi adeseori. Nu că ar*fi căutat războiul cu orice 
preţ — idealul eroic al poemelor homerice fusese pe 
de-a-ntregul înlocuit — dar nici nu se străduiau 

prea mult să-l evite. In secolul al patrulea, desigur 
apar semne de oboseală, şi chiar ideea unei „păci 
comune 44 înlăufitrul Eladei ; fără vreun rezultat 
însă. Cetăţile au continuat să se certe, să-i invinu- 

iască pe ceilalţi cînd izbucnea războiul şi să-şi jus¬ 
tifice acţiunile în termeni de necesitate politică. In¬ 
teresele statului erau întotdeauna o justificare sufi¬ 
cientă, fie pentru război, fie pentru diplomaţie şi 
negocieri, fie pentru capitulare (la nevoie chiar în 
fala perşilor). Alegerea instrumentelor într-o situaţie 




data. putea fi discutată doar din punct de vedere 
tactic, pragmatic, nu şi moral. 

Cauzele imediate ale războiului erau aşadar la fel 
de variate ca şi tendinţele politice şi interesele di¬ 
feritelor state. c*a şi obiectivele pe care fiecare le ur¬ 
mărea în momentul respectiv. Dorinţa de putere şi 
expansiune, incidente de graniţă, îmbogăţirea cu 
ajutorul prăzilor (incluzînd, şi chiar mai presus de 
orice, capturarea de sclavi), protejarea surselor şi 
transporturilor de grine, apelul la ajutorul dinafară 
în luptele interne — toate acestea intrau în joc, in¬ 
tensificate de fragmentarea Eladei, care ducea la 
multiplicarea statelor independente, sau aspirînd Ia 
independenţă, care să se ciocnească unul de celă¬ 
lalt. Prea puţin frecvent ca motiv însă era comer¬ 
ţul — în sensul unei lupte pentru căile şi pieţele 
maritime, ca în războiul anglo-olandez — sau ex¬ 
pansiunea teritorială şi încorporarea ţinuturilor cu¬ 
cerite, sau exploatarea lor economică (altfel decît 
prin impunerea unui tribftt). 

Atît caracterul neesenţial al ostilităţilor armate 

cit şi felul în care motive tipice pot fi combinate şi 
în acelaşi timp pot creea un conflict de interese, este 
perfect ilustrat intr-o situaţie particulară din timpul 
războiului peloponesiac. în 426, Sparta a întemeiat 

— dintr-o serie de motive legate de război — o co¬ 
lonie Ia Heracleea Trachiniei, aproape de mare, la 
eiţiva kilometri departe de trecătoarea de la Ter- 
mopile. Colonia s-a aflat de la început în primejdie 
deoarece, spune Tucidide (III, 93, 2) : „Tesalienii, 
care controlau acea zonă (...) s-au temut că va fi un 
vecin prea puternic, asa îneît o hărtuiau fără înec- 


taro şi atacau pe colonişti". Tesalicrii, o confedera¬ 
ţie puţin statornică de triburi, erau în fapt aliaţii 
Atenei ; şi totuşi, Tucidide omite să vorbească des¬ 
pre acest fapt ca fiind motivul ostilităţii lor faţă de 
Hcracleea. Raţiunile acestei omisiuni nu apar decît 
atunci cînd ajunge la relatarea evenimentelor din 
42x şi la campaniile generalului spartan Brasidas 
în Tracia. 

Ajungînd la Heracleea. Brasidas, „trimite un sol 
la prietenii lui din Farsalos (un oraş tesalian), cerîn- 
du-ie să-l călăuzească, pe el şi armata sa, prin teri¬ 
toriul cetăţii.' 4 „Prietenii" includeau un număr de 
oligarhi de frunte, care au făcut ce le cerea el. „Ma¬ 
joritatea cetăţenilor tesalieni — explică atunci Tu¬ 
cidide (IV, 78) — fuseseră dintotdeauna de partea 
atenienilor. Dacă ar fi existat o adevărată guver¬ 
nare constituţională în Tesalia, şi nu conducerea tra¬ 
diţională exercitată de o oligarhie foarte restrinsă, 
Brasidas n-ar fi putut trece niciodată. 1,4 Aşa cum stă¬ 
teau lucrurile însă, el a trecut in grabă, înainte ca 
opoziţia să fie suficient de organizată pentru a-1 opri. 

Aşadar, interesele facţiunilor interne erau decisive 

• * • 

in politică, mai degrabă decît obligaţiile unei alianţe 
e;:lerne formale. Şi n-avem nici un motiv să nu-1 
credem pe Tucidide cînd socoate că tesalienii au 
purtat război împotriva Heracleii pur şi simplu pen- 

' tru că un vecin puternic era de temut. 

Pe de altă parte, cită vreme războiul era un mij¬ 
loc, şi nu un scop, alternativele paşnice erau şi ele 
utilizate, şi nu întotdeauna fără succes. In ultimă 
instanţă, puterea politică era principala forţă gene¬ 
ratoare de pace : mai înainte puterea tiranilor, 

acum — cea a cîtorva mari cetăţi. Capacitatea lor 
militară superioară era întărită de conştiinţa gene¬ 
rală a faptului că, la nevoie, ele nu vor ezita să şi-o 
utilizeze. Doar cu propriile-i forţe, nici o cetate nu 
putea dobîndi atîta putere; dar dacă.era suficient 
de mare, în primul rînd, apoi îndeajuns de perseve¬ 
rentă. destul de unită şi sub o conducere compe¬ 
tentă, ea putea crea şi însufleţi o alianţă de forţe. 
Alianţele aveau valoare mai cu seamă fiindcă pu¬ 
neau la dispoziţia cetăţii conducătoare importante 
forţe umane auxiliare. Şi, într-o lume precedînd-o 
pe cea a prafului de puşcă, numărul oştenilor bine 
instruiţi şi echipaţi hotăra de obicei soarta bătăli¬ 
ilor ; în Grecia — numărul infanteriştilor greu înar¬ 
maţi, hopliţii. în parte, aşadar, pacea era rezultatul 
unei aritmetici elementare. Către sfârşitul secolului 
al Vl-lea, de exemplu, Sparta izbutise să includă 
într-o alianţă majoritatea statelor independente din 
Pelopones, unele în urma unor presiuni, altele fără — 
dar cine ar putea spune dacă acestea din urmă 
mai dornice de alianţă sau doar prudente în calcul ? 
Rezultatul a fost că între statele din Pelopones s-au 
purtat extrem de rar războaie, pînă ce Teba a dis¬ 
trus puterea Spartei, în 371. Această lovitură s-a 
dovedit din primul moment ca fiind o binefacere 
destul de îndoielnică, fie chiar şi pentru duşmanii 
Spartei : ea a adus cu sine, ce-i drept, emanciparea 

hiloţilor din Messenia, dar şi pierderi uriaşe de 
oameni, în stasis şi în războaie mărunte în întreaga 
peninsulă. Totalurile se schimbaseră, ca să spunem 
aşa, şi războiul se întorsese, ocupînd vidul de pu¬ 
tere de curînd creat. 

Alianţa pe care istoricii o numesc liqa peloponz- 

siacă era cunoscută de contemporani sub numele 
mai puţin plăcut, dar mai revelator, de „Sparta şi 
'aliaţii ei 44 . Caracteristică e existenţa unei reţele de 
tratate, legînd pe fiecare din statele membre 44 de 
Spar.ta, şi o structură de ligă din cele mai puţin 
stricte, sub hegemonie spartană. Aceasta e o distinc¬ 
ţie semnificativă, prin care fiecare cetate păstra 
neştirbită imaginea ideală a propriei sale autono¬ 
mii. Intr-o alianţă, fiecare putea pretinde că e o 
unitate egală, încă deplin independentă, păstrîndu-şi 
libertatea suverană de acţiune ; intr-o ligă s-ar fi 

putut afla în minoritate, pierzând controlul asupra 
propriilor acţiuni. Bineînţeles, realitatea nu coinci¬ 
dea cu imaginea ei : statele erau rareori egale, şi 
tratativele între ele rareori libere ; pe de altă parte, 
nici chiar Sparta nu putea mobiliza :n chip eficace 
sprijinul aliaţilor fără a-i consulta şi fără a obţine 
adeziunea lor la acţiunile propuse. Totuşi, mitul in¬ 
dependenţei era atît de persistent incit adevăratele 

* 

ligi în istoria Greciei erau limitate lie la amficţio- 
nii *, care organizau şi împărţeau controlul asupra 
unor sanctuare panelenice cum ar fi cel de la î>elfi ; 
fie la zonele cele mai înapoiate, unde o adevărată 
polis nu exista ; fie la cazul neobişnuit şi complicat 
al ligii beoţiene, în care un membru foarte puter¬ 
nic, Teba, căuta să domine în propriul ei interes, şi 

plătea această insistenţă cu războaie neîncetate cu 
vecinii. * . . , 


1 Grup organizat de cetăţi asigurînd apărarea şi buna 
funcţionare a unui sanctuar mai important (n. tră- 

Liga beoiiană scotea în evidenţă olt dc îndoiel¬ 
nică era linia despărţind pe aliaţi de supuşi ; impe¬ 
riul atenian, cu participarea efectivă a peste 150 de 
cetăţi în Asia Mică, regiunea Helespontuiui, Tracia 
şi insulele egeene, e cel care a răspuns, în Grecia 
clasică, acestei întrebări. După 454 n-au mai fost 
păstrate aparenţele : participarea era obligatorie şi 
secesiunea interzisă ; membrii plăteau un tribut 
anual în bani, fixat, adunat şi cheltui; de Atena 
după bunul ei plac. Aceste resurse excepţionale au 
dat Atenei posibilitatea de a duce o politică externă 
complicată, pe care ea singură o dirija. Şi exista o 
tendinţă crescândă a atenienilor de a se amesteca în 
treburile interne ale statelox-membre, mai cu seamă 
sprijinind şi întărind elementele democratice împo- 
potriva adversarilor lor oligarhi. Unii contemporani 
au început să vorbească de „cetatea-tiran'b un re¬ 
proş adesea repetat şi de istoricii de azi, mai cu 
seamă intemeindu-se pe autoritatea lui Tueidide. Şi 
totuşi această judecată e cu mult prsa unilaterală : 
ea ia în discuţie numai problema autonomiei cetă¬ 
ţilor şi ignoră alte aspiraţii şi valori ale acestor co¬ 
munităţi, cu nimic mai puţin semnificative. Tuci- 
dicie însuşi nota sentimentele amicale faţă de Atena, 

manifestate de majoritatea cetăţenilor Tesaliei, şi 
mărturiile antice sugerează că aceeaşi atitudine era 
în mare măsură proprie comunităţilor din imperiu, 
în neîncetata luptă între „cei puţini" şi „cei mulţi*. 
Alena intervenea de obicei dc partea celor mulţi, 
care deseori aveau nevoie de acest ajutor pentru a-şi 
menţine poziţia ; astfel, ei aveau sentimentul că tri- 

butul şi o relativă pierdere de autonomie suit un 
preţ acceptabil în schimbul guvernării democratice 
inlăuntrul cetăţii şi al păcii în afara ei. 

încercarea hotărîtoare a constituit-o războiul pc- 
loponesiac, în care prea puţine state greceşti : — cu 
excepţia celor de la limita extremă a Eladei — n-au 
fost în nici un fel implicate. Acesta era un război fără 
precedent din toate punctele de vedere : ca număr 
de participanţi (număr de state şi de oameni), ca du¬ 
rată — şi deci ca consum de resurse şi de presiune 
morală ; fără precedent, de asemenea, din pricina 
importanţei cruciale a puterii maritime şi al felului 
în care teatrul operaţiunilor se muta de colo-colo, 
din Asia Mică în Siciiia, adeseori simultan în mai 
multe zone larg dispersate. Era un război care tre¬ 
buia aşadar condus „după ureclie ; % din pricină că 
nici oamenii politici, nici comandanţii nu aveau 
vreun precedent adecvat din care să înveţe. încă de 
la inventarea formaţiei compacte hoplitice, războa¬ 
iele greceşti fuseseră de obicei nişte scurte ciocniri 
în lunile de vară, culminînd într-o singură confrun¬ 
tare de infanterie între hopliţii celor două tabere, 
de ordinul sutelor sau miilor. Una sau alta dintre 
armate rupea rîndurile şi se retrăgea, şi bătălia — 
de obicei şi războiul — se încheiau. Duşmanul mai 
era hărţuit şi cu distrugerea recoltelor, uneori cu cîte 
un asediu — de obicei fără succes, dacă nu era în¬ 
tovărăşit de trădare — ori cu manevre de cavalerie : 
dar ciocnirea hopliţilor era în mod normal singura 
acţiune decisivă. Din această pricină, nu existau pri¬ 
lejuri de exercitare a unei strategii savante, prea 




puţină nevoie de o pregătire financiară şi nimic din 
ce-ar putea fi numit altfel decît în glumă, logistica, 
Dar acestea erau războaie intre două state, cu sau 

fără ajutorul cîtorva aliaţi, cu un eîmp de bătaie 
vizibil pe care să-şi măsoare forţele. Războiul pelo- 
ponesiac a implicat mari blocuri de state şi un vast 
evantai de cîmpurj de luptă, fără vreo şansă de sfîr- 
sit decisiv cită vreme cele două centre. Sparta şi 
Atena, rămîneau intacte. Fusese ideea lui Pericle să 
nu rişte o bătălie hotărâtoare între hopliţi, chiar cu 
preţul pătrunderii repetate a spartanilor pe terito¬ 
riul atic fără a intîmpina rezistenţă. El conta pe re¬ 
sursele financiare ateniene, pe flota ei fără rival şl 
pe o superioritate psihologică intangibilă. Intr-un 
cuvînt, el avea o idee strategică, dacă 7 nu Un plan; 
de o deosebită complexitate, idee bazată pe solidita¬ 
tea imperiului. Şi nu greşea. Oricare ar fi explicaţia 
înfrângerii finale a Atenei, ea nu constă în dorinţă 
nestăvilită a supuşilor de a se elibera de jugul ate¬ 
nian. In chip firesc, ambele tabere au avut dificul¬ 
tăţi considerabile, în decursul a douăzeci şi şapte 

de ani de război, pentru a-şi păstra aliaţii, şi fiecare 
a făcut tot ce i-a stat în putinţă pentru a dezorga¬ 
niza alianţele celuilalt, uzind şi de forţă şi de lingu¬ 
şire şi — mai eficace decît toate — de ajutor în sta- 
sis. Brasidas n-a fost singurul* care să aibă ,.pri- 
eteni u în inferiorul cetăţilor aliate din tabăra opusă. 
Ce e mai important, în ce priveşte imperiul atenian, 

nu e că au existat defecţiuni, ci că atît de mult spri¬ 
jin a continuat să fie acordat „cetăţii-tiran“, pînă şî 
în ultima decadă, cînd totul părea pierdut, şi cînd 


s-ar fi putut bănui că o elementară raison 
i-ar îndemna pe supuşi la o rapidă împăcare 
micul.; 


d’etat“ 1 
cu ina- 


In fapt nu există o explicaţie simplă şi evidentă 
a înfrîngerii Atenei, şi nu trebuie să uităm că era 
cit pe-aci ca Atena să nu fie înfrîntă. Pacea din 
4 21 a fost intr-un anume fel o victorie, în sensul că 
nici unul din obiectivele spartane importante nu a 
fost realizat. A început apoi a doua fază a războiu¬ 
lui şi în 415 atenienii au hotărît să dea o lovitură 
deosebit de importantă, invadarea Siciliei. Ea s-a 

sfîrşit cu un dezastru total ; în pofida faptului că 
războiul s-a prelungit încă nouă ani, această înfrîn- 
gere a fost în chip evident, crucială. Şi totuşi, doar 
un pas îi despărţea pe atenieni de victorie ; o con¬ 
ducere mai competentă ar fi dus aproape cu certi¬ 
tudine la succes, cu consecinţe care nu pot fi ghicite 

în termeni reali, dar care desigur nu trebuie să fie 
subestimate. 


Acest eşec ai conducerii — aşa cum se consideră 


în genere, pornind de la inevitabila autoritate a lui 
Tucidide — era simptomatic pentru un declin pro¬ 
fund şi general în comportamentul politic atenian 
după moartea lui Pericle, în al doilea an al războ¬ 
iului ; aceasta e, probabil, cea mai răspîndită expli¬ 
caţie a înfrîngerii Atenei. 

Poate ; dar se poate măcar spune că acesta era un 
război pe care Atena l-ar fi putut pierde, dar nu 
l-ar fi putut, oricum, cîştig'a pur şi simplu. Fiindcă 


1 Raţiune de stat 


în franceză în text (n. tr.V 




avînd în vedere dimensiunile şi resursele ci în 
oameni şi materiale, incapacitatea de dezvoltare a 
economiei şi a tehnologiei ei rudimentare — avînd 
în vedere incapacitatea grecilor şi de a depăşi limi¬ 
tele de polis, dar şi, de cele mai multe ori. de a trăi 
împăcaţi cu sine înlăuntrul acestora — victoria fi¬ 
nală ar fi putut reveni Atenei numai dacă ar fi iz¬ 
butit să includă în imperiul ei întreaga Eladă ; or 
acest lucru nu pare să fi fost cu putinţă. 

Războiul s-a sflrşit în 404, şi cea mai importantă 
condiţie pusă de Sparta victorioasă* a fost dizolva¬ 
rea imperiului atenian. Războiul a fost aşadar un 
dezastru nu numai pentru Atena, ci pentru întreaga 
Grecie : el a închis singura cale posibilă către o 

oarecare unificare politică — chiar dacă aceasta ar 
fi fost o unificare impusă celorlalţi de o cetate am¬ 
biţioasă. Sparta a dus războiul sub lozinca restaură¬ 
rii libertăţii şi autonomiei cetăţilor greceşti, şi a 
onorat acest angajament mai întîi redind, în fapt, 
Asia Mică perşilor (în schimbul aurului persan fără 
de care n-ar fi izbutit să încheie războiul) ; apoi în- 
cercînd să instituie ea însăşi un imperiu care să-i 
plătească tribut, cu guvernatori militari şi garni¬ 
zoane, pe cadavrul imperiului atenian. Acest efort 
incompetent n-a durat nici măcar o decadă. In seco¬ 
lul al IV-loa, în pofida eforturilor Spartei, Tobei şi 
Atenei de a-şi instaura, pe rînd, hegemonia, vidul de 
putere a devenit, în Grecia, o condiţie permanen¬ 
tă. Răspunsul final nu l-a dat nici una din cetăţile 
Greciei, ci Macedonia sub Filip al II-lea şi fiul aces¬ 
tuia, Alexandru. 

S-a calcinat că aproximativ o treime, sau ceva 
mai mult, dintre cetăţenii atenieni locuiau m distric¬ 
tele urbane la izbucnirea războiului peloponesiac, în 
431 ; un secol mai tîrziu, proporţia acestora cres¬ 
cuse la jumătate. Oamenii liberi care nu erau cetă¬ 
ţeni, excluşi de lege de la proprietatea asupra pă¬ 
mântului, erau concentraţi în cetate şi în jurul por¬ 
tului. Tot aşa şi mare parte dintre sclavi. Conse¬ 
cinţa strict demografică a acestei stări de lucruri 
a fost faptul că Atena şi Pireul aveau fiecare o 
populaţie mai numeroasă decît a majorităţii state¬ 
lor greceşti luate în ansamblu. Acest caracter ur¬ 
ban al vieţii ateniene a fost deosebit de important, 
constituind o condiţie necesară a puterii şi a unei 
bune părţi din gloria statului. Totuşi, tenacitatea 
legăturii cu pămîntul nu trebuie să fie trecută cu 
vederea. Populaţia urbană includea un număr destul 
de mare de oameni ale căror interese erau în între¬ 
gime sau în parte legate de pămînt. Dispunem de 
date conform cărora, chiar la sfîrşitul secolului al 
V-lea, trei sferturi din familiile de cetăţeni aveau 
proprietăţi rurale, chiar dacă nu toţi intr-o măsură 
suficientă pentru a le asigura existenţa. Dintre ei, 
desigur, cei mai bogaţi locuiau de preferinţă la 
oraş. Cit despre ţăranii propriu-zişi, atunci cînd au 
fost cu toţii strînşi înlăuntrul zidurilor, în vara anu¬ 
lui 431, înaintea primei incursiuni spartane, „erau 
foarte descurajaţi — scrie Tucidide (II, 16, 2) — 
şi suportau cu greu părăsirea căminului şi a altare¬ 
lor strămoşeşti 44 . 

în interiorul cetăţii existau cîteva sute ele familii 
deosebit de avute : cetăţeni trăind din veniturile 
domeniilor şh uneori, din investiţii în sclavi ; ne- 
cetăţeni, a căror bază economică o constituiau co¬ 
merţul, meşteşugurile sau cămătăria. în cîteva ca¬ 
zuri, putem să ne facem o idee. despre măsura 
acestor averi. Principalul adversar politic al lui Pe- 
ricle la începutul carierei sale a fost Cimon, mem¬ 
bru al uneia din cele mai importante familii din 
vechea aristocraţie ; după cum ne informează Aris- 
totel (Constituţia ateniană , XXVII, 3) acesta „avea 
averea unui tiran..., întreţinea pe mulţi dintre mem¬ 
brii demului său, fiecare avînd voie să vină în fie¬ 
care zi şi să primească din partea lui destul pentru 
a putea trăi. în afară de asta, nici una din proprietă¬ 
ţile lui nu era îngrădită, aşa că oricine dorea, putea 
lua din roade 44 . Sau Nicias, comandantul armatei 
distruse în Sicilia, despre care ni se spune că avea 
1 000 de sclavi : sau personajul, al cărui nume nu 
ne e cunoscut, care şi-a înregistrat, la tribunal, con¬ 
tribuţiile pentru flotă şi pentru festivalurile publice 
din ultimii şapte ani ai războiului peloponesiac, în- 
sumînd aproape unsprezece talanţi, adică venitul 
anual al unui număr de peste 200 de lucrători cali¬ 
ficaţi. 

i , •— 

Cei bogaţi erau în primul rînd rentieri, liberi să 
se dedice politicii şi studiului sau pur şi simplu să 
nu facă nimic. Aceasta e la fel de adevărat şi pen¬ 
tru Nicias ca şi pentru proprietarii absenteişti ; căci 
Nicias nu-şi utiliza singur sclavii, ci îi închiria în 
afară în schimul unei plăţi cu ziua din partea an¬ 
treprenorilor concesionari ai minelor de argint de 

la Laurion. Chiar şi cei care, asemeni lui Cleon, îşi 
utilizau sclavii în propriile ateliere — şi care deci 
nu pot fi numiţi rentieri în sensul strict al cuvân¬ 
tului, erau (sau măcar puteau fi, dacă voiau) la fel 
de scutiţi de griji : treburile lor erau administrate, 
în acelaşi chip cu marile domenii, de administratori 
sclavi sau arendaşi. Numărul exact al sclavilor la 
Atena e discutat : ar fi greu de crezut ca vreun con¬ 
temporan să ne dea o cifră exactă, în absenţa orică¬ 
rei înregistrări sau a unui recensământ periodic. 
Probabil 60—80 000 e o cifră rezonabilă, care repre¬ 
zintă aproximativ acelaşi raport faţă de populaţia 
totală a statului ca şi în statele sudice din America 
înainte de războiul de secesiune. Concentrarea 
maximă era în mine şi în serviciile domestice — 
acestea din urmă constituind o categorie largă, care 
includea mii de bărbaţi şi femei, în activităţi ne¬ 
productive, pe care oamenii avuţi ii întreţineau pen¬ 
tru că „aşa se face u , Platon, de exemplu, menţio¬ 
nează cinci servitori în testament, Aristotel paispre¬ 
zece, iar succesorul lui, Teofrast, şapte. In agricul¬ 
tură şi în meşteşuguri sclavii erau puţin numeroşi, 
depăşiţi în aceste ramuri ale economiei de ţăranii 
liberi şi, după toate probabilităţile, şi de meşteşu¬ 
garii liberi, independenţi. Totuşi, in aceste domenii 
productive, semnificaţia prezenţei sclavilor e pro¬ 
babil cea mai mare, fiindcă ei eliberau de orice pre¬ 
ocupare economică, uneori chiar de orice fel de ac¬ 
tivitate, pe cetăţenii care reprezentau conducerea 
politică a statului şi, în mare măsură, şi pe cea in¬ 
telectuală. ^ 

Marea masă a atenienilor, fie că aveau unul-doi 
sclavi sau nu, era în mare măsură ocupată să-şi do- 
bîndească mijloace de trai, şi mulţi nu s-au ridicat 
niciodată deasupra nivelului minim. Existau multe 
familii sărace la ţară, şi probabil chiar mai multe la 
oraş. Totuşi, în perioada clasică, Atena n-a fost su¬ 
pusă tulburărilor cronice ale Greciei, pricinuite de 
ţărănimea sărăcită şi adesea lipsită de proprietate. 
Mai mult decît atît, deseori, chiar ^aracii găseau 
timp şi posibilităţi de a participa la viaţa publică a 
comunităţii, şi la guvernare (în sensul larg al cuvîn- 
tului), şi la numeroasele serbări legate de cultul de 

• stat. Cum au apărut aceste tipuri excepţionale de 
comportament e una din problemele centrale ale is¬ 
toriei ateniene. 

• Răspunsul poate fi găsit, în parte, în distribuţia 
sarcinilor şi obligaţiilor militare. în momentul în 
care războiul cu Sparta a devenit inevitabil, Pericle 
însuşi a condus o mare invazie — sau mai degrabă 
o demonstraţie sau paradă — pe teritoriul Megarei, 
cu 13 000 de hopliţi, dintre care 10 000 atenieni şi 
restul meteci. Alţi 3 000 erau în acelaş timp anga¬ 
jaţi în asediul Potîdeei, şi avem temeiuri să credem 
că cele două grupuri împreună reprezentau întreaga 
— sau aproape întreaga — forţă hoplitică ateniană 
din 431. (Cifrele pentru armată citate de un scriitor 
ca Tucidide, spre deosebire de cifrele privind nu¬ 
mărul total al populaţiei, au şanse să fie exacte : 
statele greceşti nu făceau recensăminte, dar aveau 
registre la zi pentru forţele armate, şi acestea pu¬ 
teau fi consultate de orice cetăţean într-un stat ca 
Atena.) Numărul total al cetăţenilor de sex masculin 

în această vreme era de ordinul a 40—45 000 ; aşa¬ 
dar, aproximativ o treime din. cetăţeni (lăsîndu-i 
deoparte din calcul pe meteci) avea mijloace sufi¬ 
ciente pentru a fi inclusă în categoria hopliţilor... 
Chiar daca cei aflaţi deasupra calificării minime gă¬ 
seau această situaţie extrem de oneroasă — sau dacă 
cei situaţi imediat sub nivelul minim mulţumeau 
soartei pentru norocul de a fi scăpat — proporţia 
oferă totuşi o indicaţie utilă cu privire la repartiţia 
averii în stat. f 

Orice cetăţean sau metec era supus serviciului 
militar, proporţia fiecărei mobilizări fiind hotărîtă 
de Adunarea poporului. De obicei însă, numai ho- 
pliţii şi cavaleria — adică cele două categorii mai 
avute — erau chemaţi la arme. Ei trebuiau să-şi pro¬ 
cure şl să-şi întreţină propriul echipament, şi pri¬ 
meau de la stat doar o alocaţie zilnică în timpul ser¬ 
viciului (în secolul al IV-lea, cînd tezaurul nu mai 
putea suporta acest efort, adesea nici atît). Cu toate 
că şi aşa-numitele trupe uşor înarmate erau uneori 
chemate la datorie, e totuşi corect să afirmăm că 
la Atena, armata, cetăţenească şi nicidecum profe¬ 
sionistă intr-un sens modern, era o instituţie a cla¬ 
selor superioare şi medii. Flota, în schimb, era cu 
totul deosebită şi altfel organizată. Comanda nave¬ 
lor era împărţită între cei mai bogaţi dintre cetăţeni, 
răspunzători şi de o mare parte din costul operaţii¬ 
lor ; echipajul era constituit din profesionişti plătiţi. 
Multe detalii ne sînt obscure, dar pare probabil că 
vreo 12 000 de oameni erau ocupaţi astfel în mod 
normal pînă la opt luni pe an. Deşi corpul civic 
n-ar fi putut oferi în nici un fel un număr atît de 

mare de oameni, erau încă destui cetăţeni pentru a 
constitui un element cit se poate de semnificativ. 
•Pentru sărăcimea urbană, flota era o sursă de mij¬ 
loace de trai din cele mai importante, cel puţin atîta 
vreme cit a existat imperiul atenian. Faptul e cit se 
.poate de evident pentru contemporani, împreună cu 
implicaţiile lui politice. „Demos-u\ e acela care ^ 1 
scrie un pamfletist anonim din secolul al V-lea. în¬ 
deobşte şi mult prea amabil numit .,Bătrînul Oli- 
garh“ — trage .la vîsle şi dă putere statului 44 . 

Istoria cuvîntului acesta, demos, e complicată. 
Bătrînul Oligarh îl,foloseşte în sens de „oameni de 
rînd 46 sau „clase inferioare 14 , cu toate nuanţele peio¬ 
rative proprii modului de^ a gîndi al oamenilor „de 
bine 46 , începînd cu Iliadci. Dar demos mai înseamnă 
şi „poporul în întregime 44 ; intr-o democraţie, corpul 
civic acţionînd prin intermediul Adunării poporului. 
De aceea, decretele Adunării ateniene erau emise, 
în limbajul oficial a] documentelor, de către demos 
mai degrabă decît de ecclesia (cuvîntul grecesc in- 
semnînd „adunare 44 ). Adunarea se întrunea des — 
cel puţin de patru ori în fiecare perioadă de 36 de 
zile, în secolul IV, şi poate tot aşa de des în cel pre¬ 
cedent. Fiecare cetăţean de sex masculin avînd 18 
ani împliniţi putea să ia parte la ea oricînd dorea — 
cxceptîndu-i pe cei cîţiva care, dintr-o vină sau alta, 
îşi pierduseră drepturile civice. Evident, doar o 
parte din cei 40 000 venea, dar cei care erau de fală 
la o adunare constituiau dcmos-ul în cazul dat, şi 
actele lor erau recunoscute, după lege, ca acţiuni ale 
întregului popor. Printr-o curioasă extindere a aces¬ 
tui principiu, se considera că juriile tribunalelor. 

alese prin tragere la sorti dintr-un total de 6 000 de 
voluntari dintre toţi cetăţenii, erau şi ele echivalente 
cu întregul clemos în acele chestiuni care intrau în 
competenţa lor, ~ 

Cheia democraţiei ateniene era participarea di¬ 
rectă ; nu exista nici guvernare reprezentativă, nici 
servicii civile şi nici vreun corp de funcţionari pu¬ 
blici. în Adunarea suverană, a cărei autoritate era în 
esenţă totală, fiecare cetăţean avea nu numai dreptul 
de a participa ori de cîtc ori voia, ci şi dreptul de a 
lua parte la discuţie, de a propune amendamente şi 
de a' vota propuneri cu privire la război şi pace, im¬ 
pozite, cult, mobilizări de armată, finanţe de război, 
lucrări publice, tratate şi negocieri diplomatice — şl 
oricare altă chestiune, majoră sau minoră, care ne¬ 
cesita o hotărîre de stat. O bună parte a lucrărilor 
pregătitoare pentru aceste întruniri erau efectuate 
de boule , un sfat de 500 de membri aleşi anual prin 
tragere la sorţi ; oricine era eligibil, cu singura res¬ 
tricţie că nimeni nu putea fi membru mai mult de 
două ori în întreaga viaţă. Exista apoi un mare nu¬ 
măr de magistrali, de importanţă* diferită, cei mai 
mulţi dintre ei fiind aleşi tot prin tragere la sorti pe 
timp de un an ; cele cîteva excepţii includ pe cei zece 
generali (straiegoi ), care erau aleşi prin vot şi pu¬ 
teau fi realeşi fără limită, nişte comisii temporare 
aci hoc pentru negocieri diplomatice şi alte asemenea 
chestiuni. Nu exista o ierarhie a funcţiilor ; indepen¬ 
dent de însemnătatea sau lipsa de importanţă a unei 
magistraturi, deţinătorul ei era răspunzător direct şl 
exclusiv în faţa demos-ului însuşi, în Sfat, in 

Adunare sau tribunal, şi nu faţă de un magistrat su¬ 
perior lui. 

Acest sistem era, evident, produsul unei evoluţii 
îndelungate, desăvîrşite, in linii mari. in al treilea 
sfert al secolului al V-lea, dar supusă unor modifi¬ 
cări ulterioare cită vreme Atena a rămas democra¬ 
tică. Atenienii il numeau uneori pe Solon părinte ăl 
democraţiei, dar acesta era un mit anacronic. Cu 
toate că şi Solon şi Pisistrate, fiecare în felul lui. 
contribuiseră la întemeierea acestei organizări prin 
slăbirea sistemului arhaic, şi mai ales a monopolului 
politic al aristocraţiei, nici unul dintre ei, abia dacă 
e nevoie s-o mai spunem, nu avea în vedere demo¬ 
craţia. Schimbarea, atunci cînd s-a produs, a fost ra¬ 
dicală şi bruscă, în urma răsturnării, în 510, a tira¬ 
niei eu ajutorul Spartei şi a unui război civil de doi 
ani : arhitectul acestui nou tip de guvernămînt a 
fost CJistene, din nobila familie a Alcmeonizilor. 

Clistene nu era un teoretician, şi pare să fi deve¬ 
nit democrat în mod accidental, îndroptîndu-se către 
oamenii de rînd intr-un moment în care avea o ne¬ 
voie urgentă de ajutorul lor în lupta complicată 

care se dădea pentru a umple golul lăsat de tiranul 
izgonit, Hippias, fiul lui Pisistrate. Sîntem prea pu¬ 
ţin informaţi pentru a putea spune în ce măsură 
Clistene a găsit modele pentru noua-i constituţie 
undeva, în Grecia, la Chios de pildă ; dar rezultatul 
final a fost, oricum, original în cel mai grecesc în¬ 
ţeles al cuvîntului. Hotărîti să facă o inovaţie ma- 

jora, Clistene şi cei ce l-au sfătuit — oricine vor fi 
fost ei •— au creat instituţiile pe care le socoteau 
necesare noului lor obiectiv ; au păstrat ce s-a putut. 


102 


dar n-au şovăit să distrugă şi să născocească cu în¬ 
drăzneală şi în chip radical. 

* Structura clisteniană nu e încă cea din vremea luî 
Pericle : era nevoie de răstimpul a două generaţii 
centru a perfecţiona acest sistem. Intre timp au avut 
'oc nu numai războaiele medice şi constituirea „im¬ 
periului atenian 44 , ci şi numeroase conflicte interne, 
căci forţele antidemocratice erau departe de a fi dis¬ 
truse în 508. Detaliile acestor lupte nu mai pot fi re¬ 
constituite cu limpezime : dintre toate lacunele din 
cunoştinţele noastre cu privire la istoria Greciei cla¬ 
sice, aceasta e poate cea mai iritantă. Omul care a 
jucat un rol decisiv, între Clistene şi Pericle, a fost 
Efialte, şi nu ştim aproape nimic despre el şi despre 
cariera lui. A fost asasinat în 462 sau 461 — o crimă 
politică aproape nebăgată în scamă de literatura 
greacă — şi această tăcere e un comentariu elocvent 
cu privire la caracterul tendenţios al scriitorilor 
greci; istoricul actual trebuie să se lupte continuu 
cu această părtinire, şi mai mult ca oricînd, atunci 
cind studiază istoria şi modul de funcţionare ■ a de¬ 
mocraţiei ateniene. 

Pînă la urmă, mecanismele de bază ale democra¬ 
ţiei au fost : alegerea prin tragere la sorţi, care trans¬ 
forma egalitatea şanselor dintr-un ideal intr-o reali¬ 
tate ; şi retribuirea funcţiilor, caro permitea unui om 
sărac să facă parte din sfat, din juriile tribunalelor 
sau să îndeplinească o magistratură cind sorţii că¬ 
deau asupra lui. Nu fără temei putea i^oclama Pe¬ 
ricle, după cum ne relatează Tucidide, că una din 
particularităţile pozitive ale Atenei era faptul că să¬ 
răcia nu constituia o piedică în slujirea comunităţii. 

Daca punem* laolaltă Adunarea, Sfatul, tribunalele şi 
numeroasele magistraturi periodice, îndeplinite prin 
rotaţie, totalul — de mai multe mii — indică o par¬ 
ticipare directă la guvernare a unei mari părţi a 
corpului civic, şi un nivel neobişnuit de experienţă 
politică străbătînd de sus pînă jos, întreaga struc¬ 
tură de clasă. Distribuţia nu era, desigur, echitabilă : 
aceasta ar fi fost prea utopic. In special populaţia ru¬ 
rală era, probabil, slab reprezentată în condiţii obiş¬ 
nuite, iar la nivelele superioare, printre oamenii care 
aveau conducerea şi formulau politica cetăţii, prea 
puţini (şi aceia nu înainte de secolul al IV-lea) ne sînt 
cunoscuţi ca provenind din clasele de jos. 

Intr-un fel, „diletantismul 44 era implicit în defini¬ 
ţia ateniană a democraţiei directe. Fiecare cetăţean 

era socotit calificat pentru a participa la guvernare 
prin simplul fapt al cetăţeniei ; şi şansele lui de a 
participa efectiv erau mult sporite nu numai prin 
larga întrebuinţare a tragerii la sorţi, ci şi prin rota¬ 
ţia obligatorie în sfat şi în multe magistraturi. Re¬ 
tribuţia era suficientă pentru a compensa salariul pe 
care l-ar fi pierdut un meşteşugar sau un agricultor, 
dar nu mai mare decît atît. Deci, nimeni nu putea 
conta pe exercitarea unei magistraturi ca pe o sursă 
regulată de mijloace de întreţinere, sau măcar ca pe 
una mai mănoasă intr-o anume perioadă din viaţa 
lui. In acelaşi timp, un stat mare ca Atena, cu impe¬ 
riul şi cu problemele lui complexe (la scara Greciei) 
fiscale, navale şi diplomatice, avea o nevoie abso¬ 
lută de oameni politici de meserie, care să îndrume 
şi să coordoneze activitatea ' participanţilor tempo- 
i’ari, mai mult sau mai puţin „amatori 44 , neprofesio- 

nişti. Şi i-a aflat printre oamenii avuţi, rentierii li¬ 
beri să se dedice în întregime treburilor publice. 
Pînă la războiul peloponesiac, aceştia par să fi pro¬ 
venit exclusiv din vechile familii proprietare de pă- 
mînturi. După aceea, oamenii noi au spart acest mo¬ 
nopol — Cleon, Cleofon, Anitos, al căror răgaz era 
asigurat de meşteşugari sclavi şi, în cei o sută de ani 
în care guvernarea democratică a mai dăinuit la 
Atena, balanţa puterii a înclinat poate mai mult în 
această direcţie ; din cînd în cînd, situaţia e punctată 
de oameni cu adevărat săraci, care au izbutit să-şi 
croiască un drum pînă în primele rînduri, nu fără 
bănuiala că un anume rol în această ridicare l-ar fi. 
jucat şi corupţia. \ 

A devenit tot mai curent ca, vorbindu-se despre 
aceşti oameni, să fie numiţi „oratori*, aproape ca un 
termen tehnic şi nu numai ca o descriere a îndemî- 
nării lor deosebite în această direcţie. Deoarece sin- 

gură Adunarea formula direcţiile politice şi deţinea 
împreună cu tribunalele, controlul nu numai asupra 
treburilor statului, ci şi asupra tuturor funcţionari¬ 
lor, militari şi civili, conducerea statului aparţinea 
Adunării. Ea se convoca în aer liber, pe o colină din 
apropierea Acropolei numită Pnyx ; se adunau mii 

(cite, exact, e iarăşi o necunoscută enervantă) ca să 
dezbată şi să hotărască. Adunarea, intr-un cuvînt, 
era un miting, şi pentru a i te adresa aveai nevoie 
de forţă oratorică în sensul cel mai strict al cuvin- 

tului. Fiindcă nu avea o compoziţie fixă, fiindcă ni¬ 
meni nu era ales pentru a participa, adunarea nu 
avea partide politice, guvern sau orice alt principiu 
de organizare. Preşedintele pentru ziua respectivă 




r c'ra ales prin tragere la sorii dintre membrii Sfatu¬ 
lui, după sistemul obişnuit de rotaţie ; se prezentau, 
se dezbateau, se amendau moţiuni şi se vota, toate 
intr-o singură şedinţă, cu foarte rare excepţii. Ori¬ 
cine voia să conducă adunarea în treburile politice 
trebuia să apară pe Pnyx şi să-şi expună motivele. 
Nici exercitarea vreunei funcţii şi nici un loc în Sfat 
nu puteau înlocui această confruntare. Un om ră- 
mînea conducător atîta vreme — şi doar atîta 
vreme — cît Adunarea ii accepta programul, de pre¬ 
ferinţă faţă de cel al adversarilor săi. 

Criticii antici şi urmaşii lor moderni au fost ne¬ 
cruţători în sentinţa lor : după Pericle, spun ci, noul 
tip de conducător este demagogul, proxenet ai de- 
raos-ului în adunare şi în tribunal, pe socoteala in¬ 
tereselor superioare ale statului. Fără îndoială, nu 
toţi cei care ajungeau în fruntea Atenei erau nişte 
altruişti dezinteresaţi, şi mitinguri de masă ca ace¬ 
lea de pe Pnyx erau ocazii bune pentru o oratoric 
emoţională, chiar incendiară. Ar fi, totuşi, curios ca 
politicienii necinstiţi şi retorica excesivă să fi fost 
cu totul absente în primii ani ai democraţiei şi să 
apară brusc la moartea lui Pericle. In afară de 
aceasta, există suficiente mărturii pentru a ne arăta 
că rezultatul de ansamblu şi realizările Adunării au 
rămas pînă la sfîrşit demne de încredere. E drept că 
statul a urmat deseori o linie consecventă pe peri¬ 
oade destui de îndelungate, de fiecare dată identifi¬ 
cată cu o persoană sau cu un grup restrîns. Cu toată 
experienţa lor, majoritatea cetăţenilor nu se putea 
descurca în complicaţiile finanţelor sau ale relaţiilor 
externe şi tindea, pe bună dreptate, să-şi acorde spri- 


jinul acelor oameni politici ele profesie in care avea 
încredere (şi pe care îi puteau controla oricî'nd). Aşa 
incit nu numai Pericle în secolul al V-lea şi Demos- 
tene, tîrziu, în cel de-al patrulea, ci şi oameni mai 
puţin vestiţi, deşi destul de talentaţi, ca Trasibul sau 
Eubulos, au putut dezvolta o politică pe termen lung. 

E de asemenea adevărat că Atena n-a dus nici¬ 
odată lipsă de oameni de o pricepere cu totul su¬ 
perioară, dornici să se consacre politicii, cu toate că 
răsplata era în mare măsură onorifică şi riscul per¬ 
sonal considerabil. Conflictul era adesea ascutit, 

obiectul lui serios, şi nu doar o luptă gratuită pentru 
prestigiu sau statut personal. Îndelunga luptă pen¬ 
tru înrădăcinarea democraţiei înseşi, creşterea impe¬ 
riului, războiul peloponesiac şi strategia lui, finan¬ 
ţele publice şi, în sfîrşit, problema lui Filip şi 
Alexandru — toate acestea erau chestiuni pasionante. 
Şi se lupta pentru ele cu pasiune. Oricine aspira la 
guvernare nu putea proceda altfel, şi într-un sistem 
lipsit de instituţii-tampon, de partid şi birocratice, 
astfel de oameni trăiau într-o tensiune continuă. Nu 
trebuie să ne surprindă aşadar faptul că uneori reac¬ 
ţiile lor sini violente ; că folosesc orice prilej pentru 
a zdrobi un adversar, sau că, uneori, demos-ul nu 
iartă eşecurile, reale sau imaginare. Nu exista nici 
o imunitate la risc : pînă şi Pericle a suferit o eclipsă 
temporară şi o amendă oneroasă la începutul războ¬ 
iului peloponesiac. Alţii au fost ostracizaţi — adică 
trimişi într-un fel de exil onorific pe zece ani, fără 
pierderea proprietăţilor şi fără vreo decădere din 
punct ele vedere social. Cînd practica ostracisniului 
a fo«*t abandonată spre sfîrşitul secolului al V-lea, 

exilul obişnuit sub acuzaţia de „crimă* a rămas încă 
o posibilitate. Foarte puţini şi-au aflat moartea, le¬ 
gal sau prin asasinat. • • ţ 

Se poate uşor alcătui un catalog al cazurilor de 
represiune, delaţiune, comportare iraţională şi bru¬ 
talitate făţişă în cele aproape două secole în care 
Atena a fost guvernată democratic. Dar acestea nu 
constituie mai mult decit tot atitea incidente izolate 
în acest lung răstimp, în care Atena a fost cruţată, 
intr-un mod remarcabil, de maladia universală a 
Greciei : tulburările interne şi războiul civil. Au 
existat două lovituri de stat oligarhice, în 411 şi în 
404 ; ele au avut insă o viaţă foarte scurtă, au izbuc¬ 
nit sub grava presiune a unui război pe cale de a fi 
pierdut. A doua a izbutit să dăinuie cîteva luni nu¬ 
mai datorită intervenţiei armatei spartane victo¬ 
rioase. Ulterior, nu se mai aude nimic despre oligar¬ 
hic la Atena (cu excepţia scrierilor câtorva filozofi) 
pînă ce alţi invadatori, macedonenii, încheie defini¬ 
tiv, în 322, capitolul democraţiei în istoria greacă. 
Destul de mulţi dintre' sprijinitorii răsturnării din 
404 — cunoscuţi mai tîrziu sub numele, şi pe bună 
dreptate injurios, de „Cei 30 de tirani* — fuseseră 
activi şi în încercarea oligarhică din 411. Faptul că 

au supravieţuit pentru a juca acelaşi rol sediţios de 
două ori în cursul aceluiaşi deceniu nu e lipsit de 
semnificaţie. Intr-adevăr, chiar şi un liberal atît de 
neclintit ca John Stuart Mill socotea că asta era prea 
de tot. 

'„Mulţimea ateniană, despre a cărei iritabilitate de¬ 
mocratică şi suspiciune auzim vorbindu-se atît de 
des, ar trebui să fie acuzată mai degrabă de prea 

multă credulitate şi naivitate, dacă ne gîndim că în 
mijlocul ei continuau să trăiască tocmai acei oameni 
care, la cel mai mărunt prilej, erau gata să pună la 
cale răsturnarea democraţiei. 44 

Către mijlocul secolului al cincilea, „cei puţini 44 şi 
„cei mulţi 44 stabiliseră între cetăţenii atenieni un 
echilibru eficace ; acesta e un alt fel de a spune că 
realizaseră un sistem, în principiu imun, la stasis. 
Pentru „cei mulţi 44 , statul oferea şi beneficii mate¬ 
riale importante şi o foarte importantă participare 
la conducerea treburilor statului ; pentru ,,cei pu¬ 
ţini* 4 — o clasă îndeajuns de numeroasă — cinstirile 
şi satisfacţiile care întovărăşeau conducerea politică 
şi militară. Succesul politic şi prosperitatea econo¬ 
mică constituiau factori de unificare ; ele făceau po¬ 
sibilă acoperirea costului enorm al funcţiilor retri¬ 
buite şi al flotei, fără de care participarea, şi chiar 
fidelitatea a mii de cetăţeni săraci ar fi fost, în cel 
mai bun caz, nesigură. De asemenea, ele ofereau sti¬ 
mulente psihologice puternice pentru mîndria cetă¬ 
ţenească şi pentru identificarea cit mai deplină a in¬ 
dividului cu cetatea. Fără imperiu ar fi greu să ne 
închipuim triumful iniţial al sistemului elaborat de 
Efialte şi Pericle. Apoi, sistemul şi-a generat pro- 

pria-i stabilitate, întărită de un simţ activ de răs¬ 
pundere civică — în aşa fel încît cei bogaţi, de exem¬ 
plu, suportau o grea povară de sarcini fiscale şi cea 
mai mare parte a celor militare, în timp ce demos~ul 
accepta conducerea unor oameni din rîndul celor 
avuţi. Nici măcar dezastrele războiului peloponesiac 
şi pierderea imperiului n-au pus în primejdie gravă 
structurile de guvernare. Atena secolului al patrulea 

a găsit suficiente i'csurse interne pentru a menţine 
organizarea politică şi cetăţenească la edificarea că¬ 
reia imperiul contribuise în .secolul precedent. 

Atena a înflorit ca nici un alt stat din Grecia cla¬ 
sică. ,Cea mai mare mindrie a ei — expresia i se atri¬ 
buie lui Pericle — era de a fi „şcoala Eladei u . Vreme 
de două veacuri, ea a dat naştere unei incredibile 
.succesiuni de excepţionali scriitori şi artişti, oameni 
de ştiinţă si filozofi. Mai .mult, mulţi care nu se nas- 
cuseră la Atena erau puternic atraşi de ea, şi unii din¬ 
tre ei s-au stabilit acolo mai mult sau mai puţin sta¬ 
tornic. Există prea puţine figuri importante în viaţa 
culturală a Greciei dintre anii 500 şi 300 care să nu 
fi fost legate de Atena măcar într-o anume perioadă 
a carierei lor —* inclusiv cîţiva dintre criticii cei mai 
aprigi ai sistemului acestei cetăţi. Nici unul nu a fost 

mai sever decît Platou, atenian de baştină şi care gă¬ 
sea multe trăsături admirabile în statul deseori so¬ 
cotit ca opusul ideal al Atenei — Sparta. ( Şi el şi cei 
ce gîndeau asemenea lui uitau că la Sparta nici mă¬ 
car n-ar fi început să gîndească, cu atît mai puţin li 
s-ar fi permis să-i înveţe, liber, şi pe alţii, aşa cum 
făceau la Atena. 


Sparta 


S-a spus că Sparta a avut două istorii separate, 
una proprie şi alta a imaginci sale peste hotare (a 
„mirajului spartiat u , cum l-a numit un învăţat fran¬ 
cez). Dacă ne gînclim 'cît de mult s-a scris despre 
Sparta în antichitate, e remarcabil cît de confuză, 
contradictorie şi lacunară o imaginea ci. In parte, 

aceasta se datoreşte faptului că mirajul se amesteca 
continuu cu realitatea, deformînd-o şi deseori aco¬ 
perind-o cu totul ; şi în parte faptului că spartanii 
înşişi sînt atît de tăcuţi. Fusese, în epoca arhaică, o 
vreme, cînd Sparta jucase un rol de frunte în dez¬ 
voltarea principalelor domenii ale civilizaţiei gre¬ 
ceşti : în poezie, aşa cum ştim din fragmentele care 
mai dăinuie ; în muzică, după ştiri antice demne de 
încredere ; ba chiar, pare-se, în navigaţie şi în crea¬ 
rea câtorva din instituţiile originare ale cetăţii-stat. 
Puţin după 600, totuşi, se produce o ruptură aparent 
bruscă. De atunci încolo, nici măcar un singur cetă¬ 
ţean spartan nu mai e amintit în legătură cu vreo 
activitate culturală. Faimoasa ,,vorbire laconică 4 ' e 
un semn al faptului că nu aveau nimic de spus, con¬ 
secinţa finală a modului de viaţă special pe eare-1 do- 
săvîrşiseră în acea vreme. 

Din punct de vedere al populaţiei, Sparta nu se 
situa între statele cele mai mari. Cel mai mare număr 
de spartani angajaţi în luptă — după cile ştim — au 
fost coi cinci mii de la Plateea, în 479. După aceea, 
ei au scăzut treptat, pînă ce la mijlocul secolului al 
IV-lea au ajuns să nu mai poată mobiliza nici o mie 
de cetăţeni. Această cifră e citată de Aristotel, ca 
simptom al unui sistem defectuos ; căci, argumen¬ 
tează el, teritoriul controlat de ei ar fi permis între¬ 
ţinerea a 1 500 de călăreţi şi a 10 000 de pedestraşi. 

Prin cucerire, vSparta stăpînea Laconia şi Messenia, 
cîmpii fertile după criteriile Greciei, permiţîndu-i 
accesul la mare şi oferindu-i acea bogăţie naturală 
rară şi nepreţuită care o fierul (o contrapondere po¬ 
trivită pentru argintul atenian). Dar acest teritoriu 

nu întreţinea o populaţie liberă, ci supuşi de două 
feluri. Hiloţii erau într-o dependenţă totală, consti¬ 
tuind o forţă de muncă obligată să lucreze pămîntul 
în folosul spartanilor. Numărul lor nu poate fi nici 
măcar ghicit, dar era fără îndoială de cîteva ori mai 
mare decît cel al spartiaţilor înşişi. Ceilalţi, cunoscuţi 
sub numele de pcrieci (pefioikoi) îşi păstraseră li¬ 
bertatea pei'sonală şi propria organizare in comuni¬ 
tăţi în schimbul cedării către Sparta a oricărei ini¬ 
ţiative în domeniul militar şi extern. 

Astfel limitate, comunităţile periece erau. la drept 
vorbind; nişte poleis incomplete ; şi totuşi nu avem 

nici un semn că ar fi luptat în vreun fel să se elibe¬ 
reze de sub autoritatea spartană, în felul în care sta¬ 
tele beoţiene, mai mărunte, se opuneau continuu 
eforturilor Tebei de a-şi institui dominaţia. Desigur, 
această resemnare era singura cale prudentă, dar se 
adaugă şi alte considerente ; pacea, protecţia şi avan¬ 
tajele economice, Periecii erau aceia care exercitau 
comerţul şi meşteşugurile pentru nevoile spartani¬ 
lor, şi ei au menţinut ceramica laconiană la un ni¬ 
vel tehnic şi artistic respectabil, uneori chiar înalt. 
Hiloţii erau însă cu totul altceva. Practica uzuală, 
aproape de-a lungul întregii antichităţi,' atunci cind 

o cetate sau o regiune erau înrobite, era vînzarea ca 
sclavi a locuitorilor şi deci dispersarea lor. Spartanii 
însă au adoptat primejdioasa alternativă de a-i ţine 
în sclavie acasă. în ţinuturile lor de baştină — şi au 
plătit pentru .asta. Cită vreme istoria Greciei e sur¬ 
prinzător de lipsită de răscoale ale sclavilor — chiar 
atunci cind existau largi concentrări, ca în minele de 
argint din Atica — revoltele hilotilor mocneau con- 

tinuu, şi din cinci în cînd izbucneau cu o violentă 
deosebită. 

Organizarea de lagăr militar a Spartei i-a ţinut 
totuşi pe hiloţi în robie şi a făcut ca frecvenţa răs¬ 
coalelor să nu fie prea mare ; această dezvoltare îşi 
are originea în cucerirea Messeniei, mai tîrzie decît 
cea a Laconici şi mult mai radicală (în aşa măsură 
îneît în această regiune lipsesc aproape cu desăvîr- 
şire marile opere arhitectonice care, pretutindeni, 
erau semnele vizibile ale elenităţii). Curind, după 
mijlocul secolului al şaptelea, hiloţii din Messenia 
s-au revoltat ; tradiţia numeşte acest conflict ,,al 

doilea război mcssenian :i si-i atribuie o durată de 

şaptesprezece ani. Messenienii au fost pînă. la urmă 

zdrobiţi, si învăţămintele acestei revolte s-au tradus, 
> ' » • 

pentru Sparta, intr-o reformă socială şi constituţio¬ 
nală radicală care a dus la stabilirea, în formă finală, 
a sistemului spartan — şi, în ultimă instanţă, a mi¬ 
rajului spartan. De aici înainte, corpul civic spartan 
avea să fie constituit exclusiv din oşteni profesio- 
nişti, educaţi din fragedă pruncie pentru a avea doar 
două calităţi : pricepere militară şi supunere abso¬ 
lută ; liberi de (de fapt interzicîndu-li-se) orice altă 
vocaţie si activitate, trăind o viată de cazarmă, ei 

erau gata orieind să pornească la război împotriva 
oricărui vrăjmaş, fie el hilot sau străin. Necesităţile 
lor erau acoperite prin munca hiloţilor şi perlecilor ; 
antrenamentul lor era dirijat de stat ; obedienţa lor 
era asigurată de educaţia pe care o primeau şi de un 
sistem de legi care încerca să evite inegalitatea eco¬ 
nomică şi orice fel de activitate lucrativă. întregul 
sistem era închis în sine, împotriva oricărei influente 

dinafară, împotriva străinilor ca persoane şi chiar a 
oricăror bunuri din exterior. Nici un stat n-a putu: 
întrece Sparta în exclusivism şi în xenofobie. 

Structura guvernamentală a Spartei a fost adesea 
lăudată în antichitate pentru caracterul ei „mixt iC , 
presupus a oferi un echilibru între elementele mo¬ 
narhice, aristocratice şi democratice. Cei doi regi 
ereditari comandau armata pe cîmpul de luptă şi 
erau membri ai Sfatului Bătrînilor, din care mai fă¬ 
ceau parte alţi 28 de membri, aleşi pe viaţă dintre 
cetăţenii trecuţi de 60 de ani. Adunarea cuprindea 
po toţi cetăţenii, dar rolul ei pare să fi fost mai de¬ 
grabă pasiv : nu putea nici să aibă iniţiativa vreunei 
acţiuni, nici să aducă amendamente propunerilor ce 
i se supuneau spre votare ; putea doar să le aprobe 
sau să le respingă. Şi ne putem întreba cită indepen¬ 
denţă în judecată va fi dobândit acest corp de cetă¬ 
ţeni pentru care stricta obedienţă militară constituia 
virtutea supremă. Cei mai puternici din toţi erau cei 
cinci efori, aleşi anual dintre toţi cetăţenii. Ei aveau 
funcţia de supraveghetori generali ai treburilor sta¬ 
tului, şi. de asemenea, însărcinări judecătoreşti im¬ 
portante. 

Disciplina spartană şi excelenţa militară 'spar¬ 


tană — ei erau o armată profesionistă într-o lume 
de miliţii cetăţeneşti şi de cete de mercenari — au 
înălţat Sparta la rangul de mare putere, mult peste 
ceea ce şl altminteri i-ar fi asigurat proporţiile ci. 
Principala şi neclintita-i preocupare era pacea acasă, 
în Pclopones. N-a realizat-o niciodată pe de-a-ntre- 
gul, dar a ajuns foarte aproape de acest ţel prin in¬ 
termediul ligii peloponesiace. 

Liga i-a oferit Spartei ajutor militar, şi cu acest 
ajutor, împreună cu armata recrutată din rîndul pe- 
riecilor, ea şi-a clădit puterea, atingînd, în cifre, un 
nivel foarte ridicat. In secolul al Yl-lea, Sparta a de¬ 
venit, in chip cu totul evident, cea mai mare forţă 
militară greacă de uscat, şi aliaţii ei i-au procurat şi 
sprijinul unor forţe navale adecvate ; această situa¬ 
ţie s-a prelungit pînă la crearea atotputernicei flote 
ateniene. - • 

Şi totuşi, rămîne faptul că de la războaiele medice 
înainte, istoria Spartei e istoria unui declin — în po¬ 
fida victoriei coaliţiei sale (cu ajutorul aurului per¬ 
san) asupra Atenei, în 404. Societatea aceasta xeno¬ 
fobă era marcată dc o scădere constantă a populaţiei, 
căci Sparta refuza cu încăpăţânare să recruteze noi 
cetăţeni chiar şi atunci cind avea. cu desperare, ne¬ 
voie de soldaţi ; chiar şi atunci prefera să înarmeze 
iiiloţi eliberaţi, tot felul de elemente declasate şi 
chiar mercenari. Războiul peloponesiac a exercitat 
o presiune intolerabilă nu numai asupra populaţiei 
apte de serviciu militar, ci şi asupra conducerii ; sis¬ 
temul nu prevedea campanii continue, cu armate nu¬ 
meroase, şi cîţiva dintre noii comandanţi care au do- 
bîndit victoria finală, şi mai ales Lisandru, n-au do¬ 
vedit alte virtuţi in afara unei competenţe militare 
brutale, unită cu o detestabilă ambiţie personală. 
Lipsa de perspectivă şi inflexibilitatea mentală, fie 
ca in politică sau în probleme sociale, s-au dovedit 
dezastruoase în momentul succesului. Pînă si fai- 
moşul egalitarism spartan s-a dovedit incomplet şi 
cu timpul ineficace. Regii şi comandanţii se certau 
adesea, între ei sau cu eforii, şi bănuiala că nu era 


vorba numai de tactică sau de politică pare a fi în¬ 
temeiată. In afara graniţelor, spartanii erau uşor de 
corupt 4 şi greu de manevrat. Sistemul de proprietate 
s-a prăbuşit — nu ştim prea bine cum — ; un număr 
tot mai mare de spartani şi-au pierdut loturile de pă- 
mînt căpătate de la stat şi lucrate de hiloţi ; odată 
cu pămîntul ei pierd automat şi statutul de cetăţeni 
spartani cu drepturi depline. Alţii au acumulat 
averi — cu toate că n-o puteau Tace decît ilegal. He- 
rodot pare a sugera că, încă de la începutul secolului 
al V-lea, spartanii erau deosebit de sensibili la mită. 
în frunte cu regii care cereau preţul maxim. 

Sparta, învingătoare în războiul peloponesiac, s-a 
dovedit a fi cu mult mai găunoasă decît şi-ar fi pu¬ 
tut închipui vreunul dintre contemporani. în urmă¬ 
torii zece ani, constituţia ei echilibrată şi eunomia au 
eşuat, şi a fost —/pentru scurt timp, ce-i drept — 
lovită de stasis . Apoi a venit înfrîngerea de către 
Toba, în 371. După aceea, cu toate că Sparta a con¬ 
tinuat să joace un anume rol în politica Greciei, ea 
n-a mai fost decît fantoma unei glorii apuse. Intr-un 
moment de criză reală — lucru pe care Filip al Ma¬ 
cedoniei l-a Înţeles — ea nu mai era decît un parte¬ 
ner minor, asemenea altor sute de cetăţi, şi nu o 
forţă considerabilă într-o lume reală. Şi în secolul 
al treilea, în sfirşit, printr-un fel de ironie a soarteî, 
acolo a izbucnit unul din cele mai virulente războaie 
civile din întreaga istorie a Greciei. Dar mitul Spartei 
continua totuşi să fie puternic şi tenace. Strălucirea 
Atenei nu trebuie să eclipseze faptul că au existat 
greci (şi oameni din vremuri mai apropiate de noi) 
pentru care Soarta constituise idealul. Ea era mode¬ 

Iul unei societăţi închise, admirat de toţi cei care res¬ 
ping o societate deschisă, cu facţiunile ei politice şi 
cu acceptarea clcmos-ulul ca o forţă politică, cu frec- 
venta-i „lipsă de disciplină 44 şi cu recunoaşterea dem¬ 
nităţii şi drepturilor individuale. 


Declinul cetăţii-polis 

După bătălia de la Cheroneea, in 338, Filip al 
li-lea al Macedoniei era de fapt stăpînui Greciei 
(cu excepţia grecilor din Sicilia şi din cetăţile occi¬ 
dentale). FI a convocat atunci toate statele ia un con¬ 
gres în Corint, unde s-a întemeiat o Ligă panelenică, 
avdndu-1 in frunte pe rege ea şef şi comandant su¬ 
prem, cu două obiective explicit menţionate. Primul 
era invazia în Persia — sub pretextul, deosebit de 
debil, al răzbunării pentru profanarea de către perşi 
a sanctuarelor greceşti, cu 150 de ani mai înainte. Ce¬ 
lalalt, era utilizarea forţelor unite ale statelor 
membre pentru a se asigura — cu cuvintele unui 
autor anonim din acelaşi secol (Pseudo-Demostene, 
XVII, 15) — că în nici o cetate ..nu vor avea loc 
execuţii sau exilări contrare legilor stabilite ale ce¬ 
tăţilor, nici confiscări de proprietăţi, nici reîmpărţiri 
ale pămînturilor, nici ştergeri de datorii, nici elibe¬ 
rări de sclavi în vederea unei revoluţii 44 . 

Nici o altă acţiune n-ar fi putut rezuma mai bine 
schimbările petrecute in politica Greciei. Stasis fu¬ 
sese întotdeauna o ameninţare, uneori chiar o amară 
realitate, dar niciodată pină atunci nu. fusese posibil 
— nu se putuse măcar imagina — că statele greceşti, 
inclusiv Atena, s-ar putea organiza pentru menţine- 

rea unui statu-quo în chestiuni de politică generală 
(situaţie care nu trebuie confundată cu intervenţia 
unui stat, de obicei mai puternic, în treburile interne 
ale altui stat pentru a-şi apăra propriile interese). 
Relaţiile cu Persia avuseseră o istorie destul de agi- 
tată, dar acum, aşa cum relevă nu o dată în pamfle¬ 
tele sale Isocrate — cel mai persistent şi mai expli¬ 
cit dintre propagandiştii programului revanşard — 
invazia imperiului persan era propusă ca singura 
cale capabilă să salveze Grecia de ea însăşi ; invazia 
oferea un derivativ care să-i împiedice pe greci de 
a se război între ei, oferea prada cu care să se umple 
tezaurele publice secătuite şi deschidea teritorii pen¬ 
tru emigrare. Şi mântuitorul, omul sub hegemonia 
căruia toate aceste lucruri măreţe trebuiau să se 

9 

aducă la îndeplinire, era un despot şi un străin, în 
cel mai bun caz un ..grec onorific 44 , ale cărui motive 
şi interese proprii — de-abia dacă mai e nevoie s-o 
spunem — erau fundamental diferite de cele ale gre¬ 
cilor pe care urma să-i conducă. 

Succesul lui Filip, repetat de fiul său. Alexandru, 
a ilustrat încă odată şi pentru ultima oară legea po¬ 
trivit căreia dificultăţile politice care-şi aveau rădă¬ 
cina în fragmentarea Eladei nu-şi puteau afla decit 
o soluţie impusă — fie de către un stat grecesc mai 
puternic, fie de către un străin puternic. Nimeni, 
nici măcar partizanii păcii şi coaliţiei panelenice, 
n-au sugerat vreodată integrarea politică a cetăţilor- 
statc in unităţi mai largi, de exemplu. Şi nimeni nu 
putea să sugereze, nici măcar în mod ipotetic, cum 
să fie depăşită sărăcia resurselor naturale şi nivelul 
scăzut al mijloacelor de producţie altfel decit printr-o 

invazie în Persia. De cile ori în istoria greacă dificul¬ 
tăţile economice au atins un stadiu critic — asta în- 
semnînd criză agrară — ele au fost rezolvate fie pe 
cale revoluţionară, fie prin extinderea în afară : sau 
prin emigrare în teritorii noi, ca în timpul îndelungii 
perioade de colonizare, sau printr-o formă ori alta de 
presiune asupra altor greci. Acum, în secolul al 
IV-lea, zonele de expansiune în exterior erau deo¬ 
sebit de restrînse, şi relativa slăbiciune a statelor, 
cîndva ,puternice, lăsa loc liber unor războaie aproape 
fără sfîrşit între greci. Nici măcar sanctuarele nu 
erau cruţate : in 356, foceenii au cucerit Delfi şi i-au 
utilizat tezaurul pentru a angaja 10 000 de mercenari, 
devenind, pentru o clipă, cea mai mare putere mili¬ 
tară a Greciei. 


Mărturiile pe care le avem la îndemînă tind a do¬ 
vedi că, între 399 şi 375, existau nu mai puţin de 
25 000 de greci angajaţi ca mercenari în serviciul 
activ, undeva în aceste zone, şi că apoi numărul lor 
atinge cifra de 50 000. Semnificaţia acestor cifre e şi 
mai evidentă in comparaţie cu numărul scăzut al 
populaţiei în întregul său, dacă observăm cît de răs- 
pîndiţi sînt aceşti mercenari, şi cît de indiferenţi la 
considerente „naţionale 44 în căutarea unei slujbe. Se¬ 
colul debutează cu cea mai vestită dintre toate ar¬ 


matele greceşti de mercenari, „Cei zece mii din Ana- 
basis 44 a lui Xenofon, care au pornit spre răsărit, în 
slujba fratelui mai mic al regelui persan, în încerca- 
rca-i eşuată de a pune mîna pe tron. In 343 aflăm 
alţi 10 000 de greci — 1 000 din Teba, 3 000 din Argos, 
G 000 din Asia Mică — angajaţi în armata cu care 
persanii recuceresc Egiptul. 


Şi mercenarii nu sînt singurii greci rătăcitori din 
această epocă. Numărul exilaţilor politici era şi el 
foarte mare — deşi nu-i putem număra ; povestea 
după care s-ar fi adunat 20 000 dintre ei la jocurile 
olimpice din 324, ca să asculte decretul lui Alexan¬ 
dru poruncind statelor greceşti să-şi reprimească toţi 
exilaţii e, în sine, de necrezut ; dar nu avem teme¬ 
iuri să suspectăm cifra ca pe e indiciu asupra nu¬ 
mărului de exilaţi la care se rele ea decretul. Mulţi 
alţi exilaţi îşi întemeiaseră noi cămine şi nu doreau 
să se întoarcă la cele vechi. în anii urmînd imediat 
bătăliei de la Cheroneea, de exemplu, corintianul Ti- 
moleon, după o spectaculoasă campanie de izgonire 
a tiranilor din Sieilia, a reeolonizat Siracuza, grav 
depopulată, cu voluntari din Grecia continentală, din 
insule şi chiar din Asia Mică. Zeci de mii de oameni 
par să fi răspuns chemării lui, unii — exilaţi poli¬ 
tici — dar şi mulţi, desigur, oameni obişnuiţi nădăj¬ 
duind să găsească acolo o viaţă mai bună. 

Toate aceste mişcări, ca şi necontenita stasis, mar¬ 
chează o decădere a comunităţii, deci a formei sale 
de polis . Cu cit această polis trebuia în mai* mare 
măsură să angajeze mercenari, cu atît nevoile eco¬ 
nomice ale mai multor cetăţeni nu mai puteau fi sa¬ 
tisfăcute, în ceea ce priveşte mai ales pămîntul, aşa 


încît ei trebuiau să se strămute pentru a putea trăi ; 
cu 6lt această polis izbutea mai puţin să menţină un. 
anumit echilibru între ,,cei puţini* 4 şi „cei mulţi 44 , cu 
cit cetatea era mai plină de străini, fie emigranţi li¬ 
beri din afară, fie sclavi eliberaţi (care pot fi numiţi, 
în chip metaforic, imigranţi liberi dinăuntru) şi cu 
atît mai puţin semnificativă, mai puţin reală era co- 

munitatca. „Declin* 4 e un cuvînt înşelător şi prime]-*'* 
clios în acest context : el are conotăţii biologice ne¬ 
potrivite şi evocă o mişcare descendentă continuă în 
toate aspectele civilizaţiei — idee a cărei falsitate 
poate fi uşor demonstrată. Dar nu putem evita evi¬ 
denţa : secolul al IV-lea e epoca în care se situează 
declinul formei de polis ; inegal, cu izbucniri de re- 
înviorare şi momente de luptă eroică pentru propria-i 
salvare. Ea devine însă, după Alexandru, o falsă po¬ 
lis în care conservarea a numeroase trăsături ante¬ 
rioare ale vieţii de polis nu poate ascunde faptul că 
grecii trăiau de-acum, după cum spune Clemenceau, 
„în dulcea tihnă a decadenţei, acceptînd orice fel de 
servitute, care cum vine iC . , 

Şi, din nou, Atena constituie o excepţie. Sistemul 
ei politic cerea, de la cetăţenii ei, o deosebită price¬ 
pere politică şi stabilitate ; de asemenea, cerea foarte 
mult de la resursele fiscale ale cetăţii, cu mult mai 
mult de cînd imperiul fusese pierdut. Nu e întim- 
plător faptul că mai mulţi dintre cei mai importanţi 
conducători atenieni din secolul al IV-lea erau ex¬ 
perţi în finanţe şi că această temă revine adesea in 
discursurile lui Demostene. Sau că atîta diplomaţie 
s-a concentrat în zona Mării Negre, unde Atena era 
obligată să garanteze şi să ocrotească resursele, vi¬ 
tale pentru ea, de grîne, numai şi numai prin abili¬ 
tatea diplomaţiei ei — acum, cînd nu mai era stăpîna 
„imperială 44 a Egeei. încercarea finală a fost cea ma¬ 
cedoneană ; după ani de ezitări uşor de înţeles şi de 
dezbateri, demos -ul atenian a hotărît să lupte pentru 
independenţa cetăţii (adică pentru supravieţuirea 
acestei polis): şi aproape că a reuşit. Pînă la urmă 

n-a izbutii însă, şi sfirşitul a venit repede 
lizat de predarea, în 322, a lui Demostcne 
dintre colegii săi, macedonenilor, pentru 


— simbo- 
şi a unora 
a fi exe¬ 


cutaţi. ^ , 

Şi totuşi nici'chiar Atena secolului al IV-lea nu 
e cruţată de semnele declinului general. Comenta¬ 
torii politici contemporani făceau mult caz de fap¬ 


tul eă, de-a lungul întregului secol al V-lea, condu¬ 
cătorii politici erau, şi trebuiau să fie, şi conducători 
militari, în aşa fel incit între cei zece strategi se gă¬ 
seau de fiecare dată figurile politice cele mai de 
seamă (aleşi pe temeiul importanţei lor politice, şi 
nu invers) ; în secolul al IV-lca, cele două laturi ale 
activităţii publice, cea civilă şi cea militară, erau se¬ 
parate. Genei'alii erau acum militari de profesie, cei 
mai mulţi dintre ei in afara politicii şi a influenţe¬ 
lor politice, care slujeau adesea alternativ unor pu¬ 


teri străine în calitate de comandanţi de mercenari 
cit şi propriei lor polis. Exista un număr de motive 
pentru această schimbare, între care lipsa de adec¬ 
vare a sistemului financiar al statului joacă un rol 
important. Dar, oricare ar fi fost explicaţia, această 
ruptură a fost nefastă pentru polis reprezentînd o 
sciziune şi în răspunderile membrilor ei ceea ce a 
slăbit sentimentul de comunitate fără a da rezultate 
vizibil superioare pe plan militar. In flotă, semnele 


acestei crize au îmbrăcat o altă formă. O mare parte 
a cheltuielilor revenea încă celor 1200 de atenieni 
foarte bogaţi şi flota continua să funcţioneze bine, 
dar creştea numărul evazloniştilor, era mai des ne¬ 
voie de constrîngere şi de urmărirea în justiţie a ce¬ 
lor ce nu-şi îndeplineau obligaţiile. Echipajele erau 

adesea înrolate prin mobilizare, căci voluntarii nu 
mai acopereau necesarul de efective. Fără îndoială, 
aceasta se datoreşte în primul rînd faptului că vis¬ 
tieria era prea secătuită pentru a asigura plata regu¬ 
lată a soldei pe perioade îndelungate, tot aşa cum 
refuzul unora de a contribui cu partea de cheltuieli 
ce le revenea rezulta dintr-un sistem nesatisfăcă¬ 
tor de distribuire a sarcinilor, mai degrabă! decît din 
lipsă de patriotism. Oricare ar fi fost factorul res¬ 
ponsabil, rezultatul era din nou o prăbuşire parţială 
a sistemului de polis . 

Dar nu trebuie totuşi să exagerăm : Atena era cit 
pe-aci să depăşească aceste dificultăţi, dar sfîrşitul 
a venit deoarece Macedonia, sau Alexandru, erau 
pur şi simplu prea puternici. Dar Macedonia exista, 
şi tot aşa Persia şi Cartagina, şi, mai tîrziu. Roma. 
Această polis se dezvoltase intr-o astfel de lume. şi 
nu intr-un vid, sau în Nefclococcygia şi crescuse 
din pămîntul sărac al Greciei. Era ea oare, intr-ade¬ 
văr, o formă viabilă de organizare politică ? Decli¬ 
nul şi dispariţia ei au fost oare rezultatul unor factori 
ee-ar fi putut fi remediaţi, sau al unui accident — 
puterea macedoneană ? Ori au rezultat din deficienţe 
structurale inerente ? Aceste întrebări au constituit 
teme de exerciţiu pentru filozofi şi istorici încă de la 
sfîrşitul secolului al V-lea (şi e remarcabil faptul că 
problema s-a pus cu mult înainte ca cineva să-şi 
poată închipui că această polis îşi trăieşte sfîrşitul 
in sensul deplin al cuvîntuluj). Platou voia s-o sal¬ 
veze concentrînd in inimile unor filozofi perfecţi, 


1 Nefelocoecygia — ..Ţara-o u<mlui-î-n-aori*, numele cotaţii 
utopice imagina le de Aristofun in comod iu Păsările (n. ir.). 


din punct de vedere moral, întreaga autoritate. Alţii 
dădeau vina pe demos şi pe răii săi conducători, de¬ 
magogii,-pentru toate relele. Alţii, iarăşi, mal ales 
în ultima sută de ani, sau aproape, insistă asupra 
eşecului,-stupid după ei. în realizarea unităţii într-un 
stat naţional. Cu toate nepotrivirile lor, toate aceste 
soluţii au totuşi un element comun : toate propun 
salvarea cetăţi i-polis prin distrugerea ei, prin în¬ 
locuirea ei în ce are ea mai fundamental ca sens 
— o comunitate constituind în acelaşi timp un stat 
care se autoguvernează — cu altceva. Concluzia e că 
această polis a fost o idee strălucită, dar necesitînd 
o combinaţie atit de rară de circumstanţe materiale 
şi instituţionale Incit n-a putut fi niciodată realizată. 
Ea a putut fi aproximată doar, şi pentru o foarte 
scurtă perioadă ; a avut un trecut, un prezent fugar 
şi nici un viitor. în acest moment fugitiv, membrii 
ci au izbutit să surprindă şi să înregistreze, aşa cum 
omenirea prea arareori a putut s-o facă în cursul is¬ 
toriei sale. întreaga măreţie de care sînt în stare 
mintea şi spiritul omului. 


CAPITOLUL 5 

LITERATURA 


în cetăţi ca Atena, cititul, scrisul şi socotitul par 
să fi fost obişnuite printre oamenii liberi. Educaţia 
nu intra in răspunderile statului, ci era o chestiune 
particulară (cu excepţia exerciţiilor militare şi ale 
gimnaziilor 1 şi, pînă la jumătatea secolului al V-lea, 
şcoala organizată se oprea Ia un nivel elementar. * 
Formaţia profesională, bineînţeles, se dobîndea acasă 

sau prin ucenicie. O pregătire profesională era, de 
asemenea, posibilă pentru călărit, atletism şi lupte. 
Dar, în ce priveşte literatura sau filozofia, chiar 
oamenii generaţiei lui Perlele şi Sofocle învăţaseră 
tot ceea ce ştiau prin precepte transmise individual 
şi nesistematic de predecesori şi contemporani, sau * 
prin efort propriu. Apoi au apărut acei oameni 
numiţi „sofişti*' 4 , care călătoreau în principalele cetăţi, 
oferind, în schimbul unor salarii importante, o edu¬ 
caţie retorică, filozofică, şi politică. 

1 Gimnaziu — loc amenajat pentru exerciţii atletice, spe¬ 
cific cetăţilor greceşti, construit şi controlat de stat (n. tr.). 

Cărţile erau făcute din foi înguste dintr-o trestie 
egipteană numita papirus, lipite una de alta pînă for¬ 
mau un sul ; pe acesta se scria textul într-o seric de 
coloane. Cartea-codex, mult mai comodă, cu care 
sîntem noi obişnuiţi, precum şi pergamentul mai 
neted (vellmn J, au apărut doar ci te va secole mai 
tîrziu. Cititorul unui sul de papirus era prea puţin 
ajutat în lectură : nu existau semne clare de punc¬ 
tuaţie, titlurile şi paragrafele erau neregulate chiar 
în textele literare, iar cuvintele nu erau, de obicei, 
despărţite între ele. Fiecare exemplar trebuia copiat 
de mină, şi trebuie să presupunem că puţine exem¬ 
plare ale fiecărei cărţi circulau simultan. Mici ma¬ 
gazine de cărţi sînt menţionate la sfîrşitul secolului 
al V-lea, dar trebuie să ne imaginăm un negoţ foarte 
modest, cu o circulaţie întemeiată mai ales pe relaţii, 
personale, necomerciale. 

Ar însemna aşadar să deformăm lucrurile exa- 
gerînd importanţa cuvîntului scris. Grecii preferau să 
vorbească şi să asculte : chiar şi arhitectura lor e 
cea a unui popor căruia îi place foarte mult să vor- 

bească. Nu numai imense teatre in aer liber şi săli 
de adunare, dar şi această construcţie prin excelenţă 
greacă — porticul, sau promenada acoperită cu 
coloane. Pentru fiecare om care citea o tragedie 
existau zeci de mii care o ştiau fiindcă o jucaseră ei 
înşişi sau o văzuseră jucată. Acelaşi lucru îl putem 
spune şi despre poezia lirică, compusă de obicei pen¬ 
tru interpretări in public (deseori de coruri) în ocazii 
solemne — la căsătorii, la festivaluri religioase ori 
pentru a celebra un triumf militar sau o- victorie în 


jocurile publice. E adevărat — deşi în .anumite 
limite — pînă şi în ce priveşte proza. Herodot, de 
exemplu, citeşte în public din Istoriile sale. Filozofii 
predau ţinînd discursuri şi discutînd. Platon şi-a 
exprimat făţiş neîncrederea în cărţi : lor nu li se pot 

pune întrebări, şi deci ideile lor nu mai pot fi nici 
corectate, nici finisate ulterior, şi pe deasupra slă¬ 
besc şi memoria (Fedru , 274, 8). Dascălul său, Socrate, 
l-a depăşit chiar şi pe Doctorul Johnson şi şi-a clădit 
întreaga reputaţie pe o viaţă de discuţii, căci n-a 
scris niciodată nici măcar un rînd. 

Platon însuşi, împotriva propriilor sale îndoieli, a 
scris mult şi deosebit de frumos ; în chip caracte¬ 
ristic însă, majoritatea scrierilor lui au forma de 
„dialog“, formă în care ideile filozofice sînt dez¬ 
voltate prin discuţii complicate, prezentate cu dra¬ 
matism, în contexte reale şi cu oameni adevăraţi, 
care se contrazic şi rîd şi se înfurie, exact aşa cum 
fac oamenii în asemenea circumstanţe. Singurii 
scriitori de proză din secolul al IV-lea care pot fi 
oarecum comparaţi cu el sînt — iarăşi, fapt caracte¬ 
ristic — profesorii de retorică şi oratorii, cum ar fi 
Isocrate şi Demostene, care au scris nu numai 
discursuri adevărate, dar şi pamflete politice tra¬ 
vestite în discursuri. Această înălţare a oratoriei la 
rangul unei forme literare superioare este rezultatul 
final al interesului pasionat al grecilor pentru cuvîn- 
tul vorbit; acest aspect al vieţii lor trebuie să ne fie 
mereu prezent în minte în orice consideraţie referi¬ 
toare la literatura lor pînă la sfîrşitul epocii clasice. 

Poezia 


/ 


Caracterul oral al literaturii explică, probabil, în 
bună parte dezv oltarea extrem de lentă a prozei. Nu 
e vorba numai de apariţia tardivă ca literatură 
—• Xenofon, in secolul al IV-lea, e primul nume sem¬ 
nificativ în această privinţă — dar şi de curioasa 
(pentru noi) întrebuinţare a versurilor în literatura 
politică şi filozofică. Solon e un exemplu timpuriu : 
el şi-a exprimat ideile politice şi morale în distihi 
elegiaci. Chiar şi la sfîrşitul secolului al Vl-lea, 
Xenofan, care părăsise ca exilat Asia Mică şi trăia în 
Grecia occidentală, sau cu încă o jumătate de veac 
mai tîrziu, Empedocle din Acragas şi Parmenide din 
Eleea, filozofi presocratici importanţi, au scris numai 
în versuri. în vremea lor, alţi filozofi, precum şi 
primii scriitori preocupaţi de geografie şi istorie, 
ridicaseră proza la un anume nivel, dar, cită vreme 
din opera lor n-au supravieţuit decît fragmente 
mărunte, nu e cu putinţă vreo afirmaţie cu privire la 
calităţile lor literare. Ilerodot este astfel primul 
dintre greci despre care se poate spune că a fost un 
prozator important, elegant prin stil. Dar chiar şi 
după el n-au fost prea mulţi alţii, cu excepţia iui 
Platon şi a oratorilor, cu toate că au apărut cantităţi 
enorme de proză. Poezia şi-a menţinut poziţia pre¬ 
dominantă pînă în veacurile de declin ale civilizaţiei 
greceşti, sub dominaţie romană, cînd cîţiva prozatori, 
mai ales Plutarh şi Lucian (născuţi la cca 40 e.n, şi, 
respectiv, 120 e.n.) au încheiat — printr-o ultimă 
înflorire — această istorie. 

Poezia a cunoscut o seric de transformări inte¬ 
resante, reflectînd ceva din însăşi istoria societăţii 
greceşti. Daca începutul epocii arhaice a fost marcat 
prin cotitura de la poezia epică la cea atît de perso¬ 
nală a unui Arhiloh, tranziţia la perioada clasică a 

asistat la o altă transformare evidentă. Intr-un 
anume sens, desigur, poezia reprezintă întotdeauna 
expresia personală a sentimentelor, ideilor şi valori¬ 
lor unui poet individual (cu toate că în poezia 
eroică — ce a culminat cu Iliada si Odiseea — exista 
o componentă impersonală foarte puternică). Ce e însă 
izbitor în Grecia clasică este chipul în care şi temele 
şi circumstanţele* sînt acum ale comunităţii, nu ale 
individului. Nimeni n-a mai scris poezii ca versurile 
de aventurier ale lui Arhiloh, ca poemele de dragoste 
ale lui Safo, sau cîntece de petrecere ca ale lui 
Anacreon. Existau, evident, excepţii, şi poeţi erotici 
minori continuau să apară pentru o clipă, dar în 
genere putem afirma că poezia clasică a abandonat 
emoţiile strict personale pentru teme sociale, reli¬ 
gioase, elevat morale. 

Această tranziţie e cel mai uşor de surprins la cei 
trei autori care au încheiat epoca poeziei lirice : 
Simonide din Ceos, nepotul lui, Bachilide şi, probabil, 

cel mai mare dintre ei toţi, poetul beoţian Pindar, 
care a trăit între 518 şi aproximativ 438. Toţi au fost 
poeţi foarte fecunzi şi opera lor include categorii 
foarte diverse imnuri, peani (compuse de obicei 
în cinstea unei victorii militare), poeme funebre, epi¬ 
grame, ode epiniciene (în cinstea unui învingător în 

9 — Vechii greci 


jocurile publice). Primul lucru ce se cere a fi obser¬ 
vat e că toate aceste poezii erau compuse pentru 
ocazii anume, de obicei la comanda unui protector. 
Poeţii călătoreau mult şi adesea, şi opera lor era 
universală. Fiecare poem era legat de un loc anume 
fiiţidcă prilejul sau persoana îl evoca, dar nu era 
niciodată ,,regional a sau „naţional^, aşa cum e o 
bună parte a poeziei moderne. In al doilea rînd, re¬ 
ligia era, ca să spunem aşa, o parte integrantă a 
* 

tramei poemului. Peanul, de exemplu, era la origine 
un imn către Apolo, şi nu şi-a pierdut niciodată 

acest caracter, nici chiar atunci cînd a devenit un 
imn în cinstea victoriei şi a păcii. Odele epini- 
ciene — cele mai cunoscute din toate, din pricină că 
45 de asemenea poeme ale lui Pindar au supra¬ 
vieţuit în întregime — porneau de la un prilej 
religios, jocurile la o sărbătoare, şi-l cîntau pe învin¬ 
gător prin reistorisirea unor mituri foarte complicate 
într-un mod aluziv sau fragmentar, legate (nu con¬ 
tează cît de îndepărtat) de tema prezentă, amestecate 
cu învăţăminte şi maxime morale şi chiar cu unele 
comentarii sociale şi politice. Aparent, subiectul pu¬ 
tea fi un atlet dar în realitate, era comunitatea şi 
zeii ei. ' 

A doua odă pytică a lui Pindar — una din mai 
multele dedicate lui Hieron, tiran al Siracuzei din 
478 pînă la moartea-i survenită în 467 sau 466, 
începe cît se poate de potrivit. 


„Măreaţă cetate, o, Siracuza, sălaş al Iui Ares 

care stîrneşte războaie ; doică zeia&că pentru armăsari 

şi bărbaţi luptîncl împlătoşaţi, 

vin din strălucita Tebă, aducîndu-{i 

această cînţare, veste a întrecerii cailor cutremurînd 

pămîntul, 

în care Hieron, cu izbînda trăpaşilor lui 
a încununat cu ghirlande mult strălucite Ortigia 

Dar, îndată după aceea, poetul trece la mitul 
deosebit de neplăcut al lui Ixion, părintele centauri¬ 
lor, care a încercat s-o seducă pe Hera, soaţa regelui 
zeilor, şi a îost pedepsit cum se cuvine, fiind legat de 
o roată de foc care se învîrtea veşnic. Acesta e la 
origină un mit tesalian, fără vreo altă legătură 
cunoscută cu Hieron al Siracuzei, afară de cea cam 
arbitrară şi didactică pe care i-o creează poetul : 

„Zeul împlineşte sorocul tuturor speranţelor ; 

Zeul care o ia înaintea vulturului în zbor, întrece ' 

delfinii 

în marc; care înconvoaie, cu forţa-i, pe omul ţintind 

prea sus în gîndu-i. 

In vreme ce altora le dă cinstire veşnic tînără. Sînt 

nevoit 

să scap de dintele mustrării pentru prea aspre cuvinte. 
Stînd deoparte, l-am zărit pe batjocoritorul Arhiloh 
trudind fără nădejde şi hrănindu-se din propria-i ură, 

si-atît 

p 

Să fii bogat, norocit şi de înţelepciune, e 

soarta cea mai bună. 

Tu, cu cugetul liber, poţi să le spui* tuturor a-cestea, 

Tu. principe al străzilor împodobite de mulţime / 4 

Sînt multe lucruri obscure în această odă (Pindar 
se exprimă prea rar cu limpezime pentru cititorul 
* modern) şi de asemenea, răzbate ceva dii^tr-o foarte 

profundă amărăciune personală — provenind poate 
din rivalitatea cu Simonide pentru protecţia lui 
Hieron. Şi totuşi, aceasta nu mai e o poezie perso¬ 
nală, ca cea a lui Safo şi Alceu, cu un secol şi mai 
bine înainte. Cu toate că poemele lui Pindar mai pot 
fi încă socotite ca lirice — într-un sens foarte res- 
trîns şi formal — chiar şi aceste scurte citate dau la 
iveală’ faptul că Pindar se înrudeşte mai degrabă, 
psihologic şi intelectual, cu contemporanul său ate¬ 
nian Eschil şi cu forma de artă cu totul diferită pe 
care acesta o crease. 


Tragedia 

Protectorul individual al poetului liric nu € 
niciodată cu totul ascuns privirilor, mai ales cînd e 
vorba de un tiran. Nu e întîmplător faptul că Simo¬ 
nide şi Pindar au avut legături atît de strînse cu 
Sicilia, sau că Pindar, mai ales, s-a identificat în 
mintea atîtora cu lumea pe moarte a aristocraţiei 
tradiţionale şi tiraniei, mai degrabă decît cu noua şi 
triumfătoarea polis clasică. Atena, cetatea-stat demo¬ 
cratică prin excelenţă, avea să dea naştere şi să fie, 
în sensul cel mai deplin al cuvîntului, protectoarea 
tragediei ; acestei forme de artă avea curînd să i se 
atribuie locul de cinste, după Homer, deasupra tu¬ 
turor celorlalte forme de poezie, nu numai la Atena 
ci şi în rîndul tuturor grecilor. Povestea lui Plutarh 
(Viaţa lui Nicicts, XXIX), cum că o parte din atenie- 
nii luaţi prizonieri la Siracuza, în 413, şi-au datorat 
viaţa priceperii lor de a recita, pe de rost, versuri de 


132 . 


Euripide poate fi adevărată sau nu, dar ea ilustrează 
admirabil prestigiul dobîndit de tragedie. 

Originile tragediei sînt obscure. Există o anume 
logică evidentă în apariţia poeziei lirice : oamenii au 
cîntat întotdeauna în ocazii solemne, mai aleş in 
relaţiile lor cu zeii, şi un poem liric era, aşa cum îl 
arată şi numele, un cîntec cu acompaniament de liră 
(sau, printr-o extensie ulterioară, şi de flaut). Dese¬ 
ori, mai ales cîncl cîntecele erau interpretate 'de 
coruri, erau întovărăşite de un dans sau de mimă, şi 
câteodată se socotea potrivit ca dansatorii să poarte 
măşti : ele exemplu, pentru a-i reprezenta pe satirii 
care-1 întovărăşeau întotdeauna pe Dionisos. Astfel 
de combinaţii sînt atît de răspîndite îneît nu e de 
mirare că în Grecia veacului al Vl-lea s-au făcut ex¬ 
perienţe încercînd să se creeze o legătură organică 
între poezia lirică, al cărei rafinament formal ajun¬ 
sese foarte departe, şi vechile ritualuri. Nici nu e de 
mirare că Dionisos a fost, dintre zei, cel care a con¬ 
centrat eforturile acestea. Asemenea Demetrei, zeiţa 
fertilităţii, el ocupa un loc particular în panteon : 
practic ignorat de Homer şi fără a se număra printre 
zeii olimpieni (deşi fiul lui Zeus), Dionisos a ajuns să 
deţină un rang înalt, în felul lui, în religia oficială a 
statului, rămînînd, prin excelenţă, un zeu popular, 

zeul vinului şi al serbărilor, al extazului, freneziei şi 
riturilor orgiastice. ' 

Combinaţia între poezia lirică şi ritualul dionisiac 
constituie preistoria tragediei, şi totuşi, asemeni unui 
mare număr de motivaţii genealogice, şi aceasta ex¬ 
plică mult mai puţin decît s-ar părea. Căci s-a făurit 
astfel nu un dans ritual sau o celebrare corală a 

zeului, şi nici o îmbinare a acestora două, ci ceva cu 
totul diferit — anume 4 teatrul. Grecii, sau mai exact 

atenienii au inventat în acest moment ideea de 
teatru, aşa cum născociseră alte instituţii sociale şi 
culturale pe care apoi Occidentul avea să le considere 
de la sine înţelese. Nu e nimic „de la sine înţeles** în 
ideea de teatru, de piese şi de oameni care le joacă, 
prin care persoane private, lipsite de o autoritate 
sacerdotală sau de oricare alta, să examineze în pu¬ 
blic soarta omului şi s-o comenteze ; şi asta nu prin 
simpla intonare de imnuri în cinstea zeilor, şi nici 
printr-o dramă rituală,'ca în reprezentarea mitului 
Demetrei, care, după opinia unora, era punctul cul¬ 
minant al misterelor de la Eleusis (sau ca reprezen¬ 
tarea Pasiunilor medievale, pentru a da un exemplu 
mai familiar). Ci printr-o dramă poetică, şi care, în 
ciuda numeroaselor elemente tradiţionale, era, în tot 

ce avea ea mai esenţial, o creaţie a dramaturgu¬ 
lui —- în acţiunea personajelor şi în sentimentele, 

imaginile şi comentariile sus citate de amplele pasaje 
corale. Grecii aveau dreptate cînd alăturau tragedia 
poeziei epice. In felul ei, această nouă creaţie era 
tot atît de îndrăzneaţă şi de revoluţionară, şi influenţa 
pe care a exercitat-o a supravieţuit cu mult societăţii 
care i-a daMiaştere. . 

Tragedia nu e o dramă rituală, aşadar — acest 
punct de vedere nu e niciodată excesiv subli¬ 
niat — dar păstrează legături foarte strînse cu reli¬ 
gia : mai întîi prin asocierea ei totală cu serbările 
religioase (şi deci, grecii rămînînd greci, prin repre¬ 
zentarea lor în concurs). Cele mai multe tragedii au 
fost pentru prima dată reprezentate la Marile Dioni- 

sii (sau Dionisiile urbane), care aveau loc la Atena la 
începutul primăverii, cel mai strălucit din cele patru 
festivaluri anuale ateniene în cinstea lui Dionisos. In 
prima zi avea loc o foarte colorată procesiune so¬ 
lemnă, culminînd cu sacrificiul unui taur şi cu insta¬ 
larea, cu mare pompă, a statuii zeului în teatru, apoi 
o întrecere de ode ditirambice, executate de zece 
coruri, cinci de băieţi şi alte cinci de bărbaţi, fiecare 
cu cîte 50 de participanţi acompaniaţi de flaute. în 
a doua zi se reprezentau cinci comedii. Şi apoi venea 
întrecerea tragediilor, care dura trei zile pline, cîte 
una pentru fiecare dramaturg în concurs. Ei scriau, 
fiecare, cu acest prilej, trei tragedii (pe care noi 
le-am numi piese într-un act) care puteau fi legate 
astfel încît să constituie o trilogie — lucrul nu era 
obligatoriu — şi o a patra piesă, într-un gen cu 
totul deosebit, o „dramă satirică 4 * grotescă. 

Amploarea acestui efort e de-a dreptul uluitoare. 
Participanţii activi numărau nu mai puţin de o mie 
de bărbaţi şi băieţi, care cheltuiseră înainte multe 
ceasuri pentru repetiţii ; teatrul, cînd era plin, 
număra aproximativ 14 000 de spectatori, aşezaţi în 
aer liber, pe bănci în trepte, şi privind în jos, către 
locul de dans (numit orchestra — un simplu spaţiu 
liber circular) şi către scena dindărătul acestuia, cu 

un simplu fundal şi cîteva instalaţii scenice rudi¬ 
mentare. Efortul se repeta în fiecare an, chiar şi în 

timpul războiului peloponesiac, şi de fiecare dată cu 

opere noi. 

în timpul secolului al V-lea, cîteva serbări rurale 
de mai mică importanţă au început să pună în scenă 
drame reprezentate cu prilejul vreunei Dionisii 





urbane anterioare, dar primul caz cunoscut în care o 
piesă mai veche a fost reprezentată a doua oară la 
serbările cele mari se situează abia în 386. Şi totuşi, 
scriitorii, care nu puteau conta pe un larg public de 
cititori, nu-şi pierdeau curajul : an după an, ei scriau 
noi piese, în nădejdea acelei unice reprezenta¬ 
ţii — nădejde vană pentru mulţi, mai ales pentru cei 
mai puţin cunoscuţi, căci regula unui singur scriitor 
pe zi, vreme de trei zile, rămînea neclintită. 

Forţele motivînd o asemenea desfăşurare de ener¬ 
gie trebuie căutate în înseşi circumstanţele ei — o 
măreaţă celebrare comună, solemnă şi festivă în 
acelaşi timp (depăşită în măreţie doar de Marile 
Panatenee, organizate la patru ani o dată în cinstea 
Atenei, zeiţa protectoare a cetăţii). Magistratul su¬ 
prem al statului, arhontele eponim, ales anual, 
prezida întreaga ceremonie, şi îndatoririle sale 
cuprindeau şi alegerea autorilor care urmau să se ia 
la întrecere. Costul punerii în scenă, departe de a fi 
neglijabil, era suportat în parte direct de tezaurul 
public, şi în parte de persoane desemnate din rîndul 
claselor avute,. în exact acelaşi chip în care erau 
organizate comanda şi o parte dintre cheltuielile 
flotei de război, cu aceleaşi implicaţii onorifice în 
ambele categorii de activităţi, aparent lipsite de legă¬ 
tură. Cîştigătorii întrecerii erau desemnaţi de un 
juriu de cinci judecători, selectat printr-o procedură 

complicată incluzînd inevitabila tragere la sorţi. 

Dramaturgii erau, fireşte, pe deplin conştienţi de 
circumstanţe — deşi, lucru destul de curios, nu se 
referă în chip special la Dionisos, ale cărui mituri şi 
funcţii constituie rareori subiecte pentru tragedii. 

Ar fi lesne să cităm pasaje pline de sentimente' 
- morale .şi de o pietate înălţătoare, dar efectul ar fi 
mărunt şi înşelător în fond. Cind Aristotel spunea că 
din cele şase elemente constitutive ale tragediei „cea 
mai importantă e îmbinarea acţiunii, căci tragedia 
e o imitaţie (mimesis) nu de oameni, ci de acţiuni şi 
viaţă 44 ( Poetica, VI), analiza lui indică necesitatea de 
a considera fiecare tragedie în întregime, fiindcă în¬ 
tregul e mai cuprinzător decît părţile care-1 compun 
şi acţiunea, în acest sens — mai cuprinzătoare decît 
muzica, poezia şi caracterizarea personajelor, oricît 
de esenţiale ar fi fost şi aceste părţi. Numai viziona¬ 
rea (sau lectura) unei tragedii într-un spectacol con¬ 
tinuu poate da efecte apropiate de cele reale : ten¬ 
siunea neîntreruptă, tonul elevat şi limbajul poetic, 
adeseori opac, lungile, complicatele discursuri şi ode, 

pline de aluzii şi obscurităţi oraculare, concentrarea 
totală asupra problemelor celor mai fundamentale 
ale oamenilor sub puterea şi sub autoritatea divină. 
Tocmai caracterul acesta total conferea tragediei 
calităţi superior religioase, concretizate şi vivificate 
şi mai mult prin referinţe directe la oracole, prorociri 
şi zei ; prin utilizarea mitului ca izvor firesc al po- 
vestirii ; prin numeroasele pasaje imnice de cînturi 

ale corului ; prin măştile, costumele şi dansurile cu 
care grecii erau obişnuiţi din riturile religiei lor. 

Dintre numeroasele trăsături remarcabile ale tra¬ 
gediei greceşti, nici una nu e mai uimitoare decît 
monopolul necontestat menţinut de Atena. Experi¬ 
mentele secolului al Vl-lea par a fi început în Corint 
şi Sicione, în Pelopones, dar odată ce atenienii au 

început să fie interesaţi de ele (conform tradiţiei 
meritul îi revine lui Tespis, în vremea lui Pisistrate) 
progresele ulterioare li s-au datorat în chip exclusiv. 
Pînă tîrziu, în veacul al IV-lea. tragediile se jucau 
cu regularitate numai la Atena şi toate piesele par 
să fi fost scrise de la bun început doar pentru con¬ 
cursurile ateniene. Dramaturgii din afara Atenei erau 
liberi să ia parte la întrecere, şi uneori au obţinut 
chiar premiul întîi, dar nu s-a păstrat amintirea nici 
unui caz în care unul dintre aceştia să fi scris o tra¬ 
gedie pentru a fi jucată. în cetatea sa de baştină. 
Eschil a călătorit de două ori în Sicilia şi lucrul e 
semnificativ mai ales pentru raritatea lui în acea 
vreme : povestind despre prizonierii atenieni, Plu- 
tarh ne spune că grecii din Sicilia, îndrăgostiţi de 
Euripide, depindeau de fărîmele pe care le puteau 
culege de la călători şi învăţa pe de rost. 

Eschil, Sofocle şi Euripide împreună acoperă du¬ 
rata secolului al V-lea. La un loc, au scris aproximativ 
300 de drame, din care au supravieţuit 32. Nu avem 
nici o piesa scrisă de vreunul din ceilalţi cam 150 de 
dramaturgi ale căror nume le cunoaştem — unii din¬ 
tre ei bucurîndu-se cîndva de o reputaţie conside¬ 
rabilă. Avem temeiuri să credem că procesul de se¬ 
lecţie, de-a lungul veacurilor, n-a dat rezultate 
proaste. De' pe la jumătatea secolului al IV-lea, 
repetarea vechilor piese a devenit obişnuită, aşa cum 
devenise şi prezentarea aceloraşi piese mai vechi în 
multe centre ale Greciei. Companiile itinerante de 
,.artişti dionisiaci^ devin acum o trăsătură a vieţii 
culturale greceşti, şi actorii, se plînge Aristotel în 

Retorica sa (III, 1, 4) „sînt acum mai preţuiţi decît 
poeţii^. Ar fi putut adăuga că .şi clădirile teatrelor 
devin mai importante : teatrul lui Dionisos, din se¬ 
colul al V-lea, era încă rudimentar ; avea să fie însă 
transformat în secolul IV într-o splendidă construc¬ 
ţie de piatră, cu replici la Delfi, Epidaur şi în alte 
locuri. După războiul peloponesiac, aşadar, cu toate 

că tragedia a continuat să fie populară pentru multă 
vreme, a devenit repede o artă secundară, derivată, 

trăind mai degrabă din substanţa vechilor maeştri 
decît din creaţii noi şi vii. 

'■ E evident că Atena secolului al V-lea oferea într-un 
fel atmosfera în care această artă putea înflori. Ar fi 
o îndrăzneală excesivă să formulăm, pornind de aici, 
ipoteza că legătura între tragedie şi democraţie era 
o legătură simplă şi directă. Aluziile politice sînt 
destul de frecvente în tragedie ; cîteva, chiar, cum 
ar fi Perşii lui Eschil, scrisă la mai puţin de zece ani 
după bătălia de la Salamina, părăseau tărîmul mitu¬ 
lui pentru un decor contemporan. Nu era nimic fără 
rost sau nepotrivit în asta : marile Dionisii erau o 
serbare a comunităţii, religia era o treabă privind 
întreaga polis şi atunci cînd autorii se ocupau de 
politică, evocau implicaţiile ei morale, nu politica 
curentă. Ei nu erau nici pamfletişti, nici teoreticieni 
politici sau propagandişti doar dacă nu vorbim de o 
propagandă pentru moralitate şi, în genere, pentru 
dreptate). în fapt, opiniile politice proprii ale auto¬ 
rilor rămîn foarte greu de definit (amintindu-ne de 
Shakespeare). 

Dacă există cu adevărat o legătură cu atmosfera 
democratică a Atenei veacului al V-lea, ea trebuie 
căutată la un alt nivel — în felul în care dramaturgii 

erau încurajaţi, ca să spunem aşa, să exploreze 
sufletul omenesc şi în toleranţa -dovedită în circum¬ 
stanţe în care nu ne-am aştepta neapărat la această 
calitate. Condiţiile unor serbări publice impuneau 
limite bine definite artiştilor, în utilizarea actorilor 
şi corului, în selectarea temelor, chiar în structura 
dramelor şi în limbajul şi metrul lor poetic. Eschil 
a introdus un al doilea actor, poate pasul tehnic 
hotărîtor în crearea propriu-zisă a acestei forme de 
artă ; apoi Sofocle a adăugat un al treilea, şi aici s-a 
oprit această dezvoltare. Rolul corului a fost treptat, 
dar constant, diminuat, pînă ce Euripide, în multe 
din piesele sale, avea să-l reducă aproape la rangul 
de interludiu muzical. în cazul lui Euripide avem 
adesea impresia că, dacă ar fi avut posibilitatea, ar fi 
izbucnit cu totul în afara schemei stabilite. Nu i-a 
fost cu putinţă, şi a rămas un dramaturg atic, dar, 
asemeni predecesorilor săi, şi el putea cerceta cu o 
uimitoare latitudine şi libertate miturile şi credinţele 
tradiţionale, precum şi problemele noi pe care socie¬ 
tatea le suscita, cum ar fi accentul nou pe care îl 
punea acum sofistica pe raţiune, pe caracterul uman 
al sclavilor, sau răspunderile şi corupţia puterii. 
Făceau asta an de an sub auspiciile statului şi ale lui 
Dionisos, în faţa celei mai largi mulţimi de bărbaţi, 
femei şi copii (chiar şi sclavi) adunată vreodată la 
Atena. Locurile de onoare la teatru se numărau prin¬ 
tre cele mai înalte răsplăţi pe care statul le putea 
oferi, rîvnite în egală măsură de străini de vază şi 

de atenieni. E, desigur, cu neputinţă să surprindem 
din nou sentimentele acestui vast auditoriu, dintre 
care foarte mulţi participau cu regularitate la cele 
trei zile în şir de drame complexe şi dificile. Putem 
însă să înregistrăm fenomenul şi să-i cîntărim im¬ 
plicaţiile. 


Comedia 

Publicarea în 1958 a unui papirus scris în secolul 
al III-lea al erei noastre ne-a pus la dispoziţie textul 
comediei Dyskolos sau Mizantropul , o piesă timpu¬ 
rie şi mai puţin izbutită a poetului atenian Menan- 
dru (născut în 342 sau 341). înainte de aceasta, sin¬ 
gurele comedii greceşti complete de care dispuneam 
erau cele unsprezece piese aparţinînd altui atenian 
— cu mult mai mare — Aristofan (născut pe la 
450). Ca şi tragedia, comedia clasică e un monopol 

atenian, şi piesele se reprezentau în concurs la săr¬ 
bătorile dionisiace. Dar aici paralela se opreşte. 

în cel mai larg sens al cuvîntului, comedia era pro¬ 
babil prezentă pretutindeni în lumea greacă. Ate- 
nienii au dezvoltat şi şi-au apropiat însă piesa în 
versuri, de mari proporţii, cu cîţiva actori si un cor. 
în secolul al V-lea, în aşa-numita „comedie veche u , 
actorii purtau costume exagerate şi groteşti, făceau 
tot soiul de comicării, erau exuberanţi, grosolani, 

făţiş obsceni şi, din cînd în cînd, deveneau lirici şi 
serioşi. La suprafaţă, comedia păstra mai multe ves¬ 
tigii de ritual, de procesiuni, de măşti şi de sărbă¬ 
toare decît tragedia — dar numai la suprafaţă. Căci 

comedia nu numai că nu era o dramă rituală in sens 

propriu ; fundamental, ea nu era religioasă în nici un 
sens. Nici un grec nu vorbea, pare-se, mai multe 

minute-n sir fără vreo referire la zei si la mituri, - si 

• • ¥ m 

asta e adevărat şi în ce priveşte comedia. Dar arareori 
religia, fie şi la modul minor, constituia o temă a 
comediei, în pofida cadrului de festival religios. 

Poeţii comici se ocupau mai cu seamă de scene 
contemporane, în întreaga şi bogata lor diversitate, 
privind politica, obiceiurile şi moravurile, entuzias- 
mele trecătoare şi moda lor, aspiraţiile şi viciile, 
ideile noi şi tradiţiile moarte, generalii şi soldaţii, 


ţăranii şi filozofii, băieţandrii şi sclavii lor. Liberi 
de canonul impus poeţilor tragici — şi era o ex¬ 
cepţie extrem de rară ca acelaşi om să-şi încerce pu¬ 
terile şi în tragedie şi în comedie — autorii de co¬ 
medii utilizau orice întorsătură stilistică pe care o 
puteau născoci pentru a inunda de ridicol şi de in¬ 
jurii personalităţi şi idei, şi nici măcar zeii nu scă¬ 
pau de goana lor după victime. Cîteodată ţinta era 
ascunsă, deşi rareori într-atît incit să înşele specta¬ 
torii cît de eît informaţi ; deseori însă, ei erau numiţi 
de-a dreptul, ca Socrate în Norii , de exemplu, sau 
Euripide în Acar menii, Broaştele şi Femeile la săr¬ 
bătoarea Tesrnof oriilor. 

Putem judeca vechea comedie doar după Aristo- 
fan, şi nu e lesne s-o facem în profunzime. Hazul 
şi inventivitatea lui erau nelimitate, ca şi sălbăticia 
invectivei sale, căci avea o minte pătrunzătoare. Era 
de asemenea în stare să scrie poezie de o mare fru¬ 
museţe şi autenticitate. Adesea însă, ne scapă, din 
păcate, graniţa dintre cele două aspecte. Cind anume 
o glumă era doar o glumă, şi nu o lovitură de 


moarte, cît de serioase — şi cu ce scop — sînt pa¬ 
sajele serioase ? Din primele sale zece piese, toate 
jucate în timpul primei jumătăţi a războiului pelo- 
ponesiac, şapte au teme politice şi sînt pline de să¬ 
geţi împotriva conducătorilor populari, începînd cu 
Pericle, împotriva unor instituţii ca tribunalele cu 
juraţi, împotriva războiului însuşi. Erau glume 

groase, depăşind cu mult ceea ce s-ar tolera intr-un 
spectacol modern de revistă. Dar de aici nu trebuie 
să deducem ea o concluzie necesară, într -0 logică 
simplistă, că Aristofan era împotriva democraţiei - 
ateniene şi împotriva războiului cu Sparta ; sau că 
felul în care ni-i prezintă el pe demagogi, mulţi¬ 
mea sau tribunalele este echilibrat şi corect, sau că 
încerca măcar să fie aşa. Mai întii, putem cita pasaje 
din piesele rămase pledînd pentru ambele soluţii ale 
aceleiaşi chestiuni. în al doilea rînd, e cert faptul că 
Aristofan a cîştigat de patru ori premiul iutii, de 
trei ori pe cel de-al doilea şi o dată pe cel de-al 
treilea de-a lungul carierei sale, ceea ce pare a fi 
cel mai bun palmares din întreaga Comedie veche ; 

şi aceasta ne face să bănuim că spectatorii lui, dintre 
care destul de mulţi nu erau, desigur, nici împotriva 
democraţiei, nici împotriva războiului, nu-1 priveau 
ca pe un duşman politic declarat, aşa cum de multe 
ori îl fac să fie cercetătorii moderni. Pe de altă parte, 

alternativa extremă, după care totul ar fi pur şi 
simplu o glumă bună, fără nici o jignire, intenţio¬ 
nată sau resimţită, reduce totul la nişte fleacuri, lâ 
un amuzament superficial care nu lasă urme. Platou, 

cel puţin, o lua mai în serios cînd îl punea pe Socrăte 
să spună, apărîndu-se în faţa tribunalului, in 399 

(Apologia , 18) : „Acuzatorii de care mă tem cu ade- 

vărat sînt cei care răspîndesc zvonuri false despre 
activitatea mea, spunînd, spre pildă, că m-am spe¬ 
cializat în a face ca argumentul cel mai slab să pară 
mai puternic. Pe aceştia nu-i pot interpela aici. Nici 
nu le cunosc numele, nici nu pot spune cine sînt, 
afară de unul care se-ntîmplă să fie poet comici 
Referirea la Aristofan este explicită, şi mărturia lui 
Platon cu privire la influenţa durabilă a Norilor nu 
poate fi lăsată la o parte. 

E probabil că nu mai putem distinge prea clar 
aceste limite, dar oricum implicaţiile sînt îndeajuns 
de limpezi. Unde oare în altă parte se mai întîlnesc 
serbări publice anuale — şi încă religioase — consa¬ 
crate satirizării continue a instituţiilor celor mai în¬ 
drăgite şi, încă şl mai extraordinar, consacrate glu¬ 
melor şi discursurilor antirăzboinice în mijlocul unui 
război greu şi primejdios — toate considerate ca ac¬ 
tivităţi de stat, de la alegerea iniţială a pieselor pînă 
la încununarea finală a autorului învingător ? Şi 
toate realizate cu un asemenea simţ artistic şi spirit 
critic încît multe din glume şi din scene smulg încă 
hohote de rîs, după mai bine de două mii de ani ? 
Aristofan n-a fost o figură izolată. Cu toate că a 
avut cele mai multe succese In cîştigarea premiilor, 
scriitori cum ar fi Cratinos şi Eupolis nu sînt cu 
mult mai prejos decît el. Unii comediogi'afi par să 
nu fi nutrit opinii atît de vehemente cu privire la 

politica şi politicienii Atenei, dar în ansamblu, Co¬ 
media veche era unitară, un fenomen general cu o 
durată de aproximativ jumătate de veac. Poate ni¬ 
mic altceva nu reflectă mai exact decît ea cîteva din 
calităţile Atenei secolului al V-lea — larga libertate, 
încrederea în sine, vitalitatea, exuberanţa şi capa- 

citatea demos -ului de a face haz pe socoteala lui 
însuşi. 

Sfîrşitul războiului peloponesiac a însemnat şi 
sfîrşitul acestui gen do comedie. Comedia secolului 
al IV-lea a fost din primii ani, chiar din ultimele 
piese ale lui Aristofan, mai potolită ca ton, mai puţin 
ascuţită şi contondentă, în genere mai puţin nemij¬ 
locită în privinţa conţinutului social şi politic. Către 
mijlocul secolului al IV-lea comedia devenise o spe¬ 
cie literară cu totul deosebită (urmînd astfel o cale 
deosebită de cea a tragediei, care îngheţase şi deve¬ 
nise sterilă). Noua comedie, culminînd cu Menandru, 
părăseşte problemele curente, ideile politice curente,- 
ca şi marile chestiuni sociale. Devine o comedie de 
moravuri, respectabilă, liniştită, aproape tot atît de 
strictă ca şi comedia Restauraţiei engleze, limitată 
la personaje fictive şi la intrigi de o convenţională 
monotonie, corect rezumate in titlul piesei lui Sha- 
kespeare, descendentă directă a Noii comedii — o 

Comedie a erorilor. Interesul se restrînsese acum la 
portretizarea unor personaje-tip, la o morală evi-* 
dentă în jurul motivului virtuţii triumfătoare şi la 
îndemînarea poetului în întorsăturile de frază şi în 
rezolvările de situaţii. Intrigile pieselor lui Aristo¬ 
fan erau centrate pe efortul, pe jumătate serios şi 
pe jumătate buf, al unui individ liber, acţionînd din 
proprie iniţiativă pentru a rezolva o criză publică 
majoră ori pentru a înlătura o presupusă nenoro¬ 
cire, cum ar fi războiul peloponesiac, învăţăturile 
primejdioase ale sofiştilor, poezia de proastă calitate 
a lui Euripide sau atitudinea lui faţă de femei. Intri¬ 
gile pieselor lui Menandru au în centrul lor şme¬ 
cheriile inteligente şi adesea nu prea cinstite me- 

nite să salveze o fală de mijlocitori sau să unească 
doi îndrăgostiţi — necazuri particulare, pe care 
oamenii liberi nu le puteau descurca, ci numai 
sclavii. 

Problemele de gust pot fi în afara discuţiei, dai' 
e greu de evitat concluzia după care Noua comedie 
era potrivită ultimelor zile ale independenţei ate¬ 
niene, cînd cetatea se lupta să supravieţuiască, şi 
mai mult încă acelei Atene moarte din punct de ve¬ 
dere politic din jumătatea de veac ce i-a urmat lui 
Alexandru cel Mare. Comedia nouă şi-a păstrat, pen¬ 
tru multă vreme, o popularitate cu mult mai marc 
decît cea a Vechii comedii, şi la Roma, unde a ajuns 
larg cunoscută şi îndrăgită sub forma adaptărilor 

şi imitaţiilor latine ale lui Plaut şi Terenţiu (ale că¬ 
ror vieţi acoperă secolul între 250 şi 150). Nu ne 
putem închipui Roma din timpul războaielor punice 
suportînd — şi cu atît mai puţin făcîndu-i plăcere 

— un personaj aristofanesc ca Dieaiopolis din 
Acarnienii , care şedea pe Pnyx şi striga : „Am venit 
aici să ţip, să întrerup şi să răcnesc înjurături de 
cî'te ori un orator vorbeşte de altceva decît de pace !'* c 


Proza 

Creşterea treptată a numărului scrierilor in proză 
e de natură tehnică : filozofia, dreptul şi politica, 
ştiinţa şi tehnologia, toate îşi aveau scrierile lor. Ele 

trebuie să fie considerate însă doar din punct de ve¬ 
dere al conţinutului, şi nu (cu rare excepţii) ca artă. 
Numai istoria are un statut aparte, şi, mai tîrziu, ora¬ 
toria. Multă vreme, curiozitatea grecilor faţă de tre¬ 

cut era satisfăcută de repertoriul de mituri şi le¬ 
gende, de al căror adevăr nu se îndoiau. Nici măcar 
unii sceptici ca filozoful Xenofan, care înfrunta mo¬ 
rala poveştilor şi a supranaturalului rudimentar pe 
care-1 conţineau ele, nu s-au îndoit niciodată de 
existenţa lui Agamemnon, rege al Micenei, ori a lui 
Oedip al Tobei, greci nu prea diferiţi de ei înşişi şi 
trăind într-un ,,a fost odată u nedatat, în vremea că¬ 
ruia au guvernat, au luptat şi au avut urmaşi. Inte¬ 
resul lor nu era istoric în sensul unei cercetări a 
faptelor războiului troian sau al oricărei alte îm¬ 
prejurări sau epoci, ci ceva cu totul deosebit. Con¬ 
ştiinţa elenică sau regională, mîndria, confirmarea 
puterii, înţelesul unor practici de cult, solidaritatea 

comunităţii — toate acestea încercau ei să le garan¬ 
teze sau să le întărească prin trecut, şi acest ţel era 
slujit cît se poate de bine de vechile poveşti revă¬ 
zute atunci cînd noi dezvoltări istorice, schimbări 
politice şi sociale o cereau — ceea ce era lesne da¬ 
torită varietăţii şi cantităţii foarte mari de mituri 
disponibile şi datorită impreciziei inevitabile a trans¬ 
miterii lor orale. 


O cotitură se produce în Asia Mică, către sfîrşitul 
secolului al Vl-lea, sub impulsul condiţiilor locale 
specifice. Acolo, grecii se aflau sub dominaţia unor 
regate barbare, mai întîi Lidia, apoi Persia, şi în chip 
firesc, curiozitatea lor crescîndă cu privire la aceste 
popoare nu putea fi satisfăcută de miturile greceşti 
despre greci. Au apărut cărţi pentru a răspunde 
acestei cerinţe, cărţi care ofereau tot felul de infor¬ 
maţii (deseori, chiar informaţii eronate) — geogra¬ 
fice, descriind obiceiuri sociale şi religioase, şi, în 
chip fragmentar, chiar istorice. Numărul acestor 

scriitori, cunoscuţi sub numele de logografi, nu tre¬ 
buie exagerat, şi nici calitatea operei lor. Dar în 
acelaşi timp trebuie să ţinem seama de noutatea şi 
de originalitatea acestei iniţiative. Nimic asemănă¬ 
tor nu se mai încercase înainte, nici în rîndul greci¬ 
lor, nici în rîndul altor neamuri cunoscute de ei, mai 
întîi prin ruptura etnocentrismului şi apoi prin con¬ 
secinţele destructive pentru propriile lor tradiţii. 
„Scriu aici — spunea Hecateu din Milet, care, întîm- 
plător,^a jucat un rol de frunte în timpul răscoalei 
ioniene împotriva perşilor — cele pe care eu le socot 
a fi adevărate. Căci poveştile pe care grecii le isto¬ 
risesc sînt multe şi, după părerea mea, ridicole/ 4 
Hecateu vorbeşte despre istoria greacă, nu barbară, 
şi aceste două simple fraze constituie primul pas de 
la mit la cercetarea istorică. 

Urmează apoi un alt salt important, realizat de un 
singur om, născut tot în Asia Mică. Herodot din Ha- 
licarnas a avut ideea de a extinde preocuparea lo- 
gografiei la o arie mult mai vastă, incluzînd şi pe 
sciţi şi pe egipteni, de exemplu, alături de lidieni şi 
perşi ; şi, de asemenea, ideea de a încerca să con¬ 
troleze masa datelor acumulate (în parte acum în 
scris, restul încă oral) prin cercetări personale pe 
loc, printr-o serie de vizite rapide peste tot, şi prin- 
tr-o analiză raţională a informaţiei adunate, precum 
şi prin utilizarea analelor regale asiriene, persane şi 
egiptene pentru realizarea unei cronologii exacte mă¬ 
car pentru ultimii 100 sau 150 de ani v dinaintea lui. 
Ar fi fost şi atîta de ajuns, dar de fapt el a mers mai 
departe. Refugiat politic de la Halicarnas, Herodot 
a trăit la Samos şi apoi la Atena. Acolo, se pare, sub 
influenţa Atenei pericleene în culmea gloriei sale, a 

luat hotărîrea cea mai radicală — anume să scrie 
istoria războaielor medice. îndrăzneala încercării lui 

e uimitoare. Trecuse aproape o generaţie de cînd 
războiul luase sfirşit. Nu exista aproape nici o do¬ 
cumentare scrisă. Şi totuşi, Herodot s-a apucat să 
reconstituie istoria lor amănunţit, utilizînd aminti¬ 
rile supravieţuitorilor şi ale celor din generaţia ulţe- 
rioară care-şi mai aduceau aminte ce li se povestise 
cîndva. 

Cartea pe care Herodot a scris-o "pină la urmă e o 
carte complicată, păstrînd în prima parte mult din 
maniera logografilor, dar în care totul e legat laolaltă 
de marea temă centrală a înfruntării între greci şi 
perşi. Fără nici o îndoială a binemeritat titlul de 

„Părinte al istoriei^. A fost în acelaşi timp un mare 
artist — ceea ce nu se poate spune despre, prea 
mulţi dintre urmaşii săi. Mulţi n-au fost, dealtmin- 
teri, nici mari istorici, Herodot a fost de la început 
primit intr-un mod destul de contradictoriii. Pă¬ 
rinte al istoriei — părinte al minciunilor : acest stri¬ 
găt n-a încetat nicicînd de-a lungul antichităţii, şi 
chiar şi azi Herodot e adesea judecat cu totul greşit, 
ca şi cînd n-ar fi fost altceva decît un povestitor cu 
un stil fermecător şi o credulitate nelimitată. 

Tucidide atenianul a înţeles însă mai bine adevă¬ 
rul. El şi-a dat seama ce încercase Herodot să facă — 
anume, să descopere izvorul principal al compor¬ 
tamentului uman prin expunerea sistematică a cau¬ 
zelor şi desfăşurării unui mare război; nu în felul 
poeţilor, cu libertatea lor imaginativă, nici în chip 
abstract, cum ar fi putut discuta filozofii despre 

oameni şi societate, ci concret, scrupulos şi, acordînd 
atenţia cuvenită succesiunii şi conexiunilor. Tucidide 

a socotit că poate realiza mai bine acest lucru, prin¬ 
tr-o mai intensă concentrare asupra exactităţii fap¬ 
telor, printr-o austeritate absolută eliminînd orice 
element romanesc din relatare, prin limitarea aten¬ 
ţiei la război şi politică, printr-o mai strictă definiţie 
a „cauzelor^, prin excluderea supranaturalului din 
acest tablou în care întreaga scenă era lăsată liberă 
pentru unicul său subiect — omul. Tucidide a scris 
istoria războiului peloponesiac, la care a luat şi el 

parte în primii ani (ceea ce i-a dat un avantaj enorm 
faţă de Herodot), şi şi-a consacrat întreaga viaţă 
scrierii Istoriei sale, cu o remarcabilă concentrare a 
minţii. Acele părţi din lucrare care sînt mai gene¬ 
rale şi, într-un anume sens, foarte filozofice, sînt 
scrise cu o forţă şi cu o strălucire deosebite. Nara¬ 
ţiunea propriu-zisă e inegală, atingînd culmi în rela¬ 
tarea expediţiei din Sicilia dar alunecînd adesea 
într-o succesiune plictisitoare de amănunte lipsite de 
importanţă şi de interes. Stilul e uneori încîlcit, mai 

ales în discursuri, şi rareori elegant. Şi totuşi, citi¬ 
rea şi recitirea lui Tucidide rămîne o experienţă me¬ 
morabilă ; căci el a abordat tema majoră a operei 
sale cu supremă seriozitate şi fervoare morală. Nu 
s-a mulţumit doar să descrie şi să nareze, ci în ace¬ 
laşi timp a fost într-o căutare continuă a ceea ce 
e mai durabil şi mai universal în oameni şi în poli¬ 
tică, ferm convins că natura umană e neschimbătoare 
şi de o importanţă extremă, şi că studierii ei merită 
să i se consacre întreaga viaţă a unui om. 

După el, istoria, în pofida popularităţii ei cres- 
eînde şi a numărului mare de oameni ce i se consa¬ 
crau, s-a aflat într-un declin permanent. Nici una 
dintre creaţiile Greciei nu a avortat în asemenea 

chip : la început s-au aflat aceşti doi bărbaţi de ge¬ 
niu, urmaţi de multe secole de cantitate fără caii- 

7 * 

tate, în care nici ‘ Herodot nici Tucidide n-au fost 
luaţi di'ept model, şi cu atît mai puţin n-au jucat ro¬ 
lul unor iniţiatori, ale căror metode şi concepţii să 
fie perfecţionate şi modificate. Studiul serios al psi¬ 
hologiei şi eticii a devenit un domeniu al filozofiei ; 
istoria a ajuns fie o factologie pedestră, fie un ve¬ 
hicul al propagandei politice şi al suscitării de emoţii. 
Succesul unui scriitor era măsurat după retorica şi 
patosul operei sale, după valoarea ei-de divertis¬ 
ment, mai degrabă decît după veridicitatea şi inteli¬ 
genţa ei. Doar întîmplător cîte cineva mai rupe rîn- 
durile, demonstrînd ceva din autenticitatea viziunii 
celor doi giganţi ai secolului al V-lea. Cei mai /buni 
dintre cei care au supravieţuit, Polibiu, scriind în se¬ 
colul al II-lea î.e.n. şi Dio Cassius, la începutul seco¬ 
lului al III-lea e.n., au fost de fapt istorici ai Romei 
mai mult decît ai Greciei. Trebuie să spunem de ase¬ 
menea cîteva cuvinte şi despre Diodor din Sicilia, 
compilator al unei istorii universale de la începuturi 
pînă la războaiele cu galii conduse de Cezar (ai cărui 
contemporan mai tînăr a fost). Vasta lui operă s-a 

numit pe drept cuvînt o Bibliotecă a istoriei univer¬ 
sale . Diodor era lipsit de capacitatea de a face cu 
mult mai mult decît să taie şi să lipească cap la cap 
informaţii, şi nici asta n-o făcea uneori cu prea multă 
îndemînare. Dar avea viziunea, rară în vremea lui, 
a unei umanităţi universale. Toţi aceşti oameni sînt 
indispensabili pentru informaţiile pe care ni le 
furnizează ; nici unul din ei nu merită să fie studiat 


ca o figură literară, sau măcar ca, exponent al artei 
de a scrie istoria. 

Din punct de vedere formal, istoria devenise re¬ 
pede victima marelui blestem ce apasă cultura greacă 
după secolul al V-lea — retorică. Apariţia oratoriei 
ca gen literar de sine stătător nu e decît un exemplu 
al invaziei acestei maladii. Un altul .e evident în 
educaţie : Isocrate triumfă asupra lui Platon şi re¬ 
torica se înalţă deasupra filozofiei în programul şcolii 
superioare, fapt ce devine caracteristic pentru Gre¬ 
cia elenistică şi romană. Servitorul devenise stăpîn : 
forma de exprimare a unei idei devenise mai impor¬ 
tantă decît ideea însăşi. Lucrul era cît se poate de 
vizibil în secolul al IV-lea ; în epoca elenistică, el 
devine o regulă. Ne-a rămas relativ puţin din bele¬ 
tristica epocii elenistice, dar nu avem motive să 
presupunem că operele pierdute ne-ar modifica în 
chip decisiv imaginea. Atîta vitalitate creatoare cîtă 
mai avea această epocă a fost insuflată filozofiei şi 
ştiinţelor. E ceva rece, fără viaţă şi esenţialmente 
retoric şi gol chiar în cele mai bune opere fie că 
e vorba de imnurile lui Callimah, de idilele pasto¬ 
rale ale lui Teocrit sau de epigramele erotice păs¬ 
trate în Antologia greacă, în pofida construcţiei sub¬ 
tile şi a frazelor elegante. Poemele mai scurte se 
întorc la preocupările personale ale literaturii ar¬ 
haice, aşa cum vor face şi romanele în proză, de 
mai tîrziu, poveşti de amor şi aventuri ca Dajnis şi 
Cloe. Dar cu o diferenţă : pasiunea s-a redus la sen¬ 
timentalism, bărbaţii şi femeile la figuri schematice 
şi mai lipsite de viaţă chiar decît în Comedia nouă, 
iar lumea lor, la o lume copilăroasă de basm. Ar- 
hiloh şi Safo luau realitatea de gît, Meleagru şi Lon- 

gos s-au refugiat, din viaţă, în erotism şi descrieri 
verbale îndemînatice. Doar cîte o prea rară excep¬ 
ţie întrerupe această monotonie. Plutarh, un eseist 
şi biograf strălucit, erudit şi de largă respiraţie, 
care a izbutit să redea ceva din savoarea şi profun¬ 
zimea civilizaţiei clasice de mult apuse, în pofida 
presiunii exercitate de epocă şi în pofida unei indi¬ 
ferenţe suverane faţă de ceea ce noi (sau Tucidide) 
am numi adevărul istoric. Sau Lucian, cel mai uimi¬ 
tor mutant (în sens biologic) dintre ei toţi : un retor 
profesionist cîştigîndu-şi viaţa, măcar în parte, prin 
conferinţe publice, care în cele mai bune din scrie¬ 
rile sale îşi bate joc de afectarea şi ipocrizia vremii 
lui, mai ales în ce priveşte religia şi filozofia popula¬ 
ră, într-un stil şi limbaj demne de cele ale lui Aris- 
tofan. Nu ne surprinde faptul că epoca îngheţată şi 
autocratică a împăraţilor Antonini nu l-a prea luat 
în seamă ; neglijarea lui obişnuită acum e altceva. 

Caracterul livresc neîndoielnic al tuturor acestor 
scriitori e potrivit unei epoci a cărei contribuţie ma¬ 
joră, la literatură, e erudiţia. In frunte cu Biblioteca 
şi Muzeul, întemeiate la Alexandria de Ptolemeu I, 
unul dintre generalii lui Alexandru care a pus ba¬ 
zele dinastiei macedonene în Egipt, savanţii elenis¬ 
tici au încercat să adune întregul corpus al literaturii 
greceşti, l-au catalogat, au stabilit texte destul de * 

corecte, au elaborat regulile gramaticii şi compoziţiei 
şi au adus multe alte servicii asemănătoare. Oricît 

va fi fost de valoroasă această operă, ea reprezenta 
un alt tip de preocupări faţă de creaţia literară, care 
fusese semnul distinctiv al Eladei de la Homer în¬ 
coace. 



CAPITOLUL G 

ştiinţa, filosofie şi ETICA POPULARA 


In momentul în care putem începe să citim ceva 
despre religia greacă — în Iliada, Odiseea — şi în 

Teogonia lui Hesiod — aceasta avea de acum o lungă 
istorie. Nu acelaşi lucru se poate afirma despre fi¬ 
lozofia greacă : acest tip de cercetare a naturii uni¬ 
versului, care a fost iniţiată de filozofii ionieni din 
Milet la începutul secolului al Vl-lea, era cu totul 
original. După aceea, filozofia a fost dezvoltată cu 
vigoare de greci pînă la sfîrşitul antichităţii, fără ca 
vreo perioadă sau regiune să deţină monopolul aces¬ 
tei cercetări. Ea a dominat o arie vastă, înglobînd 
şi teologia, şi ştiinţa, şi a izbutit să evite primejdiile 
scolasticei, ale fixităţii intr-un tipar tradiţional şi 

ale degenerescenţei într-o reafirmare sterilă sau 
într-o suprarafinâre continuă a unei autorităţi accep¬ 
tate. Aristotel a fost o astfel de autoritate în Evul 
Mediu, pentru care era „Filozoful“ ; nu însă în anti¬ 
chitate, care nu a acordat nimănui acest titlu, cu 
toate că Homer era „Poetul 4 *. 

Ce e lumea ? Ce e omul ? Acestea nu erau între¬ 
bări noi. Dar înainte, răspunsul era mitic ; se răspun- 

dea cu poveşti, deseori cu caracter sau parfum ge¬ 
nealogic. Glia a dat naştere cerului. Zeus, Poseidon 
şi Hades erau trei fraţi care i-au izgonit pe Titani şi 
şi-au împărţit între ei universul în trei domenii. 
Omul a fost creat. Asemenea răspunsuri mitice sînt 
prezente oriunde în lume, într-o formă sau alta, 
şi caracterul explicaţiei lor e întotdeauna acelaşi în 
esenţă. Mitul e specific şi concret, explicînd şi feno¬ 
menele naturale şi cele umane prin referire la anume 
evenimente şi acţiuni supranaturale, inexplicabile 
prin ele însele. Revoluţia ioniană a constat, pur şi 
simplu, în faptul că Tales şi urmaşii săi puneau în¬ 
trebări generale şi propuneau răspunsuri generale, 
raţionale, „impersonale 44 . Fără îndoială, au pornit de 
la speculaţii naive, şi ipoteze de tipul: „Pămîntul 
stă pe loc fiindcă pluteşte ca un buştean 44 nu ne 
pot duce prea departe. Şi totuşi, e cu neputinţă să 
supraapreciem îndrăzneala efortului în sine, şi nici 
semnificaţia lui pentru viitorul strădaniei intelec¬ 
tuale. 

Ideea că pămîntul pluteşte pe ape e comună mai 
multor versuri ale miturilor din Orientul Apropiat, 
şi Tales a împrumutat-o, fără îndoială, de aici. El nu 
împrumuta însă doar un mit pentru a umple un gol 
în fondul grecesc tradiţional; căuta ceva nou şi deo¬ 
sebit, ceva ne-mitic. Din păcate, el a devenit o figură 
prea inconsistentă şi legendară pentru a ne permite 
să-i regăsim ideile într-un mod cit de cît precis sau 
cert. Tradiţia greacă despre el era destul de fermă, 
era primul dintre „fizicieni 44 — „j)liysis“ înseamnă în 
greacă „natură 44 .— şi această etichetă indică lim¬ 
pede direcţia ce trebuie urmată. In generaţia uite- 


rioară, un alt milesian, Anaximene, credea, cu cu¬ 
vintele lui Aristotel (Metafizica , 1, 3), că aerul e 
,,principiul material superior celorlalte corpuri sim¬ 
ple* 4 , generalizare pe care o întemeia pe argumentul 
că, prin rarefiere şi condensare, aerul îşi poate modi¬ 
fica aparenţa fără a suferi o schimbare de esenţă. Se 
prea poate ca asta să nu fie adevărat, dar încercarea 
de a găsi principii inteligibile şi coerenţă dincolo de 
multiplicitatea aparenţelor în univers înseamnă în¬ 
locuirea mitului cu filozofia. „Filozofii de la Tales 

încolo — scria odată Bertrand Russel — au încercat 
să înţeleagă lumea. 44 înţelegerea începe atunci cînd 
se pun întrebări corecte şi cînd se resimte nevoia 
(şi posibilitatea) de generalizare în ambele direcţii 

e corect să începem istoria filozofiei cu Tales. 

Nu încape îndoială că aceşti oameni ştiau că erau 
pe cale să descopere ceva pasionant. Acest sentiment 
iluminează rămăşiţele păstrate din scrierile lor (ori- 
cît ar fi ele de mutilate adesea), dacă nu în cuvinte, 
măcar în îndrăzneala şi lărgimea lor, şi chiar în ex¬ 
cesele şi dogmatismele lor exuberante. Un al treilea 
milesian, Anaximandru, conform unei tradiţii nu 
prea demne de încredere, un elev al lui Tales, şi 
profesorul lui Anaximene, pare să fi spus că „la în- 
' ceput, omul se năştea din fiinţe de alt fel; fiindcă 
alte vietăţi ajung să-şi poarte singure de grijă curînd, 
şi numai omul are.nevoie de o îngrijire îndelungată. 
Din această pricină, el n-ar fi supravieţuit dacă 
aceasta ar îi fost forma lui originară 44 . Acesta e un 
raţionament foarte'pătrunzător, dar după asta Ana¬ 
ximandru declară că speţa umană trebuie să-şi aibă 
originea „fie în peşti, fie în fiinţe asemănătoare peş- 

tilor, în interiorul cărora oamenii creşteau, sub forma 
unui embrion, ţinut înlăuntru, pînă la pubertate ; 
atunci, în sfîrşit, fiinţa asemănătoare cu peştele ples¬ 
nea, şi bărbaţii şi femeile, în stare acum să-şi dobîn- 
dească hrana, ieşeau afară“. 

Nu mult mai tîrziu, în secolul al Vl-lea, o scoală 

$ 

de filosofie greacă a început să înflorească în Italia. 
Primul ei nume vestit a fost Pitagora, un exilat din 
Samos care s-a stabilit la Crotona. Aici, împreună cu 
discipolii săi, a făcut descoperirile care i-au adus lui 
Pitagora o faimă legendară în istoria matematicii; 
mai mult încă, ei şi-au îndreptat atenţia asupra su¬ 
fletului şi au elaborat o doctrină a transmigrării şi 
reîncarnării. Aceasta a fost una din căile pe care fi¬ 
lozofia s-a reîntors de la preocupările ei iniţiale, în 
mare măsură exclusiv concentrate asupra cosmosului 
şi naturii existenţei, în general, (care au dus curînd 
Ia considerente asupra naturii cunoaşterii şi la pro¬ 
bleme de logică) la omul însuşi şi la raportul lui cu 
veşnicia. Pitagoreicii au format o comunitate sacră, 
cerînd tăinuirea între iniţiaţi, a doctrinei mistice 
care, pe anumite căi — cu toate că aceste lucruri 
sînt acum iremediabil obscure — i-au implicat în 
complicatele probleme politice ale cetăţilor greceşti 
din Italia, în momentul în care acestea au devenit 
centre ale înfruntării de facţiuni şi ale revoluţ ilor. 

îndată ce filozofia şi-a extins preocupările de la 
cosmologie la etică şi politică, ea nu şi-a mai pierdut 
niciodată implicarea intensă în viaţa reală a epocii 
sale care poate fi observată încă de la pitagoreici, 
cu toate că nu în aceeaşi măsură sau direcţie în ca¬ 
zul tuturor filozofilor sau al tuturor şcolilor filozo- 

îici. Platon era impregnat de misticismul pitagoreic, 
Aristotel nu. Ambii erau profund interesaţi de poli¬ 
tică, în vreme ce un filozof ca Diogene Cinicul res¬ 
pingea, în bloc, ştiinţa, politica şi religia organizată 
ca fiind deşertăciuni — şi chiar mai rău decît atîta. 
Rămîne totuşi valabilă concluzia generală că filozo¬ 
fia greacă era o filozofie angajată, adeseori însă pe 
căi cu totul străine de concepţiile moderne. 


Ştiinţa 

Un grec, să spunem de la sfîrşitul secolului al 
iV-lea, dispunea de un vocabular adecvat cu care 
să descrie un om ca fiind arhitect, matematician, me¬ 
teorolog, fizician sau botanist; dar n-ar fi putut 
traduce termenul deosebit de precis de „om de 
ştiinţă^, altfel decît spunîndu-i „filozofi (sau ceea 
ce se reduce la acelaşi lucru, ,,fiziclan Ci ). Dacă-1 ci¬ 
tise temeinic pe Aristotel, cunoştea cuvîntul pentru 
„ştiinţă^ — episteme , şi avea o noţiune clară a deo¬ 
sebirilor între ştiinţă şi celelalte forme de activitate 
mentală : un om de ştiinţă ştie nu numai că un lucru 
e aşa, adică în felul în care ni-1 arată experienţa, el 
ştie şi de ce e aşa ; căci a dobîndit prin raţiune „cu¬ 
noaşterea cauzelor şi a principiilor prime u ( Metafi¬ 
zica , I, 1). Aceasta e înţelepciunea, sophia, şi deci cel 
care o posedă e un filozof, un iubitor de înţelepciuni 
Filozoful şi omul de ştiinţă erau identici în preocu¬ 
pări şi obiective, adesea şi ca persoane. In vremurile 
mai vechi, această identitate era completă^ dar odată 
cu creşterea cunoştinţelor, apar specialiştii şi o oare-^. 
care divergenţă a preocupărilor. Existau filozofi ca' 

Socrate care respingeau ştiinţa (în sensul nostru) ca 
pe o preocupare inferioară ; pe de altă parte, existau 
oameni specializaţi în medicină ori în astronomie, 
care dovedeau prea puţin interes pentru implicaţiile 
metafizice' şi epistemologice ale studiilor lor, sau 
pentru etică şi estetică. Dar nu se petrecuse o rup¬ 
tură reală : filozoful-savant rămînea tipul recunos¬ 
cut. Un grec n-ar fi înţeles o afirmaţie ca cea a lui 
Whitehead în Ştiinţa şi lumea modernă: „Ştiinţa nu 
a înlăturat niciodată urmele originilor sale în cadrul 
istoricei revoluţii de la sfîrşitul Renaşterii. A rămas 
în chip predominant o mişcare antiraţionalistă, ba¬ 
zată pe o credinţă naivă... Ştiinţa respinge filozofia. 
Cu alte cuvinte, nu şi-a dat niciodată osteneala să-şi 
justifice credinţa sau să explice semnificaţiile ei...“ 
Ruptura, în antichitate, se situa pe o cu totul altă 
linie. La sfîrşitul epocii arhaice, grecii acumulaseră 
o cantitate considerabilă de cunoştinţe empirice de 
agronomie, anatomie şi fiziologie umană, inginerie, 
metalurgie, mineralogie, astronomie şi navigaţie. Nu 
ştim mai nimic despre oamenii care au făcut aceste 

observaţii şi au transmis informaţiile, şi nici despre 
felul în care lucrau, probabil fiindcă aceştia erau meş¬ 
teşugari care, în felul lor străvechi, învăţau şi expli¬ 
cau altora, prin fapte, nu prin scris şi lectură. Con¬ 
secinţele practice sînt totuşi larg atestate — în cera¬ 
mică, construcţii şi sculpturi, în numărul şi varieta¬ 
tea produselor alimentare, în dezvoltarea navigaţiei. 
Oricît de mult va fi fost moştenit de la civilizaţii 
mai vechi, multe erau fără îndoială cu totul noi. Dar, 
treptat, apare un blocaj vizibil al progresului ulte¬ 
rior, tot mai sever cu timpul ; el poate fi exprimat. 



cam brutal şi arîmlţînd oricîte excepţii, ca fiind un 
divorţ crescînd între teorie şi practică, între, în ter¬ 
meni moderni, ştiinţa pură şi cea aplicata. Cunoaş¬ 
terea era un bine, înţelepciunea — binele suprem ; 
dar ţelul lor era cunoaşterea, nu acţiunea ; înţelege¬ 
rea omului şi a naturii într-un mod contemplativ 
mai degrabă decît cucerirea sau transformarea natu¬ 
rii, creşterea eficienţei sau ameliorarea producţiei. 

Platon a adoptat atitudinea extremă. Pentru el, 
întreaga lume a experienţei, fiind trecătoare, imper¬ 
fectă, ,,nereală“ nu putea constitui în nici un fel 
subiectul adevăratei cunoaşteri, care trebuie sa se 
îndrepte către idei sau forme, singurele eterne şi 
reale. El era de aceea duşman din principiu al orică¬ 
rei ştiinţe care nu se putea reduce la matematici şi 
în special la geometrie. Plutarh ne povesteşte că îi 

critica pe matematicienii ce încercau să rezolve pro¬ 
blema dublării cubului făcînd modele fizice, căci 

,,se pierde astfel tot ce e bun în geometrie cîtă vreme 
aceasta e coborîtă către lucrurile sensibile, în ioc să 
fie înălţată şi să năzuie spre lucrurile eterne şi lip¬ 
site de trup“ (Chestiuni conviviale, 718 F). Povestea 
poate fi sau nu adevărată, dar nu încape nici o în¬ 
doială cu privire la ceea ce a scris Platon însuşi în 
Republica (530 B) cu privire la cei ce „cască gura 

către cer“ pentru a studia aştrii. „Dacă vrem să în¬ 
dreptăm inteligenţa înnăscută a sufletului către utili¬ 
zarea ce i se cuvine printr-un studiu real al astrono¬ 
miei, vom proceda, cum se face în geometrie, prin 
probleme, şi vom lăsa în pace cerul înstelat.* 

Mai nimenea nu lua în seamă în litera lor aceste 
sfaturi, nici măcar Platon însuşi. Oricît de puţin am 

şti despre pitagoreici, putem afirma cu destulă si¬ 
guranţă că n-au descoperit raporturile matematice 
între tonurile muzicale doar prin contemplaţie sau 
revelaţie mistică, tot aşa cum nici Platon nu şi-a 
dobîndit vastele şi extrem de precisele cunoştinţe 
cu privire la legile ateniene şi cretane de la Apolo, 
al Cărui fiu avea să devină în legende. Puţin înain¬ 
tea naşterii lui Platon, se întemeiase, în insula Cos, 
şcoala hipocratică de medicină, un organism de cer¬ 
cetare cu totul remarcabil, care, în cei 50 de ani din¬ 
tre 440 şi 390 a făcut minuni în observarea sistema¬ 
tică a cazurilor şi analiza lor raţională; ele sînt 
expuse în opere cum ar fi întîia carte a Epidemiilor 

sau micul tratat despre Maladia sacră (epilepsia). In 
veacul următor, Aristotel şi discipolii săi au atins 
poate culmi şi mai înalte în lucrările lor de biolo¬ 
gie, petrologie şi psihologia fiziologică. Astronomii 
şi geografii matematicieni continuau să „caşte gura 
la cer u şi să-şi perfecţioneze şi instrumentele corw 

crete şi pe cele matematice ; realizările lor, însumate 
în marele tratat cunoscut îndeobşte sub numele 
pe care arabii i l-au dat mai tîrziu, Almagesta lui 
Claudiu Ptolemeu, un alexandrin din al doilea secol 
al erei noastre (cînd Ptolemeu nu mai era de mult un 
nume regal), au rămas autoritatea supremă pînă ce 
au fost răsturnate de descoperirile lui Kepler şi Ga- 
lileu. Inginerii militari, mai ales cei de sub comanda 
lui Filip şi Alexandru, şi apoi a primilor regi mace¬ 
doneni ai Egiptului, au inventat arme de asediu şi 
alte maşini prin cercetarea empirică a proceselor ma¬ 
terialo şi fizice. S-au făcut progrese în fizica empi¬ 
rică, într-atît incit Heron din Alexandria, în Pncu- 

maticele sale, scrise probabil în -secolul I e.n., putea 
descrie nouă maşinării deosebite puse în mişcare de 
aerul încălzit sau de aburi. 

In ce priveşte aşadar aspectele matematice şi ştiin¬ 
ţifice, procesul de investigare raţională iniţiat de 
•primii cosmologi ionieni parcursese un drum foarte 
lung. Practica hipocratică a auscultării cordului, 
Elementele lui Euclid, descoperirea de către Arhi- 
mede a greutăţii specifice a corpurilor, tratatul cu 

privire la secţiunile conurilor, elaborat de contem¬ 
poranul său mai tînăr, Apolonius din Pergam, esti¬ 
marea, de către Eratostene, a diametrului pămîntului 
cu o aproximaţie de cîteva sute de kilometri, calcu¬ 
lul procesiunii echinoxurilor realizat de Hiparh, ju¬ 
căriile puse în mişcare de abur pe care le-a construit 
Ileron — toate aceste realizări, pentru a nu enumera 
decît pe cele mai strălucite, nu aveau să mai fie 
egalate în Europa vreme de 1500 de ani. 

& 'Deîndată ce ne uităm la date însă, problema blo¬ 
cajului devine evidentă şi acută. Hiparh a murit la 
sfîrşitul secolului al II-lea e.n., şi astronomia lui e, 
- în esenţă, cea fixată de Ptolemeu în Almagesta. Geo - 
' grafia lui Ptolemeu, care' a dobîndit acelaşi statut 
de autoritate, e eronată, cîteodată chiar într-un mod 

* grosolan ; mai întîi fiindcă Ptolemeu respinsese căl- 
' culele lui Eratostene (mort în 194 î.e.n.), preferîndu-i 

• estimaţiile mai tîrzii şi cu mult mai puţin exacte 
' ale lui Poseidonios ; în al doilea rînd, fiindcă pozi¬ 
ţiile pe care el le dădea, deşi redate în termeni 

' foarte preeişi de latitudine şi longitudine, erau ra¬ 
reori bazate-pe calcule astronomice (despre care ştia 
însă că sînt singurul procedeu demn de încredere). 

După cel mult 375 î.e.n., medicina antică n-a mai 
făcut altceva decit să se lupte pentru a se menţine la 
nivelul la care o ridicase şcoala hipocratică, în aşa 
fel îneît Galen din Pergam, ultima mare personali¬ 
tate a medicinii în antichitate, nu era cu mult de¬ 
asupra stadiului atins cu 500 de ani înaintea lui, şi 
multe alte scrieri (şi practici) rămăseseră cu mult în 
urmă. 

Pe la 250, tehnologia militară atinsese un impas 
din care nu avea să mai iasă. Instrumentele de ase¬ 
diu şi pentru atac şi pentru apărare — principala 
sarcină a inginerilor — se echilibrau atît de efici¬ 
ent îneît ambele tabere risipeau pur şi simplu re¬ 
surse uriaşe pentru construcţia lor. 

Rezultă deci că astronomia, fizica teoretică şi ma- 
tematicile au înflorit multă vreme după ce ştiinţele 
aplicate au început să stagneze, şi că întreaga ştiinţă 
a ajuns într-un punct mort într-o vreme în care 
lumea antică mai avea înainte multe veacuri de 
existenţei. în anume privinţe, acesta e un fenomen 
destul de familiar în istoria ştiinţei, cînd concluzii 
apriorice şi obişnuinţe mentale ţin în loc progresul 
pînă ce cuiva îi vine ideea de a le reexamina. Poate 
că o asemenea explicaţie pur intelectuală e suficr- 
entă pentru a lămuri interesul scăzut al grecilor faţă 
de algebră, calculul probabilităţilor sau legile miş¬ 
cării terestre. Dar, desigur, ea nu explică regresul 
— şi nu simpla stagnare — sau totalitatea blocaju¬ 
lui, în toate domeniile ştiinţei. Din punct de vedere 
practic, unele idei au depăjşit capacitatea tehnică a 
societăţii, ca în prezent, şi aceasta explică de ce He- 
ron n-a putut face altceva cu ştiinţa lui în ce pri- 


veşte proprietăţile mecanice ale aerului, decît nişte 
jucării ingenioase. Şi iarăşi explicaţia e insuficientă : 
nimeni n-a încercat să înfrîngă obstacolele tehnice, 
mai mult încă, nimănui nu i-a venit ideea, cu mult 
mai simplă, de a transfera principiile atît de bine 
cunoscute ale navigaţiei cu pînze la alte întrebuin¬ 
ţări, tot atît de esenţiale, prin construirea unei mori 
de vînt. 

Toate acestea reies cu evidenţă din experienţa 
şcolii aristotelice. Cu toate că influenţa lui Platon 
e vizibilă în întreaga sa operă, Aristotel a respins 
teoria platonică a formelor în favoarea unui empi¬ 
rism atotcuprinzător : lumea experienţei e cea care 
trebuie să fie înţeleasă, şi de aceea de la ea trebuie 
să pornească totul — toate experimentele, căci Aris¬ 
totel avea o energie şi o curiozitate intelectuală pe 
care nimeni nu le-a depăşit vreodată, şi pe care pu¬ 
ţini le-au atins. „Cei pe care pasiunea îndelungatelor 
discuţii i-a lipsit de facultatea observării faptelor, 
sînt gata oricînd să formuleze dogme pornind de la 
cîteva observaţii^ (De generatione et corruptione, 
3169 a). Interesul său s-a îndreptat mai cu seamă 
spre biologie, sau, cel puţin aşa se pare, căci acest 
subiect ocupă aproape o treime din corpus -ul aris¬ 
totelic, şi cercetările au fost continuate de către 
Teofrast, care i-a urmat la conducerea Liceului, 
nume sub care începea să fie cunoscută şcoala înteme¬ 
iată de Aristotel la Atena în 335 sau îndată după 

acest an. Lui Teofrast i-a urmat Straton, interesat 
mai degrabă de problemele fizice decît de biologie. 
La moartea lui Straton (nu mai tîrziu de 268), ştiinţa 
greacă, aşa cum am mai spus, ajunsese în pragul 


erei moderne, mai ales în privinţa aprecierii cres- 
cînde a cercetării experimentale. Dar, cu toate că 
ştiinţa a aşteptat vreme de vreo trei veacuri în faţa 
acestui prag — există citate directe din Straton în 

Pneumaticele lui Heron — ea nu a izbutit să-l depă¬ 
şească, şi, în fapt, s-a îndepărtat de el cu totul. 

Ce lipsea de fapt era un factor intangibil, un fel 
de spirit baconian care preface, cu regularitate şi 
sistematic, speculaţia în cercetare experimentală şi 
cercetarea experimentală în aplicaţie practică. Aris- 
totel şi Teofrast aveau cunoştinţe vaste cu privire 
la modul de hrană al animalelor şi la creşterea 
plantelor, dar nici ei, nici cititorii lor nu trăgeau 
concluziile care ar fi dus la cultivarea selectivă a 
plantelor şi la crescătorii de animale. Preocupările 
lor se încheiau odată ce înţeleseseră scopul, funcţia 
şi cauzele finale ale fenomenelor naturale. Ori, să 
luăm un altfel de exemplu : Leucip şi Demoerit au 

propus încă din a doua jumătate a secolului al V-lea 
o teorie atomistică a materiei, ulterior adoptată de 
Epicur, şi care şi-a găsit expresia scrisă cea mai 

cunoscută într-un lung poem latin, Despre natură 1 , 
a lui Lucretius (secolul I î.e.n.). Discutat veacuri 
de-a rîndul, atomismul n-a pătruns niciodată în do- 
meniul ştiinţei. Spre deosebire de teoria atomistă 
modernă, speculaţiile greceşti cu privire la atom 
nici n-au devenit o încercare de a oferi o mai bună 
explicaţie unor observaţii empirice, nici n-au dus la 

1 Titlul latin al acestui celebru ,p?em filosofic — De re- 
rum natura — traduce titlul grec a numeroase tratate filo¬ 
sofice — Peri physcos — despre natură (n. tr.). 

o investigaţie ştiinţifică înaintată în direcţii noi de 
cercetare. 

Dacă aceasta ar fi fost doar o problemă de psiho¬ 
logie individuală, mai devreme sau mai tîrziu s-ar 
fi produs o ruptură. Dar în spatele acestor fapte se 
afla ceva cu mult mai profund : ştiinţa şi filozofia 
greacă erau „aristocratice*, în sensul că s-au dez¬ 
voltat în rîndul claselor înstărite, pentru care sin¬ 
gurele preocupări practice acceptabile erau războiul 
şi conducerea statului, poezia şi oratoria. Atunci cînd 
Aristotel s-a preocupat de tehnici, tocmai pe acestea 
(cu excepţia războiului) le-a studiat şi despre ele a 
scris, în felul său obişnuit, empiric şi sistematic. 
Dar chiar şi ele aparţineau unei clase inferioare de 
studii, căci o techne, convenţional tradusă cu cuvîn- 
tul „artă* în sensul în care acesta include „meşte¬ 
şugul' (şi ignorînd distincţia ulterioară aristotelică 
între a făuri şi a produce) nu poate fi o ştiinţă, o 
cpisteme. O asemenea techne e „o calitate raţională 
îndreptată spre a făuri*, şi „termenul sophla e uti¬ 
lizat în artă pentru a desemna pe aceia care sînt 
meşterii cei mai iscusiţi în arta lor; spre pildă i se 

aplică lui Fidias ca sculptor şi lui Policlet ca făuri¬ 
tor de statui. în această întrebuinţare, aşadar, sophia 

înseamnă doar iscusinţă artistică* (Etica, VI, 4—7). 
Nu se exprimă aici nici un fel de dispreţ pentru 

meşteşugari, făuritori şi producători, aşa cum fără 

îndoi aţă se obişnuia în rîndul claselor superioare în 

genere. Nici Platon nu se manifestă aşa, cu toate 

că în Republica lui ideală, clasa conducătoare a fi- 

• m « • 

lozofilor urma să fie oprită de la exercitarea oricărei 
arte practice, cu excepţia celei de a guverna, şi avea 



să fie ţinută ani de-a rînduî la un regim foarte 
strict şi limitat, compus doar din matematică, mu¬ 
zică (adică principii de armonie) şi filozofie. Dialo¬ 
gurile platonice sînt pline de comparaţii cu meşte¬ 
şugurile, totdeauna cu un respect autentic, ca şi la 
Aristotel, pentru îndemînarea înnăscută şi excelenţa 
celor ce le exercită. Insă — şi acesta e punctul cru¬ 
cial — exista o ierarhie a valorilor după care meşteşu¬ 
gul e o activitate inferioară, şi cel mai bun cîrmaci 
sau medic e inferior, ca valoare, unui filozof, deoa¬ 
rece, oricît de necesară şi utilă i-ar fi arta, ea slu¬ 
jeşte dobândirii unor bunuri de rang inferior. . 

Sub o formă sau alta, astfel de judecăţi sînt co¬ 
mune, ba chiar locuri comune, în scrierile greceşti, 
intr-o linie neîntreruptă măcar din secolul al V-lea 
încoace. Cîţiva istorici sînt de părere că nu trebuie 
să le acordăm prea mare importanţă, fiindcă ele re¬ 
flectă numai opiniile unei părţi restrânse a popu¬ 
laţiei, şi nu sînt tipice pentru atitudinea de ansamblu 
a grecilor, care erau în majoritate cultivatori şi meş¬ 
teşugari. Primul defect a acestei argumentări constă 
în faptul că singură această minoritate a avut im¬ 
portanţă în istoria gîndirii greceşti, inclusiv a celei 
ştiinţifice. Numai ea a dat naştere intelectualilor 
care s-au consacrat ştiinţei şi filozofiei, şi efectele 
sistemului de valori general acceptat au fost să ca¬ 
nalizeze eforturile lor departe de preocupările prac¬ 
tice (cu excepţia politicii), spre abstracţiile matema¬ 
tice şi metafizice. Nici măcar cea mai promiţătoare 
dintre excepţii, empirismul aristotelic, n-a putut re¬ 
zista multă vreme, oricît de strălucite i-ar fi fost 
realizările. 

, Pe de altă parte, nici nu avem vreo dovadă (şi nici 
vi'eun temei să ne aşteptăm să găsim vreuna) că oa¬ 
menii din popor ar fi putut oferi vreun contrasistem 
de valori semnificativ. Produsele meşteşugăreşti de 
cea mai bună calitate erau extrem de abundente. 
Meşteşugari talentaţi îşi sporeau neîncetat cunoş¬ 
tinţele cu privire la materiale şi procedee, pe căi ce 
n-au lăsat urme scrise. Nu e mai puţin adevărat. însă 
că tehnologia greacă de bază s-a fixat devreme, în 
epoca arhaică, şi în agricultură şi în meşteşuguri, şi 
că puţine progrese majore s-au mai făcut după 
această dată. Lista invenţiilor greceşti e de fapt 
scurtă. E ca şi cînd întreaga societate era lipsită de 
mentalitatea şi motivaţiile unui efort sistematic pen¬ 
tru o mai mare eficienţă şi productivitate. Nici măcar 
un om atît de practic ca Vitruviu, nu un filozof, ci un 
inginer constructor şi arhitect de meserie, nu pare 
a-şi da seama deloc de posibilităţile de progres teh¬ 
nic ; şi tratatul său De Architectura, scris în limba 
latină, probabil în primii ani ai erei noastre, mai 
mult sau mai puţin în vremea lui Heron, rezumă cu¬ 
noştinţele tehnice cele mai avansate- ale Greciei, aşa 
cum fuseseră ele transmise de-a lungul veacurilor, 
în cărţi şi în practică. 


Filozofia şi politica 

Soarta ştiinţei greceşti n-a fost împărtăşită de fi¬ 
lozofie. Secole de-a rîndul, spiritul de cercetare a 
continuat să îndemne oameni de cea mai înaltă ca¬ 
litate să observe, să reflecteze, să dezbată şi să caute 
să înţeleagă universul. Nevoia nu era mai puţin 

acută în secolul al II-lea sau al III-lea al erei noastre 
decît fusese în zilele filozofilor ionieni, şi raţiunile 
căutării unui răspuns în filozofie rămăseseră şi ele 

foarte asemănătoare. Religia greacă era 'lipsită # de 
dogme şi de o teologie sistematică ; ritualurile ei vor 
fi fost, poate, stimulante din punct de vedere emoţio¬ 
nal, dar explicaţiile ei rămăseseră cele ale mitului, 
nesatisfăcătoare din punct de vedere intelectual. 
Această carenţă a religiei (şi absenţa, corespunză¬ 
toare ei,, a unei biserici instituţionalizate) au lăsat 
speculaţiei filozofice o neobişnuită libertate de miş¬ 
care : în mod pozitiv pentru că exista un gol ce tre¬ 
buia umplut, negativ fiindcă nu exista deloc senti¬ 
mentul că sufletele oamenilor, şi nici cei ce se îngri¬ 
jeau de ele pe pămînt ar fi putut fi ameninţate de 
idei, oricît de izbitoare în îndrăzneală. Ipoteza după 
care pămîntul se roteşte în jurul axei proprii, şi se 
învîrte în jurul soarelui a fost formulată de elevul 
lui Straton, Aristarh din Samos. Desigur, asta îi plic¬ 
tisea pe zei şi-i jignea pe oamenii pioşi, dar nimeni 
n-a protestat. Aristarh n-a fost urmat din cu totul 
alte pricini : cei mai buni astronomi au adus obiec¬ 
ţia, valabilă, că ipoteza geocentrică oferă o explicaţie 
mai lesnicioasă a fenomenelor cereşti pe care le pu¬ 
teau ei observa. 

»• * 

Alţii au avut mai puţin noroc : cîţiva filozofi au 
fost urmăriţi sub invinuirea de impietate ori sacri¬ 
legiu, şi procesul lui Socrate e primul care ne vine 
în gînd. De fapt, ne vine în gînd prea uşor şi prea 

des, căci, oricum am înţelege acest caz deloc simplu, 
rămîne valabil faptul brutal că el a fost cu totul ex¬ 
cepţional în îndelunga istorie a filozofiei greceşti. 
Izbucniri de persecuţii reale în polis erau rare şi lo- 


calizate, i^ezultate ale unor condiţii speciale într-o 
cetate sau alta, şi deci inapte să se extindă. Şi de¬ 
seori politica era printre cauzele lor subterane. Poli¬ 
tica, în sensul cel mai larg al cuvîntului, exercita o 
presiune continuă asupra filozofiei, intervenea în 
evoluţia ei din cind în cînd, şi întotdeauna contribuia 
la formularea ţelurilor ei, indirect măcar dacă nu 
direct. De aici şi faptul că marele hotar în istoria 
Greciei — epoca lui Alexandru cel Mare — mar¬ 
chează şi sfîrşitul unei perioade din filozofia greacă 
şi începutul alteia. Multe dintre întrebări puteau fi 
puse la fel de bine sub monarhiile elenistice şi sub 
imperiul roman ; multe dintre răspunsuri aveau, în ^ 
chip Qecesar, alte accente şi alte direcţii. 

Triumful filozofiei asupra ştiinţei şi modul în care 
epoca de după Alexandru subliniază problemele 
vieţii interioare a omului au constituit amîndouă, 
intr-un sens, triumful final al lui Socrate şi Platon. 

In a doua jumătate a secolului al V-lea se petrecuse, 
în filozofia greacă, o revoluţie î-ntr-atîta identificată 
cu personalitatea unui singur om, Socrate, incit 
predecesorii lui sînt desemnaţi, în chip colectiv, ca 
„presocratici*. - Ar fi inexact să credem că filozofii 
epocii anterioare ignoraseră cu totul omul în efortul 
lor de înţelegere a naturii şi cosmosului, tot aşa cum 
n-ar fi corect să trecem cu totul cu vederea contri¬ 
buţia contemporanilor lui Socrate, mult huliţii so¬ 
fişti. Cu toate acestea, Socrate a fost adevăratul 
catalizator al transformării care a situat omul în cen¬ 
trul investigaţiei filozofice. „Cunoaşte-te pe tine 
însuţi*, spusese oracolul delfic, şi Socrate şi-a în¬ 
suşit această maximă, elaborînd-o în cîteva idei fun¬ 
damentale : că omul e capabil să se cunoască pe 

sine printr-o gîndire riguros raţională, prin metoda 
dialectică a analizei, care confruntă alternativele sau 
explicaţiile ipotetice, una în raport cu cealaltă ; ca 
adevărata cunoaştere nu poate fi, în sens strict, în¬ 
viată, dar că trebuie să fie aprehendată în şi pen¬ 
tru sine. „N-am fost niciodată profesorul nimănui, 
oricine ar fi el iC , îl face Platon să declare la proces 
(Apologia, 33 A) că propria cunoaştere a eului uman 

şi naturii sale proprii e, pentru oameni, adevăratul 
ţel al cunoaşterii şi deci al vieţii însăşi — ,, o viaţă 
necercetată nu e vrednică de a fi trăită* (Apolo¬ 
gia , 38 A) ; că oamenii fac răul doar din neştiinţă. 
Ultima ecuaţie e cunoaştere (înţelepciune) == vir¬ 
tute = fericire. - 

Orice încercare de a da conţinut acestor genera¬ 
lizări eşuează deoarece Socrate a devenit o figură de 
legendă în chiar generaţia ulterioară. Dar acel So¬ 
crate care contează pină la urmă nu e omul care a 
fost dascălul lui Platon, ci acel Socrate — protago¬ 
nist al dialogurilor platonice. Orice ar fi gîndit So¬ 
crate cel real — şi avem temeiuri să socotim că a 
izbutit mai bine să distrugă credinţe şi argumente 
ale altora decît să desăvîrşească un sistem propriu 
— întrebările şi formulările celuilalt, ale acelui So¬ 
crate creat de Platon, sînt cele care au modelat atîfc 
de profund filozofia occidentală. 

Acest Socrate socotea că sufletul omului e sediul 
facultăţii sale raţionale, factorul esenţial care de¬ 
osebeşte pe om de animal. Dai' sufletul conţine de 
asemenea şi un element iraţional, şi marea pro¬ 
blemă pentru om e să devină cu adevărat uman, săi 
facă, adică, elementul raţional să-l domine şi să-l 
controleze pe celălalt. Nimic, dealtmînteri, nu are 

sens în chip izolat. Robinsoni nu există în afara fic¬ 
ţiunii. înţelepciunea şi binele sînt cu adevărat posi¬ 
bile numai intr-o relaţie, între om şi om pe de o 
parte, între om şi eternitate pe de alta. De aceea, 
iubirea, prietenia, pietatea şi nemurirea erau prin¬ 
tre cele mai importante subiecte ale dialogurilor 
socratice — şi, mai presus de toate, dreptatea. Cer¬ 
cetarea dreptăţii ducea nemijlocit la analiza şi la 
critica ideilor şi a practicilor predominante ale con¬ 
duitelor politice. Acest pas nu e poate, inevitabil în 
orice societate, dai' era inevitabil în cetatea greacă, 
cu profunda-i conştiinţă coitiunitară. Polis era soco¬ 
tită a fi forma supremă de asociere a oamenilor — 
,,omul e prin natura sa o fiinţă trăind în polis“ x t . 
avea să-l definească mai tîrziu Aristotel — şi deci 
în interiorul acestei polis doar se putea ajunge la 
desăvîrşirea dreptăţii, dacă se proceda corect. 

Pînă în vremea lui Socrate, grecii acumulaseră 
o îndelungă şi complicată experienţă politică, şi nu 
trebuiseră să-l aştepte pe acesta pentru a deschide 
dezbaterea cu privire la meritele şi la defectele di¬ 
feritelor sisteme politice. Democraţie sau oligarhie, 
retribuirea funcţiilor publice sau sistem cenzitar, 
independenţă locală sau imperiu — asemenea • ches¬ 
tiuni erau mereu dezbătute cu toate că ştim prea 
puţin despre argumente pentru că discuţiile se pur¬ 
tau mai ales oral şi nu în scris. Doar scurte pasaje 
la scriitori ca Solon, Herodot şi tragici ne dau cîteva 


1 Celebra expresie aristotelică, zoon polilUcon nu în¬ 
seamnă „fiinţă politică 44 în sens larg, ci fiinţă al oarei me¬ 
diu naţional e cetatea, trăind in cetate, aşa cum peştele 
trăieşte în apă, sau leul în deşert (n. tr.). 


indicii, alături de legislaţia în vigoare şi de istoria 
instituţiilor politice. Ce era nou la Soerate nu era 
nici discuţia poltică în sine, nici ideea că politica şi 
dreptatea sînt legate una de cealaltă, ci modul ra¬ 
dical şi sistematic în care erau examinate toate as¬ 
pectele, şi insistenţa neobosită în a afirma că poli¬ 
tica (şi întreaga comportare) trebuie să fie îndrumată 
de raţiune şi judecată conform unor norme etice 
absolute. 

Atitudinea socratică faţă de politică era radicală 
în sensul etimologic al cuvîntului : mergea pînă la 
rădăcină şi pornea de la natura omului. Ideea că oa¬ 
menii se nasc inegali era fundamentală pentru Pla- 
ton şi pentru cei mai mulţi dintre filozofii greci 
care i-au urmat ; inegali nu numai în înţelesul su¬ 
perficial de inegalitate fizică, de avere sau de po¬ 
ziţie socială, ci inegali la suflet, moralmente inegali. 
Puţini sînt cei virtual capabili de o comportare 
complet raţională, şi deci de o judecată morală co¬ 
rectă ; cei mai mulţi oameni nu suit capabili de asta. 
Deci, conducerea treburilor publice trebuie să fie 
încredinţată doar celor puţini la număr, dar supe¬ 
riori moralmente — în chip ideal — adevăraţilor fi¬ 
lozofi. Şi autoritatea lor trebuie să fie totală ca sferă 
de acţiune şi ţeluri. Raţiunea acestei idei îşi are ră¬ 
dăcinile în metafizica lui Platon, în concepţia după 
care există un bine absolut şi un adevăr absolut, 
care pot fi cunoscute de unii oameni în urma unei 
educaţii corecte ; de unde decurge logic, că odată 
cunoscute, e în interesul tuturor ca aceste idei ab¬ 
solute, şi nimic altceva, să fie norma existenţei oa¬ 
menilor. 

Această temă, sau mai exact acest grup de teme, 
revin frecvent la Platou, dar ele au fost pe deplin 
elaborate în Republica. Acesta e dialogul socratic 
cel mai amplu, fiindcă aici căutarea unei definiţii a 
dreptăţii l-a implicat pe Platon intr-o originală şi 
complicată analiză a componentelor sufletului, de 
aici, a teoriei educaţiei, a psihologiei poetice şi mu¬ 
zicale, a naturii asociaţiilor umane în genere şi a sta¬ 
tului în special, a legilor şi legislaţiei, a matematicii 
şi a dialecticii, cu comentarii referitoare la proprie¬ 
tate, la statutul femeilor, la religie şi la nemurire ; 
pe scurt, în majoritatea problemelor recunoscute a 
fi de competenţa filozofiei. Republica nu e o schiţă 
în prima formă (cu toate că unii savanţi au încercat 
să o transforme intr-o ciornă) ; ea e un etalon de 
măsură, un sistem de norme infailibile către care 
omul de bine trebuie să năzuie şi prin care pot fi 
verificate combinaţiile sociale şi politice existente. 
Există un test fundamental pentru fiecare acţiune 
ori instituţie publică : îi face ea pe oameni să fie mai 
buni decît înainte sau nu ? In alt dialog, intitulat 
Gorgias (502 E —519 D) Platon insistă asupra fap¬ 
tului că nici măcar marii bărbaţi atenieni din tre¬ 
cut — Miltiade, Temistocle. Cimon şi Pericle — n-au 
fost adevăraţi oameni de stat. Ei au fost doar mai 
iscusiţi decît urmaşii lor în a răspunde aşteptărilor 
denios-ulul , prin nave, ziduri şi instalaţii portuare. 
Dar nu i-au făcut pe cetăţenii Atenei să fie mai 
buni, şi numindu-i „oameni de stat“ confundăm pe 
plăcintar cu un doctor b Acest lung pasaj i-a pus în 

1 Adevăratul om politic lecuieşte relele, ca medicul, nu 
oferă lucruri plăcute, dar fără folos, ca plăcintarul (n. tr.). 

încurcătură pe platonicienii de mai tîrziu, dar nu¬ 
mai fiindcă atacul era îndreptat împotriva lui Mil- 
tiade şi Pericle, nu împotriva adversarilor la modă, 
„demagogii 44 . Şi totuşi Platon era perfect consec¬ 
vent. Nici o formă existentă de polis nu era ideală, 
dar cele mai îndepărtate de acest ideal erau, fără 
îndoială, tirania şi democraţia „extremistă 44 aşa cum 
era ea practicată la Atena. In cadrul acestei forme 
de guvernare, suveranitatea aparţinea demos- ului, 
care n-o merita, nefiind calificat din punct de ve¬ 
dere moral; mai mult, cererile şi hotărîrile acestuia 
erau încă şi mai rele în absenţa unui sistem educa¬ 
tiv corect. Aşadar, conducătorii politici ai Atenei 
nu aveau altă soluţie decît să mijlocească plăcerile 
demos-uhii, asemeni plăcintarilor. 

Oricît de multe vor fi fost celelalte probleme de 
care s-a ocupat Platon — şi merită să repetăm re¬ 
marca, hiperbolică, desigur, dar adesea citată, a lui 
Whitehead : „Tradiţia filozofică europeană consta 
în note pe marginea paginilor lui Platon 44 — el a 
fost mereu chinuit de această nevoie de a crea o 
lume dreaptă. In sfîrşit, pe la optzeci de ani, a 
imaginat schiţa unui stat care, deşi fără discuţie nu 
încarna idealul din Republica — ba chiar în unele 

aspecte se îndepărta intr-un fel uimitor de acesta 
— poartă de la un capăt la celălalt amprenta de ne¬ 
confundat a platonismului. Opera, In chip semni¬ 
ficativ, e intitulată Legile; mai lungă decît toate 
celelalte scrieri ale sale, ea e un cod masiv în care 
nici un amănunt imaginabil din existenţa fiecărui 
cetăţean, străin sau un sclav, nu rămîne necodificat. 
Nu zece porunci, ci zece mii, cu pedepse gradate cu 


toată atenţia pentru fiecare soi de încălcare. Ce cre¬ 
dea, de fapt, Platon că poate realiza cu o astfel de 
carte nu putem şti ; dar e greu de trecut cu vederea 
implicaţia ei fundamentală — anume că, atîta vreme 
cit filozofii nu guvernează, cea mai bună soluţie po¬ 
sibilă e aproximarea unei vieţi de virtute prin 
impunerea ei din exterior, fără a tolera nici o aba¬ 
tere, nici o întrebare, nici o libertate de alegere. în¬ 
tregul sistem era conceput nu în interesul, sau spre 
binele unei clase, al unei partide sau al unui individ, 
ci în numele statului şi al tuturor membrilor săi ; şl 
totuşi' rămîne, in pofida spiritului ei superior, o so¬ 
cietate închisă şi autoritară. 

Nici măcar numărul populaţiei nu era trecut cu 

vederea. Totalul cetăţenilor adulţi de sex masculin 

trebuie să însumeze 5040, o cifră curioasă, reflec- 

tînd misticismul numerelor de origine pitagoreică : 

5040 e produsul numerelor 1X2X3 X4X5x6X?- 

Pentru Aristotel, care respingea, în cartea a Il-a a 

Politicii , şi Republica şi Legile, fără multă vorbă şi 

fără prea multe menajamente, această propunere e 

un strălucit exemplu al erorii de metodă platonice. 

Platon, arată el, n-a propus nici un mecanism care 

să menţină numărul bărbaţilor exact la acest nivel, 

• » * 

şi nici nu şi-a dat seama de implicaţiile lui, între al¬ 
tele în problemele de proprietate. Critica lui nu pune 
atîta în evidenţă vreun" detaliu care-i scăpase lui 
Platon, cît faptul că întreaga construcţie pornea de 
la o premisă falsă. Aristotel era de acord cu ideea 
că politica e esenţialmente un aspect al eticii — toţi 
teoreticienii greci credeau asta — dar nega că ea ar 
fi putut fi redusă la un sistem fix şi etern. Propriul 

lui tratat despre Politică , s-a întemeiat pe o analiză 
subtilă a instituţiilor politice existente ; materialul 
brut fusese el însuşi adunat în monografii pe care 
el şi discipolii săi le pregăteau cu privire la istoria 
constituţională a 158 de state (numai cea despre 
Atena mai supravieţuieşte). Analiza e, bineînţeles 
nu numai descriptivă ; Âristotel clasifică, stabileşte 
tipuri de transformări, recomandă şi judecă, dar 
avînd în vedere mereu şi ce era cu putinţă, şi ce era 
de dorit. Sa faci ca un singur grup să fie permanent 
la conducere, scrie el, înseamnă să inciţi la stasis. 
Şi cînd Platon proclamă că urmăreşte fericirea în¬ 
tregului stat, el uită că şi sub acest aspect întregul 
nu e mai mult decît părţile lui ; în Republica nici 
o parte nu ar fi fost cu adevărat fericită. 

Mai departe, pentru a întreţine 5040 de bărbaţii 
statul din Legi ar fi trebuit să fie mare cit Babilo- 
nul. Un stat de acest tip (despre care Âristotel pare 
să nu aibă vreo altă imagine mai precisă decît că 
era monstruos de mare) nu ar fi o- comunitate via¬ 
bilă. Către sfîrşitul epocii clasice, teoreticienii pro¬ 
clamau neîncetat că singură polis e, măcar poten¬ 
ţial, forma supremă de asociere a oamenilor. 
Babilonul, Egiptul, Persia, erau, desigur, state, dar nu 
„state adevărate 4 *, căci le lipseau condiţiile elemen¬ 
tare necesare unei vieţi bune. Oricît s-ar fi deose¬ 
bit filozofii cu privire la tipul ideal de stat, ei erau 
uniţi în a-1 căuta în interiorul limitelor de polis. 

Âristotel şi cetatea clasică au murit aproape de¬ 
odată. Cînd contemporanul său, Diogene, declara : 
„Eu sînt un cosmopolitei (cetăţean al universului), el 
proclama în fapt că noţiunea de cetăţean devenise un 

concept lipsit de sens. De aceea, căutarea înţelepciu¬ 
nii şi a unei existenţe morale s-a concentrat atît de 
integral asupra conştiinţei individuale incit societatea 

putea fi respinsă, ca fiind un factor secundar şi întîm- 
plător. Discipolii cinici ai lui Diogene se proclamau 

urmaşi ai lui Socrate, aşa cum făceau şi stoicii, care 
aveau să devină cea mai importantă şcoală filozo¬ 
fică din epoca elenistică. In această lume nouă, lo¬ 
gica şi fizica lui Aristotel au rămas viabile ; nu însă 
şi politica lui, sau măcar etica, tocmai fiindcă erau 
concepute ca „arte practice 44 în cadrul cetăţii. In 
chip paradoxal, Platon a fost salvat prin depoliti- 
zare. Negarea universului experienţei în favoarea 
formelor eterne, misticismul lui, preocuparea pen¬ 
tru suflet erau deosebit de potrivite unor filozofii 
care, dată fiind natura statelor şi societăţii elenis¬ 
tice, orientau în chip necesar pe om către sine ; şi, 
mai tîrziu, potrivite unor noi concepţii religioase în 
miezul cărora se afla mîntuirea. „Cunoaşte-te pe 
tine însuţi 44 a rămas motto -ul acestora, dar eu im¬ 
plicaţii care l-ar fi uimit pe Socratte ; poate chiar 
l-ar fi îngrozit. 

t I * f 

. Atitudini şi morală populară 

* 

Cînd Socrate a fost chemat la judecată în 399, 
grefierul tribunalului a deschis procedura dînd ci¬ 
tire actului de acuzaţie. „Această plîngere e depusă 
sub jurămînt de către Meletos... împotriva lui So¬ 
crate... Socrate se face vinovat de a nu crede în zeii 
în care crede cetatea şi de a fi introdus alte divini¬ 
tăţi noi. El se face de asemenea vinovat de corupe- 

rea tineretului. Se propune pedeapsa cu moartea/* 
Procesul s-a judecat într-o singură zi, în faţa unui 
juriu de 501 membri — în conformitate cu proce¬ 
dura normală — şi Socrate a fost condamnat cu 281 
voturi împotriva a 220. 

Multe rămân neînţelese şi paradoxale în acest pro¬ 
ces. Religia greacă fiind mai degrabă o religie de 
' ritual decît una de doctrină, era normal ca şi sa¬ 
crilegiul să fie un fapt : profanarea sanctuarelor, 
jefuirea templelor, participarea ilicită la rituri sau 
revelarea tainelor în faţa unui neiniţiat şi altele ase¬ 
menea. Fără ortodoxie nu poate exista erezie, şi legi 
sau persecuţii împotriva credinţelor cuiva, înainte 
ca ele să-şi fi găsit expresia într-o acţiune ofensivă, 
au fost rare, pe cit ştim, în întreaga antichitate. La 
Atena, refuzul de a participa la cultele publice şi 
domestice era în mod normal o piedică în obţinerea 
funcţiei supreme în stat, arhontatul, dar cam atît. 
Şi totuşi, la începutul secolului al IV-lea, Socrate 
a fost condamnat şi executat fiindcă „nu crede în zeii 
în care crede cetatea^, cu toate că toate izvoarele 
sînt de acord în a susţine că, în fapt, pietatea lui 
era ireproşabilă. 

Răul începuse măcar cu o generaţie mai devreme: 
prima victimă fusese remarcabilul om de ştiinţă şi 
cercetător Anaxagoras din Clazomene, care a scă¬ 
pat de o acuzaţie de impietate numai fugind la Lam- 
psacos, unde a fost primit cu mare cinste. Data 
acestor evenimente e nesigură, ca şi data decretului 
Adunării poporului votat la propunerea unui ghici¬ 
tor profesionist pe nume Diopeite ; acest decret in¬ 
terzicea studiul astronomiei ca fiind un sacrilegiu 

(nu cunoaştem dealtminteri nici data la care acest 
decret a fost dat uitării, fie prin. abrogare, fie pur 
şi simplu fiind lăsat în desuetudine). Cu toate că 
nu există nici o referire la astronomie în acuzaţia 

9 • 

formulată împotriva lui Socrate, Platon îşi dă os¬ 
teneala, în Apologie , să sublinieze lipsa de interes 
a lui Socrate pentru astronomie, în contrast cu Ana- 
xagoras. Intre cele două procese au mai fost altele. 
Istoria lor e iremediabil coruptă de scriitorii avizi 
de scandal ; dar, lăsînd la o parte detaliile, e limpede 
că Atena a luat-o, vreme de treizeci-patruzeci de 
ani, pe un drum greşit, şi că unii intelectuali — pro¬ 
babil foarte puţini — au fost persecutaţi în acest 
răstimp pentru convingerile lor, corect sau nu inte- 
pretate. Lucrul e cu atît mai remarcabil cu cît fe¬ 
nomenul pare să fi fost strict atenian, aşa cum ne 
sugerează primirea făcută lui Anaxagoras la Lamp- 
sacos sau faptul că, pentru o vreme, cîţiva dintre 
discipolii lui Socrate, poate şi Platon însuşi, s-au 
refugiat la Megara după condamnarea maestrului 
lor. Nu ştim dacă aveau sau nu vreun motiv să se 
teamă ; oricum, repede atmosfera s-a schimbat 
brusc şi radical. Nu mai tîrziu de anul 385, Platon 
şi-a întemeiat la Atena şcoala filozofică, Acade¬ 
mia ; alţii l-au urmat, şi cetatea a devenit curînd 
principalul centru filozofic al Greciei. Veneau de 
pretutindeni oameni să predea şi să înveţe acolo ; 
mai tîrziu, alături de greci şi romani, Academia pare 
să-şi fi continuat neîntrerupt existenţa de corpora¬ 
ţie pînă la dizolvarea ei în 529 e.n., cînd împăratul 
creştin Iustinian a închis toate instituţiile păgîne de . 
învăţămînt. 

Fără îndoială, existau nuanţe politice. Doi dintre 
cei 30 de tirani erau înrudiţi cu Platon, Critias şi 
Carmide ; acesta din urmă era cunoscut ca făcînd 
parte din cercul socratic — Xenofon ne relatează 
amănunţit cit l-a îndemnat de stăruitor Socrate să 
îmbrăţişeze cariera politică. Mulţi atenieni au tras 
concluzia că învăţătura lui Socrate a favorizat apa¬ 
riţia acestui atît de sîngeros capitol in istoria demo¬ 
craţiei ateniene. Dar ee să mai spunem atunci des¬ 
pre Anaxagoras, S\e cărui păreri politice nu ne sînt 
cunoscute, dar care era prieten cu Pericle ? Sau des¬ 
pre sofistul Protagora, dacă tradiţia care-1 include 
printre victimele timpurii ale acuzaţiilor de impie¬ 
tate e exactă, şi care pare să fi avukinclinaţii de¬ 
mocrate ? Ca să nu-1 mai punem la socoteală pe 
Platon însuşi, care a predat şi a scris în deplină li¬ 
bertate yreme de mai bine de patruzecei de ani, cu 
o violenta antipatie faţă de întregul mod de viaţă 
atenian, antipatie care nu era pentru nimeni o 
taină ; şi care nu s-a sfiit să-i introducă şi pe Cri¬ 
tias şi pe Carmide în mai multe dialoguri, şi în ter¬ 
meni dintre cei mai prieteneşti ? 

Explicaţia politică simplă e fără legătură cu res¬ 
tul comportamentului atenian în acest domeniu. Ma¬ 
ladia era mai complexă ; chiar în vremurile cele mai 
bune, viaţa era grea ; oamenii erau împresuraţi de 
forţe duşmănoase, umane şi supranaturale. Pînă şi 
zeii olimpieni, izvor al multor binefaceri, puteau pe¬ 
depsi dacă erau jigniţi ; mai erau apoi duhurile sub- 
pămîntene pe care nici măcar zeii nu le puteau stă- 
pîni cu totul, aducătoare de nenorociri pe care, cu 
vorbele lui Isoerate (către Filip, 117), „nu le cin¬ 
stim nici în rugi, nici în jertfe, ci încercăm să le 


181 


îndepărtăm doar u . Totul părea a se uni împotriva 
Atenei în ultimele decenii ale veacului al V-lea. 
Războiul peloponesiac curmase multe vieţi şi le rui¬ 
nase pe ale tuturor celorlalţi pentru mulţi ani ; el 
lăsase Atena slăbită, îi smulsese imperiul, pu¬ 
terea şi gloria, oprimată de cei 30 de tirani şi de gar¬ 
nizoana spartană. Mulţi alţi atenieni — poate chiar 
o treime a populaţiei — muriseră în cele două epi¬ 
demii izbucnite între anii 430—426. Medicii aveau 
pentru asta explicaţii raţionale,^lar nici un leac; 
ce folos aduceau atunci explicaţiile ? De ce să-i 
crezi, mai degrabă decît pe prooroci, pe ghicitori, pe 
vrăjitori, care oricum puteau comunica cu forţele 
sumbre ale tărîmylui celălalt şi, cine ştie ? puteau 
aduce sănătate şi noroc ? 

Asta nu era tot. Ceva nou începuse să se facă sim¬ 
ţit în viaţa intelectuală a cetăţii, cu cîţiva ani în 
urmă : întîl, oameni ca Anaxagoras, care veneau cu 
fizica şi metafizica lor, înlăturînd mituri fără vîrstă; 

apoi sofiştii, şi eu ei împreună Socrate, punînd la 
îndoială modalităţile tradiţionale de comportare, şi 

plnă şi legile şi instituţiile politice, despre care spu¬ 
neau că n-ar fi nimic altceva decît convenţii ar¬ 
bitrare, uneori chiar convenţii proaste. în vremurile 
de odinioară, înţelepţi ca Solon fuseseră veneraţi 
fiindcă, în spusele şi în purtarea lor, exprimau nă¬ 
dejdi şi idealuri larg împărtăşite de comunitate. Noii 
înţelepţi păreau că fac tocmai dimpotrivă, încer- 
cînd să doboare credinţe şi valori unanim acceptate, 
mai cu seamă în religie şi moravuri. Elevii şi disci¬ 
polii lor erau, pe deasupra, tineri avuţi, membri ai 
cluburilor de banchete care fuseseră totdeauna pline 
de dispreţ faţă de democraţie, sau măcar faţă de 

demos, şi care profitaseră de prilej în ultimii ani ai 
războiului pentru a se transforma în centre de con¬ 
spiraţie pregătind contrarevoluţia oligarhică, nedînd 
îndărăt de la nici o tactică — mită, propagandă min¬ 
cinoasă, teroare şi asasinat, provocări profana¬ 
toare — pentru a-şi atinge ţelurile. Atena s-a pome¬ 
nit prizonieră a unei slasis extreme după o lungă 
perioadă de imunitate, -şi multora li se părea că fi¬ 
lozofia, impietatea şi oligarhia se aflau într-o 
strînsă colaborare. ' 

Elementele erau deci pregătite pentru o acută pa¬ 
nică populară, dar, oricît de aproape vor fi ajuns 
atenienii de o asemenea situaţie, ea n-a izbucnit 
niciodată cu adevărat; şi nici nu s-a stîrnit vreo 
vânătoare de vrăjitoare pe scară mare. Au existat 
izbucniri de îuvie iraţionale împotriva unor indi¬ 
vizi (nu împotriva unor clase), de obicei ca răspuns 
la o provocare; imediată, cum ar fi mutilarea Her¬ 
ulelor 1 sacre în întreaga cetate, într-o noapte, cu 
puţină vreme înaintea pornirii expediţiei în Sici- 
lia, în 415.) Alţii au căzut victimă unor ranchiune 
personale bine utilizate. Xenofon susţine, poate că 
pe bună dreptate, că Socrate a fost acuzat numai 

din pricina dorinţei lui Anytos, unul dintre acu¬ 
zatori, de a răzbuna o jignire personală. Practicile 
magice şi superstiţiile primitive înfloreau. Şi totuşi, 
în ansamblu, nici morala, nici simţul răspunderii 
civice, nici stabilitatea politică n-au fost deteriorate. 


1 Hermele erau nişte blocuri de piatră, mai mult sau mai 
puţin fasonate pentru a semăna cu un chip bărbătesc, care 
erau dedicate, la răscruci, zeului Hermes, protector al dru¬ 
meţilor (n. tr.j. 

Atena s-a refăcut repede după înfrîngere şi după 
lovitura de stat, şi odată cu dispariţia situaţiei com¬ 
plicate din timpul războiului, ameninţările la adresa 
liberei exercitări a filozofiei şi a cercetării ştiinţifice 
au dispărut şi ele. 

•Asemenea probleme n-ar fi putut nici măcar să 
apară la Sparta sau în cetăţile rurale înapoiate, pur 

şi simplu fiindcă acestea erau cu totul opace la fi¬ 
lozofie sau la scoli filozofice. Sub dominaţia tirani- 

• 9 

lor, situaţia variase din an în an, aproape din zi în 
zi, după capriciile tiranului. Cele petrecute la Atena, 
la sfîrşitul secolului al V-lea, nu s-au mai repetat 
în altă parte, fiindcă singură Atena oferea combina¬ 
ţia necesară de condiţii : suveranitatea populară, un 
grup numeros şi activ de gînditori viguroşi şi ori¬ 
ginali şi experienţele unice pe care războiul le adu¬ 
sese cu sine. Condiţiile înseşi, pe scurt, care atră¬ 
geau cele mai strălucite minţi la Atena puteau — şi 
au şi putut-o face cîtăva vreme — să le pună in¬ 
tr-o situaţie deosebit de precară. Atena a fost cum¬ 
plit pedepsită : cea mai largă societate democratică 
a Greciei a ciştigat cea mai mare faimă fiindcă l-a 
executat pe Socrate şi l-a crescut pe Platon, cel mai 
energic şi mai radical moralist antidemocratic pe 
care l-a cunoscut vreodată istoria. 

E necesar un imens efort pentru a cîntări lucrurile 
cu o judecată dreaptă, după atîtea secole : e poate 
chiar cu neputinţă. Cîtă influenţă aveau într-ade- 
văr fizicienii si sofiştii, Socrate, Platon si Aristotel ? 

9 9 ' ' 9 

Olt de adînc pătrunsese iluminismul acesta (cum a 
fost numită această nouă mişcare intelectuală, după 

modelul veacului al XVIlI-lea) ? E uşor de demon¬ 
strat că orice răspuns care se mărgineşte să sub- 

linieze graniţa între „cei puţini 44 şi „cei mulţi 44 , 
între cei educaţi şi cei inculţi, e o simplificare exce¬ 
sivă. Una din consecinţele epidemiei de ciumă a 
fost introducerea, la Atena, a cultului lui Asclepios, 
tămăduitorul magic, al cărui sanctuar principal de 
la Epidaur avea să devină un centru de pelerinaj 
corpparat cu cel de la Lourdes. Unul dintre şerpii 
sacri ai zeului a fost adus de o procesiune solemnă 
de la Epidaur. Pînă să se poată construi un templu, 
şarpele a fost adăpostit de către dramaturgul So- 
focle, care i-a ridicat un altar în numeie asociaţiei 
private care promova noul cult, curînd după aceea 
preluat de stat ca parte integrantă a cultului civic. 
Ultimele cuvinte ale lui Socrate, după spusele lui 
Platon (Faidon, 118) au fost acestea : „li datorez un 
cocoş lui Asclepios, Criton. Să-l plăteşti fără greş^ 4 . 

N-am vrea să sugerăm că nu exista nici o deose¬ 
bire între Socrate şi acel soi de oameni care invocau 
forţele răului într-un blestem îndreptat împotriva 
unui duşman personal, gravau blestemul pe o plă¬ 
cuţă de aramă şi o îngropau sub pămint, de prefe¬ 
rinţă într-un mormînt. Deosebirea se situa totuşi în 
interiorul unor limite bine definite. Aproape nici 
unul dintre greci, fie el filozof sau analfabet, n-a 
părăsit credinţa că zeii şi duhurile intervin în vie¬ 
ţile oamenilor, în bine şi în rău, că se răzbună cînd 
sînt jigniţi, şi că-şi fac cunoscute — prin oracole şi fe¬ 
lurite alte mijloace — dorinţele şi intenţiile. Xe- 
nofan şi Democrit, filozoful atomist, au fost poate 
nişte excepţii, probabil Tucidide şi Critias de ase¬ 
menea, fără îndoială Epicur (al cărui .nume a ajuns, 
în ebraică, să însemne ateu) ; dar în această pri¬ 
vinţă ei se aflau în afara liniei dominante a gîndirii 

greceşti, fără vreo influenţă reală nici măcar în 
cercurile intelectuale cele mai avansate. Problema 
care îi preocupa pe filozofi, clin toate şcolile şi de 
toate tendinţele, era cum să facă omul să se împace 
cît mai bine cu condiţiile invariabile care-i înlăn- 
ţuiau viaţa, nu numai cu supranaturalul, ci şi cu 
existenţa în comunitate (omul fiind prin natura sa 
o fiinţă gregară) şi cu asprele condiţii materiale (în 
absenţa oricărei concepţii a progresului tehnologic 
continuu) ; cum să trăiască fericiţi ; cum să deter¬ 
mine valorile şi normele corecte, şi cum să le pună 
în practică. Accentul se punea aproape exclusiv pe 
viaţa prezentă. Pînă şi Platon, oricît va fi fost de in¬ 
fluenţat de doctrina pitagoreică şi poate şi de miş¬ 
carea religioasă cunoscută sub numele de orfism, 
oricît de obsedat va fi fost de problemele sufletului, 
era esenţialmente pămîntean în etica practică pe 
care-o profesa. 

Oricît de contradictorii vor fi fost răspunsurile, ele 
aveau în comun un miez de raţionalism, respingînd 
orice acceptare automată a regulilor şi explicaţiilor 
mitice sau convenţionale ; ideea persistentă că toate 
instituţiile şi principiile de comportare trebuie să 
se justifice în raport cu principiile şi normele gene¬ 
rale, „fireşti 44 , şi că omul e capabil, dacă acceptă acest 
efort să înţeleagă modalităţile corecte de compor¬ 
tare. Acest spirit justifică termenul de iluminism ; 
el a stimulat îndelungata explozie de cercetare sus¬ 
ţinută care a fost o componentă majoră a „miraco¬ 
lului grec 44 . Spiritul acesta nu s-a manifestat doar 
prin activitatea filozofilor mai mult sau mai puţin 
profesionişti. Amprenta lui e cît se poate de evi- 

dentă în dezvoltarea istoriografiei, de pildă. Chipul 
în care Hecateu respinge „poveştile istorisite de 
greci“ ca fiind „ridicole 44 e primul indiciu. La Hero- 
dot, această influenţă îşi dobindeşte întreaga vigoare, 
aşa cum se vede din eforturile lui constante de a 
raţionaliza (sau istoriciza) mitul ; din lungile digre¬ 
siuni, cum e discuţia între Solon şi Cresus despre 
fericire sau cea pe care o pune în scenă, la curtea 
persană, privind moravurile şi valorile greceşti şi 
cele barbare, în care grecii nu au întotdeauna supe¬ 
rioritatea. Tucidide, în sfîrşit, filozoful care şi-a 
ratat vocaţia, istoricul atît de familiarizat cu gîn- 
direa medicală curentă incit poate rivaliza cu ti’ata- 
tele hipocrat’ce în spirit şi chiar în tei'minologie teh¬ 
nică, atunci clnd descrie epidemia la Atena ; care a 
prefăcut negocierile între solia atenienilor şi locui¬ 
torii insulei Melos într-un dialog filozofic despre ' 
putere şi dreptate ; care nu a renunţat niciodată in 
încercarea de a-şi croi drum de la particular şi con¬ 
cret la universal. 

într-un alt mod, influenta e la fel de vizibilă si în 

ce-i priveşte pe tragici. Fără îndoială, spirite serioase 
erau capabile să reflecteze la zei, la di'eptate şi la 
rău chiar şi fără a fi îndemnaţi de filozofi ;• şi nu 
putem dovedi că Eschil auzise, de, să spunem, Xe- 
nofan sau Anaxagoras, şi cu atît mai puţin că le stu¬ 
diase doctrina ; tot aşa cum nu putem dovedi că 
Sofocle şi Ilerodot, despre care ştim că au fost buni 
prieteni, au discutat vi'eodată despi’e sensul mitu¬ 
rilor sau despre dreptatea politică. Dar in privinţa lui 
Euripide, măcar, ne aflăm pe un teren ferm. Ulti¬ 
mele cuvinte ale Medeei în marele .monolog rostit 

înainte de a-şi ucide copiii (versurile 1078—80) sună 
astfel : „Ştiu ce crimă sînt pe cale să comit ; dar 
thyrnos e mai puternic decît hotărîrea mea, thymos p 
rădăcina celor mai cumplite crime făptuite de om u 
(unde thymos este eul său iraţional). Aceasta e re¬ 
plica lui Euripide la tezele lui Socrate, respingerea 
deliberată a doctrinei socratice conform căreia răul 
nu izvoreşte decît din ignoranţă. 

Se prea poate ca Euripide să nu îi fost un gînditor 
sistematic, dar el revine constant la acest tip de 
probleme, şi una din dramele sale, Baccantele, jucată 
în 405, îndată după moartea poetului, înregistrează 
triumful total al părerii că există forţe dincolo de 
înţelegerea sau de controlul oamenilor, cărora aceştia 
trebuie să li se supună sau să piară. 

Doar astfel mediate, ideile şi doctrinele filozofice 
puteau pătrunde într-un public mai vast. Nici un 
alt mijloc de comunicaţie nu exista. Cît de mult 
străbatea pînă la public şi cu ce efect, e cu nepu¬ 
tinţă de spus. Fără îndoială, unii oameni plecau de 
la teatrul lui Dionisos spunîndu-le, grav, prieteni¬ 
lor — în oricare va fi fost echivalentul idiomatic con¬ 
temporan al acestei idei : „Te face să cazi pe gin- 
durhă Fără îndoială, iarăşi, exista destulă furie oarbă 
în afară,' împotriva acestei mode de curînd născo¬ 
cite care se juca cu credinţe respectate de strămoşi. 
Oricare îi vor fi fost motivele, Aristofan îi ames¬ 
tecă pe fizicieni, sofişti şi Soci ale laolaltă, şi adaugă 
propriile sale invenţii comice, într-un spirit ironizat 
mai tîrziu de Platou în dialogul Menon; în această 
capodoperă dc ironie, Soerate ajunge să-i apere pe 
sofişti împotriva tradiţionalismului stupid şi a igno- 

ranţei totale a lui Anitos. Nici o cetate, spune acesta 
din urmă, n-ar trebui să tolereze astfel de oameni, 
în sfîrşit, o anume parte a popularei trebuie să fi 
fost, cu siguranţă, ignorantă cu privire la doctrine, şi 
indiferentă. 

După Euripide şi Aristofan, teatrul a trecut într-un 
registru cu totul minor. După Tucidide, au mai 
existat cîţiva sîrguincioşi colecţionari de fapte isto¬ 
rice, dar linia inaugurată de Hecateu a ajuns într-un 
punct mort. în conduita oamenilor, cercetarea raţio¬ 
nală pare să fi condus spre pesimism, îndoială şi ci¬ 
nism, şi nu spre soluţii raţionale şi eficiente. Uni¬ 
versul era altceva : matematicienii, astronomii şi 
metafizicienii mai aveau încă înainte un viitor înde¬ 


lungat şi fecund. Dar în ceea ce-1 priveşte pe om în¬ 
suşi, în pofida luiUPlaton, în pofida lui Aristotel, 
curentul dominant a devenit o evaziune, fie în indul¬ 
genţa faţă de propria persoană, fie într-o concen¬ 
trare mioapă asupra detaliilor mărunte ale vieţii co¬ 
tidiene sau ale celei interioare, în contemplaţie, 
indiferenţă în egală măsură faţă de binele şi de răul 
din lumea exterioară. X 

Epicur, care şi-a întemeiat şcoala în 306, şi-a asu¬ 
mat misiunea de a înlătura teama de moarte. Oricît 
de meritorie ar fi fost această activitate, ea nu-1 putea 
învăţa pe om cum să trăiască ; mai mult încă, ea 
putea fi interpretată ca implicînd ideea că nu există 
o altă calp cu excepţia celei pur negativiste pentru 
a te pregăti de o moarte împăcată. 

Fuga de realitate e o recunoaştere a realităţii. Gre¬ 
cii plăteau acum preţul pentru că r -mizaseră totul pe 
comunitate — polis; nu numai organizarea politică. 

ci întreaga lor existenţă, satisfacţiile şi îngrădirile 
lor emoţionale şi spirituale, valorile lor. în clipa în 
care această polis s-a dovedit a nu fi viabilă, cînd 
n-a putut să-şi mai întreţină o bună parte din mem¬ 
bri nici măcar la un nivel minim de viaţă, cînd stasis 
şi hărţuiala continuă au devenit condiţii normale ale 
existenţei cotidiene, îndemnurile de regenerare mo¬ 
rală erau fie inutile, fie jignitoare. Soluţia pentru 
care a optat Isocrate — un război de cucerire urmat 
de migraţie — părea eu mult mai înţeleaptă. Rup¬ 
tura nu s-a produs dintr-o dată, şi nici pretutindeni 
în acelaşi ritm. Ultimele zile ale independenţei 
Atenei au demonstrat încă o dată cită vitalitate avu¬ 
sese structura de polis . Dar, pînă la sfîrşit, nici un 
sistem de reforme interne în interiorul acestei 
polis, fie ea ateniană, spartană sau oricare alta, nu 
mai putea salva acest mod de viaţă. Aşa cum avea 
să devină tot mai evident, deşi nu neapărat inteli¬ 
gibil, ideile despre societate şi morală au suferit 
transformările corespunzătoare. Empirismul aristo¬ 
telic în politică, năzuinţa spre posibil mai degrabă 
decît spre ideal, a fost ultima încercare desperată de 
a zăgăzui acest val. A fost un eşec sub toate aspec¬ 
tele ; poate doar o strălucită autopsie. 

E deci potrivit să ne întrebăm cum arătau ţoale 

în afara lumii cărţilor, într-o societate în care căr¬ 
ţile jucau un rol foarte puţin însemnat şi parţial ? 
Scriitorii greci ne fac să exagerăm preocuparea pen¬ 
tru politică, tendinţă către, care sîntem oricum încli¬ 
naţi din pricina obişnuinţelor istoriografice moderne, 
mai cu seamă ale? secolului trecut. E probabil ade¬ 
vărat că politica implica şi preocupa mai mulţi oa- 

meni un timp mai îndelungat în Grecia decît în epoci 
istorice mai tîrzii. Cu toate acestea, faptul se petrece 
numai la Atena şi în alte cetăţi hotărît democratice, 
şi chiar acolo e vorba de o fracţiune rcstrînsă a cetă¬ 
ţenilor (ei înşişi o minoritate a locuitorilor). Oricîte 
am şti despre munca şi distracţiile grecilor, despre 
familie şi stat, mărturiile directe se referă, în mare 
măsură, numai la aspectele exterioare, fără o per¬ 
spectivă clară a echilibrului între diferite tipuri de 
activitate şi fără indicaţii vizibile cu privire la ra¬ 
portul lor cu religia, cu politica sau cu sărăcia. Se¬ 
colul al IV-lea, de exemplu, pare să fi fost marcat de 
o creştere a cultelor de misterii şi orgiastice, a prac¬ 
ticilor magice şi, către sfîrşit, de ridicarea zeiţei 
Tyche, Norocul sau Fortuna, de la rangul de spirit 
feminin secundar la rangul de divinitate preferată 
în invocaţiile private (nu publice). Dar trebuie să 
•spunem „se pare“, fiindcă nu avem nici o dovadă 
documentară, ca să nu mai vorbim de statistici, a 
unei creşteri cantitative semnificative (Tyche consti¬ 
tuie o excepţie) ; şi putem să deducem de aici că 
acest curent a însemnat replica populară — substi¬ 
tutul unei reacţii filozofice — la pierderea forţei 
ocrotitoare a cetăţii şi deci a divinităţilor ei ocroti¬ 
toare tradiţionale. 

întregul subiect al eticii patriculare e presărat eu 
asemenea dificultăţi. Rolul de pivot jucat de familie 
nu poate fi pus la îndoială. Familia reprezenta insti¬ 
tuţia primară prin care cea mai mare parte a vieţii 
era organizată şi care asigura continuitatea : în 
administrarea şi transmiterea proprietăţii, în furni¬ 
zarea de cetăţeni la fiecare nouă generaţie (de aici 


interesul extrem al statului în chestiunea legitimi¬ 
tăţii), în raporturile cotidiene cu divinitatea, în trans¬ 
miterea şi însuşirea codului moral. Şi totuşi familia 
nu ocupă prea mult loc în cele mai multe scrieri gre¬ 
ceşti, iar latura ei afectivă şi psihologică lipseşte 
aproape cu desăvîrşire. 

Doi factori, nu fără legătură, operează in acest 
. sens. Primul e caracterul de clasă. Cînd, în Repu- 
blica , Platon propune ca familia să fie desfiinţată în 
rîndul filozofilor-conducători fiindcă ar fi un impe¬ 
diment în acţiunea lor de agenţi perfect morali, sau 
cînd Aristotel demonstrează, în cartea a VlII-a a 
Eticii , că prietenia nu e posibilă decît între fiinţe 
egale, aşa încît raportul între bărbat şi femeie nu 
poate fi decît de ordin inferior, fiecare din ei tra¬ 
duce în termeni proprii tipurile de comportament 
reale în grupul social din care provin amîndoi. In 
clasele superioare, nimeni nu trăia în sînul fami¬ 
liei — în sensul de a-şi găsi acolo tovarăşi. Pentru 
aşa ceva, fiecare se adresa altor bărbaţi şi femei, de 
obicei şi unora şi altora, şi această companie era în 
acelaşi timp fizică şi spirituală. întreaga situaţie e 
perfect rezumată de vocabular. Hetairos c un vechi 
cuvînt grecesc însemnind iniţial ..tovarăş de arme w , 
un termen de aristocraţie militară. El apare la Atena 
în secolul al Y-lea sub forma de heîaireia, cluburi de 

petrecere aristocratice, formate probabil din membri 
ai aceleiaşi clase de vîrstă ; dar şi în hetaira } „curte- 
zană a (care nu trebuie confundată cu o porne „ o 
prostituată de rînd). Pederastia era o trăsătură a eli¬ 
telor militare, ca la Sparta şi la Toba, sau a ^altor 
comunităţi arstocraticc (şi deci şi a elitei intelec- 

tuale). Homosexualitatea, orientarea impulsurilor 
sexuale exclusiv către reprezentanţii aceluiaşi sex, 
era un cu totul alt lucru, de obicei supus dispreţului 
şi glumelor răutăcioase. Modelul normal era bisexua- 
litatea, astfel incit coexistau două instituţii comple¬ 
mentare, familia îngrijindu-se de ceea ce am putea 
numai latura materială, pederastia (şi curtezanele) 
de cea afectivă şi, pînă la un punct, intelectuală din • 
viaţa intimă a unui bărbat. 

în ce priveşte clasele medii şi inferioare, informa¬ 
ţiile sînt sărace şi confuze, poate însă ar fi corect să 
considerăm că, deşi întreaga societate accepta bi- 
sexualitătea, în mod instituţional familia tindea să 
monopolizeze întregul domeniu. Aceasta înseamnă, 
mai departe, că, pe măsură ce societatea unei cetăţi 
ca Atena devenea tot mai dominată de „clasele de 
mijloc“ — vorbind în termeni de psihologie socială 
şi nu în înţelesul modern, cu implicaţiile lui econo¬ 
mice — într-o lume ca cea a lui Menandru, cu alte 
cuvinte, pederastia instituţionalizată, cu rădăcini în 
mentalitatea aristocraţiei arhaice, pierdea tot mai 
mult teren. Un factor evident care duce în această 
direcţie e sărăcia, care lăsa bărbaţilor prea puţin ră¬ 
gaz şi bani de cheltuială, dînd în acelaşi timp soţiilor 
lor, â căror muncă la cîmp sau în atelier era indis¬ 
pensabilă, un statut de relativă egalitate. într-un 
singur sens, totuşi, relaţia inegală nu s-a schimbat 
niciodată : şi legal şi în practică existau două crite¬ 
rii de morală sexuală. Aceasta se poate observa în 
termenii cei mai simpli în definiţia îngustă, unila¬ 
terală, a adulterului, care n-a însemnat niciodată 
altceva decît un raport sexual între o femeie căsă- 

torită şi un bărbat, altul decît soţul ei legitim. Partea 
lezată, nici nu e nevoie să mai adăugăm, era soţul, 
tot aşa cum un viol sau o seducere lezau pe tată sau 
pe tutore, şi nu pe femeie. Considerente de statut, de 
proprietate, de afecţiune sau iubire nu epuizează 
problema. Sexul şi fecunditatea erau şi ele un mis¬ 
ter : pînă la urmă, istoria lui Oedip n-a fost născo¬ 
cită de Sigmund Freud. Lectura marilor autori cla¬ 
sici ne spune totuşi destul de puţin despre latura 
magică a sexualităţii, şi aceasta — tendinţa raţională 
şi raţionalizatoare — ea doua sursă majoră de 
deformări. Trebuie să ne adresăm acelor scriitori, ' în 
mare parte tîrzii, care au fost interesaţi de strin- 
gerea detaliilor de mituri şi rituri, precum şi rămă¬ 
şiţelor de reguli rituale — şi atunci ’se poate aduna 

o colecţie remarcabilă de credinţe şi practici legînd 
religia şi sexualitatea : practici de travestire şi feti¬ 
şism, virginităţi sacre, tabu-uri sexuale impuse preo¬ 
ţilor şi preoteselor, rituri priapice. Psihologia acestei 
zone de comportament nu e, desigur, acea recunoaş¬ 
tere simplă, deschisă şi copilăroasă a unei funcţii na¬ 
turale, prea adesea dedusă din obscenităţile facile ale 
lui Aristofan ori din erotismul unor opere de artă ; 
e mai degrabă ceva cu totul ambiguu, puternic şi 
primejdios deopotrivă, o forţă care vine de dincolo 
de om şi care, corect mînuită, poate fi utilizată de 
acesta pentru a controla forţele naturale şi cele ale 
lumii infernale, pentru a îndepărta răul sau a asigura 
recolta. Aceste credinţe nu erau nicidecum limitate 
la cei lipsiţi de educaţie sau „superstiţioşii Muti¬ 
larea hermelor de la Atena, în 415, a constat în ciun- 

tirea phallus-unlor acestor statui —* şi hermele nu 
erau nicidecum specifice mahalalelor ateniene. 

Concluzia care se impune e îndeajuns de evidentă: 
Euripide, şi nu Socrate — acel Euripide din Ba¬ 
cante — este cel care a surprins adevărata psihologie 
şi ierarhie de valori a contemporanilor lui. Ei nu 
aveau de ales între raţiune şi pasiune, între Apolo şi 
Dionisos, între eterna perfecţiune şi tranzitoriul 
corupt, ci trebuiau să trăiască cu amîndouă, cu în¬ 
treaga ambiguitate şi incertitudine rezultând din ele. 
Şi „ei 44 înseamnă aproape toţi grecii, chiar dacă ba¬ 
lanţa înclina dintr-o parte în alta în unghiuri variate. 
Distincţiile de clasă şi educaţie erau importante, dar 
nu e cu putinţă în cazul grecilor, aşa cum nu e nici 
în cazul altor popoare, să fi existat două (sau mai 
multe) sisteme total deosebite de valori, să fi existat 
o minoritate civilizată trăind o viaţă de raţiune şi o 
majoritate superstiţioasă şi barbară. Intervalul între 
extreme era enorm, şi atracţia neîntreruptă exerci¬ 
tată de greci se întemeiază în mare măsură pe efor¬ 
tul lor de a se elibera de magie şi întuneric. Dar 
zonele de interferenţă erau şi ele foarte largi, şi, în 
condiţiile vieţii şi destinului oamenilor de atunci, 
decisive poate. 

N-am putea găsi un exemplu mai elocvent decît 
atitudinea faţă de sclavie. Aceasta era o instituţie 
universală a Greciei, o instituţie care influenţa toate 
aspectele vieţii lor fără excepţie. Ea se întemeia pe 
premise cu totul fundamentale : ideea inegalităţii 
oamenilor, limitele autorităţii şi înjosirii, dreptul şi 
lipsa de drepturi. Printr-o întîmplare ni s-a păstrat 
o bună parte a socotelilor din ultima fază a construc- 

ţiei Erehteion-ului, pe Acropole, în anii 409—404. 
Statutul social al celor 86 de lucrători ne e cunoscut: 
20 de sclavi, 24 de cetăţeni, 42 de meteci. Era sta¬ 
diul în care se efectuau lucrări din cele mai delicate 
de sculptură în piatră, lucrări în lemn şi pictură de¬ 
corativă, şi sclavii îşi executau şi ei partea (nici unul 
dintre ei nu era lucrător necalificat). In majoritatea 
cazurilor, proprietarul lor lucra alături de ei. Care 
era, aşadar, psihologia unui Falacros, cetăţean ate¬ 
nian, în vreme ce el şi cei trei sclavi ai săi, toţi zi¬ 
dari, erau angajaţi de stat pentru aceste lucrări, şi 
în această calitate erau egali în faţa statului, dar 
numai în această calitate ? Sau care era psihologia 
oamenilor liberi din Corciră, la izbucnirea războiului 
civil din 427, cînd ambele tabere au cerut sclavilor 
ajutorul, armat în luptă ? Şi care era psihologia scla¬ 
vului ? 

E îndoielnic că s-ar putea da vreun răspuns satis¬ 
făcător. Transferul mecanic a ceea ce se cunoaşte din 
experienţa modernă — ceea ce înseamnă mai ales 
din statele sudiste ale S.U.A. — ar aduce cu sine 
erori multiple dintr-o seamă de motive, cele mai 
importante dintre ele fiind, probabil, absenţa unei 
distincţii de culoare în antichitate şi frecvenţa elibe¬ 
rărilor. Aceasta din urmă era în acelaşi timp un sti¬ 
mulent, speranţa unui viitor, pentru sclav, şi punea 
fiecăruia, spre rezolvare, problema contradicţiilor 
între o populaţie liberă şi alta mereu mai numeroasă* 
de foşti sclavi. E tot atît de îndoielnic că cea mai 
mare parte a grecilor s-au gîndit măcar vreodată la 
această chestiune. Filozofii însă nu o puteau evita, 

şi încercarea lor de a ajunge la o soluţie e poate cel 
mai grav dintre eşecurile lor. 

Dacă sclavia s-ar putea cumva justifica în vreun 
fel, aceasta nu s-ar putea face decît pe temeiurile 
stabilite de Aristotel în prima carte a Politicii. Mulţi, 
argumentează el, sînt sclavi prin natură ; e deci na¬ 
tural, şi chiar în interesul lor, să fie stăpîniţi de 
oameni care să poată formula, in locul lor, judecăţi* 
morale. El a mers mai departe, încadrînd pe toţi bar¬ 
barii în categoria sclavilor prin natură. Şi această 
generalizare a distrus întreaga teorie (aşa cum Aris- 
totel însuşi pare de fapt să fi înţeles), căci era con¬ 
trară unei experienţe uşor observabile. Unii filozofi 
contestaseră încă mai înainte teoria sclaviei natu¬ 
rale, şi după Aristotel ea a avut puţini apărători. Dar 
ce o putea înlocui ? Nu existau decît două biete alter¬ 
native. Fie să se considere că sclavia, deşi contrară 
firii, e un statut convenţional universal recunoscut 
şi justificat pe această bază ; fie să se socotească că 
statutul social şi legal al omului — sclavia sau liber¬ 
tatea — e lipsit de importanţă, din moment ce 
numai starea sufletului contează. Nimeni, în anti¬ 
chitate, nu a propus o a treia ipoteză -— anume că 
sclavia trebuie să fie abolită fiindcă e imorală. 

CAPITOLUL 7 

ARTELE PLASTICE 


Complicata interacţiune a autonomiei locale şi a 
panelenismului a atins punctul ei culminant în ar¬ 
tele plastice. Pe de o parte, fiecare polis avea ace¬ 
leaşi necesităţi ca oricare alta ; nu exista o metro¬ 
polă sau un oraş-c^tedrală, aşa încît deosebirea între 
Teba, de exemplu, şi un centru atît de mic cum era 
Cheroneea, oraşul de baştină al beotianului Plutarh, 

7 » i • * 

era numai de proporţii. Pe de altă parte, în pofida 
numeroaselor variaţii locale, exista o remarcabilă 
uniformitate de gust şi de cerinţe, care se schimbau 
mai degrabă în timp decît în spaţiu. Lucrul e evi¬ 
dent în felurite chipuri ; în rapida difuziune a tem¬ 
plului doric în întreaga Grecie continentală şi ves¬ 
tică ; în uşurinţa cu care se mutau dintr-un loc în 
altul principalii arhitecţi şi sculptori ; sau, în dome¬ 
niul privat, în poziţia predominantă pe care şi-a păs¬ 
trat-o, vreme de două veacuri şi mai bine, ceramica 
ateniană de lux, decorată cu figuri, în întreaga lume 
greacă. Astfel de fenomene nu trebuie exagerate, 
dar rămîne faptul că un grec din epoca clasică se 
găsea într-un decor relativ familiar, sub acest as¬ 
pect, oriunde ar fi călătorit. 

Această universalitate reflecta, şi fusese încura¬ 
jată de legătura extrem de strînsă între artă şi comu¬ 
nitate. Grecia clasică era o lume lipsită de palate, 
şi, în ansamblu, şi de case particulare luxoase. La 
Delos, arheologii au descoperit case elegante, bogat 
decorate, cu două etaje, construite pentru negusto¬ 
rii italici care s-au stabilit aici în secolele II şi I 
î.e.n., după ce Roma cucerise Mediterana orientală 
şi transformase insula într-un centru de comerţ ma¬ 
ritim. Insula fusese multă vreme un sanctuar pane- 
lenic, înţesat de temple şi sanctuare, dar abia odată 

cu instalarea romanilor s-au construit aici locuinţe 
> * 

particulare de o strălucire incomparabilă. Arhitec¬ 
tura greacă, şi chiar sculptura şi pictura, erau arte 
publice în sensul strict al cuvîntului. Dintre clădi¬ 
rile publice, templul şi, ulterior (şi în mai mică mă¬ 
sură) teatrul, ambele legate direct şi nemijlocit, de 
cult, le depăşeau pe toate celelalte. Existau pretu¬ 
tindeni altare — la porţi, în agora , pe străzi, dar nici 
pieţele publice, nici Pnyxul la Atena, nici localul Sfa¬ 
tului nu erau, la drept vorbind, edificii de cult, şi 
nici unul dintre ele n-a avut, nici din punct de ve^- 
dere estetic nici altfel, aceeaşi clasă ca Partenonul 
sau Erehteionul. Aceasta nu înseamnă să denigrăm 
clădirile seculare publice, pe care grecii le executau 
deosebit de îngrijit, aşa cum făceau şi în cazul unor 
obiecte atît de mici ca monedele ; dar ei continuau 
să aibă o scară de valori care înălţa templul deasu¬ 
pra oricărei alte clădiri, tot aşa cum înălţa marile 
statui ale Atenei sau ale lui Zeus deasupra oricăror 
alte sculpturi. 

Statul era de aceea aproape singurul protector al 
artelor monumentale. Dată fiind natura cetătii cla- 
sice, aceasta nu însemna nici conducători individuali 
(cu excepţia Occidentului, unde tiranii au rămas im¬ 
portanţi) nici comisii de profesionişti ai artelor fru¬ 
moase, ci doar comunitatea acţionînd prin interme¬ 
diul instrumentelor sale uzuale, Adunare, Sfat şi ma¬ 
gistraţi. Aceiaşi oameni care strîngeau impozitele şi 
aprobau tratatele de pace, comanditau, supravegheau 
şi plăteau lucrările publice. Arta era amestecată în 
viaţa cotidiană, nu lăsată pentru răgazul ocazional 
sau pentru bucuria personală a colecţionarilor bogaţi 
şi a esteţilor. Arta se găsea în temple, în teatre, în 
portice şi cimitire, nu în muzee. Existau şi acasă 
monede frumoase şi frumoase vase de păstrat apa, 
cupe, mici vase de parfum, oglinzi şi bijuterii, păpuşi 
de lut ars pentru copii — mai degrabă decît ,,obiecte 
de artă“. Nu existau portrete de familie şi busturi — 
dar la moarte, un bărbat (sau chiar şi soţia sau co¬ 
pilul lui) puteau căpăta o piatră de mormlnt sculp¬ 
tată în marmură : nici o excepţie nu a întărit vre¬ 
odată mai complet regula. 

Desigur, mulţi nu-şi puteau permite să cumpere 
ceramică fină pictată şi trebuiau să se mulţumească 
cu vase simple şi ieftine, tot aşa cum mulţi erau în¬ 
gropaţi' sub pietre brute, rudimentar cioplite, ori 
sub stele funerare de calitate inferioară, produse în 
serie. Şi comunităţile erau influenţate de problemele 
financiare : numărul şi mărimea templelor şi teatre¬ 
lor depindeau în mod evident de veniturile lor, şi 
uneori şi de calitatea acestora. Lăsînd la o parte fi¬ 
nanţele, nu orice templu şi statuie erau automat 




opere de mare artă, cum nu era nici orice piesă de 
teatru sau odă corală, orice vas sau stelă funerară. 
Existau chiar zone întregi de persistenţă a unor 
obiecte fără gust, cum ar fi ceramica din Italia de 
sud imitată direct după cea ateniană. Şi totuşi, oricît 
de riscantă şi subiectivă ar fi o asemenea afirmaţie, 
rămînem cu impresia fermă că în toate domeniile, 
calitatea artistică — cel puţin pînă la sfîrşitul seco¬ 
lului al IV-lea — a rămas la un nivel remarcabil de 
înalt, şi, proporţional, numărul lucrărilor incompe¬ 
tente, prost executate şi urîte a rămas relativ scăzut, 
deşi el nu trebuie trecut cu vederea. Această con¬ 
stantă a excelenţei era ceva mai mult decît o ches¬ 
tiune de înalt nivel meşteşugăresc, deşi cerea meşte¬ 
şugari buni. Şi s-a dezvoltat, cel puţin pe cît ştim 
azi, fără vreo teorie estetică articulată ; ea a urmat 
mai tîrziu, şi a fost opera filozofilor mai mult decît 
a artiştilor. Arta aceasta era marcată de un anume 
caracter de canon care izbutea cumva să evite uni¬ 
formitatea şi monotonia care ar fi dus la sterilitate 
şi declin general. 

O mare parte a impresiei de regulă fixă care e atît 
de nemijlocită pentru orice observator, e în ultimă 
instanţă de natură matematică. Cu mult înaintea lui 
Platon, chiar şi a lui Pitagora poate, s-a înrădăcinat 
în artă ideea că numărul e cheia armoniei. Astfel, 
templul doric e construit după raporturi cu grijă 
stabilite şi adesea simple, între, de pildă, înălţimea 
coloanelor şi spaţiile dintre axele acestora ; existau 
reguli de proporţionalitate în sculptură, ca de exem¬ 
plu între cele două linii perpendiculare, una între 
cei doi sîni şi cealaltă reprezentînd lungimea ţorsu- 

Iui ; şi vasele îşi aveau şi ele propriile scheme pro¬ 
porţionale. 

Pornind de la această idee generală şi de la regu¬ 
lile pe care ea le-a generat, s-au construit tipuri 
bine definite şi de temple, şi de statui de bărbaţi, şi 
de ulcioare. In ceramică, spunea Rhys Carpenter, 
,.speciile apar şi se menţin cu cea mai izbitoare pre¬ 
cizie a formelor 4 , în aşa măsură încît ,,ajungem să 

credem în existenta lor obiectivă 44 . Artiştii lucrau în- 

* * 

lăuntrul unor limite clare şi bine înţelese ; în schimb, 
clienţii şi protectorii lor ştiau de la bun început la 
ce să se aştepte. Nici de o parte, nici de cealaltă nu 
exista neîncetata căutare sau aşteptare a unor sti¬ 
luri şi concepţii noi şi profund personale, atît de fa¬ 
miliară în zilele noastre. In rîndul grecilor, filozo¬ 
ful juca uneori rolul de personaj marginal sau rebel; 
artistul nu. El exprima valorile acceptate de socie¬ 
tate ; nici nu se îndepărta de ele, nici nu lupta îm¬ 
potriva lor. 

Acelaşi lucru se poate spune despre egipteni; dar 
nu ne spune de ajuns despre relaţia dintre artistul 
grec şi opera lui, dintre acelaşi artist şi comunitatea 
căreia îi aparţinea. E suficient să privim seriile de 
mari sculpturi arhaice reprezentînd nuduri mascu¬ 
line, cunoscute sub numele de kouroi: primele suge¬ 
rează o influenţă egipteană, dar, dacă aşa stau lucru¬ 
rile, în mai puţin de un secol sculptorii greci le-au 
dezvoltat într-un chip în care nici un egiptean n-a 
izbutit să o facă, şi nici măcar n-a încercat, pe cîte 
ştim cel puţin, vreme de două mii de ani. Asemenea 
poeţilor de la Arhiloh încoace, asemenea fizicienilor, 
artiştii greci erau şi ei personalităţi distincte. E drept 

că limba nu avea un cuvînt care să deosebească pe 
artist sau ,,artă u de meşteşugar sau de „meşteşug-, 
dar de aici nu trebuie să deducem prea multe. Sculp¬ 
torii, ccramiştii şi pictorii au deprins repede obiceiul 
de a-şi semna opera — un pas revoluţionar în istoria 
artelor. Ei acceptau cadrul general şi canoanele, ex- 
plorîndu-le deplin şi cu deplină libertate posibilită¬ 
ţile, punîndu-şi în joc întreaga îndemînare, imagi¬ 
naţie şi inventivitate în fiecare detaliu. Se poate 
demonstra că în întregul Partenon nici măcar una 
din liniile majore nu e absolut dreaptă, şi spaţiile 
sînt rareori strict egale. Astfel a creat Ictinos cel mai 
grandios din toate templele dorice. Izbucnirile de 
„originalitate^ inovaţiile radicale sînt deosebit de 
rare — Erehteionul e un exemplu remarcabil — şi 
ele sînt fie acceptate, fie imediat respinse, pretutin¬ 
deni, cu uimitoarea rapiditate atît de des înlîlnită în 
istoria Greciei (alfabetul fenician odată adoptat de 
greci şi baterea monedei sînt două exemple bine cu¬ 
noscute în acest sens). Şi totuşi creşterea, mişcarea, 
vitalitatea, nivelul perfecţiunii au continuat, în unele 
domenii mai mult decît în altele, un timp foarte în¬ 
delungat. 

în mod inevitabil, transformările sociale şi politice 
din epoca elenistică şi romană au adus cu ele şi 
schimbări uriaşe în domeniul artelor. Mulţi dintre 
protectori erau acum monarhi autocraţi şi tirani, 
uneori chiar binefăcători particulari foarte bogaţi. 
Aceasta se mai poate încă formal numi patronaj de 
stat — şi monarhii elenistici şi-au utilizat pe faţă 
această protecţie pentru atingerea unor scopuri po¬ 
litice şi în interior şi în afară — dar în fond era in- 

dividual. Intr-un sens, individualul înlocuieşte acum 
comunitatea, fiind în centrul atenţiei înt egii socie¬ 
tăţi. La nivelul monarhilor, asta se exprima în pro¬ 
porţii tot mai mari şi mai mari, în ornamentele tot 
mai bogate, menite să demonstreze strălucirea şi pu¬ 
terea protectorului. în a doua jumătate a secolului al 
III-lea, Hieron al II-lea al Siracuzei a înălţat un al¬ 
tar de piatră lingă teatru, în cinstea serbărilor lui 
Zeus Eleuterios ; altarul avea peste 180 de metri lun¬ 
gime, 23 lăţime, cu rampe speciale la ambele extre¬ 
mităţi, pentru animalele de sacrificiu. Marele altar 
din Pergam, comandat de Eumene al II-lea în seco¬ 
lul următor, e un patrulater de 34 de metri pe 36, cu 
două superbe frize continue, friza exterioară măsu- 
rînd singură 135 de metri. în domeniul particular, 
noul individualism şi-a găsit expresia în locuinţe 
private mult mai scumpe şi în portretul sculptat. 
Puţini savanţi mai vorbesc încă de declinul complet 
al artei greceşti în epoca elenistică ; e greu însă de 
tăgăduit existenţa unor transformări fundamentale, 
adesea limpede schiţate încă din secolul al IV-lea. 


Arhitectură şi urbanism 

In Grecia, la ţară, trăiau mulţi oameni, dar existau 
puţine monumente. Cu excepţia unor complexe de 
sanctuare dezvoltate ocazional la o anume depărtare 
de cetăţi, clădirile semnificative erau concentrate în 
centrele urbane. Cu timpul, acestea au devenit atît de 
aglomerate încît aparenţa de înghesuială era obiş¬ 
nuită. Zidurile de incintă erau puternice, dar nere¬ 
gulate, cu porţi adesea fără legătură cu principalele 

artere interioare (în contrast pronunţat cu oraşul 
medieval). Străzile erau înguste şi întortocheate. Pia¬ 
ţa publică, agora, tindea să devină haotică pe mar¬ 
gini, pe măsură- ce se înghesuiau de jur împrejur 
noi şi noi clădiri, tarabele îşi revărsau marfa, statui 
şi plăci votive erau aşezate peste tot. Atena e un 
exemplu grăitor : în afară de un spaţiu deschis, ne¬ 
pavat, de vreo zece acri, rezervat în mijlocul zonei, 
nu există nici măcar o singură idee arhitectonică în 
stare să poată fi recunoscută în arhitectura pieţei 
publice ateniene. Sau dezordinea de la Delfi, unde 
Calea Sacră, ce tăia colina ducînd la templul prin¬ 
cipal al lui Apolo, era mărginită de obiecte şi clădiri 
votive acumulate secol după secol, în timp ce o parte 
din cele • vechi se prăbuşeau şi foarte puţine erau 
dărâmate. 

„Statuia aurită a (curtezanei) Frine era opera lui 
Praxitele, care a fost iubitul ei ; statuia a fost închi¬ 
nată (lui Apolo) de Frine însăşi. După aceea ur¬ 
mează două statui ale lui Apolo, una dedicată de epi- 
daurienii din Argolida din prada luată de la perşi, 
cealaltă de megarieni în cinstea unei victorii asupra 
atenienilor lîngă Nisaia. Boul a fost dedicat de pla- 
teeni după ce aceştia, dimpreună cu ceilalţi eleni, 
l-au izgonit pe (generalul persan) Mardonios, fiul 

lui Gobryas, de pe teritoriul lor. Urmează apoi alte 
două statui ale lui Apolo. 

Aşa scria Pausanias în veacul al II-lea al erei noas¬ 
tre, în a sa Descriere a Greciei (X, 15, 1), şi majori¬ 
tatea monumentelor citate în acest pasaj fuseseră 
ridicate în secolul al V-lea î.e.n. E clar că nimic nu 
poate fi mai puţin exact din punct de vedere istoric 

iecit locurile degajate şi frumos încadrate în piesaj 
£ar<3 au fost lăsate ca martori după încheierea unora 
din săpăturile arheologice moderne. Realitatea era 
adesea (dar nu întotdeauna) contrastantă : propor¬ 
ţiile minunat armonizate ale clădirilor izolate alături 
de o lipsă totală de echilibru şi armonie, fie ea ar¬ 
tistică sau funcţională , a grupurilor de clădiri. 

Ideea unor planuri sistematice e atribuită de tra¬ 
diţie unui om pe nume Hipodamos, de fel din Milet, 
care a activat la mijlocul secolului al V-lea. Cu toate 
că arheologii au descoperit de curînd că structura în 
reţea rectangulară e cu mult mai veche, în Vechea 
Smirnă cel mai tîrziu în secolul al VH-lea, şi poate 
şi în unele colonii occidentale, tradiţia era într-ade- 

» î » 

văr corectă, şi Aristotel ştia ce spune cînd vorbea de 
„noua modă hipodameică“. Mici aşezări coloniale pe 
un pămînt virgin nu constituiau un model pentru 
dezvoltarea reală a majorităţii cetăţilor Greciei. Hi¬ 
podamos a apărut ca un reformator, ca un autor de 
planuri (şi un teoretician politic utopist), şi a avut 
— se pare — prilejul de a-şi aplica ideile la con¬ 
strucţia Pireului (portul Atenei) şi poate şi în altă 
parte. Rezistenţa a fost puternică şi o vreme a avut 
şi succes. Punctul lui de vedere era prea abstract 
şi prea formal matematic, cu prea puţină legătură 
cu terenul, atît de puţin regulat de obicei, şi cu fe¬ 
lul in care grecii trăiau şi-şi îndeplineau atribuţiile. 
Intre altele, aşa cum sublinia Aristotel ( Politica , 
VIII, 1330 b) existau obiecţii grave din punct de ve¬ 
dere militar : vechea dispoziţie întîmplătoare a stră¬ 
zilor şi clădirilor îi încurcase şi-i împiedicase întot¬ 
deauna pe invadatori, fie în încercarea de a pătrunde 

în oraş, fie în cea de a se retrage. Şi, în genere, ce- 
tăţiJe-state nu dispuneau nici de mijloacele băneşti 
nici de cele organizatorice cu care să aplice asemenea 
scheme. Ele înălţau clădiri după cum se întîmpla, 
depinzînd de circumstanţe, de bunăvoia lor, de starea 
tezaurului public la un moment dat. 

Cetăţile tîrziu întemeiate, ca Olintul, dezvoltat în 
a doua jumătate a secolului al V-lea, pe malul de 
nord-est al zonei egeene, constituie un exemplu rar 
de cetate clasică cu un contur sistematic. Dar iarăşi 
epoca elenistică a fost cea care a asistat la transfor¬ 
marea decisivă şi la triumful regularităţii planului 
oraşelor, vestit parcă de reîntemeierea cetăţii Priene 
în Asia Mică, începută cu puţin înaintea expediţiilor 
lui Alexandru. Privind cu mai multă atenţie planu¬ 
rile oraşelor elenistice, iese la iveală o altă trăsătură 
de o importanţă izbitoare. Piaţa publică, agora , e 
acum închisă pe toate cele patru laturi, de parcă 
acest simplu element arhitectonic ar proclama că li¬ 
bera adunare şi strîngere la un loc a oamenilor erau 
de domeniul trecutului. Aceasta n-a rămas doar o 
trăsătură constantă a oraşelor întemeiate de monar¬ 
hii şi tiranii elenistici, ci s-a răspîndit şi în lumea 
vechii Grecii. La Atena, clădirea marcînd în chipul 
cel mai dramatic noua eră este porticul cu două ni¬ 
vele^ lung de peste 114 metri, dar al lui Atalos al 
Il-lea, rege al Pergamului între 159 şi 138 (fratele 
şi urmaşul lui Eumene al II-lea). De la începuturile 
sale modeste, porticul ajunsese gigantic, plin de ma¬ 
gazine pe latura exterioară, edificiul dominant în 
agora . 

Şi totuşi chiar porticul lui Atalos era, prin ele¬ 
mentele sale, un edificiu pur grecesc . Combinaţia de 

zid plin, în fund, şi pe laturi cu rîndurile de coloane, 
deschise şi regulat distanţate, la faţadă, planul rec¬ 
tangular, acoperişul întregii construcţii şi abundenţa 
de sculpturi în nişe — toate acestea sînt elemente 
constitutive ale arhitecturii greceşti. începînd de pe 
la 600, un templu obişnuit era un dreptunghi, cu o 
clădire centrală din zid plin, acoperită (naos) în 
care se păstrau statuia dinvinităţii şi o mulţ me de 
obiecte consacrate şi preţioase şi un cadru exterior 
do coloane, şi el acoperit. Tot din secolul al VlI-lea 
devenise obişnuit să se construiască edificiile publice 
din piatră. Marmura, abundentă în Grecia, în felurite 
tonuri şi granulaţii, a început să fie larg folosită în 
secolul al Vl-lea ; dar numai în secolul al V-lea, şi 
atunci rareori, pentru clădiri întregi de mari propor¬ 
ţii (ca pe Acropola Atenei). Calcarul rămăsese mate¬ 
rialul cel mai uzitat. Acoperişurile se făceau sau d:.n 
lemn, sau din ţiglă, în unele cazuri din marmură. Se 
folosea multă vopsea, pe reliefuri şi muluri, şi în di¬ 
ferite alte locuri, de preferinţă roşu, albastru şi alte 
culori tari. Cărămida era de obicei folosită la clădiri 
particulare, fiind un material sărac (era uscată la 
soare) pentru o arhitectură săracă şi fără importanţă. 

Nicăieri nu e mai limpede definit caracterul de 
canon al artei greceşti decît în construcţia temple¬ 
lor, atît în ce priveşte limitele sale cit şi flexibili¬ 
tatea în intei'iorul acestor limite. Cu unele excepţii, 
templele se disting mai cu seamă după „ordinul^ 
căruia aparţin, doric sau ionic. Acesta din urmă e 
mai zvelt şi mai elaborat, tratînd bazele şi capite¬ 
lurile coloanelor într-un mod mai decorativ, cu de¬ 
osebiri corespunzătoare în friză, cu un alt ritm arhi¬ 
tectonic, mai puţin patrat şi matematic în amprenta 

pe care o dă clădirii. (Aşa-numitul ordin corintic nu 
e nicidecum un ordin independent, ci numai o va¬ 
riantă mai ornată şi mai puţin importantă a ionicu¬ 
lui. cel puţin pînă în epoca romană). înlăuntrul fie¬ 
cărui ordin, în pofida variaţiilor de detaliu deseori 
excepţionale, se păstrează veacuri de-a rîndul o ase¬ 
mănare esenţială a templelor. Partenonul n-a fost 
numai triumful suprem al acestei arhitecturi, ci şi 
ultima ei treaptă, mulţi ani înaintea silrşitului seco¬ 
lului al V-lea. Pictura şi sculptura suferiseră trans* 
formări substanţiale, şi aveau să mai suporte încă, 
dar arhitectura a rămas în genere în limitele stabi¬ 
lite destul de timpuriu în epoca arhaică. 

în privinţa templului, cel puţin, existau doi factori 
limitativi, strîns legaţi unul de celălalt : practicile 
religioase ale grecilor şi modul lor de viaţă în aer 
liber. Din moment ce templul însuşi nu era un loc de 
cult, arhitecţii greci, spre deosebire de constructorii 
catedralelor medievale, nu erau îndemnaţi să se 
înalţe către ceruri sau să satisfacă nevoile de spaţiu 
şi emoţie ale unor largi adunări de credincioşi. Tem¬ 
plele erau chiar de la început concepute ca să fie 
văzute dinafară ; pînă ce s-au construit palatele şi 
vilele elenistice, arhitecţii greci nu s-au preocupat 
prea mult de interioare. Din acest punct de vedere, 

nimic nu poate fi mai înşelător decît propria noastră 
impresie obişnuită : vedem nişte ruine, privim prin¬ 
tre ele, ne plimbăm în interiorul Partenonului sau 
al templelor de la Festos. Grecii vedeau şi fizic cu 
totul altceva, pe lîngă toate asocierile psihologice şi 
emoţionale care ne lipsesc, şi par să fi fcst mulţu¬ 
miţi de constanţa acestor structuri rectangulare, pa- 

trate, punctate de coloane. Desigur, ei construiau 
uneori şi edificii circulare, alteori temple mici, mai 
adesea teatre. Pe verticală însă, ei n-au renunţat 
niciodată la colcană sau la peretele simplu cu aco¬ 
periş plan. N-au utilizat nici arcul, nici bolta, de 
multă vreme cunoscute babilonienilor şi egiptenilor 
şi larg utilizate de aceştia, de obicei din cărămidă. 
Grecilor nu le plăcea cărămida, şi bolta de piatră e 
o treabă mult mai complicată. Poate că ideea că gre¬ 
cii au fost „constructori timizi“ explică de ce arhi¬ 
tectura lor a progresat spre proporţii sporite şi or¬ 
namente mai numeroase — atunci cinci a progresat 
în vreun fel — mai degrabă decît spre concepţii şi 
forme noi. Sau poate răspunsul e mai mult psiholo¬ 
gic, un fel de inerţie, absenţa oricărei tendinţe de a 
face altminteri lucrurile. Oricum ar fi, rămînea în 
seama romanilor să exploreze posibilităţile arcului 
şi ale boitei, şi mai tîrziu ale cupolei, şi pornind de 
aici să îmbogăţească arhitectura, utilizînd cărămida 
şi apoi mortarul ca materiale potrivite pentru 
aceasta. 


Sculptura 

Reconstruîndu-şi cetatea după invazia persană, 
atenienii au dezvoltat mai întîi agora , şi au ignorat 
colina Acropolei. Opţiunea era desigur motivată de 
urgenţa restabilirii vieţii cotidiene, poate şi de fon¬ 
durile limitate. 

Dar e ispititor să găsim şi o raţiune psihologică, 
exprimată intr-o binecunoscută — şi întemeiată ge¬ 
neralizare aristotelică (Politica , VII, 1330 b) : „O ci- 

tadelă (acropolis) e potrivită cu oligarhia sau cu con¬ 
ducerea unipersonală, terenul neted cu democraţ a‘‘. 
In mai puţin de o generaţie însă, situaţia s-a modifi¬ 
cat. Democraţia, triumfătoare, bogată, încrezătoare în 
propriile-i forţe şi imperialistă, în frunte cu Peri- 
cle, s-a întors la Acropole, care era un loc venerabil, 
şi a făcut din ea nu numai cel mai important centru 
religios al cetăţii ci şi simbolul vizibil al puterii şi 
gloriei ateniene. 

Omul însărcinat cu îndeplinirea acestui program, 
cel puţin neoficial, a fost Fidias, cel mai renumit 
dintre toţi sculptorii Greciei, un atenian care mai 
executase comenzi importante în multe locuri, in¬ 
clusiv la Delfi, Teba şi Olimpia. Din nefericire, e 
departe de a fi clar cît anume din lucrările de pe 
Acropole îi aparţin într-adevăr. Arhitecţii Parteno- 
nului au fost Ictinos şi Calicrates. Nu se ştie cine au 
fost sculptorii care l-au executat; evident, au fost 
mai mulţi, dar unul singur e răspunzător de concep¬ 
ţie şi proiect. Cu toate că s-ar putea prea bine ca 
acesta să fi fost Fidias, nu avem nici o dovadă certă 

în acest sens. 

Cariera lui Fidias exemplifică deosebit de clar 
legătura, cu totul specială, între arhitectură şi sculp¬ 
tură (în aşa măsură încît sculptorul putea fi perso¬ 
najul dominant al unui proiect). Statuile dinlăuntrul 
şi din faţa templelor ori de pe morminte şi din pa¬ 
late, capitelurile minuţios cioplite ale coloanelor, 
tocurile porţilor şi ramele uşilor, frumos sculptate, 
fiecare dintre aceste trăsături avea o istorie egeană, 
veche de secole, în Egipt şi în Orientul mijlociu de 
milenii. Dar grecii au introdus ceva cu totul nou, 

izbutind doar prin acest singur element să confere 
templelor lor un caracter neîntrecut nicăieri alt¬ 
undeva. Ei au legat sculptura de structură ca pe o 
componentă integrală, de la mulurile elegante şi 
antefixele decorate la metopele, frizele şi frontoanele 
pe care artiştii le puteau sculpta nu numai reprezen- 
tind figuri mitologice individuale, ci ajungînd la 
grupuri complexe şi pline de imaginaţie şi la nara¬ 
ţiuni. Cu toate că edificiile înseşi deveniseră un 
cadru destul de fix, reliefurile ţineau pasul cu dez¬ 
voltarea statuariei independente pînă tîrziu în epoca 
elenistică, cum e pe altarul din Pergam. E acelaşi fe¬ 
nomen care se poate observa la cealaltă extremitate 
a ierarhiei operelor de artă, la monede. Acolo cadrul 
nu avea nici un fel de elasticitate. Şi totuşi prospe¬ 
ţimea gravurii, profunzimea subiectelor şi temelor 
pare infinită ; monedele greceşti nu au rival, şi orice 
polis , ligă sau regat oricît de mărunt, izbuteau să 
găsească artişti de cea mai bună calitate, pentru a-i 
desena şi a-i bate monedă oricînd voia. 

Ar fi aproape adevărat — nu cu totul — să spu¬ 
nem că întreaga sculptură greacă pînă la sfîrşitul 
secolului al V-lea, şi o bună parte a celei ulterioare, 
a fost asociată direct cu cultul. In temple, temele 
erau in chip firesc religioase. Dar şi în afară, legă¬ 
turile erau mai obişnuite decît s-ar putea părea la 
prima vedere. Ar fi eronat, de pildă, să ne gîndim 
la atît de numeroasele statui de atleţi, cum ar fi 
Auriga, statuia de bronz a vizitiului de la Delfi ca 
la o excepţie reală. Pînă la urmă, Auriga a fost aşe¬ 
zat în marele sanctuar panelenic şi închinat lui 
Apolo. Atletismul era parte integrantă a sărbătorilor 


212 


religioase, grecii socoteau că e firesc să-i cinstească 
pe zei prin izbînzi sportive alături de poeme fru¬ 
moase, simţiri nobile, sacrificii şi rugi. Statuile În¬ 
vingătorilor, ca şi odele corale, erau ofrande din 
partea comunităţii (sau a tiranului) pe care ei îi 
reprezentau. Ca şi odele, dealtminteri, statuile nu se 
refereau la atleţi ca indivizi; nu erau nicidecum por¬ 
trete, ci tipuri ideale, şi e cit se poate de semnifica¬ 
tiv faptul că acelaşi tip a fost utilizat fără distincţie 
pentru oameni şi zei. Statuile arhaice atît de răspîn- 
dite reprezentînd nuduri de tineri sînt uneori numite 
„Apolo u , alteori „Tînări 4 , distincţia fiind posibilă 
numai pe temeiul criteriilor externe : cînd statuia 
e funerară, de pildă, sau cînd i s-a păstrat baza cu o 
inscripţie. 

Cum spunea Sir Kenneth Clark, „«nudul» e o 
formă de artă inventată de greci, după cum «opera» 
e o formă de artă inventată de Italia veacului al 
XVII-lea w . Rădăcinile ei pătrund adine în psihologia 
aristocratică şi în obiceiurile epocii arhaice, vreme 
cînd a început practica întrecerilor, fără veşminte, 
la jocuri, subliniată de Tucidide şi de alţi scriitori 
ca fiind unul dintre semnele distinctive care îi des¬ 
part pe greci de barbari. Ca formă artistică, nudul 
a fost vreme de mai bine de un veac, numai bărbă¬ 
tesc. Nudul feminin a apărut, destul de timid, în 
secolul al V-lea, dar nu a înflorit cu adevărat decît 
în secolele următoare, şi întotdeauna cu restricţii. 
Zeii masculini, fie Apolo, Zeus, Poseidon, sau ori¬ 
care altul, erau în mod obişnuit reprezentaţi goi ; 
dintre zeiţe, numai Afrodita. O femeie căsătorită pu¬ 
tea avea un monument funerar ; Frine îşi avea sta- 

« 

• tuia la Delfi. Pare de necontestat faptul că această 
structură în istoria artei era strîns legată de cea pre¬ 
zentă în istoria raporturilor sexuale ■— şi în mod 
particular de rolul social al pederastiei şi curteza¬ 
nelor. E tot atît de incontestabil faptul că există 
nuanţe erotice în aceste sculpturi, chiar şi în cele 
mai arhaice, la un loc cu nuanţele religioase. într-un 
sens, opera de artă devenise autonomă, păstrîndu-şi 
în acelaşi timp raporturile intime cu variatele func¬ 
ţii şi activităţi sociale cărora le slujea. N-ar putea 
exista exemplu mai potrivit al refuzului grecilor de 
a-şi compartimenta ideile : linia despărţitoare între 
spiritul laic (în expresia lui ideală) şi cel religios, 
între fizic şi spiritual, între iubirea umană şi cea 
divină, între repaos şi mişcare, nu era mai netă în 
sculptură decît în alte forme de expresie. 

Pentru ochiul modern, sculpturile arhaice au o 
savoare hieratică de neconfundat; cele clasice însă 
nu. In parte, această impresie schimbată se dato- 
reşte dominării tot mai complete a materialului, 
piatră şi bronz, a unei cunoaşteri mai exacte şi 
amănunţite a trupului omenesc. Dar e mai mult de¬ 
cît atît. Artiştii nu se aflau în afara atmosferei in¬ 
telectuale a vremii lor, şi religia greacă, spre de¬ 
osebire de cea, să zicem, egipteană, le oferea liber¬ 
tate de explorare. Şi ei se străduiau să afle şi să ex¬ 
prime idealul, şi ei socoteau că drumul trece prin 
proporţiile matematice. De aici, faimosul paradox 
atribuit de către Pliniu cel Bătrîn (Istoria Naturală , 
XXXIV, 65) lui Lisip din Sicione, sculptorul prefe¬ 
rat al lui Alexandru şi, împreună cu Praxitele, ma¬ 
rele maestru al noului stil naturalist dezvoltat în 
secolul al IV-lea. ,,E1 (Lisip) spunea adesea că aceia 

(artiştii mai vechi) îi reprezentau pe oameni aşa cum 
sînt cu adevărat, iar el însuşi — aşa cum par a fi.* 
O bună parte a istoriei sculpturii greceşti poate fi 
scrisă în termeni matematici exprimînd proporţiile 
între diferite elemente ale figurii umane şi relaţiile 
dintre ele, concepute ca tot atîtea planuri mai de¬ 
grabă decit corpuri. Pînă spre sfîrşitul secolului al 

IV- lea, statuile erau concepute pentru a fi văzute 
din faţă. Ca şi în cazul templelor, tendinţa era de re¬ 
petiţie şi ordine, geniul individual al sculptorului 
găsindu-şi expresia în nuanţe, nu în inovaţii radi¬ 
cale. Din fericire, această tendinţă n-a devenit ni¬ 
ciodată o lege de fier ; sculpturile n-au îngheţat în 
psihologia arhaică sau a clasicismului secolului al 

V- lea ; ele s-au deplasat, adesea cu paşi impercepti¬ 
bili, pentru a replica noilor concepţii şi cerinţelor 
schimbătoare. 

în afara sculpturii arhitecturale, marea statuarie 
clasică ne e cunoscută azi aproape numai prin nu¬ 
meroasele copii romane. Bronzul, mai ales, era prea 
preţios pentru a fi lăsat să dăinuie veşnic, şi numai 
recuperarea întîmplătoare în ultimii ani a cîtorva 
capodopere din adîncul mării şi din săpături ne-au 
dat o idee corectă despre marile bronzuri clasice. 
Romanii aveau o pasiune pentru statuaria greacă 
(mulţi împăraţi romani puseseră să fie reprezentaţi 
ei şi favoriţii lor sub chipul unor zei şi eroi greci) ; 
la îrfceputul secolului I ei puteau dobîndi copii ex¬ 
celente prin metoda denumită „a punctelor u . Ce e 
supărător la aceste copii nu e că n-ar fi destul de 
bune — multe dintre ele sînt, de fapt, bune, în po¬ 
fida lucrului incompetent uneori sau a modificări- 

lor deliberate — ci faptul că acest proces a fost o 
selecţie conformă unor gusturi tîrzii. Un anume tip 
de statuie, mai cu seamă, a dispărut atît de mult, cu 
excepţia unor scurte descrieri literare sau a repro¬ 
ducerilor de monede încît imaginea globală a sculp¬ 
turii clasice greceşti e deformată dacă se limitează 
la ce poate fi realmente observat în colecţiile exis¬ 
tente. 

In antichitate, Fidias era preţuit mai ales pentru 
statuia „chryselejantină“ a Atenei (păstrată în naosul 
Partenonului) şi a lui Zeus (de la Olimpia). Adjecti¬ 
vul citat înseamnă doar „placat cu aur şi fildeş 4 *, care 
erau în cantitate foarte mare ; dar cu greu putem 
evita calamburul răutăcios pe care-1 sugerează cuvîn- 
tul, fiindcă acestea erau într-adevăr statui colosale. 
Tot aşa era şi o altă statuie a Atenei, Atena Proma- 
chos, un colos de bronz executat vreme de nouă ani, 
care domina Partenonul şi Erehteionul, între care se 
înălţa (aşa cum e ea reprezentată pe o emisiune mo¬ 
netară ateniană din epoca romană). Aşadar, într-un 
anume sens, sculptura era prinsă în contradicţiile an¬ 
tropomorfismului. Cu cît figura unui zeu era mai 
idealizată, cu atît devenea mai greu de deosebit de 
cea umană; singura alternativă care să-i poată con¬ 
feri o aură de divinitate neîndoielnică era extinderea 
dimensiunilor cu mult dincolo de măsura umană. 
Spre deosebire de romani, grecii din epoca clasică au 
evitat în genere megalomania arhitectonică a Coli- 
seului, dar n-au putut-o evita întotdeauna în idolii 
„Sfintei sfintelor 1 *. 

Tendinţele ulterioare reflectă nu atît noi linii de 
dezvoltare ale religiei în sine, cît raportul modificat 

între individ şi comunitate, culminînd în înlocuirea 
lumii cetăţii cu cea elenistică. Reprezentarea idealului 
nu a încetat, dar a devenit tot mai nesatisfăcătoare 
pentru protectorii sculptorilor. Laicizarea care începe 
să se facă vădită, pentru prima oară în sculptură, la 
sfîrşitul secolului al V-lea devine tot mai accentuată, 
pe măsura trecerii anilor, şi odată cu ea şi subordo¬ 
narea tipului ideal în raport cu personalitatea indi¬ 
viduală. Oamenii politici, oratori, chiar scriitori şi 
filozofi, erau cinstiţi cu statui care erau adevărate 
portrete, iar în epoca elenistică, desigur, şi regii şi so¬ 
ţiile lor. îndepărtarea de ideal aduce în sfera artei 
şi trivialul — ne amintim de Comedia nouă — nu 
numai în obiectele decorative de teracotă ci şi în 
marmură şi bronz, în alegerea subiectului şi în ma¬ 
niera tratării lui. Nici măcar zeii şi eroii nu sînt 
imuni faţă de această tendinţă : şi ei devin acum per¬ 
sonaje individuale, aşa cum fuseseră întotdeauna în 
vechile poeme eroice, dar nu în tragedie, şi nici în 
artele monumentale din epocile anterioare. Afrodi- 
tele elenistice sînt femei care pot simţi ruşinea sau 
iubirea, şi care sînt, fără îndoială, personaje indivi¬ 
duale intr-un chip în care nu fusese niciodată vreuna 
dintre statuile clasice. 


Pictura 

Culoarea • care se punea din belşug pe statuile şi 
clădirile greceşti s-a pierdut aproape cu desăvîrşire 
în rămăşiţele care au supravieţuit pînă la noi. Tot 
aşa şi culoarea care împodobea pereţii porticelor, 
templelor şi palatelor elenistice. Şi tot aşa şi pictura 

ide şevalet. Istoria picturii greceşti trebuie aşadar să 
fie scrisă doar pe temeiul unui singur aspect, şi nu 
cel mai corect, ceramica, şi in rest pornind de la ob¬ 
servaţii în literatură, sau prin deducţii. 

Ceramica pictată', elegantă ca formă, are o istorie 
continuă în Grecia de la începuturile epocii bronzu¬ 
lui, cu mult înainte de epoca miceniană — o istorie 
fără rival în rîndul neamurilor contemporane şi pro¬ 
babil al tuturor neamurilor de pretutindeni. „Epoca 
obscură 44 şi-a făcut simţită prezenţa şi aici, dar ce¬ 
ramica e primul meşteşug care îşi revine. Probabil 
pe la anul 1000, ceramica de bună calitate reapare, 
cu centrul la Atena ; o parte din produsele ei devin 
curînd monumentale ca proporţii, decorate numai cu 
desene geometrice. Cînd mai tîrziu au apărut şi figuri 
umane, acestea erau şi ele alungite, stiliziate şi „ne- 
realiste 44 , grupate intr-un mod care era mai curînd 
o extensie a modelului geometric decît o pătrundere 
a elementului uman. Dezvoltarea ulterioară devine 
foarte complicată, fiindcă şi tehnica, şi forma, şi de¬ 
corul progresează foarte mult, şi diferite centre ale 
Greciei joacă roluri diferite şi extrem de personale 
în acest proces. Ceramica pictată utilitară era pretu¬ 
tindeni răspîndită în lumea greacă, oriunde s-ar fi 
extins ea. O parte a fost chiar exportată la vecinii 
barbari ai grecilor ; etruscii şi alte popoare ale Ita¬ 
liei au importat-o în mari cantităţi şi au produs şi 
imitaţii, tot în cantitate foarte mare ; în schimb, po¬ 
poarele civilizate ale orientului n-au dovedit nici¬ 
odată nici cel mai mic interes pentru aceste pro¬ 
duse. Lucru şi mai curios, cu toate că cetăţile greceşti 
produceau, toate, ceramică de uz comun, cele mai 

multe par să fi hotărît să lase pe seama unui număr 
foarte restrîns de centre producţia fină ; mai întîi 
Corintului, apoi, după jumătatea secolului al VT-lea, 
aproape exclusiv Atenei. 

Nu e o denigrare a calităţii şi meşteşugului cera¬ 
micii corintiene să afirmăm că pictura ei era strict 
decorativă, în sensul în care cele mai elegante tapete 
sau haine sînt decorative. Ceramica era destinată fo¬ 
losinţei curente — e remarcabil cît de rar găsim, în¬ 
tre nenumăratele vase, ulcioare şi cupe, cîte un obiect 
excentric şi nefuncţional — şi era deci decorată pen¬ 
tru a o face plăcută, nu pentru a face din ea un pe¬ 
rete pe care să se picteze o operă de artă. într-un 
anume fel, şi oricare ar fi explicaţia acestui fapt, 
atenienii au izbutit în acel moment să împingă 
această noţiune pînă la limita ei extremă. Ei exce¬ 
lau în acoperirea suprafeţelor convexe ale vasului, 
deseori, cu compoziţii complicate. Intr-o primă fază, 
culminînd cu epoca tiraniei lui Pisistrate, lacul negru 
era aplicat pe fondul de lut care, prin ardere, deve¬ 
nea cel mai adesea portocaliu, deşi putea varia, de 
la vas la vas, între diferitele nuanţe cuprinse între 
galben şi roşu. Apoi, spre sfîrşitul secolului al Vl-lea, 
s-a „inventat 44 tehnica inversării procesului, colorîn- 
du-se fondul în negru şi cruţînd „pictura 44 în culoa¬ 
rea lutului ars. Noul stil e numit în mod convenţional 
„stil cu figuri roşii 44 , iar cel precedent „stil cu figuri 
negre 44 . In răstimpul a două decade, vasele cu figuri 
roşii s-au generalizat, şi celelalte au încetat practic 
să se mai producă. 

Un sentiment foarte exact a ceea ce e potrivit le-a 
lipsit rareori ceramiştilor şi pictorilor de, vase ate- 

nieni. Tot aşa cum forma obiectelor, cu toate nu¬ 
meroasele variaţii, era perfect ajustată funcţiilor, 
acestora, tot aşa şi decorul era echilibrat în raport cu 
spaţiul curb — şi, pînă la un punct — cu utilizarea 
vasului. O parte însemnată a vaselor era utilizată în 
scopuri de cult, fie ca ofrande în morminte, fie pen¬ 
tru păstrarea uleiului de libaţii, şi pictura era cores¬ 
punzătoare : scene funerare sau mitologice, şi altele 
asemenea. Dar majoritatea obiectelor era confecţio¬ 
nată pentru utilizarea curentă, personală, şi aici nu 
mai exista nici o limitare a temelor, care mergeau 
.de la cele mitologice şi militare la scene domestice, 
de petrecere, groteşti sau obscene. Pictorii de vase 

aveau sub acest aspect o libertate care le era refu¬ 
zată sculptorilor, şi o foloseau cu o veselă frenezie 
şi o imaginaţie extraordinară. Limitele lor erau al¬ 
tele, inerente materialului însuşi. Pictura nu avea 
adîncime, şi pînă la urmă nici o varietate cu adevă¬ 
rat semnificativă. Cu toate că s-au adăugat cîteva 
culori, şi că în secolul al V-lea s-au produs splen¬ 
dide ulcioare şi vase cu un fond alburiu (dînd efecte 
cu totul diferite de cele roşii şi negre), repertoriul 
rămîne restrîns, şi o anume monotonie devine ne ? n- 
doielnică. Acest efect era accentuat de utilizarea per¬ 
sistentă a desenului în linii pentru toate figurile, ceea 
ce elimina redarea umbrelor, cu toate posibilităţile 
pe care ea le implică. 

Ici şi colo se observă efortul de a depăşi aceste 
limite, în mod evident sub influenţa picturii murale 
şi de şevalet. Viitorul picturii greceşti aveau să fie 
acestea din urmă, şi nu ceramica pictată (la sfî r şitul 
secolului al IV-lea, ceramica cu figuri nu se mai pro- 

duce), dar documentele s-au pierdut. Există indicii 

indirecte totuşi, şi ele ne îndeamnă să credem în pri¬ 
mul rînd, că pictura murală era foarte răspîndită, în- 
cepînd probabil odată cu reînvierea arhitecturii mo¬ 
numentale ; în al doilea rînd, că aceasta se limita în 
general la clădirile publice, incluzînd, în epoca ele¬ 
nistică, palatele regale ; în al treilea, că dezvoltarea 
ei a fost mult mai lentă decît cea a arhitecturii şi 
sculpturii; în al patrulea rînd, că, treptat, pictorii au 
învăţat să modeleze figurile cu lumini şi umbre şi să 
creeze iluzia tridimensională. Cu toate că au supra¬ 
vieţuit mai multe nume ale renumiţilor pictori ai 
secolului al V-lea, cel mai însemnat pictor grec a 
fost Apelles, trăind la un secol după Fidias. El a fost 
pictorul de curte al lui Alexandru. Juxtapunerea e 
aproape obligatorie : cel mai mare sculptor a fost 
foarte îndeaproape identificat cu Pericle ; cel mai 
mare pictor, cu cuceritorul şi monahul care a iniţiat 
epoca elenistică. 

CAPITOLUL 8 

EPOCA ELENISTICA 


Regiunea cea mai de nord a peninsulei greceşti a 
fost ocupată de populaţii înrudite a căror evoluţie 
n-a ţinut pasul cu cea a grecilor înşişi. In secolul al 
V-lea, Epirul şi Macedonia erau încă nişte conglo¬ 
merate de triburi, trăind din agricultură şi păstorit 
şi ţinute la un loc, mai mult sau mai puţin, de regi. 
Curtea acestora, mai ales în Macedonia, menţinea 
contacte militare şi economice cu lumea greacă, şi 
clasa dominantă devenea tot mai elenizată din punct 
de vedere cultural. Odată cu urcarea lui Filip al 
11-lea pe tronul Macedoniei, In 359, tabloul s-a 
schimbat rapid şi radical. El a început prin a-şi con¬ 
solida poziţia în Macedonia, a reorganizat armata şi 
i-a îmbunătăţit echipamentul şi tactica, făcînd din 
ea cea mai puternică armată a timpului. îmbinînd, 
cu unul şi acelaşi scop, războiul şi diplomaţia, a în¬ 
ceput apoi să cucerească dominaţia asupra Greciei 
în intenţia de a porni o invazie comună împotriva 
imperiului persan. Filip a fost asasinat în 336, îna¬ 
inte ca această din urmă acţiune să poată începe, dar 

fiul său Alexandru, în vîrstă de 20 de ani, a înăbuşit 
repede încercarea cîtorva cetăţi de a-şi redobîndi in¬ 
dependenţa, şi a realizat apoi cucerirea Persiei şi 
incursiuni mai departe, în India, cu un geniu deve¬ 
nit legendar încă din timpul vieţii sale. 

Alexandru a murit în 323, stăpîn al Macedoniei, 
al Greciei, al Asiei de vest şi al Egiptului, zeu în¬ 
trupat (fusese salutat ca fiu al lui Zeus de către preo¬ 
ţii lui Zeus-Amon într-un sanctuar faimos din 
deşertul Libiei). Scurta-i existenţă se cheltuise toată 
în campanii militare. Dacă va fi avut un program 
de mare amploare, fie pentru organizarea imperiului 
său, fie pentru cuceriri viitoare, fie, în sfîrşit, pen¬ 
tru succesiunea la tron, acest plan a murit odată cu 
el. Se pare că se încredea aproape numai în generalii 
şi soldaţii săi macedoneni şi prea puţin în greci —• 
dar că era dispus să facă un loc şi aristocraţiei per¬ 
sane. Diferitele proiecte pe care învăţaţii moderni i 
le atribuie cu atîta voluptate sînt, în cel mai înalt 
grad, speculaţii fără vreo bază serioasă în documen¬ 
tarea existentă. Şi, oricum, moartea lui Alexandru 
le-a adus şi lor sfârşitul, ca şi imperiului său. A ur¬ 
mat o jumătate de veac de războaie pe viaţă şi pe 
moarte între generalii săi macedoneni ; din ele s-a 
născut structura teritorială şi militară a lumii ele¬ 
nistice. Ptolemeu, unul dintre cei mai apropiaţi 
generali ai Iul Alexandru, a izbutit foarte curînd să 
obţină controlul asupra Egiptului. Macedonia însăşi 
şi Grecia continentală au revenit urmaşilor lui Anti- 
gonos — cea mai puţin plăcută parte din moştenire, 

atît din pricina condiţiilor geografice cit şi din pri¬ 
cină că rezistenta greacă la dominaţia macedoneană 
n-a încetat niciodată pe de-a întregul, mai cu seamă 
în Pelopones, în frunte cu liga ahaică, şi la Rodos şi 
în alte insule ale Egeei. Cealaltă parte importantă era 

cea din răsărit, cu centrul în Siria şi Mesopotamia ,* 
acolo, cu ajutorul lui Ptolemeu, Seleucos a sfîrşit 
prin a ciştiga domnia. 

Istoria politică elenistică e o istorie obositoare, 
monotonă şi adesea de-a dreptul urîtă, de războaie 
neîntrerupte, rea-credinţă şi asasinate destul de 
frecvente. Cele trei regate principale luptau con¬ 
tinuu pentru a-şi spori teritoriile unul pe seama 
celuilalt. Ci te va regate mai mici, dintre care cel mai 
important era cel al Pergamului, în Asia Mică, au 
izbutit să-şi dobîndească o existenţă mai mult sau 
mai puţin independentă mizînd pe o mare putere 
împotriva alteia. In interior, de asemenea, lupte 
dinastice violente erau departe de a fi rare. Şi apoi 
erau mişcările de independenţă, nu numai în cetă¬ 
ţile şi ligile greceşti, dar şi în Iudeea sub Macchabei. 
La începutul secolului al II-lea î.e.n., toate aceste re¬ 
gate erau foarte slăbite, şi tocmai în acest moment 
a intervenit Roma, care abia încheiase procesul do- 
bîndirii supremaţiei în Mediterana occidentală, în¬ 
corporarea lumii elenistice în imperiul roman a fost 
un proces de lungă durată şi cu multe etape, înche¬ 
iat, cu excepţia cîtorva retuşări ulterioare, în mo¬ 
mentul în care Antoniu şi Cleopatra erau înfrînţi 
la Actium, în anul 31 î.e.n. 

Cetăţi greceşti şi monarhi absoluţi 

In vremea lui Alexandru, grecii aveau de acum o 
îndelungată experienţă a aşezărilor în mijlocul unor 
neamuri străine, „barbare 14 , şi, în unele zone, cum 
ar fi Caria din Asia Mică sau Crimcea, al căsătorii¬ 
lor mixte şi fuziunii culturale. Fenomenul elenistic 
era, cu toate acestea, de un ordin deosebit şi pe o 
scară mult mai vastă. Vreme de 'jumătate de veac, 
armate întregi de macedoneni şi greci şi-au petrecut 
viaţa luptînd departe de casă. Pînă la sfîrşit ei s-au 
stabilit în zonele cucerite, unde, împreună cu alţi 
emigranţi din Grecia, au format o nouă clasă condu¬ 
cătoare, deţinînd avuţiile şi puterea, în vreme ce 
băştinaşii constituiau populaţia supusă a producă¬ 
torilor. 

Desigur, nu toţi noii veniţi au devenit rentieri 
bogaţi. O clasă medie, foarte numeroasă, de soldaţî- 
coloni a fost de asemenea creată ; soldaţii primeau 
pămîntul de la rege în schimbul serviciului militar, 
statui pe care îl puteau transmite urmaşilor. 

Pretutindeni, Alexandru şi succesorii săi au înte¬ 
meiat noi cetăţi după modelul grecesc (sau au reîn- 
tomeiai altele mai vechi). Unele, ca Alexandria, 
sau Antiohia sau Seleueia, pe Tigru, au devenit mari 
metropole, depăşind cu mult pînă şi Atena clasică 
in dimensiuni şi prosperitate. (Aceste trei oraşe au 
atins, poate au şi depăşit o populaţie de o jumătate 
de milion de locuitori — comparabilă doar cu cea 
a Romei şi Cartaginei.) Elementele caracteristice 
unei polis greceşti, au fost transplantate : agora şi 
templele, gimnaziile şi porticole, Sfatul şi magistra¬ 
lii. Si. evident, imigranţii si urmaşii lor vorbeau 

greceşte, un dialect atic modificat ce s-a uniformizat 
în aproape întreaga lume elenistică (cunoscut azi 
mai bine sub denumirea de dialectul Noului Testa¬ 
ment). Cei instruiţi şi elementele vechii aristocraţii 
din rîndul popoarelor cucerite au adoptat repede 
limba greacă şi multe din cultura greacă. Băştinaşii 
din clasele inferioare, totuşi, şi-au menţinut cu în- 
căpăţînare vechea scriere şi limbă —• egipteană, de 
exemplu, sau arameica, limba originală a Scripturi¬ 
lor — şi acesta a Fost semnul exterior cel mai evi¬ 
dent al scindării fundamentale a populaţiei. 

Cit despre instituţii, limba oficială era cea greacă 
şl de asemenea multe din formalităţile legale. Reali¬ 
tatea însă era hotărît alta decît cea greacă. Nu exista 
nimic în experienţa greacă care să justifice state te¬ 
ritoriale de proporţiile Pergamului, de aproximativ 
180 000 km 2 în momentul maximei expansiuni (com¬ 
parat cu cei circa 2 600 km 2 ai Aticei), ca să nu mai 
menţionăm imperiul seleueid, care a atins la un 
moment dat aproape patru milioane de km 2 . Nici 
conducătorii acestor state nu aveau cum să trans¬ 
pună practicile politice şi administrative greceşti la 
noua scară, chiar dacă ar fi dorit-o. Nici măcar ti¬ 
ranii nu erau modelul adecvat, şi oricum tirania fu¬ 
sese socotită mereu, de către toate şcolile de gîndire, 
negarea, prin excelenţă, a adevăratei existenţe po¬ 
litice, elene. Regii elenistici au fost de la început mo¬ 
narhi absoluţi în sensul cel mai literal al cuvintu- 
lui, guvernînd direct şi dinastic*, fiind singura sursă 
a legii, liberi să ia orice decizie arbitrară — prero¬ 
gativă pe care au exercitat-o destul de des. Fireşte, 
exista un corp funcţionăresc vast : altminteri nu se 

puteau dirija treburile statului, devenite atotcu¬ 
prinzătoare. Şi totuşi, suveranitatea era atît de per¬ 
sonală încît „ţara* 4 condusă de un monarh nu avea 
nume. Ptolemeu, Seieucos, urmaşii lor erau regi, dar 
nu erau regi a ,,ceva“ — ai Egiptului, ai BabiIonului, 
ai Persiei ; nu numai în principiu, dar nici în lim¬ 
bajul oficial, fie în edictele interne, fie în tratate şi 
în alte documente internaţionale. Egiptul era un ter¬ 
men geografic, dar teritoriul ptoiemeic era mai vast, 

iar Seleucizii nu aveau nici măcar un asemenea nu- 

cleu definit al stăpînirii lor. 

Din punct de vedere istoric, rădăcinile sistemului 
se aflau în regimurile monarhice, de foarte multă 
vreme instituite în Orientul, apropiat, automat adop¬ 
tate de cuceritorii macedoneni. Aceasta era realita¬ 
tea dominantă (cu excepţia regatului Antigonizilor), 
şi, cu toate că s-au introdus cetăţile de tip grec ca 
element nou, modul lor necesar de viaţă se deose¬ 
bea călită tiv de cel al perioadelor precedente în is¬ 
toria Greciei. Cetatea elenistică nu era un organism 
politic, ci un centru administrativ. Ea aducea dife¬ 
rite servicii comunităţii, In legătură, de exemplu, 
cu aprovizionarea cu grîne şi cu apă, ori cu religia 
şi educaţia ; cetatea era de asemenea răspunzătoare 
de strîngerea impozitelor, de împărţirea dreptăţii şi 
de alte însărcinări atribuite ei de către regi. For¬ 
mele exterioare şi, pînă la un punct, chiar ideologia, 
mergeau şi mai departe : toţi erau supioşi regelui, 
dar în cetăţi, în raport cu chestiunile locale, statutul 

i 

de cetăţean era foarte apreciat, de,parcă -timpurile 
de demult ar mai fi dăinuit încă. Orice va fi însem¬ 
nat însă această cinste din punct de vedere social 


sau psihologic, ea era mai degrabă lipsită de orice 
conţinut real din punct de vedere politic : nici o ce¬ 
tate nu avea autonomie, sau măcar vreo iniţiativă 
reală, în domeniile hotărâtoare ale legislaţiei şi poli¬ 
ticii financiare ; hotărîrile judecătoreşti erau supuse 
jurisdicţiei în apel a regelui ; raporturile externe 
erau în întregime în mîinile acestuia. Nu e de mi¬ 
rare că gimnaziul a devenit centrul real al vieţii ci¬ 
vice greceşti — nu Adunarea, şi nici Sfatul —- şi că 
gimnasiarhul tinde să devină cel mai important ma¬ 
gistrat al cetăţii. Era cit se -poate de firesc ca majo¬ 
ritatea cetăţilor nou întemeiate să-şi dobîndească şi 
numele după cel al regilor sau al reginelor : Alexan¬ 
dria, Antiohia, Seleucia, Laodiceea, Bereniee —- 
acestea sînt numele repetate iar şi iar. 

Numai în Grecia continentală şi .în insulele Egeei 
(mai ales la Rodos), a mai dăinuit o luptă cu unele 
consecinţe pentru menţinerea vieţii politice tradi¬ 
ţionale a Greciei. Pretutindeni acolo unde dinastia 
antigonidă a dobîndit controlul deplin, modelul ele¬ 
nistic s-a impus, căci 1 * antigonizii deveniseră (sau 
măcar încercau să devină) monarhi la fel de .auto¬ 
cratici ca şi rivalii lor răsăriteni. în orice caz, situa¬ 
ţia lor era diferită : v acasă, unde îşi aveau baza pu¬ 
terii, ei rămin regi macedoneni guvernîndu-i pe 
macedoneni, şi lipsiţi de libertatea de a adopta stilul 
oriental de autoritate absolută, iar pe teritoriile 
greceşti cucerite nu exista o populaţie dependentă 
negrecească. Deseori, controlul pe cai'e-1 puteau 
exercita era restrîns ; uneori el era chiar înlăturat 
în'tr-o regiune sau alta, astfel Incit pînă la interven¬ 
ţia romană de la jumătatea secolului II î.e.n. se poate 

vorbi ele o continuitate a vieţii ele polis în vechea. 
Grecie, chiar dacă intr-o formă diluată şi modificată. 

Instituţia care încununa întreaga structură a mo¬ 
narhici elenistice era cultul regelui. Alexandru fă¬ 
cuse primul pas — şi cel mal dificil ; succesorii lui 
i-au urmat, cu toate că au fost necesare cam două 
generaţii pentru ca practica să devină stabilă şi 
aproape universală. Divinizarea monarhului in func¬ 
ţie (deseori împreună cu soţia lui) era o concepţie 
străveche, mai ales în Egipt. De aceea, acolo unde» 
aceasta era un element tradiţional al monarhiei, lo- 
calnicii găseau că e normal, chiar necesar din punc¬ 
tul lor de vedere, să-l accepte pe cuceritor ca zeu şi 
să-i aducă omagiile cuvenite. Dar aceste idei erau 
străine persanilor, de exemplu, între neamurile cu¬ 
cerite, şi, cu toată certitudinea, macedonenilor şi 
grecilor, în pofida cîtorva excepţii aberante ; toc¬ 
mai de aceea e remarcabilă rapiditatea şi uşurinţa 
cu care toţi au adoptat aceste practici. Lucrul o ade¬ 
vărat în vechea Grecie, unde a dăinuit o situaţie 
curioasă : Antigonîzii nu erau adoraţi în Macedonia, 
în schimb aveau sanctuare în mul-te cetăţi greceşti, 
ca şi alţi regi elenistici — în cazul acestora de obicei 
in schimbul unor binefaceri. 

Nu există probabil nimic mai dificil de surprins în 

istoria greacă decît psihologia cultului imperial. Ni 
se povesteşte că Demostcne îşi batea joc pe faţă de 
ordinul din anul 324 prin care Alexandru cerea gre¬ 
cilor să-l recunoască drept fiu al lui Zeus. Fără în¬ 
doială existau mulţi sceptici şi în generaţia lui şi în 
cele următoare. Regii înşişi, deşi cereau să li se con¬ 
sacre un cult. n-au vorbit, n-au scris şi n-au legi- 


229 


ferat niciodată ea zoi, sau măcar ca fii de zei. O 
opoziţie activă fală de acest cult s-a manifestat ex¬ 
trem de rar ; şi atunci, ea avea nuanţe politice evi¬ 
dente şi era tratată ca delict politic, ca o ameninţare 
la adresa regimului, nu ca erezie sau blasfemie. Şi 
totuşi, ar fi greşit să reducem întreaga instituţie 
doar la aspectul ei politic; Ia un fel de joacă în care 
nimeni nu credea (ea şi in cazul oracolului delfîc 
în alte vremuri). Milioane de oameni participai* la 
ceremonii, se cheltuiau sume uriaşe pentru clădiri, 
statui şi dedicaţii, şi existau nenumărate legături 
vizibile' cu ,,adevăratul a cult — prea multe pentru o 
simplă propagandă politică. Incapacitatea noastră de 
a pătrunde sensul adevărat al instituţiilor izvorăşte 
din obiceiul de a trasa linii de demarcaţie prea cate¬ 
gorice. Nici măcar Atena epocii luminilor nu le 
trasa în acest chip. Cînd Sofocle a murit, el a fost 
prefăcut de o asociaţie de cult a lui Asclepios, în 
Dexion, Cel-care-primeşte, şi i s-a consacrat un mic 
sanctuar. Acesta era un act de cult în cel mai strict 


sens, şi e inutil să aducem obiecţia că în timpul vie¬ 
ţii poetului nici un atenian nu credea că Sofocle ar 
fi fost altceva decît un muritor, oricît de adevărată 
este, fără îndoială, această afirmaţie; In lumea ele¬ 
nistică — cu populaţia ei eterogenă şi antecedentele 
istorice atît de amestecate — posibilităţile complica¬ 
ţiilor, ale unor mult mai frecvente interferenţe între 
uman şi divin, între sacru şi profan, sînt nelimitate: 
Oricare ar fi nuanţele, rămîne faptul că acest cult 
al monarhului devine parte integrantă a politeismu- 
lui elenistic în toate straturile populaţiei. 

Religiile politeiste sînt, prin însăşi natura lor, to¬ 
lerante şi deosebit de adaptabile : zei noi sînt încor¬ 
poraţi, zei străvechi capătă noi atribute, elemente 
noi şi vechi se combină. De-a lungul istoriei sale, 
religia greacă a exemplificat aceste posibilităţi, ca 
în exemplul izbitor al identificării lui Zeus eu zoul- 
soare egiptean, Aininon. în epoca elenistică insă 
acest proces de fuziune (sau sincretism) atinge culmi 
noi, reflectând noua societate mixtă. Cultul monar¬ 
hului o una din .manifestările acestui fenomen. Cul¬ 
tul Isidei, cu trinilarismul său, c un alt exemplu 
semnificativ ; un altul iarăşi — parţiala eienizare a 
religiei israelite. Şi toate aceste „noi“ religii erau 
universale ; nu aveau, adică, rădăcini în nici o ce¬ 
tate, regiune sau ţară anume ; ci, dacă aveau suc-ces, 
se răspîndeau in toate regiunile lumii elenistice, 
sfîrşind prin a cuprinde şi occidentul roman. 

Religia elenistică se caracterizează de asemenea 
prin preocupările sale referitoare ia „lumea de ciin- 
colo u . Un grec din epoca elenistică recunoştea încă 
panteonul olimpic, şi participa încă, măcar prin in¬ 
termediari, la cultul public al cetăţii. El continua de 
asemenea să caute un ajutor supranatural în tre¬ 
burile sale zilnice, şi e semnificativ faptul că acum 
capătă o importanţă deosebită nu numai zeiţa Tyche 
(Fortuna), ci şi astrologia, o străveche artă babilo¬ 
niană pe care grecii o ignoraseră înainte, în pofida 
interesului lor deosebit pentru astronomie. Dar ade¬ 
vărata viaţă religioasă devine tot mai mult cea a 
misteriilor, cu accentul pe care-1 pun acestea pe 
purificare, iniţiere, comuniune şi, intr-un fel sau 
altul, pe mîntuire. Religia devine mult mai perso- 

nală decit înainte. Din pricină că polis îşi pierduse 
caracterul de comunitate atotcuprinzătoare, ea nu 
mai putea constitui centrul vieţii spirituale a oa¬ 
menilor. Fiecare individ trebuia-acum să-şi dobân¬ 
dească singur mîntuirea, prin comuniunea directă 
între el însuşi şi divinitate. 

Dezvoltarea filozofiei a urmat o direcţie asemă¬ 
nătoare. Şi filozofia l-a întors pe om către sine, în¬ 
torcând spatele lumii materiale. In măsura în care 
etica epocii clasice era întemeiată pe comunitatea de 
polis , ea a devenit fără sens în cadrul monarhiilor 
absolute ale epocii elenistice. Filozofii clasici cre¬ 
deau în inegalitatea oamenilor şi în acţiunea poli¬ 


tică întemeiată pe această premisă. Stoicismul, filo¬ 


zofia dominantă a epocii elenistice, a început prin a 
predica fraternitatea oamenilor sub imperiul unei 
legi unice divine, dar în sens negativ sau pasiv — 
înţelepciunea şi virtutea presupunînd indiferenţă 
faţă de bunurile şi durerile materiale, faţă de avere 
sau sărăcie, sclavie sau drepturi cetăţeneşti. Filozo¬ 
fia şi religia elenistică au aşadar un teren comunr 
chiar dacă prima era raţională, de o rece intelectua¬ 
litate în argumentare, iar cealaltă emoţională şi 
adesea orgiastică, oferind rituri în loc de demon¬ 
straţii. Fiecare însă, la propriul ei nivel, oferea con¬ 
solare şi speranţă într-o lume în care perspectivele 
materiale erau sărace şi politica nu mai era supusă 
unei analize raţionale, în care, deci, etica trebuia 
să se despartă de societate şi chiar, încă şi mai mult, 
de politica curentă. 





Greci $i romani 


Doctrina stoică n-a fost statică, şi istoria ei e plină 
de complexităţi şi chiar de contradicţii. De pildă, 
ea a absorbit repede pe de o parte astrologia, adu- 
eînd, pe de altă parte, contribuţii interesante la 
teoria fizică. Mai mult decît toate, quictismul 1 stoic 
a suferit importante transformări. Indiferenţa faţă 
de poziţia sociala — şi de aici acceptarea statutului 
pe care se întâmplă să-l ai, oricare ar fi fost el — s-a 
convertit intr-o doctrină a vocaţiei şi îndatoririi, mai 
cu scamă pentru guvernanţi. Printre stoicii romani 
de seamă se aflau Seneca (în vremea lui Nero el a 
exercitat multă vreme funcţii superioare)«..şi împă¬ 
ratul Mar cu s Aurelius. Pentru asemenea oameni de 
acţiune, evident, ideea fraternităţii umane şi legea 
raţiunii naturale aveau nuanţe diferite de cele ale 

* 9 

stoicismului " timpuriu. Obiectul investigaţiei era 
acum descoperirea bazei morale de la care, pornind, 
să se guverneze un imperiu, şi după ce Augustus a 
instituit monarhia la Roma, aceasta s-a restrîns la 
guvernarea de către un monarh absolut. Regele-fi- 
lozof devine idealul stoic, ca şi cel al cinicilor. 

Stoicismul roman e doar un exemplu al adevăru¬ 
lui exprimat de binecunoscutul vers al lui Horaţiu : 
„Grecia captivă şî-a capturat învingătorul brutal". 
Cu mult înainte ca Roma să fie activă în Mcditerana 
orientală, ea fusese profund influenţată din punct de 
vedere cultural de către greci, prin intermediul aşe¬ 
zărilor greceşti din sudul Italiei. Romanii au învăţat 

’ Quietism (din lat. quies, linişte), doctrină a impasibilită¬ 
ţii în faţa evenimentelor şi a reacţiilor pasive (n. tr.). 

alfabetul de la grecii din Cumae, de pildă. Mult timp, 
absorbţia împrumuturilor de origine greacă pare să 
nu fi produs dificultăţi. In prima jumătate a secolului 
II i.e.n. însă, influenţele — în religie şi filozofie, în 
dramă şi istoriografie — deveniseră atît de masive 
îneît unii oameni, asemenea lui Cato cel bătrîn, au 
protestat îndelung şi vehement. Dar catonienii 
aceştia nu aveau să învingă. Cucerirea treptată a 
lumii elenistice a inundat Roma şi Italia cu idei gre¬ 
ceşti, cu opere de artă greceşti, cu sclavi vorbind 
greceşte. Ca urmare, în cele mai multe domenii de 
activitate (cu excepţia notabilă a dreptului, armatei 
şi administraţiei politice) e imposibil de discutat 
ideile romane deosebit de modelul sau inspiraţia lor 
greacă. Partea orientală a imperiului, în fapt, a 
rămas în multe privinţe greacă — elenistică — pină 
la sfîrşit. Nu există martor mai important decit creş¬ 
tinismul timpuriu. Incepînd cu Paul din Tars, cea 
mai recentă dintre religiile de mxsterii a fost predi¬ 
cată grecilor, iudeilor eienizaţi şi altor populaţii eie- 
nizate din provinciile estice) în limba şi cu .procedeele 
tehnice ale retorilor greci. Vechiul testament era 
citat în mod normal nu după textul ebraic, pe care 
relativ puţini creştini sau virtuali prozeliţi îl puteau 
citi, ci după traducerea greacă din secolele 111 şi II 
i.e.n. Teologia creştină a primit pentru Lnftîia oară o 
armătură filozofică sistematică de la oameni impreg¬ 
naţi de tradiţia filozofică greacă, de la Platon la stoi¬ 
cismul tîrziu. Apologeţii celor două tabere dezbat 
cit sc poate de serios chestiunea priorităţii între 
Homer şi Moise. Apărătorii pagini ai lui Homer du¬ 
ceau o luptă desperată de ariergardă. începuse o 
fază cu totul nouă a istoriei occidentale. 


TABEL CRONOLOGIC 


Date cronologice 

800 î.e.n. 

Instituirea jocurilor 
Olimpice, 776 
începuturile „coloni¬ 
zării 44 occidentale, 
eca 750 

700 î.e.n. 

Tirania CipseliziJ.or 
la Corint, cea 650— 
585 

începuturile „colo¬ 
nizării 44 în Marea 
Neagră, cca 650 


E i' en im cute cult u ral e 

? Compunerea lliadei şi 
(Mişeii 

? Hesiocl 
Ariiiloc J7 1 650 


- 1 fi. (floruit , lat.) : adesea cronologia autorilor mai vechi 
e indicată de izvoare (şi deci cunoscută de noi) nu cu datele 
întregii vieţi, ci cu data, parţial convenţională, a maturităţii 
carierei lor, akme în greceşte sau floruit , ,.a înflorit * 4 lâ 
cutare dată (n.tr.) 

Al doilea război mes- 
senian 

600 î.G.n. 

Arhontatul lui Soloa, 
594 

Tirania Pisistra tizi¬ 
lor la Atena, cea 
545—510 

Reforma constituţio¬ 
nală a lui Clistonc la 
Atena, 508 

500 t.e.n. 

Revolta oraşelor io- 
nicne, 499—494 
Războaiele medice, 
490—479 

Liga deliană şi impe¬ 
riul Atenei, 478—404 
Ostracizarea lui Ci- 

mor), 461 

Transferarea tezau¬ 
rului ligii la Atena, 
454 

Războiul pclopone- 
siac, 431—404 
Ciuma la Atena, 
430—426 

Moartea lui Perlele, 
429 


Tales, ? 600 

Safo şi Alceu, fi. 600 


Pindar, n. 518 


Templul lui Zeus in 
Olimpia, 456 
Moartea lui Eschii, 456 
Aristofan n, cea 450 
Şcoala hipocratică de 
medicină la apogeu. 
440—390 

M o a r tea lui Pi n d a r, 

cea 438 

In cheierea 1 ue ră vi lo r 

Partenonuluî, 432 

Moartea lui PI eon, 
422 

Pacea lui Nicias, 421 
Expediţia în Sicilia, 
415_413 


400 î.e.n. 

Procesul lui Socrate, 
399 

Victoria tebanilor 
împotri va Spartei, 
Leuctra, 371 

400 î.e.n. 

Filip al II-lea al Ma¬ 
cedoniei, 359—336 
Bătălia de la Chero- 
neea, 338 


Alexandru cel Mare, 
336—323 x 
întemeierea Alexan¬ 
driei, 331 

Sfîrşitul democraţiei 
ateniene, 322 


Moartea lui Herodot, 
între 430 şi 424 
Platon n. cca 429 
Sofocle şi Euripide mor 
în 406 

încheierea lucrărilor 
Erehteionului, 404 
Moartea lui Tucidide, 
între 404 şi 399 

Moartea lui Aristofan, 
cca 385 

Fondarea Academici 
lui Platou, cca 385 
Demostcne, n. 384 


Moartea lui Platon, 347 


Moartea lui Isocrate, 
338 

Moartea lui Diogene 
Cinicul, cca 325 
Executarea lui Demos- 
tene, 322 

Moartea lui Aristotel, 
322 

Menandru compune 
Dyskolos , 316 



Ptolemeu I şi Seleu- 
cos I îşi iau titlul de 
rege, 305 

300 î.e.n. 


200 î.e.n. 

.Victoria romană asu¬ 
pra lui Filip al V-lea 
al Macedoniei la 
Kynoskefalai, 197 
Distrugerea Corin¬ 
tului de către ro¬ 
mani, 146 

100 î.e.n. 
l H00 e.n. 


Zenon (întemeietorul 
şcolii stoice) la Atena, 
313 

întemeierea şcolii lui 
Epicur la Atena, 306 

Publicarea Elementelor 
lui Euclid, cca 300 
Moartea lui Teofrast, 
între 288 şi 285 
Moartea lui Callimach, 
cca 240 

O morî rea lui Arhi- 

mede, 212 

Marele altar din Per- 
gam, cca 180 
Hiparh fl 

Poseidonios din Rodos, 
. 131 

Moartea lui Polib'u, 
cca 118 


Plutarh n. cca 46 
Hcron clin Alexandria, 

fi. 

■Lucian, n. cca 120 
Claudius Ptolemeu, fi. 
120—150 

Galenus moare, 199 


200 e.n. 

